
Cuvânt înainte 


Cu vremea, lot mai adânc mă conving că întâlnirile 
noastre sunt neîntâmplătoare. că ne împărtășşim continuu, 
Chiar dacă, cel mai adesea, nu suntem conștienți de acest 
fapt. Bineînțeles, nu toate întâlnirile sunt  hrănitoare, 
sporitoare, adică au un rost. 

De atâtea ori am fost (sau numai am crezut că sunt) 
exclus, refuzat, părăsit de aproape toată lumea. Mama mea - 
Maria se numește - a înconjurat în genunchi multe biserici 
din Moldova. în speranța că-și va salva fiul rătăcit și refuzat 
de mai toți ceilalți. Mă gândesc acum. iată, dacă nu cumva 
(și) ruga mamei mele l-a adus în via(a mea. după destule 
căutări și chinuri, pe Părintele Galeriu... 

înainte de a-l întâlni, l-am visat. Abia când l-am întâlnit 
am aflat pe cine, de fapt, visasem. Nu aș fi amintit, aici, de 
visul meu. dacă, ieri, nu aș fi întâlnit o femeie care mi-a 
mărturisii același lucru. L-a visat pe Părinte, cu trei ani 
înainte de a-l cunoaște. După trei ani abia i-a fost dat să-l 
întâlnească. Bântuită de ideea sinuciderii, femeia aceea - 
profesoara de filosofic Eugenia Vlad. o apropiată a celei care 
a fost Alice Botez - a devenit, la opt ani după întâlnirea cu 
Părintele Galeriu. o smerită soră de mănăstire. Sora Eugenia 
m-a încredințat că numai Părintele a salvat-o. a adus-o pe 
Cale. Acum e fericită și împăcată, ea. care ani în șir nu-și 
dorise decât să se sinucidă. și pe care medicii psihiatri n-au 
putut, cu nici un Chip, să o ajute. De aceea. inclin tot mai 
mult să cred că. într-o viață de om. se petrec multe întâlniri și 
doar o singură Întâlnire. 

Apropierea de Părintele Galeriu a ridicat multe perdele 
grele de pe ochii mei. Destule perdele însă îmi acoperă încă 


ochii. Dar acum știu că. undeva, aproape și departe totodată, 
se află Calea. Acum, oricât de departe aș fi, știu că am 
dreptul la aceasta. 

Nu mă mai poate exclude sau refuza nimeni. Căci dorul 
meu de 

a fi pe Cale - dor sporit si hrăni' de Părinte - nu este la 
cheremul oamenilor, al conjuncturilor sau  aleatoriului. 
Dreptul meu de a fi pe Cale nu-mi poate fi smuls de aproapele 
meu, pentru că, în această dureroasă tindere, nu oamenii 
hotărăsc. Aici, oamenii nu au putere. Nu stă în puterea 
oamenilor să mă excludă, să mă examineze, să mă înfunde, să 
mă refuze. Căci, oriunde m-aș afla, Calea poate fi, nu sub 
picioarele mele, ci în inima mea. Eu simt că mă apropii și, la 
fel de important, simt că se apropie de mine Calea. 

întâlnirea cu Părintele Galeriu produce în mine schimbări 
nedureroase. Schimbările acestea, pe care - neștiut - le-am 
dorit mereu, încep să lucreze de-a lungul unor noi repere. 
Reperele nu fac altceva decât să mă pună faţă în faţă cu ceea 
ce înseamnă dezvăluirea sensurilor care se află înlăuntrul 
Creaţiei. încep, astfel, să pricep că tot ceea ce este - de la 
piatră până la om - poartă sens. Tocmai asta mi se pare de 
primă instanţă: descopăr sensurile celor din preajmă, în urma 
întâlnirii cu Părintele meu. Nu-mi explic de ce până acum nu 
reușeam să văd. Parcă zăresc, acum, raportul în care se află 
scopul fiecărui element al celor ce există în jurul meu și 
Scopul lui Dumnezeu. De-a lungul acestei raportări, simt că 
mi se dezvăluie ceea ce este Creaţia și care este Scopul ei - 
de la Geneză la împărăția Cerurilor. De ce am avut - și am - 
nevoie de Părintele Galeriu pentru a descoperi acestea toate, 
de ce nu le-am descoperit singur? Iată o întrebare de a cărei 


apariție mă bucur și al cărei răspuns încerc să-l ofer prin 
această carte. 

Fără mult sfat nu se poate ajunge la Adevăr. Când 
Părintele Galeriu a tunat în Casa Studenţilor ain Iași 
îrlprimăvara lui 1994: "Suflete. înviază mereu!" mi s-a 
părut, pentru întâia dată, că, da, as putea și eu învia din 
mormântul care - din păcate - încă îmi sunt. 

Torturat, ca aproape tot omul, de limitele proprii, mă 
situam, mereu, între naștere și moarte. Dar când Părintele 
mi-a spus că moartea nu se 

aflăfa capătul vieţii, ci in mijlocul ei, mi s-a părut, brusc, 
acesta, un adevăr de neocolit. Am simțit, atunci, că pot învia 
din mijlocul vieții fi morții mele. Poate fi acestfapt lipsit de 
importanță? Pentru mine, nu mai poate fi astfel! Eram teribil 
de sărac in absența învierii. 

Titlul acestei cărți de dialog ziditor cu Părintele meu 
conduce, dintr-o dată, la unul dintre cele mai importante 
chipuri - sau. poate, unicul chip - în care se poate pune în 
discuție chiar cea mai mică fi mai neînsemnată problemă. 
Este vorba de chipul integral. Deci, eu cred că fără a avea o 
gândire integrală, gândire care cuprinde manifestările 
omului sau biografia omului de la origini până în pragul ultim 
al existenţei - cel prin care îfi depășește condiția omului 
căzut și intră in noua lui condiție - nu putem accede la 
adevăratele semnificaţii. Deci, gândirea integrală este cea în 
care putem să developăm existenţa fiecăruia - sau tot ceea ce 
încearcă să înfăptuiască fiecare între aceste hotare: Originea 
fi intrarea în cealaltă împărăție, in cealaltă condiție a 
existenței umane - condiția de după Judecată, condiție pe 


care a actualizat-o în deplinătatea ei lisus. prin înviere. 

Cartea aceasta constituie. în acelafi timp, trecerea unui 
profesor obișnuit de Jurnalistică de la Universitatea 
"Al.I.Cuza" din lași la o altă condiție, mai adevărată; la 
autentica sa condiție, nebănuită în absența Părintelui 
Galeriu. 

Viaţa fiecăruia dintre noi are. cum spuneam la început, o 
sumedenie de întâlniri. Unele sunt întâlniri cu rost, altele 
sunt întâlniri fără de rost. întâlnirea mea cu Părintele Galeriu 
este una formativă. Aflat înlăuntrul acestei minunate 
întâlniri. îmi place să cred că nu somnolez și că. de fapt, 
încerc să fructific, să pun în discuție - la nivel de conștiință - 
chipul în care mă întâlnesc mereu cu acela care este un stâlp 
al duhovniciei românești, un stâlp al neamului românesc. în 
tot ce mă frământă. Cred că frământarea nu este numai a 

întâlnirea aceasta are o componentă personală și una care ne 
integrează pe toți. Amintindu-mi de Sf. Grigorie de Nyssa, 
constat că sunt în mers și că nu doar eu mă hrănesc din ceea 
ce am primit - și mă formez -, ci, ceea ce am primit, deja, am 
început să fructific, iscodind una dintre conștiințele pe care 
nu o pot numi altfel decât conștiința autentică, totală, 
integrală. O conștiință pe măsura timpurilor noastre adânc 
suitoare. Cuvântul neam nu este un cuvânt mare, sforăitor, ci 
este al vieţii de toate zilele, cu bune și cu mai puțin bune. Nu 
putem uita, nu avem cum să uităm că existența noastră se 
raportează, totdeauna, la viața aproapelui nostru. Dacă nu ne 
reflectăm în aproapele nostru, înseamnă. într-un fel, că am 
izolat Persoana de tot ceea ce-i este ei hrănitor, am izolat 
Persoana de darul pe care trebuie să-l facă ea. Relaţia cu 
neamul este o relație firească. Cuvântul neam este legatde 


cuvântul conștiință și, mai mult, este legat tocmai de 
sintagma conștiința creștină. Constiinta creștină dezvoltă 
tocmai această latufaafnnței noastre, latura care devine 
activă. Pentru că, autentic, nu poți fi activ decât în neam. Nu 
poți fi activ doar faţă de tine. Esti activ fată de neam și față 
de Dumnezeu. Nu poti pierde, nepedepsit, acești termeni din 
ceea ce înseamnă viaţa ta cea de toate zilele. 

In prezența Părintelui Galeriu, rn-am apropiat - și mă 
apropii mereu - de trăirea neîntreruptă din mine, de ceea ce 
este mai fin și mai puternic în mine, de ceea ce încearcă să 
facă din mine o conștiință autentică, vie. Cred că acest fapt s- 
a arătat pentru prima dată în momentul în care, 
necunoscându-l. l-am visat pe Părintele Galeriu. In visul acela 
simțeam, confuz și dureros, că trebuie să intru în comuniune, 
că am nevoie de sfat. Din acel vis răsărea direcţia unui dialog 
adevărat. 

Realitatea pe care o trăim cu toții este o realitate a 
descărcării Răului în Istorie, a răului originar. A Răului care 

omului, așa cum i-o dăruise Dumnezeu. Acel Rău originar s-a 
descărcat în istorie in mai multe momente importante și 
luând mai multe chipuri. Răul s-a vădit, de-a lungul întregii 
istorii, evident, dar a putut fi recunoscut ca fiind Răul 
originar în momente fundamentale, cruciale ale Istoriei. Or. 
ultima lui manifestare pe care a _ trăit-o omenirea este 
comunismul. Comunismul care blochează existența umană și 
o deplasează intr-o înfundătură. Dar. peste toate, există o 
Năzuinţă nerostită, care vine din adâncul ființei de a fi in 
dialog, de a fi în comuniune cu o persoană duhovnicească si 
care să-ți poală lămuri traseul destinului ființei umane. De 
aici mi se trage visul, probabil. 


Cele două fapte fiindamentale pe care le parcurg cred că 
sunt: întâlnirea din mine, pe de o parte, venirea către dialog 
și dorul de a mă împărtăși din ceea ce, până atunci. îmi era 
mai departe, iar pe de altă parte, deodată cu această 
împărtășire, pentru că nu am putut rămâne în aceeași 
condiție în care m-am găsit înainte de întâlnirea cu Părintele 
Galeriu. mutaţia, schimbarea care s-a produs in mine. Or. 
această schimbare se va petrece deplin atunci doar când 
toată energia mea va începe să lucreze de-a lungul unui nou 
sistem de referință, de-a lungul unor repere noi. lar aceste 
noi repere nu fac altceva decât să mă pună. într-o primă 
perioadă, fiiță-in-față de ceea ce este dezvăluirea sensurilor 
care se află inlăuntrul Creaţiei. 

In urma întâlnirii, am început să descopăr sensurile 
Creaţiei. Pe rând, omul descoperă, după Cădere, care sunt 
rațiunea și sensul fiecăruia dintre obiectele pe care le 
întâlnește, sensul fiecăruia dintre visurile care răsar în lume: 
de la apa izvorului și viul roditor din copaci - care-i. 
inlodeauna. puterea manifestă a lui Dumnezeu, sensul prin 
care Dumnezeu lasă inlodeauna vieții puterea de a se 
întreține, de a se susține, până la spiritualitate si duhovnicie. 
Toate aceste descoperiri începi să le faci după ce intri în 
relație cu Dumnezeu, după ce te descoperi pe tine și începi 
să-L descoperi pe 

Dumnezeu. Așa înţelegi și vezi că El există pretutindeni, și că 
întregul Cosmos este urma lui Dumnezeu. 

-ParînteirValeriu și aici mi-a fost aproape - m-a învățat să 
văd toate aceste lucruri. De ce nu am putut să le descopăr de 
unul singur? Părintele învaţă pe oricine cum poate să 


postească mâncând, cum, cu puțină osteneală, poate veghea 
dormind și cum se poate ruga mergând. Avem încă de 
descoperit. Ne așteaptă, încă, revelația naturală, înaintea 
Revelaţiei Supranaturale. De aceea am apelat la gândirea 
integrală, pentru că este gândirea care se deplasează între 
Origini și Orizontul învierii. Fără ea, nu poţi urmări Biografia 
lumii, nu poți citi Istoria. Cum să înţelegi, altfel, Istoria? Prin 
ce? Prin războaie, prin harțagurile celor care se băteau în 
turniruri pentru o batistă sau pentru o femeie? Acestea nu 
constituie sensuri, ci manifestări colaterale, epifenomene, de- 
a lungul dimensiunii umane doar. Datoria duhovnicilor este 
de a lua perdelele, valurile de pe ochii noștri. Sf. Vasile cel 
Mare, care vieţuiește în sec. al IV-lea, Sf. Grigorie de Nyssa, 
Sf. Grigorie de Nazianz, Sf. loan Gură de Aur, toți părinții 
filocalici, părinţii Bisericii* creștine, toţi aceștia au fost 
înălțaţi, datorită trăirii profunde a învierii lui Hristos, la acea 
condiție în care puteau să fie duhovnici, sfătuitori, dascăli 
pentru lume, așa cum tind duhovnicii de astăzi. Pentru că 
întotdeauna, neintrerupt, în istorie a existat posibilitatea ca 
omul să se ridice, să vadă și să construiască în ceilalți 
împărăția Cerurilor. Și asta mai ales după Hristos. Ei trăiau 
revelaţia, trăiau descoperirea lui Dumnezeu în Istorie. Așa au 
trăit-o, la alte ore, Sf. Atanas ie cel Mare, Sf. Vasile cel Mare, 
Sf. loan Gură de Aur, Sf. loan Damaschin și alții. Și astăzi 
avem înlăuntru pe acei păstori ai acestui culoar, ai acestui 
defileu uriaș de jertfă, care nu s-au lăsat abătuți, care nu au 
suferit această agresivitate răpitoare care este Revoluţia 
franceză de la 1789. Toate celelalte sunt epiftenomene, care 

ceea ce este dimensiunea umană. Ei s-au păstrat în 
dimensiunea spirituală. Si au răsărit ca trunchiuri, ca lujere 


duhovnicești de-a lungul întregii istorii. Așa s-a putut 
întemeia pe acești tărusi înfipți, cum spune adânc Sf. Apostol 
Pavel despre Cortul acela pe care nu-l poţi niciodată dărâma, 
întrucât țărușul lui a fost înfipt chiar de Dumnezeu, înlăuntrul 
Creației Lui. 

Deci, aceștia sunt oamenii aflaţi pe dimensiunea acestui 
țăruș, înfipt chiar de Dumnezeu. Un asemenea țăruș, un 
asemenea stâlp de susținere a neamului românesc este, fără 
nici o îndoială, Părintele Galeriu. Din fericire. Sfinţia Sa nu 
este singur, li stau alături câţiva duhovnici - din păcate, prea 
puțini - cum este Arsenie Papacioc de la Techirghiol, sau cum 
au fost Teofil Părăianu de la Sâmbăta de Jos și Părintele 
Cleopa llie de la Sihăstria. 

Pe Sfinţiile lor toate le-am cunoscut. Am stat multe ore de 
vorbă cu Părintele Teofil (însoțit de studenți de la Teologia 
ieșeană, printre care se afla Gruia Jalbă, care se minunau 
continuu de vorbele sprintene ale Părintelui și de toleranța sa 
duhovnicească inimaginabilă). Apoi, am purces în pelerinaj 
spiritual la Techirghiol îndemnat fiind chiar de Părintele 
Galeriu. Arsenie Papacioc mi-a vorbit ore in șir de fratele său 
întru credinţă. Galeriu. La Părintele llie Cleopa am mers 
chiar împreună cu Părintele Galeriu. Sfinţia Sa a avut 
bunătatea de a mă lăsa să-l însoțesc. împreună cu fiul său, dl. 
dr. Rodion Galeriu. la Sihăstria. Deși ne-am "înarmat" 
vigilenți cu reportofoane și camere de filmat. întâlnirea 
dintre cei doi părinți ne-a înlemnit și ne-a urcat la ceruri in 
același timp. L-am văzut pe Părintele llie Cleopa. aflat în 
ultimii săi ani de viaţă, ridicându-se sprinten de pe laiță și 
înfruptăndu-se ca din cea mai dulce pâine din mâna 
Părintelui Galeriu. Cei doi și-au sărutat apoi mâinile unul 
altuia îndelung. Nu mai fusesem părtaş niciodată la un 
asemenea moment. Norocul meu a fost că devenisem 
transparent. 

Așa încât. Părintele Cleopa, în prima zi nu m-a zărit, deși mă 
aflam in Chilia sa. Și acum, când notez toate acestea, brusc, 
nu mai am trup și as putea să mă bucur până la lacrimi de 
izbânzile repetate ale oricărui dușman al meu de pe pământ. 
L-am urmat vreme de câteva zile pe bunul Părinte Galeriu în 
peregrinările sale de la Sihăstria. Când a trebuit să plece la 
București, m-a lăsat, vreme de o săptămână, sub ascultarea 
Părintelui Cleopa și eu n-am îndrăznit să-ntreb « de ce » 
Oricum, dacă nu voi înțelege singur, nu voi afla niciodată 
tâlcul gestului de atunci al Părintelui. Este o altă rânduială 
pe care nu toți suntem hărăziţi să o cuprindem. 

In acea săptămână, printre multe alte povestiri minunate, 
Părintele Ilie Cleopa mi-a mărturisit că, vreme îndelungată, 
Părintele Galeriu i-a fost duhovnic. Ca și lui Nicolae 
Steinhardt, loan Alexandru, Sorin Dumitrescu, Alexandru 
Paleologu ori Andrei Pleșu. 

Petre Tutea obișnuia să ne vorbească, mie și lui Radu 
Preda, despre admirația pe care o simțea pentru Părintele 
Galeriu, iar greco-catolicul Corneliu Coposu vorbea despre 
Constantin Galeriu ca despre un frate bun. Am avut cinstea 
de a le fi aproape amândurora, în seara unei zile din vara lui 
1992, când, împreună cu dl. Sorin Dumitrescu, am participat 
la prima Seară de la Schitul Darvari din București, cu prilejul 
înființării Fundaţiei ANASTASIA. 

Dar, poate, cu adevărat, Părintele Galeriu stă alături de 
Părintele Stăniloae, cel care a și rostit cuvintele care 
constituie titlul prefeţei cărții Jertfi și răscumpărare: “Nou 
și totuși ordodox. ” 

Pe îngerul numit Dumitru Stăniloae nu am apucat să-l 
întâlnesc în lumea aceasta, deși prietenul meu, Dan Ciachir, 
a dorit atâta să mă înfăţișeze Sfinţiei Sale. Am amânat 


mereu, în final așteptând ca Părintele Stăniloae să 
împlinească vârsta de 90 de ani. când întreaga Românie 
spirituală se pregătea să-l sărbătorească. S-a stins cu puțin 
înainte de aceasta, insistând să se 

spovedească numai Părintelui Galeriu. 

Părintele Stăniloae. citind teza de doctorat a Părintelui 
Galeriu. a spus: "Pe fiecare pagină este nou și totuși 
ortodox". Sper să descoperim, cu toții, noutatea și, în același 
timp, adâncul filon tradițional pe care-l poartă în sine și-l 
tâlcuiește cu smerenie Părintele Galeriu. 

Probabil, aşa cum spunea Constantin Noica. nu l-as fi 
căutat atâta pe Părintele Galeriu dacă. în prealabil, nu l-as fi 
găsit. Când l-am întâlnit, am știut că el era în mine, lată ce-mi 
spunea în Săptămâna Mare a Paștelui din anul 1994 Părintele 
Cleopa de la Sihăstria: "Părintele Galeriu e un om al lui 
Dumnezeu. Tare-i bun la' inima lui! El, cât poate, se 
ostenește și cu unul, și cu altul, el a fost I mama Patriarhului 
Teoctist. când acesta a fost bolnav. Alearga îni toate părțile, 
bunul Părinte Galeriu. Eu sper să mă întâlnesc cu Sfinţia Sa 
în Rai. Pentru mine, Părintele Galeriu este Apostolul 
Bucureștiului, înţelegi? Este un mare om. Părintele Galeriu. 
săracu'! Mila Domnului mă rog să fie mereu cu dânsul. 
Frumoasă și bună este cartea Sfinţiei Sale - Jertfa și 
răscumpărare. Te rog pe mata să-i aduci aminte Părintelui 
Galeriu să se roage și pentru mine. / păcătosul. Am mare 
nevoie de rugăciunea lui!" 

Cine știe biserica Sf. Silvestru și căsuţa părintelui pitită 
lângă dânsa, știe că. într-adevăr. Părintele Galeriu se 
ostenește cu toată lumea. N-are clipă de liniște. Buna 
preoteasă Argentina- Cristina n-are o clipă de răgaz, de 
dimineaţă până după miezul nopții. Părintele nu refuză pe 


nimeni, fiecăruia se dăruie. In preajma lui găsești oameni de 
tot soiul - de la intelectualii cei mari ai țării până la cersetori. 
Și țărani mulţi vin la București pentru a-l întâlni. In cartea 
Dialoguri de seară. în preajma Părintelui se află intelectuali 
de elită ca: Andrei Pleșu, Gabriel Liiceanu și Sorin 
Dumitrescu. La Părintele Galeriu se mărturi- 

sesc, de asemenea, chiar unii ierarhi bisericești. 

Poetul creștin loan Alexandru, plimbându-ne în jurul 
Bojdeucii lui Ion Creangă din Ţicău, îmi spunea că, dacă în 
România ar viețui încă 20 de predicatori asemenea Părintelui 
Galeriu, ţara noastră ar fi salvată, ar ieși din marasmul în 
care se află. A fost ultima vizită a lui Ioan Alexandru la Iași, 
oraș în care obișnuia, periodic, să se reculeagă. întâmplarea 
face ca, atunci când Ioan Alexandru se afla la București în 
comă profundă, însuși Părintele Galeriu să fi fost unul dintre 
cei care s-au îngrijit de trimiterea acestuia la o clinică în 
Germania. 

Arhimandritul loanichie Bălan de la Sihăstria, dintr-o 
sfântă îngrijorare, mă întreba: "Unde sunt, frate, intelectualii 
noștri? La ce biserici merg ei duminica? Nu-i vezi nicăieri să 
se împărtășească sau să se spovedească! Doar la Părintele 
Galeriu, la Sf. Silvestru din București, se mai duc, pentru că - 
spun ei - le place predica Părintelui". 

Î.P.S. Mitropolitul Daniel al Moldovei și Bucovinei îl trece 
pe Părintele Galeriu, alături de Părintele Stăniloae, printre 
profesorii săi importanţi. Cunoscutul eseist ortodox Dan 
Ciachir, cel atât de atent la mișcarea noastră duhovnicească, 
a afirmat: "Părintele Galeriu este o persoană aparte în Clerul 
nostru Ortodox. Și aceasta prin două trăsături - una de 


căpetenie: dinamism. Cum se știe, dinamismul în Ortodoxie e 
lăuntric și adesea comborat cu interiorizarea, cu discreția, cu 
accentul pus pe Taină. PărinteleTraTeriu este însaposesorul 
uneiformulededinamism exterior. De altfel, predicatori ca 
Sfintia Sa sunt mai rari în Ortodoxie, chiar dacă Ortodoxia a 
dat figuri ca Sf. loan Gură de Aur sau alți mari predicatori. 
Numai că predica Părintelui Galeriu se adresează lumii 
contemporane și mai multor categorii sociale. Și aici, aș 
adăuga cealaltă trăsătură care-l singularizează pe Părintele 


Galeriu în Biserica noastră - înțeleg, prin Biserică, 

comunitatea de iubire, nu numai Clerul. Deci, cealaltă 
trăsătură importantă a Părintelui Galeriu este capacitatea sa 
de a -se adresa unor categorii neglijate de Cler, întrucât 
nu aparțin bazei tradiționale a Bisericii, aceasta fiind 
compusă din ţărani, târgoveți și oameni mai simpli. Părintele 
Galeriu s-a apropiat de intelectuali încă înainte de căderea 
comunismului sra reușit să atragă în jurul său un număr de 
oameni ai cărții. Limbajul acestora este aparte. Sunt oameni 
care se apropie mai degrabă de orgoliu decât de smerenie, 
de lucrurile complexe, complicate, decât de cele netede. In 
general, oamenii Clerului nostru, fie ei călugări, preoți de mir 
sau ierarhi, evită această categorie. Ei bine. Părintele Galeriu 
a reușit să se apropie de această categorie, să se facă iubit și 
să pătrundă în miezul ei. A avut succese și datorită 
patetismului său și solicitudinii sale puțin obișnuite pe la noi, 
pe care trebuie să le reținem ca atare, și care pot constitui un 
exemplu. Este un om de natura lui Steinhardt și este primul 
din Cler care a văzul vocaţia ortodoxă a filosofici lui Nae 
Ionescu, unicitatea ei. Părintele Galeriu știe și poate să se 
adreseze unor oameni care, în general, sunt socotiți de către 
Ortodoxie - nu și de celelalte confesiuni - niște oi negre, în 


sensul că nu se pliază, automat, pe o problematică sau pe o 
structură sufletească." 
(Dan Ciachir afirma acestea în 1994.) 

Părintele Galeriu, în Convorbiri duhovnicești (editate 
de loanichie Bălan), a făcut niște observații nespus de 
frumoase asupra Iubirii. Dar, tot acolo, a spus că oricine 
încearcă să inoveze sau să reformuleze învățătura Bisericii 
este un eretic și se rupe de comunitatea de iubire. Deci. are. 
totodată, credința  neclintită in Temelia Dogmatică și 
Ecleziologică a Bisericii Ortodoxe. 

Cu alt prilej, poate, vom da mai multe cuvinte despre 
Părintele Galeriu, cuvinte rostite de ierarhi, călugări, preoți, 
oameni de cultură, dar și de oameni simpli din popor. Pentru 


că toți doresc să vină 

- și vin - in contact nemijlocit cu Părintele. Spun sincer că. de 
fapt, nu m-arn gândit de la început să fac o carte cu Părintele 
Galeriu; n-am plecat de la ideea asta. Dar, încet, încet - și 
asta se poate vedea limpede în primul capitol - cartea ne-a 
lucrat pe noi, a lucrat in noi. ne-a chemat împreună, ne-a unit 
și ne-a zidit în convorbire. în dialog, în comunicare, în 
cuminecare, în comuniune. Apoi, m-am gândit la binele pe 
care Părintele îl poate face neamului nostru. Cred cu tărie că 
este o carte de folos pentru oricine va dori să o deschidă, o 
carte ziditoare, o carte tămăduitoare și sporitoare. Sau, așa 
cum mi-a spus un prieten, Constantin Iftime, fost ziarist la 
“Evenimentul zilei" și "Monitorul", după ce a citit câteva 
capitole, "Cartea asta poate fi un balsam pentru sufletele 
românilor". Cred că oricine are nevoiede această carte. 

Tin să mulțumesc domnului Sorin Dumitrescu pentru tot 
ceea ce a făcut pentru mine și pentru că m-a dus la Biserica 
Silvestru intâia oară. 


Această carte, cu toată bunăvoința Părintelui, nu s-ar fi 
intrupat fără sprijinul de frate acordat constant - cu o rară 
vocație pedagogică - de teologul, poetul, doctorul Rodion 
Galeriu, fiul Părintelui. Dr. Rodion Galeriu ne-a însoţit și 
sjirijinit mereu în tot locul și în toată zidirea acestei cărți de 
folos. Încă o dată ii mulțumesc! 

Mulţumesc totodată doamnei preotese Cristina-Argentina 
pentru răbdarea și toleranța pe care, după o vreme, ni le-a 
arătat. 

Mulţumesc, de asemenea, diaconului Cristian Galeriu, fiul 
lui Rodion, ca și tuturor celor care, cu un sfat bun, ne-au 
mângâiat. 

Să ne intâlnim cu toții în Rai! 


Chipul divin 
in om 
este de 
nedistrus. 


Dragostea 
zideste! 


"Eu știu 
că Răscumparătorul meu 
este viu " 


Părinte Galeriu, mă adresez Sfinţiei Voastre cu o întrebare care-mi 
apasă sufletul: există vreun punct în care să se situeze un om. punct care 
să fie atât de îndepărtat de Dumnezeu încât omul acela să nu se mai poată 
întoarce la El? 


Nu e cu putință să se situeze cineva intr-un asemenea 
punct, in afară total de Dumnezeu. In el, in om, există o 
speranţă, măcar in ultima clipă a existenței lui. Și, așa cum 
învaţă adânc teologia, după Sfânta Scriptură și Sfinții 
Părinți, demonul a căzut prin el însuși, adică din inițiativa 
lui. Acolo, intr-adevăr... Misterul răului rămâne de neatins 
pentru noi, oamenii, pentru că-i vorba de înger și e o taină a 
îngerului. Dar, în ce-l privește pe om, care a căzut ispitit, așa 
cum ne descoperă Sfânta Scriptură, Dumnezeu n-a 
îngăduit demonului să se atingă de ultima lui adâncime. 
Spune Scriptura că a pus la poarta Raiului heruvimi cu 
sabie de foc. Sunt trei locuri revelatoare în Scriptură, care 
răspund la această taină mare, de la care plec. în care cred 
cu tărie, și anume, demonul a căzut din iniţiativa lui, prin el 
însuși, și, la el, taina e a lui, a îngerului. Cu privire la om. 
avem descoperirea Scripturii - pentru că privește pe om 
mai direct. întâi, după ce omul a căzut, și au fosțosândiți și 
bărbatul, și femeia, și șarpele, lui Adam i-a spus: " In 
sudoarea frunţii vei munci pământul, care va produce spini 
și pălămidă". Dar, totodată, adaugă Scriptura: " Ci, iată, 


Adant - zice Dumnezeu - s-a făcut ca unul din Noi, cunoscând 
binele și răul. Să așezăm o strajă la poarta Raiului, să nu se 
atingă de Pomul Vieţii, ca să nu rămână 

nemuritor“. E o revelație extraordinară - adică să nu rămână 
răul nemuritor în om. Ce tragism ar fi! Bunăoară, suferi de o 
boală incurabilă, deși înaintea lui Dumnezeu nu e nimic incu- 
rabil. și să rămâi așa, în boala asta, neîncetat. Poate te 
întreabă cineva: "Da! cum să rămâi...?" Ei, datorită 
libertății, că omul vrea să rămână așa, nu vrea să se întoarcă 
la Dumnezeu. Aici e misterul salvării - (ine de voința omului. 
Dar să revenim. 

Atunci a zis Dumnezeu: "să nu rămână răul nemuritor" și 
a pus heruvimi la poarta Raiului, cu sabie de foc, ca să nu se 
atingă de Pomul vieţii. Ce înseamnă "să nu se atingă de 
Pomul Vieţii"? Adică adâncul din om, chipul divin din om e 
de nedistrus. Tot la fel. in viaţa lui Iov parcă licărește ceva 
din grădina Raiului. 

Un om trăia în (ara Uzului și avea fii și fiice, turme de oi. 
cirezi de vite, iar el era drept și temător de Dumnezeu și se 
ruga pentru ei. Și, într-o zi, se adună Dumnezeu la sfat cu 
îngerii Lui, și era și Satan printre ei și-l întreabă Dumnezeu: 
" De unde vii?" "De la ocolul Pământului" (știi, el dă 
ocol...) 


Veghează neîncetat Satan? 


A! Ca un leu! Ca un leu mugind pe cine să înghită - zice 
Sf. Apostol Petru. Sau, într-o întâlnire cu un sfânt, dintre 
părinții pustiului, zice Sfântului Antonie, diavolul: "Antonie, 
tu veghezi, dar eu nu dorm deloc. Tu postești, dar eu 


nu mănânc deloc. Cu ce mă întreci tu?" "Cu smerenia." 
A ici e marea tragedie a diavolului - smerenia. Și iată, intră 
Satan la consiliu și-i zice Dumnezeu: "Ai auzit de Iov, robul 
Meu?" "Am auzit, cum să nu." "Ei vezi cât de drept și 
temător de Dumnezeu și întru nimic nu calcă porunca Mea." 
"Ei, este el drept și temător și ascultă, pentru că are de 
toate. Are așa de multe bogății! Dar 

ia să-l mai sărăcim noi niţel, să-i luăm și una și alta." 
"Uite, încearcă, pune-l la ispită !" Și. deodată. Satan se 
apucă de treabă pier vitele, iar oile sunt furate de tâlhari... 
După aceea se atinge de bieţii copii și mor unul după altul, 
și asa mai departe. 

Dar iată, vine un nou consiliu, o ședință, și Satan iar 
apare. lov n-a cârtit deloc împotriva lui Dumnezeu. "Ei, ai 
văzut câte rele ai făcut, ticăloșiile, și el n-a blestemat, n-a 
rostit cuvânt împotriva Mea!" "Ei, așa-i omul, cojoc pe 
cojoc, dar ia să-i atingi trupul lui niţel, să-l sfredelești 
niţel, să-l canonești niţel la trup..." "Iti dau voie, dar 
numai de viața lui să nu te atingi." Auzi? De viața lui. de 
adâncul din el să nu te atingi! 

Și a ajuns bolnav, plin de răni, de bube, sărmanul, se 
răcâia cu un bețișor, poate că si viermișori avea, microbii 
apăruseră, de ăștia mai mărișori. în rănile lui. Și nevastă-sa 
ii spunea: "Blesteamă odată pe Dumnezeu ca să mori!" 
Dar el n-a blestemat. Prima oară a spus, când pierdea 
atâtea: "Domnul a dat, Domnul a luat, fie numele 
Domnului binecuvântat!" , iar acum: "Eu știu că 
Răscumpărătorul meu este viu." Deci, al doilea moment 
în Scriptură care arată că este acolo pecetea dumnezeiască, 
de nedistrus. 


lată alt loc în care, la Cezareea lui Filip, in părţile acelea, 
la izvoarele Iordanului, unde Mântuitorul. împreună cu 
ucenicii, a făcut un fel de sfat - se pregătea pentru pătimire - 
și i-a întrebat: "Cine zic oamenii că sunt Eu?" Și-I răspund: 
"Unii zic că ești llie, alţii că ești Ieremia, alţii că ești 
unul dintre proroci." “Dar voi cine credeți că sunt?" Și 
Petru a răspuns: "Tu ești Hristosul, Fiul lui Dumnezeu 
celui viu." Si Mântuitorul i-a spus: "Ferice de tine, Simone, 
nu carnea și sângele ti-au descoperit tie aceasta, ci Tatăl 
Meu din ceruri. Adevăr zic eu ţie: Tu ești Petru. Pe această 
piatră - adică mărturisirea credinţei 

acestuia - voi zidi biserica Mea și porţile Iadului n-o vor 
birui!" Deci porţile Iadului n-o vor birui, adică va rămâne 
ceva de nedistrus in adânc, în Biserică, în om, în Adam. Și 
care-i taina, taina tainelor?Omul singur poartă în adânc 
pecetea chipului lui Dumnezeu. Demonul nu-i după chipul lui 
Dumnezeu. 


Demonul 
E una 
din lumină zidit 
Dar după ce chip este Satan? 


E din lumină zidit, nu e după chipul lui Dumnezeu. Numai 
omul are definiția aceasta. Scriptura spune așa: "Să facem 
om după chipul și asemănarea Noastră." Despre îngeri 
nu spune lucrul ăsta. E o taină a lui Dumnezeu, sunt duhuri 
slujitoare. Dar in ce ne privește pe noi, oamenii, aceasta e 
definiția noastră după Scriptură. Si omul find creat după 


chipul lui Dumnezeu și în vederea unei nesfârșite asemănări 
cu El, atunci în adânc poartă pecetea divină, adică harul lui 
Dumnezeu, energia divină, nezidită. Potrivit Scripturii, la 
Facere, capitolul 2, 7: "Și luând Dumnezeu ţărână din 
pământ, l-a modelat pe om", deci partea trupească, "și a 
suflat în el suflare de viaţa și s-a făcut Adam suflet 
viu". Ce-i această suflare de viaţă din sânul voinței și iubirii 
dumnezeiești? Ei bine, această suflare e divină, ea nu se 
poate distruge, deci adâncul din noi e de nedistrus, încât 
speranța există în oricine. Tine de voința și de libertatea 
omului. Bunăoară, gândi(i-vă iar la parabola fiului risipitor. 
Fiul, luând partea lui de la tatăl - de la Dumnezeu -, a mers 
departe - adică spațiul libertăţii omului -, și a cheltuit, a 
risipit totul, în petreceri, 

în desfrâu cu stricăciuni, dar când a prăpădit tot. l-au părăsit 
ceilalți, că nu mai avea gologani, nu mai avea cu ce să-i 
desfete, mai ales femeile l-au lăsat de izbeliște; și s-a lipit el 
de un gospodar din părțile locului și acesta l-a pus să pască 
porci și ar fi dorit fiul să mănânce roșcovele și se rugă de 
gospodar să-i facă și lui portie din porțiile de la porci, si- 
atuncia și-a venit în fire sau și-a venit în sine. Fi. ce 
înseamnă "si-a venit în sine?" 

Acesta e unul dintre punctele adânci ale parabolei. Și-a 
zis atunci fiul: "Câţi argaţi ai tatălui meu au pâine din 
belșug, iar eu mor de foame aici. Scula-mă-voi și mă 
voi duce la tatăl meu și-i voi spune: Tată am greșit la 
Cer și înaintea ta și nu mai sunt vrednic să mă numesc 
fiul tău. Primește-mă ca pe unul dintre argaţii tăi." Si-a 
venit în fire deodată și va spune. "Tată, am greșit la cer și 
înaintea ta." Suferinta îl trezește. Sfântul loan Gură de Aur 


spune foarte limpede, puter- mc. "Răul nu e suferinţă, 
păcatul e răul." Jată că suferința îl trezește și Cerul 
luminează în el. "Greșit-am la Cer și înaintea ta." Vedeţi? 
"în fire" - în adâncul ultim al omului, care-i de nedistrus. 
Suferința a lucrat ca un cuţit care rupe coaja aceea și 
deodată puroiul țâșnește și se scurge afară, și în adânc 
rămâne partea nedistrusă. sănătoasă, cum zice omul, partea 
nealterată. Ei, partea aceea e cea cu neputinţă de distrus, 
pentru că substratul, suportul fundamental este harul iar 
harul divin nu poate fi distrus. 


Și e cu neputinţă de distrus pentru că nu aparţine omului, aparţine 
lui Dumnezeu, nu? 


Păi da, aparține lui Dumnezeu. Și cum observă Sfinţii 
Părinți, chipul lui Dumnezeu nici în Iad nu dispare. Aici este 
încă un aspect de o profunzime și de-o răscolire uluitoare. 
Anume, chipul lui Dumnezeu nu dispare nici în Iad: propriu- 
zis ce e "vier- 

mele neadormit"”, plânsul si scrâșnirea dinţilor de care 
vorbește Mântuitorul? Ce reprezintă? Reprezintă tocmai 
deșteptarea din adânc, dincolo, pe țărmul celălalt, când casa 
asta a sufletului, care-i trupul, căreia i-a căzut omul rob - 
adică ordinea aceasta ca trupul să fie vasul sufletului, iar 
sufletul vasul harului - se răstoarnă. și atunci sufletul e 
despărțit de har, devine rob trupului, și trupul, sărmanul 
(păcatul nu e din trup, nu e cuprins în materie: păcatul e în 
spirit, în alienarea spiritului), "trupul e o bună slugă, dar un 
rău stăpân”, cum spune Sf Maxim Mărturisitorul. Sau cum 
spune același Sfânt Părinte, în păcat, omul a pierdut 


legătura cu originea, sursa Vieţii. Cauza lui. Nu mai 
recunoaște Cauza lui. 


Putem spune că a pierdut calea? 


Păi, a pierdut și calea atunci, pentru că, în loc de cale în 
sus către Dumnezeu, e cale în jos, către poftele trupului. 


Deci calea adevărată este numai suiș. 


E suis, absolut! Da! Vă spuneam, nici în Iad chipul lui 
Dumnezeu nu se pierde! Or, ce e suferința din lad? Tocmai 
această trezire a spiritului, a chipului divin din om, care 
deodată spune: “"Doamne,Doamne, ce mi-ai oferit? Ce-am 
făcut eu? Ce trebuia să dobândesc și iată unde am ajuns?" 

Dincolo, 
se va intăâri prăpastia 
între tine și el 


Deci, această trezire nu poate fi ipocrită în nici un caz. 


Nu. Acolo nu mai poate fi ipocrizie. Aici poale, din pricina 
acestor distorsiuni ale omului, un alambic chinuitor, niște 
meandre cu atâtea cute... Da. sărmanul om; e această 
inventivitate in rău a spiritului, astfel încât el însuși intră 
intr-un labirint din care nu mai poate ieși. Dar revin: deci 
nici in lad chipul lui Dumnezeu nu se pierde, și rămâne. 
Vedeţi, e o taină: sunt două Judecăţți, chiar trei Judecăţi: una 
este aici, și cel care a reușit, a ajuns să-și facă judecata aici. 
în trezirea conștiinței. în spovedanie - pentru care spune 


Mântuitorul: "Adevăr zic vouă: cel ce ascultă cuvintele Mele 
și crede în Cel ce M-a trimis, are viată veșnică." Are. 0 are 
aici! Viaţa o ai de la început, tot din acest adânc de 
nedistrus. Timpul e în mâna la. Propriu-zis. când comunici cu 
Dumnezeu, nici nu mai ești în timpul acesta al făpturii - ieri, 
azi, mâine -. ești în timpul lui Dumnezeu, ești în astăzi. 
Astăzi e numele timpului lui Dumnezeu. Ieri. azi. mâine - e 
timpul făpturii. Eminescu intuia ceva din asta când zicea: 
"Cu mâne zilele-ți adaogi,/ Cu ieri viața ta o scazi./ Și ai cu 
toate- acestea-n faţă/ De-a pururi ziua cea de azi". Vedeţi? El 
intuia. Or zice Mântuitorul, "are viață veşnică - o ai de aici - 
și la Judecată, nici nu va veni. A și trecut din moarte la 
viaţă." Dacă tu ajungi să te judeci aici, să te trezesti de aici - 
asta-i prima Judecată, nici nu mai ajungi la cealaltă Judecată. 
Asta e prima Judecată. Dacă o reusesti aici, și mai ales în 
Taina Spovedaniei, și ai primit dezlegare și harul iertării și 
trăieşti 

din ea începând de la botez... 

Mai este o altă Judecată, imediat după moarte. Cum 
spunea Sfântul Pavel: "Căci o dată moare omul și după 
moarte-i Judecata." Asta-i Judecata particulară, când omul 
merge în fata lui Dumnezeu și această Judecată particulară e 
în legătură cu mersul sufletului după plecarea de aici. 
Potrivit așezământului Sfinţilor Părinţi, sufletul de aici, în 
primele trei zile, petrece în jurul trupului pe care l-a avut în 
timpul vieţii, de la a treia la a noua zi merge prin locurile 
fericiţilor, dus de înger, de la a noua la a patruzecea zi - prin 
locurile de suferinţă, și la a patruzecea zi e Judecată. Adică 
ia cunoștință: mersul sufletului și parametrii spiritului sunt 
alții decât parametrii spaţiali. Și-atunci, la a patruzecea zi e 
Judecata particulară. 


Cum adică particulară? 


Adică a fiecărui suflet în parte și a vieții lui. Dar de aici 
mai este o altă Judecată - cea obștească, universală, de la 
sfârșitul veacurilor. 


Care-i Judecata tuturor! 


Da. Când istoria intră în împărăţia lui Dumnezeu. Or, 
până atunci, nu vedeţți?, ce înseamnă rugăciunea Bisericii? 
Mai este nădejde de salvare. De ce vă spuneam adineauri 
despre chipul lui Dumnezeu că și în lad rămâne, e de 
nedistrus? Dar vă aduceţi aminte de parabola bogatului 
nemilostiv și a săracului Lazăr? Era un om bogat, care se 
îmbrăca în purpură și... în fiecare zi lumina, și era la poarta 
lui, la ușa lui, un sărac, Lazăr, plin de bube, și care ar fi dorit 
până și firimiturile care cădeau de la masă pe care le 
mâncau câinii, iar câinii lingeau bubele lui. Și a 

murit Lazăr și a fost dus de înger în sânul lui Avraam. A 
murit și bogatul. Și văzând bogatul de departe pe Lazăr în 
sânul lui Avraam, a zis: "Părinte Avraame, îngăduie pe 
Lazăr să-și moaie degetul în apă, că rău mă mai 
Chinuiesc în văpaia aceasta." Și-i spune: "Ţi-aduci 
aminte, cât aţi fost pe pământ, Lazăr s-a chinuit, iar tu 
ai fost îmbelșugat cu toate. Aici tu te chinuiești, iar el 
se bucură și prăpastia s-a întărit între tine și el, între 
noi și voi". Dar mai adaugă: "Părinte Avraam, am cinci 
fraţi acasă. Trimite-l pe Lazăr ca să nu mai ajungă și 
ei la acest chin." Vezi? Deodată ceva se trezește în el - se 
gândește la frații lui! Asta la Judecată va fi luată în seamă. 


Totdeauna 
trebuie să intrebi 
pe Dumnezeu 

și 


pe aproapele tau 


Și, eventual, poate fi iertat și bogatul? 


Da. Și nu numai atâta. Observa foarte adânc Părintele 
Stăniloae: "La Judecată, atunci vor fi calculate toate faptele, 
consecințele, urmările faptelor și cuvintelor tale în istorie. 
Vor fi judecate". Un poet a spus vorba asta: "Cel mai mare 
chin al Iadului, mai mare decât furci, cazane cu smoală, este 
să vezi ce urmări au avut în lume, în sufletele oamenilor 
cuvintele tale, faptele tale. Câte suflete, milioane de suflete, 
poate, au ruinat și le-au prăbușit: și pentru toate acestea la 
Judecată toți cei care vor suferi să te acuze pe tine: Din 
pricina ta am ajuns aici”. Mă gândesc la atâţia filosofi, atâția 
seri- 

itori. atâţia mari reformatori, dictatori - toți acești nefericiți 
oameni care au creat în istorie avalanse de căderi, de 
prăbușiri. 


Părinte, dar de ce credeți că mai este nevoie de o a doua Judecată, cea 
colectivă, când există cea individuală? 


Păi, tocmai de asta: pentru că atunci se vor judeca și con- 
secinţele faptelor tale în alții. Este uluitori 


Deci o Judecată mai grea! 


Păi un Marx se va judeca nu numai pentru ceea ce a făcut 
ei în viaţă, dar și pentru ce consecințe a creat el în istorie, la 
gândi(i-vă! Adică ce au produs marxismul, comunismul: 
milioane, zeci de milioane de victime, de oameni chinuifi, de 
distrugeri în suflete, intoxicările acestea, îmbolnăvirile 
sufletești produse de dictatori - toate acestea... 


Va fi, bănuiesc, greu de judecat Marx, dacă-mi permiteți; el își va putea 
lua in apărare faptul că s-a gândit la binele celor mulți. 


Ei. binele celor mulți!... Vedeți? Nu orice bine e bine. Aici 
este o problemă capitală și trebuie să o știe toată lumea: 
orice bine trebuie jacul în numele lui Dumnezeu. Că mulți 
spun, bunăoară: "Uite, dom'le, cutare este om bun, de 
treabă, și nu crede în Dumnezeu." Două lucruri sunt aici 
tragice: întâi, că binele, pe care îl săvârşeşte, cum spune, 
fără să creadă in Dumnezeu, nu e de la el. £ de la Dumnezeu. 
Or, el a moștenit. 


Se mândrește cu ceva ce nu-i aparține. 

Da. Așa cum se mândresc copiii cu averea părinţilor și 
nu-i mai recunosc. Deci, pe de o parte, acel bine nu-i de la el. 
iar pe de altă parte, atunci provoacă mai mare derută in 
lume și-i îndepărtează pe oameni de Dumnezeu, de bine și de 
adevăr. Amândouă aceste elemente sunt tragice. De aceea s- 
a și spus că Iadul e pavat cu intenţii bune. Totdeauna trebuie 
să întrebi pe Dumnezeu și pe aproapele tău. Niciodată să nu 
rămâi într-o subiectivitate totală - asta-i moartea! A rămâne 


în eul tău - e moarte. De aceea zice Scriptura: "Vai celui 
singur!" Şi-atunci, iată câte gânduri a deșteptat întrebarea 
dumneavoastră. 

în om există o speranță. în acest chip divin, care-i de 
nedistrus. în ceea ce putem numi memorie ontologică. 

Există în orice om această speranţă. Faptul acesta, pus in 
lumină de Sfânta Scriptură și Sfinții Părinţi şi de psihologia 
adâncurilor, arată că sunt două memorii: o memorie 
ontologică, ființială, sacră, a chipului lui Dumnezeu în om: și 
o memorie istorică - acea agonisire umană de-a lungul vieții, 
mileniilor umane. Memoria ontologică, vă spuneam: "a 
suflat Dumnezeu suflare divină de viaţă și s-a făcut 
Adam suflet viu", purtător de har - chipul lui Dumnezeu în 
om, care este de nedistrus. De aceea, Scriptura pomenește 
mereu, bunăoară, zice Psalmistul: "Ci pus-a în vistierii 
adâncul." In vistierii - adică in sânul lui Dumnezeu. Adâncul 
- adâncul nostru. "Cuvântul Tău - adânc mult" - zice. Dar 
poate că ar trebui să zică invers Psalmistul. tâlcuiește 
Sfântul Vasile cel Mare, nu: "pus-a în vistierie adâncul", 
ci "pus-a vistieria în adânc". Dar nu! Adânc - adică se 
referă la un tezaur dumnezeiesc. De aceea zice: "cuvântul 
Tău, înţelepciunea Ta - adânc mult." Or, chipul lui 
Dumnezeu în om - pecetea aceasta - chemarea aceasta e în 
sânul, în vistieria lui Dumnezeu. De aceea este de nedistrus. 
Deci, "pus-a în vistierii 

adâncul", Iar Sfântul Apostol Petru vorbește de omul tainic, 
de omul ascuns al inimii. Deci, e o speranţă. Astfel, tâlharul 
căit și-a regăsit adâncul și în ultima clipă s-a salvat. 


"Ce sunt nu știu, 
iar 
ce știu nu sunt" 


Păi, atunci toți putem deveni tâlhari și, în ultima clipă, ne căim și 


suntem după aceea iertați. 


Ferească Dumnezeu! Vedeţi, nu-i în mâna omului asta. 
Aici ne pândește pericolul. Gândiţi-vă la ceea ce numesc 
Scriptura și Teologia păcatul împotriva Duhului Sfânt. Una 
dintre formele păcatului împotriva Duhului Sfânt este și 
asta, anume: a păcătui spunând că: lasă, că Dumnezeu iartă! 
Sau cum se credea în Biserica primară că botezul șterge 
toate păcatele și să se boteze în ultima clipă, și până atunci 
să păcătuiască mereu. Ei, aceasta este o stare înaintea lui 
Dumnezeu de înșelare, de viclenie - îl viclenești pe 
Dumnezeu, încerci să-L. înșeli pe Dumnezeu Este una dintre, 
repet, formele cele mai grave ale păcatului. 

Deci tâlharul care s-a lepădat de păcat în ultimul moment 
măcar a fost cinstit, în felul lui, că nu s-a gândit că o să i se 
ierte. Până atunci n-a știut, n-a știut că-i păcătos. 

Sigur că da. Asta-i o mare viclenie în a ne folosi de 
iertarea tâlharului. Noi ne referim la această speranță, 
iertare, care este altceva. E cu totul altceva speranța aceea 
permanentă pe care omul și-o pune, care-i adâncul. Adică nu 
că omul și-o pune, că ea e o realitate. 

Părinte, care-s semnele care ne indică faptul că ne îndepărtăm de 
Dumnezeu, că nu mai suntem pe cale? 


întâi, această labilitate a omului, nestatornicie. Părinţii 
spun așa: "trei sunt uriașii care ucid sufletul: Uitarea, 
Ignoranţa și Lenea". Ce înseamnă asta? Uitarea - uită 
omul de originea lui, de rostul lui, de sensul vieţii lui; se 
mișcă, alunecă din adâncul lui, din spiritual în 
superficialitatea aceasta a materiei, a trupului, a simțurilor 
și a simţurilor pervertite. Aceasta este cea dintâi formă - 
uitarea: uită de Dumnezeu, uită de originea lui. uită de 
răspunderea lui înaintea Judecăţii. înaintea, nu numai a lui, 
dar. mai adânc, înaintea rostului, chemării lui. Uită omul, de 
asemeni, în starea asta, dacă are vreo chemare. Mi-aduc 
aminte de o poezie a lui Goga: "Tot ce noaptea tese/Zorile 
destramă./Mi s-a dus norocul,/Nu mai plânge, mamă." Adică 
omul cade într-o ceață, confuzie, nu mai are orizont datorită 
uitării. EI se mișcă; nu mă refer doar la oamenii care își mai 
aduc aminte și de Dumnezeu, dar care se leagă de un sens, 
de un rost în existență, își pun un ideal; mă refer la omul 
care se instalează, uitând, într-o negrijă, neatenţie. Din 
pricina asta, a doua este neștiința, ignoranța, ignorarea 
realităţilor profunde în existenţă. 


Dar dumneavoastră spuneţi că este păcat de moarte să fii ignorant și 


se spune la Carte că "fericiți cei săraci cu duhul"! 


Nu. Vă tâlcuiesc eu ce-i asta. Dar să termin cu ce am 
început și apoi vă explic. Vedeţi, ignoră omul și nici nu se 
informează despre rostul vieţii lui, despre marile probleme: 
de unde vine, încotro merge, pentru ce trăiește? Nu se 
întreba un om la fel de chinuit sufletește: "Ce sunt nu știu, 
iar ce știu nu sunt“? Deci, 

frământat. Starea asta de ingnorare: propriu-zis cum poți 
afla fără descoperirea dumnezeiască, fără a fi în comunicare 
cu Creatorul tău, asa cum îţi întrebi părinții cum ai venit pe 
lume? Tot la fel trebuie să întrebi pe Ziditorul tău. 

Deci prima formă este uitarea, a doua - ignoranta, nu te 
informezi, și a treia - lenea. Lenea - cazi într-un fel de 
slăbăno- geală a spiritului, o rutină și ruină, o tâmpenie. Asta 
e numită la Părinţi "acedia”. 


Ce înseamnă "acedia"? 


Lenea asta a spiritului, care duce la o incapacitate de-a te 
ridica. E un plictis, o lentoare. 


Satisfacția cu lucruri ușoare, nu? 


Și aceea, dar în care spiritul se vede frizând aproape o 
prosteală a minţii. 


Adică spiritul nu-și mai exercită statutul în omul leneș, nu? 


Este o formă. Și ziceai matale de "săraci cu duhul". 
Doamne păzește! Până și bietul Rădulescu-Motru spunea 
"cei săraci cu duhul", adică prostuți. 


Eu spun că așa se înțelege în general, nu știu dacă eu chiar așa înțeleg. 


Eu înțeleg, spre exemplu, prin “săraci cu duhul", curățenie sufletească. 


E o mare eroare! Sfântul loan Gură de Aur îi spunea 


smerenie. "Sărăcia cu duhul" înseamnă smerenie? 

Da, e o stare de smerenie. Analizaţi niţel, sfredelind și 
mai adânc, ce înseamnă asta? Înseamnă "sărac cu duhul", 
adică e vorba de conștiința sărăciei tale în fața infinitului 
bogăției divine, care deodată developează în conștient că 
ești sărac și atunci te deschizi unei căutări; unei doriri 
infinite. Acesta e sensul. 

Dacă sărăcia trupească, materială are o limită, ca tot ce e 
material, cea spirituală n-are limite. Aici e distincția. Când ai 
conștiința - fapt extraordinar, pentru că ea se deschide 
atunci, are un fel de priză, de legătură tot cu spiritul, cu 
infinitul bogăției divine, bogăției spirituale divine -. când ai 
conștiința că ești sărac și având mereu conștiința că ești 
sărac, mereu te deschizi Dumnezeirii. Pentru că în viața 
spirituală nu este o limită. La bogăția materială este o limită, 
dar aici nu este nici o limită. 


Trei uriași ucid sufletul: 
Uitarea, 
Ignoranța și Lenea 


Părinte, ați spus că trebuie să păstrăm mereu legătura cu Cel care ne-a 
creat, cu Dumnezeu, dar eu am auzit artiști, pe care îi apreciez, care, în 
diferite momente - și nu mi s-a părut tocmai un lucru rău (poate o să-mi 
spuneți Dumneavoastră dacă este sau nu rău) spuneau, de exemplu, 
pictorii, "Dumnezeul meu e pictură", scriitorii - "Dumnezeul meu e 
literatură", muzicienii - "Dumnezeul meu e muzică"! în fond, asta arată o 
chemare spre propria lor meserie, adică sunt serioşi, temeinici, nu'ÎForțau 
ei nota? 


Da(i-mi voie să vă spun: fie pictura, fie poezia, fie muzica, 
fie o altă vocație, îndeletnicire umană, toate acestea sunt 
niște daruri, niște virtuți, niște idealuri. Dar una e să te axezi 
pe un dar. pe o vocatie, pe un ideal, și alta e Dumnezeul cel 
viu. care e izvorul lor ! 


Cu Părintele Cialenu intre GUNEZĂ și APOCAIJPSĂ 


Ba chiar l-am auzit pe Cristian Țopescu, la TV, vorbind despre un 
"Dumnezeu al fotbalului". 


Atunci, v-a(i dat seama o dată mai mult de starea lor, săr- 
manii - un fel de amnezie. Sărmanii! De buimăceala, de con- 
fuzia de care vorbeam - uriașii ăștia care ucid sufletul: 
Uitarea, Ignoranța și Lenea. De aceea vă vorbeam și altă 
dată: despre vi-ziunea personalistă, adică a lui Dumnezeu - 
persoană, Tatăl, Fiul si Duhul Sfânt, şi Dumnezeu - principiu, 
Dumnezeu - idee. Atunci foarte ușor iţi faci fetis din aceste 
acte, fără să te întrebi de unde s-au născut ele. Că ele sunt 
ceea ce numesc Sfinţii Părinţi: "însușirile dumnezeiești 
devin, în omul creat după chipul lui Dumnezeu, 
virtuţi”. Adică, iubirea divină, Dumnezeu-iubire, devine o 
virtute* în om! Știința divină, atotștiința divină e și în om 
știință. Dreptatea divină devine și- n om dreptate. Aceste 
însușiri devin virtuţi în om. Așa concepea, bunăoară, 
Spinoza: "Deus sive substantia". Și toate gândurile umane, 
aceste vocații, daruri se identificau cu Dumnezeu pan- 
teistic. Astea sunt confuzii. 


Și neputinţe verbale, uneori! 


Da, și neputințe verbale. Pe de o parte, ei intuiau, 
intuiesc ceva, căci, vedeți, ei il pomenesc pe Dumnezeu! 


Adică și-au dat seama că este absolutul, aici. Au intuiţia absolutului, 


aici? 


Ei absolutizează acest ideal, această virtute. 

Părinte, să ne întoarcem la a fi sau a nu fi pe cale. Cum te poți înde- 
părta de cale, cum poți reveni la ea, și, mai ales, care sunt semnele care- ţi 
spun că te-ai îndepărtat sau că te afli pe drumul cel bun? 


A fi pe cale. Trebuie să fiii întâi cine este calea. Eram 
odată într-o discuţie cu un jurist fi el vorbea de principii, de 
drepturile omului, de datoriile omului. Dar eu am intervenit 
fi am spus: "Aveţi dreptate, vorbiti frumos, dar noi totdeauna 
trebuie să privim toate aceste legi, aceste rânduieli, reguli, 
reglementări (cum vreți să le numiţi), toate, ca avându-fi un 
izvor, toate odrăslite de o persoană, adică de Dumnezeu cel 
viu - pentru că ele nu au suport, nu au bază, dacă nu ne 
referim la ceva...Bunăoară. în lume, una-i să vorbesti de 
iubire, și alta e să ai în faţa dumitale o persoană pe care o 
iubești. 


Da, exact, multă dreptate aveți! 


Da. e cu totul altceva. Simti în persoana aceea că e cineva 
viu și care, concret, iți dovedește iubire, te salvează într-o 
împrejurare, iți poartă de grijă la o boală și aşa mai departe. 


Părinte, dacă îmi îngăduiți, aici aș aminti un pasaj din Dostoievski, din 
Fraţii Karamazov. Chiar în partea întâi, când apare starețul Zosima, în întâl- 
nirea aceea celebră de la mănăstire - cred că se cheamă bucata chiar 
"Bătrânul măscărici", pentru că-l prezintă pe Feodor Karamazov, tatăl. 
Spune, la un moment dat, Feodor Karamazov, că a cunoscut, pe vremuri, pe 
cineva care spunea că iubea nespus omenirea, oamenii, dar spunea: "Cu cât 
înaintez în vârstă, iubesc omenirea, dar nu mai pot suporta oamenii". 
Atunci, eu eram prin liceu, m-a șocat asta și mi-am dat seama că există un 


adevăr aici, totuși. 

Absolut. Așa este. Deci, totdeauna când e vorba de cale, 
trebuie să te referi precis la ceva personal. Vezi mata, de ce 
Dumnezeu S-a făcut om? De ce? Tocmai ca să arate viu, 
concret, într-o Persoană, într-o existență divin-umană, 
această cale. 


Și pentru ca iubirea noastră să se poată îndrepta spre cineva asemenea 
nouă? 


Sigur. Așa e. 


Adă-nti-l pe cel bun, 
la care să nu găsesc eu 
NICI o pata 


Adică, am învăţat să ne iubim aproapele. 


Asta-i taina creștină, taina creștinătății. De aceea a 
numit-o Sfântul Apostol Pavel: "Cu adevărat mare este 
taina creștinătății - Dumnezeu S-a arătat în trup!" 
Observati? Cât l- a şocat pe el, cât l-a marcat, cât de 
profund: "Marea taină a creștinătății - Dumnezeu S-a 
arătat în trup", într-o Persoană, viu. Asta-i întrebarea 
capitală! Vorbim de adevăr, de perfectiune, de sfințenie, de 
bunătate, de iubire, de dreptate, dar spune-mi, arată-mi pe 
cineva care este absolut drept. Adă-mi-l pe cel abso- lut bun. 
la care să nu găsesc eu nimic, nici o pată. 


Hristos! 


De aceea a venit Dumnezeu în lume! De aceea - ca să ai 
Modelul! Și de aceea Mântuitorul n-a vorbit la modul general 
de Cale. Adevăr și Viaţă, ci a început cu "Eu sunt Calea, 
Adevărul 

și Viaţa." Și chiar și metafizica, așa cum se spune, a religiei, 
a Vechiului Testament, și-anume descoperirea de la Horeb a 
lui Moise, când -găsiți aceasta in Ieșirea, capitolul 3 - Moise 
păștea oile socrului său și-atunci. deodată, a văzul un 
mărăcine care ardea și nu se mistuia. Doamne, rămâi uimit - 
un mărăcine! Adică, exact cum spune Sfântul Pavel, pe cele 
smerite ale lumii le-a ales Dumnezeu și pe cele slabe, ca să 
umilească pe cele tari. Intr-un rug! Ce mai nesocotim și mai 
batjocorim noi un rug! Eu. bunăoară, am o suferinţă, o boală 
a bătrâneții, și am aflat că. tot la fel, o buruiană pe care nu 
dai nici doi gologani - spinii - e foarte bun (ceaiul de spini) 
pentru suferința asta a mea. 


N-aţi bănuit că spinii vă vor fi de folos, în tinerețe, nu? 


A spus doctorul că umflăturile le mai potolește. Medicii 
de la Cluj au descoperit că e foarte bun pentru boala asta a 
hodorogiţilor de noi, a bătrânilor. 

Vezi, un rug care ardea și nu se mistuia! Adică nu se 
topea, pentru că focul dumnezeiesc nu desfiinţează, 
transfigurează. Și-atunci Moise se apropie să vadă ce e și 
aude un glas: "Moise, Moise!". "Da, Doamne." "Scoate-ţi 
încălțămintea, locul pe care calci este sfânt." Ce înseamnă 
asta? Cum lâlcuiește Sfântul Grigorie Teologul: "Scoate-ţi 
încălțămintea care face legătura cu pământul", adică "Mută- 
te de la legătura cu pământul sus, la alta înțelegere, 
duhovnicească”. "Pământulpe care calci este sfânt" De 
aceea, Mântuitorul, când i-a împărtășit pe ucenici, la Cina 
cea de taină, le-a spălat picioarele. Tot la fel, ca să-i înalțe. 

Și atunci, se apropie și îi vorbește Dumnezeu: "Moise, am 
auzit de suferințele poporului Meu, de pătimirile lui." Și îi dă 
această misiune: îl trimite ca să-l izbăvească din robie pe 
Israel. 

Dar Moise se apară. întâi spune că-i gângav. Se întreabă: "Ci 
eu nu pot să vorbesc". Darpână atunci vorbea Moise, însă 
Origen spune că l-a cuprins cutremurul în fața Dumnezeirii. 


A devenit atunci gângav! 


Sigur. Pe de altă parte, mai spune: "la-l pe Aaron, fratele 
tău, să vorbească." "Doamne, Doamne, să mă duc, dar 
cine are să mă creadă pe mine? Că o să mă întrebe 
poporul: «Dar cine te-a trimis? Cine ești tu?». Și-atunci 
îl învaţă: "Spuneașa: «Eu sunt Cel ce sunt» ", deci cel ce te-a 
trimis este Cel ce este existența absolută. Dar vezi? "Eu 
sunt" - această existență e, tot la fel, adânc personală, 
personalistă. Aici este marea problemă, pe care totdeauna 
trebuie să și-o pună omul, plecând de la persoană. Că mata 
întrebarea asta mi-ai pus-o: Calea. Deci, Hristos, Fiul lui 
Dumnezeu celui viu, care S-a făcut om - întâi. Al doilea - așa 
cum Hristos Mântuitorul ni Se descoperă în Sfânta 
Evanghelie, în Sfânta Biserică, în experiența vie â Bisericii, 
și anume: Hristosul integral, Hristosul, nu numai Cuvântul, 
Cuvântul Evangheliei, ci Hristosul Trup și Sânge în Taina 
Lui, Hristosul în Botez, Hristosul în Mir, Hristosul în Trupul 
și Sângele Lui dumnezeiesc, pe lângă Cuvântul Evangheliei, 
Hristosul în Crucea și învierea Lui! 

Eu trebuie să am cât mai limpede calea - Calea lui 
Hristos: Calea Lui este Calea mea. Și cunoscându-L pe El - 
acesta este faptul capital pentru un om - mă cunosc pe mine. 
Eu numai cunoscân- du-L pe El mă cunosc pe mine. De ce? 
întâi, când a zidit Dumnezeu pe om - "să-l facem după chipul 
și asemănarea Noastră" -, se întreabă Sfântul Vasile: "Cui a 
zis «după chipul», dacă nu propriului său Chip ?"- adică 
Fiul lui Dumnezeu, din veșnicie. Fiul lui Dumnezeu, deodată 


Fiul lui Dumnezeu este Cuvântul lui Dumnezeu 
Cu Părintele Galeriu intre GENEZĂ și APEX'AL.IPSĂ 


și Modelul, icoana noastră, chipul nostru. Este Fiul, 
Cuvântul, chipul nostru. Și atunci, pentru că a suflat suflare 
divină in Adam, chipul, pecetea Lui a suflat-o. dar omul a 
întunecat această pecete. De aceea Fiul lui Dumnezeu S-a 
făcut om. Deci. El este modelul, arhetipul meu! De aceea am 
zis: cunoscându-L pe El, mă cunosc pe mine, și eu nu mă 
cunosc pe mine, dacă nu-L cunosc pe Hristos, nu-mi Cunosc 
menirea mea. Iar în El. eu am totul, am și cuvânt, am și trup 
și sânge, cu care mă hrănesc, am și cruce, am și înviere, am 
și înălțare, am și veșnicie - am tot! 


Un chirurg, 
ca să vindece un organ lezat, 
trebuie să aibă precis imaginea lui 
sănătoasă, 
anatomia și fiziologia organului 
respectiv 


Vezi?! Asta-i Calea! 


Eu vă întrebasem cum știm necontenit dacă ne aflăm pe cale mai 
aproape sau mai departe. 


Stiti cum? Eu mi-am pus problema asta. Bunăoară, stau 
de vorbă cu psihiatrii și îi intreb: "Dumneata, ca să-l poți 
ajuta pe un bolnav, ai precis o noțiune, un concept de 
normalitate? "Adică de sănătate mintală... 


Un model de normalitate, un etalon. 


Un chirurg, ca să vindece un organ lezat, trebuie să aibă 
precis imaginea lui sănătoasă, anatomia și fiziologia 
organului respectiv. Și-atunci, îl întreb precis: "Ce icoană, 
imagine precisă a sănătății 

mintale ai? "Sunt foarte labili psihiatrii în privința asta, să 
știți! 
Psihiatrii, care tratează tocmai labilitatea, sunt labili ei înșiși? 


Adică privind conceptul de normalitate, de sănătate 
mintală. 


A! Au mai multe definiţii. Fiecare psihiatru cu definiția lui, da? 


Nu-i clar conceptul ăsta. Și-atunci, mai ales cei care-s mai 
materialisti, mai marxisti, spun: "lată, sănătos este cel care 
știe să se integreze în mediu, bunăoară." Și-atunci îi spun: 
"Bine, domnule, dar un om se poate integra într-un mediu de 
tâlhari sau intr-o lume interlopă. El se integrează foarte bine 
acolo - și asta-i sănătate? Asta-i normalitate?" Și-atunci, eu 
trebuie să am conceptul precis de sănătate mintală. 


Modelul 


Modelul. De aceea spun: modelul e Hristos. El e 
sănătosul. 


Modelul de normalitate este, deci, Hristos! 


Acum, concret. în mine: cum îmi construiesc eu chipul lui 
Dumnezeu după El? Vorbeam de psihiatri. O mică metodă: 
am un bolnav, săracul, care mă întreabă: "Oare asta-i bine? 
Eu sunt sănătos, Părinte? In starea asta a mea?" Bunăoară, 
el, sărmanul. se apucă de oleacă de treabă, dar n-o duce la 
capăt. Și, vă închipuiți, e inginer, îl angajează patronul sau 
instituția, dar dacă nu face treabă, ce să facă? 


îl dă afară! 

Păi da, săracul. Și-atuncea, eu înfățișez înaintea lui un 
tabel, o listă: ce înseamnă sănătatea. 


Dumneavoastră faceţi asta? 


Da. Procedez uneori așa. încerc să-i ajut așa. Bunăoară, 
ce înseamnă chipul lui Dumnezeu în om? Duh este 
Dumnezeu, spirit - spirit este și omul. Libertate este 
Dumnezeu - libertate-i și omul. Adevăr, lumina adevărului 
este Dumnezeu - adevăr este și omul. Iubire este Dumnezeu - 
iubire este și omul. Raţiune, logică e Dumnezeu - logică, 
rațiune este și omul. Credinţă este Dumnezeu - credinţă este 
și omul. Dreptate este Dumnezeu, bunătate este Dumnezeu. 
înțelepciune. înțelegere, sfat, tărie. Sau cum sunt roadele: 
bucuria, pacea, dragostea, răbdarea, bunătatea. blândeţea - 
înfățișez tabloul ăsta. Și spun: Intodeauna ti-ai pus lista asta 
mare și le uiţi în ea și te verifici pe tine. Dumnezeu este 
dreptatea - sunt eu drept? Dumnezeu este Ziditorul - zidesc 
și eu. că eu sunt creat după chipul Lui? Ce-am făcut eu azi? 
Dumnezeu este voința neîncetată, puternică. Și-atunci el 
începe să-și călească niţel darurile acestea, care s-au 
slăbănogii în el. s-au îmbolnăvit în el. 


Cum se îmbolnăvesc chiar așa? 
Se îmbolnăvesc din pricina păcatului, a celui rău. a 


orgoliului - în primul rând. Și ce înseamnă orgoliul? Orgoliul 
înseamnă că le încrezi în tine. Or. dacă te încrezi în tine, ai 


rupt legătura cu izvorul. Și așa slăbănogești! Aici e misterul! 
Cel care, bunăoară, spune: "Dumnezeul meu e pictura! 
Dumnezeul meu e poezia!", ăla tot are un ideal! E ceva din 
Dumnezeu. Dar cel care spune: 

"Eu sunt Dumnezeul meu", acela e pierdut. 


Părinte, dar J.B.Watson spunea așa: "Dacă îmi dați un grup de copii, fac, 
indiferent de capacitățile lor și de familiile din care provin, fac după cum 
vreau eu, nu după cum sunt ei, din unul hoț, din unul medic, din unul ingi- 
ner, din altul avocat". Spuneți și dumneavoastră, părinte!E păcătos 
Watson? 


Nici vorbă să fie altfel! 


Și e posibil să fie chiar așa cum spune el? Sau poate el să educe doar un 
prost hoț, un prost avocat, un prost medic? 


El a izbutit în viața lui să seducă pe mulți, să creeze 
oarecum oameni după chipul lui. 


EI, Watson, când spune asta, înseamnă că anulează chipul lui Dumnezeu 
din om, spunând că numai mediul singur este cel care formează, deci numai 
lumea materială din jurul pacientului contează. Numai ambientul. 


Păi, de aceea psihologia asta  behavioristă, a 
comportamentului a creat atâtea probleme în SUA. Și e în 
legătură tot cu această libertate a omului, luată în sensul 
egocentric fi orgolios, din care s-au născut miile de secte. 

Tot ce este demonic nu are substanţă. 
Răul nu merge la esență 
pentru că el nu are esenţă. 

Răul nu are fiinţă, ci este un mod 
de manifestare å voinţei pervertite 


în 1988, le spuneați lui Andrei Pleșu și Gabriel Liiceanu următoarele: 
"Vă mărturisesc că adesea mă simt mai apropiat de filosofii apuseni decât 
de teologii apuseni, care îmi par incomparabil mai închistati". După aceea, 
dați o listă de filosofi și spuneți: "Observ că sunt mult mai exact situați 
filosofii și mult mai apropiați de Patristică." Cum a fost posibil ca filosofii să 


fie mai aproape decât teologii de Patristică, adică de Biserică? 
Teologii s-au (inul de canonul bisericii. 
Teologii apuseni, deci. 


Sigur că da. Se înțelege. S-au finul de Primatul papal, de 
filioque, ei n-au putut ieși din "canon". Pe câtă vreme filosofii 
au fost mult mai liberi și au înfeles că nu găsesc răspuns la 
întrebările lor profunde în teologia apuseană, și de aceea s- 
au adresat Sfinţilor Părinţi. De altfel, și între teologi, nu 
putem uita faptul că încă din veacul trecut deschiderea către 
izvoarele patristice s-a arătat a fi puternică în Apus. Dar la 
filosofi mă refeream, care caută autodeschiderea către 
spiritualitatea răsăriteană, si am în vedere filosofii 
personaliști: Emmanuel Mounier. Jean Lacroix, Etienne 
Borne, Louis Lavelle, Gabriel Marcel. 

Gabriel Marcel este un existențialist creștin. Louis 
Lavelle... cei din jurul revistei "Esprit". Ei sunt filosofii în 
lumea cărora m- 

am simțit bine. Aceste curente noi în Apus, anume 
existențialismul. cel creștin, mai ales bietul Sartre - viața lui 
s-a mișcat, a fost o formă de ateism, sărmanul de el, dar, 
cum spune Jean Guitton, în ultimele momente ale vieții lui, s- 
a trezit în el Taina. Păcat că Simone de Beauvoir, femeia cu 
care a trăit el, a ascuns lucrul ăsta. 


Simone de Beauvoir a scris o carte, după moartea lui, în '80, a scris o 


carte de despărțire, în care l-a tratat mai rău decât pe un om în viață. 


Da Dar el a recunoscut Taina Eu mă refer la cei 
spiritualisti și creștini. 


Răsfoind cartea asta, Dialoguri de seară, văd că ceea ce v-am întrebat 
eu mai înainte, întrebarea aceasta: cum știm dacă suntem pe cale, mai 
aproape sau ne îndepărtăm de Dumnezeu, v-o pune și Andrei Pleșu, dar cu 
alte cuvinte. Spune că drama în viața practică este atunci când nu știi care 
este binele, atunci când apar nuanțele, dilemele, mai ales când răul poartă 
strălucirea binelui. 


Cum l-a ispitit Satan pe Mântuitorul? l-a arătat 
împărăţiile lumii și slava lor. Toate acestea sunt spoială. Tot 
ce e demonic - aici e una dintre caracteristicile demonicului 
și. demoniacului - nu are substanță. Mephisto îi spune lui 
Faust: "Nu te mulțumești cu suprafețele, tu cauţi esențele." 
Or aici trebuie negresit observată nuanța sau realitatea asta: 
răul, cu adevărat nu merge la esenţă. Și nu merge la esență 
pentru că el nu este esență. De aceea s-a spus: răul nu are 
ființă, este un mod de a fi, de a se manifesta al voinței 
pervertite. Răul se înrădăcinează în voința căzută, pervertilă 
a persoanei. Observaţi în toată istoria, răul, au zis bine 
Părinţii, nu este ființă, este un mod al persoanei pervertite. 
Și atunci, de aici concluzia: niciodată în manifestările răului 
nu se merge la esenţă. Niciodată omul nu va fi împlinit, nu 
se va 

simți împlinit. Întotdeauna omul se va simţi intr-un teren 
labil, de nisip - "casă zidită pe nisip Nu uitaţi lucrul ăsta! 
Acuma mi-a sclipit ideea. 


Pentru că am adus în discuție întrebarea lui Andrei Pleșu, vreau să vă 
spun că Sorin Dumitrescu mi-a spus de mai multe ori că Andrei Pleșu este 
unul dintre oamenii dăruiți cu mare putere de apropiere de Dumnezeu. 


Este. Are o inteligență percutantă și e preocupat, e 
aproape de Dumnezeu. Predă și un curs de Filosofia Religiei. 
Revin la acest fapt de mare însemnătate: niciodată în lumea 
răului nu vei atinge esența, pentru că el nu e esență. 
Niciodată omulfără Dumnezeu nu va atinge esența - se mișcă 
la suprafața existenței. Rămâne în coaja existenţei. De 
aceea, un teolog spunea că " în iad sunt ca niște coji”. 


Cine sunt ca niște coji? Existenţele? 


Indivizii. Fără Dumnezeu nu atingi esența problematicii 
niciodată. Asta trebuie s-o știe filosofii și toți oamenii. Adică, 
dacă omul vrea să ajungă la esență, până la capăt, fără 
Dumnezeu nu poate să ajungă. 


Ajiusul aici a eșuat mult, 
in viziunea esenţialistă, 
în primatul esenței asupra persoanei 


în cartea dumneavoastră Jertfă și răscumpărare, pe lângă o limbă 
românească deosebit de dulce, de adecvată (poate că înaintea dulceții mai 
importantă e adecvarea), am găsit multe lucruri la care m-am oprit. 


Da, e o carte de meditație. Dumneavoastră câţi ani aveți? 

Eu am 38. 
Ei da, mulți și buni. La vremea aceea lucram și eu așa. 


Dar acum am selectat o întrebare care nu suportă amânare, mă 
presează și îmi și place grozav, pentru că, fără să ţineţi neapărat, împăcați 
oarecum frumusețea umană cu frumusețea lui Dumnezeu. Și iată care-i 
pasajul la care m-am oprit: "Iubirea își află împlinirea, noutatea, bucuria nu 
în eu, ci în tu, în comuniune. Nici în fața lui Dumnezeu eu nu mă desființez; 


mă smeresc, dar nu mă anulez; mă ofer în stare de jertfă lucrării divine". 


Da. Acesta e fapt capital. Adică persoana nu se 
desființează niciodată. Aţi văzut cum s-a descoperit 
Dumnezeu lui Moise: "Eu sunt Cel ce sunt". De aceea, noi nu 
mizăm niciodată, nu avem în vedere, nu vorbim doar de niște 
principii, de niște idei, de niște virtuți. Tuturor acestora le 
stă ca izvor o persoană, un cine. Acesta e un fapt capital, la 
care trebuie să reflectăm totdeauna. De aceea omenirea 
bâjbâie, orbecăie, când vorbește numai despre niște idei, 
niște principii, niște legi, fără să se refere la persoană. lar 
persoana - taina - este în Dumnezeu. Apusul aicea a eșuat 
mult, când a avut o viziune esențialistă, un primat al esenței 
asupra persoanei. Ca și cum persoana ar fi emergentă, adică 
s-ar ivi din principii. Nu! Ea stă la originea existenței și a 
Creaţiei și a omului - ca model, ca icoană. Acesta e faptul 
capital. 


Tot din cartea Jertfă și răscumpărare nu mă pot abține să nu citez toată 


pagina asta 25, care-i nemaipomenită. Dar să iau numai finalul: "întreg, și 


totuși limită, întrucât nu sunt infinit, ci aspirant etern la infinit. Tot așa se 
întâmplă că sunt și nu sunt microcosm, sunt microcosm întrucât rezum în 
mine toate posibilităţile creației, și totuși nu sunt, întrucât nu pot 


inventaria 

sau epuiza întreaga realitate, mai ales realitatea umană, personală. Sunt 
un univers prin deschiderea mea către univers, către lume, prin dar". Și 
văd că revine mereu darul. Citaţi și pe Marcel Mauss, și pe Hubert... 


îmi simt, deodată, și limita, și deschiderea, 
pentru că aspir neîncetat la un mers 
din desăvârșire în desăvârșire 
Așa a fost la începuturile umanității. 


Cum vă simțiți, așa, zi de zi, că sunteți întreg și, totodată, limită? 
Pentru că, am mai spus, îmi simt deodată... 
Da, "vom înțelege caracterul lumii numai când ne vom gândi la ea ca la un dar." 


Îmi simt, deodată, și limita, și deschiderea. Prin faptul însuși că 
eu aspir neîncetat la un mers din desăvârșire in desăvârșire se 
implică aici și limita, și deschiderea. Și aici ar fi deodată și tragedia 
omului, dar, în același timp, și fericirea lui! Tragedia omului - dacă 
n-ar mai aspira, n-ar mai conta pe un viitor. Or, a conta pe un viitor 
implică o treaptă peste care trebuie să trec mai departe. lar 
deschiderea către infinit - aceasta este bucuria mea. Mi-aduc 
aminte, în 1975, papă era Paul VI și a trimis către Intâistătătorii 
Bisericilor o scrisoare de comunicare - nu știu dacă în intenția lui 
era să fie pastorală - și era intitulată: "Bucuraţi-vă in Domnul!"- un 
cuvânt de la Sf Pavel. Dar totodată, spunea el acolo: "Și totuși, cum 
să te bucuri, când noi suntem ca niște fiinţe limitate?" Vedea aici o 
tristețe. Nu știu de ce teologii care l-au asistat au pus o asemenea 
propoziție și idee! Păi, din moment ce ești creatură - se "înțelege că 


( u POnniele Galcnu intre GENEZĂ fi APOCAI.IPSĂ 


ești limi-tat. Darfericirea și bucuria ta stau tocmai in faptul că, fiind 


creatură, nu se poate altfel, asta-i condifia ta: de a fi in comuniune 
cu Ziditorul. Or, in comuniune, in deschiderea către Dumnezeu și in 
comuniune cu infinitul divin, e dată posibilitatea infinităţii mele, par- 
ticipării mele la Eternitatea lui Dumnezeu. 


Remarc, părinte, încă o dată, că aveți o viziune foarte dinamică asupra Bisericii și 
mereu spuneți că cine stă pe loc... 


Lacroix distinge intre origine și început. Originea e in afara 
timpului - Dumnezeu. începutul se situează in timp, e o dimensiune 
a naturii. Timpul incepe o dată cu Creaţia - spun și Sf. Vasile cel 
Mare și Sf. Augustin! Originea e necreată, începutul e creat, și el 
insuși e apoi părtaș la Creaţie. Pământul ia parte la Creaţie ca 
ofrandă. Originea e unică, fără început și fără sfârșit, începutul se 
Înnoiește mereu, se înnoiește ca aspirație, ca suiș fără sfârșit către 
perfecțiunea niciodată definitivă, niciodată epuizată. Dar orice 
început e un apel la origine, și originea e sursa și țelul tuturor 
începuturilor. Atunci originea și orice început, nu?, se mișcă între 
bucurie și sacrificiu. Făptura e consecventă, făptura consecventă 
devenirii începe în bucurie, prin darul care constituie începutul și 
sfârșește în sacrificiu. Căci darul, împlinindu-și menirea, se sacrifică 
făcându-se jertfă, treaptă și ușă altor daruri, altor începuturi. Și, 
cum profund sesizează Dionisie Areopagitul, lucrurile inferioare 
aspiră și sunt în cele superioare, într-un mod mai eminent decât în 
ele însele. Deci e o tensiune în întreaga creaţie, dar această 
tensiune nici n-ar putea fi explicată decât tocmai printr-o instanță 
supremă și un apel suprem. Această instanță supremă este infinită. 
Aici este marea problematică a existenţei. 

Uitaţi ce spuneți în cartea dumneavoastră: "Oprirea pe o treaptă 
învechită transformă existența în inerție și în obstacol, pe calea vieții în 
păcat”. Această inerție era "aluatul" fariseilor, cum citim la Sf. Evanghelist 
Luca (12,1); "scleroza lor spirituală și obstacolul principal în calea 


Evangheliei" - asta spuneți...Deci, dinamica existenței o gândiţi foarte 


limpede, o puneţi cu pregnanță în evidenţă, și vorbiți de scleroza spirituală 
ca de un obstacol în calea Evangheliei! Deci, Dumnezeu ne vrea inteligenți 


și în stare de veghe! 


Așa este. Despărțirea de Dumnezeu, trăirea pe orizontala 
existenței... 


Atunci de ce sunt unii care spun "Crede și nu cerceta"? 


Dar n-a spus-o niciodată Scriptura/ Nici pomeneală! 
Mântuitorul spune: "Căutări si veri afla" Asta au pus-o ei pe 
seama Scripturii și. nu numai atâta, au pus-o pe seama unei 
vi-ziuni apusene, care, intr-adevăr. este, teologic, o gândire 
mai statică decât spiritualitatea răsăriteană. Revenind la 


tema noastră, aici se dezvăluie marea taină... în ce mă 
privește, necredinta este absurdă. 
E o tragedie să nu crezi. 
Tragedia tuturor tragediilor 


Marea taină a cununiei, a dialogului. Fundamental. Noi 
nu putem găsi altă soluție. In ce mă privește, necredinta este 
absurdă. Ea nu îmi oferă nimic. Numai credința mi-a oferit 
totul! 


A, vi se pare, deci, o prostie să nu crezi?! 


Da! Absolut! E o tragedie. E o tragedie. Tragedia tuturor 
tragediilor. 

Sau, în cuvinte mai profane, înseamnă să nu îţi cunoști interesul? 


Da, bine... 


Păi, acesta e interesul suprem; interesul în sens superior. 


Da. da. Repet, tragedia tuturor tragediilor este 
necredința, ruperea legăturilor cu Dumnezeu. Or, sub 
aspectul în care dumneavoastră m-ati provocat adineauri, 
adică a unui suis continuu în existenţă, acesta are loc în 
comuniunea mea cu infinitul divin - pentru că e divin, dar e 
divin ca persoana, și ca persoană, ca iubire și ca adevăr ce 
luminează. Mă înțelegeți? 


Sper că da, părinte! 


Și în credință. Dumnezeu este credincios, credincios 
făgăduințelor lui, cum se spune în Deuteronomul, capitolul 
32, versetele 4 si 5, unde e numit Dumnezeu-stâncă. Tur în 
limba ebraică înseamnă stâncă. De aceea, deschid o mică 
paranteză, actul fundamental. din 1948, al statului Israel 
spune că statul lor se întemeiază pe stânca lui Israel, pe tur, 
mă înțelegeți? Iar în limba engleză îl numește de-a dreptul 
pe Dumnezeu, și fac aici o legătură... 


Frumos din partea lor, nu? 
Da. Da, sigur că da, e foarte important. 


La noi nu se spune în Constituţie nici măcar că Biserica Ortodoxă e 
Biserică națională. 


Da. încet, încet se va ajunge și acolo. Și, totodată, limba 
engleză a 

spus că pe Dumnezeu se întemeiază, deci o formă de stat 


teocratic. In Septuaginta acest cuvânt, acest termen - tur, 
adică stâncă - a fost tradus direct prin Teos, adică 
Dumnezeu, iar în vulgata. Deus. Da. Și la noi, am văzut, în 
ediţiile noastre, Dumnezeu este tăria, El este tăria. Trebuie 
să spună, ori El este stânca, ori El este Dumnezeu. 


Mă scuzați că vă întrerup, nici la noi nu e rău spus. 


Da, e tăria, dar mai bine este stânca. De unde vine 
stânca? Acolo, în pământul lui Israel, se trăiește împreună cu 
foarte multă piatră. Or. piatra reprezintă imaginea aceasta 
puternică a tăriei, a stabilității. Și atunci, în Dumnezeu, 
totdeauna și ca persoană, este reazemul, punctul de sprijin 
fimdamental. Dar aici este una dintre întrebările capitale 
pentru orice conștiință. Repet, iertați-mă! Ca orice om din 
lumea asta, sunt un om al cugetării, al mergerii până la 
esenţă, până la capăt. 


Al efortului, deci! 


Da. absolut, absolut. 


Al neleneviei. 


Da, nici vorbă. Nu am liniște. Numai asta imi dă pacea 
lăuntrică și echilibrul - când am ajuns la esență Înțelegeți? 
Or, toți suntem de acord că trebuie să existe o realitate 
jundamentală în existență Mă înțelegeți? 


Cred că da, părinte. 
Trebuie să existe o realitate fundamentală. Faptul că eu 
exist, că dumneata exiști, faptul că noi existăm implică 


realitatea unei existențe. Mă ințelegi? 

Da, părinte! 


Dar a unei existenţe eterne. Fără ea. nici eu nu aș exista. 
Dar nu eu sunt acea existenţă eternă. Nu eu sunt. Eu am un 
început. Am și o formă de sfârșit. Și atunci, dacă eu vreau să 
exist, să exist și eu. să particip la eternitate, nu am decât o 
singură cale, și anume, comuniunea cu acea Realitate 
eternă. 


Da, frumos spus - comuniunea cu Dumnezeu! 


Nu e posibil altfel! Logic. Credinţa este o virtute de 
neclintit. Și atunci, eu nu am de ales. Sau încerc să mă 
introvertesc, și în mine atunci sunt. Eu sunt și nu sunt. 
Pentru că am un început. Și dacă eu continuu să exist, exist 
prin mila acelei realități eterne, prin milostivirea ei. Că, 
altfel, nu sunt nici începutul și nici sfârsitul. Nici alfa și nici 
omega. FEl este. El este și originea, și El pune și începutul 
meu în existență. Și mă lasă liber. Iar, în libertatea mea, eu 
aleg. De aceea a fost posibilă în existenţă si negația. Propriu- 
zis, pe mine nu mă înspăimântă negația! 


De ce, părinte? 


De ce?! Pentru că eu însumi am venit de la negatie, de la 
NU la DA. In fața lui Dumnezeu este numai DA, pentru că El 
este fără de început și fără sfârșit. El este fără un înainte și 
un după. Pe câtă vreme făptura are un înainte și, în 
curgerea existenței, are și un continuu după. Am încheiat o 
etapă, vine alta, și așa mai departe. Aceasta e curgerea 
timpului. Deci, în Dumnezeu este numai DA. In mine este și 
NU. 

De ce este " și NU"? V-aţi gândit de ce este și NU? 


Foarte simplu! De ce e posibil și NU? Pentru că am venit 
de la neființă. Eu am venit de la NU. 


Adică din nimic! 


Absolut! Am fost chemat de la neființă la fiinţă. și atunci 
de mine depinde ca eu să particip la DA și numai la DA. Dar. 
in comuniune cu acest DA etern, NU e posibil altfel. 


în prefața la cartea Vindecarea arborelui genealogic de Dr. Kenneth 
McAII, mi-a plăcut mult povestea filmului "Strigătul mut", al unui medic, 
când copilul avortat are un strigăt, în momentul în care e omorât, un strigăt 
mut, și se chircește, se retrage, și am fost de-a dreptul tulburat când ați 
povestit despre acea credincioasă a dumneavoastră în care razele solare 
pătrund asemenea microelectronului și răscolesc, adânc îndurerate, copiii 


pe care îi avortase. 


Da. absolut, așa a fost! 


Minunat lucru. Mă gândesc că aveți nevoie și de știință.Vă ajută, da? 


Știința, fară Dumnezeu, 
poate să și ucidă. 
"Vederea ochiului mănâncă 
binele” 


Am fost un căutător toată viața. Știința e un dar al lui 
Dumnezeu. E unul dintre darurile Duhului Sfânt, știința. Nu 
spune profetul isaia: "Și va odihni peste el duhul înțelegerii, 
duhul înțelepciunii, duhul sfatului, duhul tăriei, duhul 
cunoștinței de Dumnezeu, duhul credinței, duhul 

temerii de Dumnezeu"? Observati, deci, cunoștința este un 
dar dumnezeiesc, iar Mântuitorul spune că viaţa veșnică 
aceasta este -"să Te cunoască pe Tine, singurul, adevăratul 
Dumnezeu, și pe Hsus Hristos, pe care Tu L-ai trimis." Dar 
cunoștința nu e fără iubire, căci spune Sfântul Apostol Pavel: 
"cunoștința îngâmfă, semeţește, dragostea zidește." De 
aceea, știința, fără Dumnezeu, poate să și ucidă. 


Asta e sigur! S-a și văzut. Bomba atomică, în primul rând. Părinte, ați 


cunoscut oameni decăzuți și care, apoi, s-au înălțat în Dumnezeu? 


Da, am cunoscut! Mulţi, mulţi, de-a lungul anilor. Am 
cunoscut foarte mulţi convertiți. 


Vă amintiți câțiva care v-au impresionat mai tare? 
Stii, îți vine greu să nominalizezi. 
Dar nu, nu vreau să nominalizați. 


Fratele Nicu Steinhardt pomenește de unii pe care i-am 
convertit, mi se pare că intr-o carte de întrebări. Eu nu pot 
să spun, dar am întâlnit foarte mulți și la spovedit, și în 
diferite întâlniri și, iartă-mă că îţi spun, am primit scrisori în 
care mi-au spus că datorită...Dar nu, nu se spune asta. 


Bine, dar nu acest lucru e foarte important pentru mine. Acest lucru e 
neîndoielnic, și îl cred. Aș fi crezut asta chiar dacă nu mi-o mărturiseați, 


chiar dacă ați fi negat. Dar mă interesează fenomenul în sine. 


E foarte bine că îmi spui lucrul ăsta, pentru că eu nu pot 
să spun de persoane, căci zic Sfinţii Părinți: "Vederea 
ochiului mănâncă 

binele." Tu nu trebuie să vezi. Dar ce se petrece atunci? 
Vedeți, omul e frământat! Pleacă pe stradă. Vă spun cazuri 
autentice. 'Te întreb, de când vii aici, la biserică? " 
"Mergeam pe stradă și am auzit cântând. Și am intrat în 
biserică. Era timpul Canonului cel mare, și am rămas. Și am 
vorbit împreună. De atunci nu m-am mai dezlipit." Un altul, 
care scrisese și niște drame atee, atee, a venit în biserică, a 
ascultat, l-a răscolit, l-a frământat, l-a sfredelit prin 
adâncuri. S-a schimbat radical. Apoi, omul ăsta care a venit 
îmbrăcat in verde. 


Care om? 


Păi, nu l-ai văzut? Un preot care a fost mai înainte aici. în 
cameră. 


A, da, pare vrednic și înaintat în credinţă. Ce om frumos! 
Da! 
Și e preot acum? 


Da. Dar cum a ajuns? închipuiţi-vă! E un fapt cu totul 
extraordinar. El făcuse fdologie. era scriitor, scria drame. A 
venit. Și a intrat o dată în biserică. Și a rămas! 


Locuia, cumva, prin preajmă? 


Nu știu. Și pe urmă a renunţat la tot. și a intrat la alt 
serviciu, la abator. lar, dacă a venit vremea asta, a făcut și 
carmangerie, iar acum e și preot. Și fără să fi făcut teologie. 
Fără. L-au acceptat! 


Așa e de întărit în credință? 

Da, nici nu se mai discută. Mutaţie radicală. 
Și ce frumos bărbat, cu o demnitate anume și o ținută vrednică. 


Da, l-ai văzut?! Și etapele prin care a trecut. De la scriitor 
ateu, apoi la abator și carmangerie... Știe numai Dumnezeu, 
e o taină a Lui. Noi suntem niște biete instrumente în Mâna 
Lui. 


Deci, Părinte, se mai petrec și minuni în ziua de azi! Numai noi să avem 


ochi să le vedem. 


Absolut! Uite, asta e, exact! Indiscutabil, și iți închipui, 
intelectual. Și tatăl lui a fast asistentul lui Anton Dumitriu. 


La înmormântarea lui Anton Dumitriu 
foarte putini intelectuali au venit. 
Tai, Anton Dumitriu 
a fost una dintre conștiințele 
care au supraviețuit, alături de 
Stăniloae ! 


A, logician, deci! 


M-am mâhnit, căci la înmormântarea lui Anton Dumitriu 
foarte puţină lume din lumea intelectuală a venit. Pleșu a 
fast - l-am văzut, și, în rest, așa, foarte puțină lume. Păi, 
Anton Dumitriu a fast una dintre conștiințele care au 
supraviețuit, alături de Stăniloae ! 


Dar știți de ce, Părinte? 

Nu știu, de ce? 


Vă spun de fapt ce cred. Cred că din cauza apariției tocmai a-tunci a 
memoriilor lui Mircea Eliade, care se plânge grozav că cel mai mare dușman 


al său cât a trăit în România a fost Anton Dumitriu. 
Mircea Eliade? 
Da. 


Dar de ce? 


Așa s-au întâmplat lucrurile, au fost ei mereu unul împotriva altuia. Și, 
în Memorii, Mircea Eliade se plânge de acest lucru. Toţi intelectualii au 
cumpărat Memoriile. Eliade a fost de dreapta, cu Nae Ionescu. Și atunci vor 
fi zis mai știu eu ce. Și intelectualii se iau uneori unii după alţii, ca oile. 


Credeţi că ei chiar gândesc tot timpul cu mințile proprii? 
Păcat, păcat. 
Da, asta cred eu. Abia citisem Memoriile când a murit Anton Dumitriu... 


Da Doar ei au crescut odată Anton era născut in 1905, iar 
Mircea in 1907. 


Da, dar erau diferiţi. 


Erau din școli deosebite, diferite. 


La un moment dat, când l-au dat pe Eliade afară, atunci când a fost 


închis și el câteva luni, când cu legionarii, locul i l-a luat Anton Dumitriu. 

La Universitate? 
Da. 


Bine, ei au venit din surse diferite, ca formațiune. Eliade 
a fost elevul lui Nae Ionescu, Anton Dumitriu a fost elevul lui 
P. P. Negulescu. 


Dar și Negulescu a fost foarte valoros, nu? 


Valoros, dar era mai sceptic. De-a lungul anilor, el nu s-a 
manifestat ca un credincios direct. P. P. Negulescu, un 
istoric, foarte bun istoric al fdosofiei. Vedeţi, nici regimul 
comunist nu l-a îmbrățișat, l-au lăsat, sărmanul, la Brașov, 
acolo s-a săvârșit din viaţă. II hrănea protopopul de acolo, 
Vasile Coman, îi ducea mâncare acasă, el, care a ajuns pe 
urmă episcop de Oradea. Era cumnat cu Dumitru Stăniloae. 


Vasile Coman? 
Da. Sora lui era soția Părintelui Stăniloae. 
Cum o chema? 


Pe soția Părintelui Stăniloae? Maria. Or, Anton Dumitriu 
a venit pe linia asta de școală a lui P. P. Negulescu, nu pe 
linia cealaltă, a lui Nae Ionescu. 

După jad EG mea, 
ae Ionescu Ă 
este cel mai mare filosof român 


creștin-ortodox! 
De aceea il iubesc grozav 


Normal, dacă ar fi venit pe linia cealaltă, Anton Dumitriu nu ar mai fi 


intrat în conflict cu Eliade. 


P. P Negulescu e foarte bun ca analist, ca istoric al 
filosofiei, dar Nae Ionescu e altceva. 


Știu că pe Nae Ionescu îl iubiți grozav. 


După judecata mea. e cel mai mare filosof român și 
crestin- ortodox! De aceea îl iubesc. Păcat că nu a mai trăit. 
Avea sclipiri, mari sclipiri! 


Ați apucat să îl cunoașteți în timpul vieții? 


A fost un necaz, o mare tragedie, in anii '38, atunci. Eu 
am terminat seminarul în primavara lui 38 și, în toamna lui 
38, am venit la facultate. El a fost scos din facultate. S-a 
întâmplat drama cu desființarea partidelor. Și Carol II l-a 
numit pe Patriarhul Miron prim- ministru. Armand Călinescu 
era vice-prim-ministru. 


Și ministru de interne. 


Da, ministru de interne. Și l-a numit, totodată, in guvern 
Patriarhul Miron, pe Episcopul Nicolae Colan de la Cluj, care 

fusese și rectorul Academiei Teologice de la Sibiu. A fost 
numit ministru al educaţiei, al artelor și cultelor. Dar, 
Nicolae Colan a fost omul lui Dumnezeu. Vă dau numai un 


caz. Pe Ion Barbu l-a promovat de la treapta de conferențiar 
la treapta de profesor. 


Știu, știu, pentru că era ministru al educației atunci. 


lar Armand Călinescu l-a dat înapoi la treapta de 
conferențiar, că el. atunci, a făcut niște schimbări, reduceri 
la catedre. Lui Crainic i-a luat Catedra de Teologie, și atunci 
pe Nae Ionescu l-a scos de la catedră. încât eu nu l-am mai 
apucat pe el ca profesor. A fost o durere, o lipsă a noastră! 
Dar. după '40, când s-au mai schimbat lucrurile, a început să 
fie publicată opera lui Nae Ionescu, Metafizica, Logica, și 
așa am făcut cunoștință cu el, dar personal, eu nu l-am putut 
audia! Pe ceilalți îi audiam. 


Pe cine? 
Petrovici, care a fost la București. 


Academician. Foarte puțin cunoscut acum. Poate că nu are o operă 
nemaipomenită, dar a marcat epoca. Era în bune relații cu lașiul, ca om al 


locului. 


Da, de acolo era. Antonescu a adus o seamă de 
personalități de la lași la Bucuresti. Printre alte 
personalități, pe Petrovici și pe Horia Hulubei, pe care l-am 
avut rector. Diploma mea de licență e semnată de el, ca și un 
premiu pe care mi lau dat ei pentru studiu și pentru 
predică. 


Știu, de 10.000 de lei! 

Nu am liniște până nu mă simt în 
devăr. 
Nu-s de lăudat, da! nici de lepădat. 
Numai cel care n-a ajuns pana la capăt 
se intoarce 


Părinte, v-am auzit în mai multe rânduri, cu diverse prilejuri, și m-a 
uimit faptul că vă mișcați atât de bine în domenii dificile - filosofie, știință. 


Fie în filosofie (sistemele filosofice), religiile (nu mai e 
vorbă!), știința (datele ei), cu ajutorul lui Dumnezeu, am o 
înțelegere la zi. 

Da, e adevărat. Dar de ce v-aţi străduit atâta? 

Numai în felul acesta ai capacitatea să alegi și să te alegi 
în propria ta menire. în propriul tău destin. Numai așa e 
posibil. 


Numai cunoscând?! 


Da. da...Fără asta, fără a cunoaște religiile lumii, 
sistemele filosofice care s-au născut... 


Deci nu din trufie ați învățat, nici din vanitate? 


Nu. n-am avut liniște. Pentru că n-ai liniște până când nu 
te simţi în Adevăr. 


Așa, să vă spun, eu am fost foarte mirat, vorba dumneavoastră, vă 
credeam un om mai simplu. 


Păi. ce, nu-s nici de lăudat, nici de lepădat... 


Cu Părintele Galeriu intre GENEZĂ și APOCAUPSĂ 


Ei, eu vă credeam chiar mai simplu decât sunteți... 


Nu se poate, n-ai de ce. Eu am pus mâna pe niște chei ale 
cunoașterii, îți spuneam, acum treizeci de ani, când a spus 
un om duhovnicesc: "Numai cel care n-a ajuns până la 
capăt se întoarce. Nimeni din cei care au ajuns nu s-au 
mai întors." Și, amintind lucrul asta, când eram la Ploiești, 
vorbeam creștinilor simpli din mahalaua Ploieștiului. 


Da, dar când ați avut timp să citiți - nu zic neapărat atâtea cărți? Eu am 
stat acuma o săptămână cu dumneavoastră și văd că nu aveți vreme deloc. 
Când ați putut să vă informați? 

Noaptea, acum, la două, am citit trei cărți... 

Da? 

„„„când am fost în periplul asta. 


Unde ați fost? La Alba lulia? 


Alba Tulia, Timișoara, Sibiu, Arad - pe drum. Eu le 
mănânc... 


Ce cărți ați citit? 
Una, Hristos în ziua de azi, parcă... 


Vă întreb ca să văd care-s preocupările dumneavoastră de acuma și, 


eventual, să le capăt și eu. 

Astea nu, sunt cărți venite din străinătate. Nu-s de la noi. 


nici una nu-i de la noi. 
Dar care erau temele? 


V-am spus asta, Hristos, umanitatea lui Hristos. Dar nu. 
nu m-a satisfăcut, bunăoară în ideea expusă ieri, cum că in 
orice studiu veți găsi două genealogii: de la Matei și de la 
Luca. Or. nu-i adevărat. Eu am vorbit ieri de patru 
genealogii, nu? 


Da, am înregistrat pe casetă asta. 


Aceea este și ideea, și anume: Matei și Luca - genealogia 
umană, Marcu și loan - cea divină. Deci, rudenia cea după 
trup și rudenia cea după duh. divină. Asta, capitolul acesta, 
dacă ajută Bunul Dumnezeu, va face parte din Tratatul de 
omiletică. 


Părinte, vreau acum să vă aduc la niște lucruri practice, pentru uzul 
omului credincios, de rând, sau chiar necredincios. Uitaţi, eu, de exemplu, 
nu m-am mai spovedit de când eram mic. Mă lua bunicul la biserică și mă 
spovedeam. Mă spovedeam atunci când n-aveam păcate și nu mă mai 
spovedesc acum, când bănuiesc, știu că am. 


Spuneam despre duhovnicie că urcă în Dumnezeire 
pentru că Fiul însuși privește la Tatăl. 

Vite care-i drama, frate! 
Adevărata libertate stă în 
a fi robul lui Dumnezeu 


Da, dar aici citeam într-o carte așa: "lar când Cârmaciul Corăbiei (adică 
mintea) dormitează, se înmulțește apa în corabie și o amenință cu 
scufundarea în adânc și aceasta este nemărtu-risirea păcatelor noastre". 
Chiar așa de gravă este nemărturisirea păcătelor? Și, mai ales, care sunt 


efectele în sufletele celor care nu se mărturisesc? 


Uite care-i drama frate! Noi nu ne dăm seama cum se 
agonisesc ele. Pe mine mă preocupă mult, de câtva timp, 
ceea ce am numi noi cerul inimii și minţii noastre. 


Ce înseamnă cerul minții și inimii? 


Casa sufletului. Dar ce avem noi acolo? Dacă psihologia 
abisală vorbește de subconstientul și inconstientul personal 
și colectiv, în care e adunată toată memoria umanității, acum 
noi avem această memorie istorică a întregii umanități, dar 
la ea se adaugă și ceea ce am agonisit noi, înţelegi? 


Sper că da, Părinte! 


Noi tot agonisim. Aici, gândește-te, este o problemă 
capitală pe care o simt acum foarte viu. Purtăm în noi ceea 
ce spuneau Părinţii că sunt două căi: Calea Vieţii și Calea 
Morţii. Or, cum trebuie înțeleasă aceasta, Calea Vieţii și 
Calea Morţii? 


Cum trebuie, Părinte? 

întâi, trebuie să te eliberezi de orice posesie a lumii 
acesteia. 


Să nu te posede ea pe tine sau tu să nu o posezi? 


Dacă tu o poți stăpâni, e bine! Dar să nu te stăpânească. 
înţelegi? 


Cred că da. Să nu devii robul... 


„„„a nimic. Să simți, să fii numai robul Domnului, robul lui 
Dumnezeu. Adevărata libertate stă în a fi robul lui 
Dumnezeu. 


Adevărata libertate stă în robie - e un paradox aici. 


Păi, da! In a fi robul lui Dumnezeu, deci robul Celui 
absolut liber. Pentru că Dumnezeu este liber, absolut. Acesta 
e secretul. Când ești robul unui rob - ce-au constatat oamenii 
de știinţă?... 


Spuneți asta cu "robul unui rob", că-i tare interesant. 


Păi. da. Când ești robul unuia robit, tu însuți devii rob. 
Or, ce au constatat oamenii de știință? Fiziologia sistemului 
nervos- care nu-i chiai veche, doar de prin anii '50 încoace se 
știe mai bine - și anume, imul dintre fiziologii contemporani. 
Paul Chauchard, de la "Ecole des Hautes Etudes", vorbește 
despre cele trei zone... 


Mă scuzati, acolo a predat și Raymond Aron pe care l-ați pomenit, zilele 
trecute. 


Asta a fost un om mare. 


Un evreu... 

Un evreu luminat, un evreu liber... 
A murit acum câțiva ani... 


Stiu, știu... El a scris o carte, Opiul intelectualilor. 
Am avut-o în mână. Marxismul... 


Parafrazând "Religia este opiul poporului" , vorba lui Lenin. 
înainte de el, a zis-o Marx... 
Da, așa, Marx... 


Lenin a mai articulat-o el, așa. Săracul... Vai de el! Or, 
ce-au constatat ei, oamenii de știință? In fiziologia sistemului 
nervos (cele trei zone): zona arhaică, cu cele două, să le 
numim, instincte, conservarea insului și a speciei, hrana și 
reproducerea - care e specifică oricărei vieţi; zona mediană a 
creierului, cu cele cinci simțuri (pe care le au și animalele 
superioare) și zona  specificității umane, a creierului 
prefrontal - aici, unde e scânteia divină, harul divin insuflat 
în om. Aici s-au construit instrumentele pentru condiția 
umană, sinapsele. Și aici s-a dezvoltat creierul conștiinței, 
legăturii cu Dumnezeu, a Harului. Creierul libertăţii, religiei, 
filosofiei, moralei, științei... 


Spuneați ieri, la predică: "Nu creierul e cauza gândirii, ci invers". 


Dar acum altceva vreau să spun, nu asta. Anume, aici, în 
frunte, e zona spiritului, a persoanei. Și ce-au constatat ei 
aici? Și opresorii, și oprimații sunt nevrozați. 

Știința puțină îndepărtează, 
iar știința adevarâtă apropie de 
Dumnezeu! 

Eu simt că s-au prăbușit diavolii, 
mă simt un om foarte liber 


Adevărat... 


Asta a constatat fiziologia sistemului nervos central. Să fii 
liber. Or. a fi liber înseamnă a alege, domnu' Dorin. Eu. când 
am conștiința asta, n-am mai mare fericire decât a spiritului 
și a libertăţii. a legăturii cu Dumnezeu. Libertatea este, 
deodată, și un dar suprem, și o răspundere supremă. 
înspăimântătoare. Dar. când am asta, atunci, știi, nu mai fac 
doi bani diversele opinii care pun bariere oamenilor. Spunea 
Francis Bacon că: "au căzut idolii Evului Mediu." Era om ales 
Bacon. A spus că știința puţină îndepărtează de Dumnezeu și 
știința adevărată mult apropie de Dumnezeu. Eu simt că s-au 
prăbușit diavolii. Mă simt un om foarte liber! 


De câtă vreme simțiți asta? 
Pe măsură ce am dobândit și eu oleacă de agonisire 
spirituală, cunoștință. Adică, nu mai am complexe nici în faţa 


filosofilor, nici în faţa savanților. nici in faţa ideologilor, a 
nimic. 


Și complexele țin de păcat? 


Păi, (in de păcat, și știi ce zic Sfinţii Părinţi? "Trei sunt 
uriașii care ucid sufletul: uitarea, ignoranţa (neștiinţa) 


și lenea". 


Da, ați spus aici un lucru grozav:"Trupul e o bună slugă, dar un rău 
stăpân". 


(u Pânnlele Galeriu intre GENEZĂ și APOCAL. IPSĂ 


Să termin, să spun, aici, despre spovedanie și despre 
libertate. Or. ce e fericirea? Spirit și libertate! Ce mă 
împiedică pe mine în lumea asta? Pot să-mi mai spună ceva 
materialismul, marxismul, toate astea, alte religii sau unele 
teorii pretentioase, critici la adresa Sfintei Scripturi? Fu 
sunt liber și pot să aleg. Eu L-am ales pe Hristos. Așa cum 
am spus: ce mi-a adus mie Hristos? El mi-a adus definiția 
mea. Ti-am spus ieri, eu cred în asta. Eu nu tin predica doar 
ca să zic și eu ceva, două vorbe și-un cuvânt, că sunt dator. 
Nu! Vezi, ele cresc din ființa mea! 


Am văzut că acesta-i un lucru care vă obsedează și e constant în 
conștiința dumneavoastră, faptul că, după cum a zis doamna de la Ploiești, 


acum treizeci de ani tot despre asta ați vorbit. Altfel, dar despre asta. 

Da. Păi nu? Dacă la duminica respectivă e aceeași 
Evanghelie, trebuia să vorbesc despre ea. Mă-nţelegi, eu 
trebuie să vorbesc din Evanghelii. Evanghelia e aceeași. 


Dar, aici eu v-aș ridica o problemă, cu care, noi, în scris, cochetăm. 
Spunem: "nu noi scriem, ci suntem scriși!" Aici vă întreb: Dumneavoastră L- 


ați ales pe Hristos sau El v-a ales pe dumneavoastră? 


Și una și alta. Din adânc, chemarea e a Lui, întâi. 


Păi, asta-i întâlnirea cea adevărată pe baza unei duble găsiri... 


Pascal a sesizat aici, foarte adânc și frumos:* "Tu nu M-ai 
căuta dacă nu M-ai fi găsit". Da, L-am găsit, deci Ilport în 
mine. 


Orice întâlnire se spune că este rodul unei prealabile găsiri. 

Da, da, a(i zis foarte hi ne. 


lar Noica parafraza, și nu știu dacă parafraza foarte bine: "Se vede că ai 
venit, de vreme ce n-ai mai venit". Cred că aici mai mult duce la... 


Păi, tocmai, acolo duce asta. Că cel care a ajuns la capăt 
nu se mai întoarce. Se leagă de asta. ințelegi? 


Oare? 


Sigur că da. Așa. pentru că el se afla de-acum acolo. într- 
o constantă de-a lui Planck, să zice așa. dar de natură 
spirituală. 


Deci, s-ar putea ca noi tot așteptându-L pe Dumnezeu și pregătind 


uneori, întâlnirea cu EI, El deja să fi venit și noi să-L așteptăm? 
Da. da. 
Prin însuși faptul că-L așteptăm, El deja venise? 


Ei. Augustin spune: "Doamne, eu Te căutam afară, iar 
Tu erai înăuntru, Tu erai în mine, dar eu nu eram în 
mine." 


Asta am vrut de multe ori să-mi tălmăciţi. Citaţi, acum e mai bine, când 
discutăm mai liber, e mult mai bine. Asta voiam să-mi tălmăciţi: "Tu erai în 
mine, dar eu nu eram în mine". Că de acest lucru a fost obsedat și 


Steinhardt. Și el începuse în Jurnalul fericirii tot cu o vorbă a lui Augustin: 
"Cred, Doamne, ajută necredinței mele". 


Asta-i cuvântul din Evanghelie, spus de tatăl lunatecului. 

Da, din Evanghelie. "Cred, Doamne, ajută necredinţei mele" Vreți să-mi 
tălmăciţi?... 


Păi, asta-i drama omului”. A ambiguității, a sfâșierii 
Iăuntrice. Nu v-am mai spus? "Dar de veți mânca din Pomul 
Cunoștinţei Binelui și Răului..." N-a zis Dumnezeu "Pomul 
Răului", a zis "Pomul Binelui și Răului", pentru că binele 
rămâne. Rămâne, și rămâne fundamental. Și cum rămâne? 
Vezi, și-aici e o deosebire pe care am simtit-o radicală și... 


Binele rămâne în noi fundamental, 
de nedistrus! Binele e ae la Dumnezeu. 
Răul nu e ontologic. 

Răul nu are ființă, nu e esential 


Am și eu o idee, să vă întreb ceva frumos... 


Dă-mi voie aici! Binele, el rămâne! E Harul Divin, de 
nedistrus. Harul necreat. Binele rămâne în noi, fundamental, 
de nedistrus. Dar apare și Răul. Dacă Binele rămâne 


fundamental în mine, în constituţia mea, de nesters - Răul se 
înscrie în voința mea. 


E vorba de ce mi-aţi spus cândva, de memoria ontologică? 


Dar aici altceva vreau să spun, despre structura 
spirituală a persoanei. Niste nuanțe de finețe, dragul meu, 
mă pricepi? 


încerc, Părinte! 

Adică, Binele e de la Dumnezeu; el intră in constituția 
mea ontologică. Răul nu este ontologic! 


Da, și ieri, la predică (ultima duminică înainte de Crăciun) aţi spus că e 


vorba de acel ceva care trebuie curățat. 


Dar unde se înscrie? Trebuie să se înscrie și el undeva. 
Are și el un sălaș, o casă a lui. 


Păi, în Diavol, nu? 


în Diavol, dar și în mine. Nu-i și in mine prezent? In ce? 
Deci, repet, aici e vorba de structura fiinţei. 


în fiziologia mea? 
Nu, nu. 
Dar în ce? 


Sigur, spiritual, Binele se înscrie în constituția mea 
ontologică, în voința creatoare, în energia divină creatoare, 
iar Răul se înscrie in voința persoanei mele. Nu în fiinţă! 


Așa e. Am spus, în fiziologia mea... 


Nu e așa, nu e așa... 


Păi, doresc cu stomacul, cu inima, cu plămânii... 

Nu, nu. Altfel, ar fi venit de sus, dacă s-ar înscrie în 
esență. Vezi, aici este și o problemă de teologie 
fundamentală'. Și anume, că răul nu are ființă. Este meonic. 
Me-on. ceea ce nu există. El nu este fiinţă, nu este esenţă. 
Dacă ar fi esenţă, ar fi de nedistrus. El se poate înscrie în 
voința persoanei, iar persoana, în voința ei, poate să-l 
măture. Mă pricepi? Depinde de voință. Asta e o pro-blemă 
de nuanţă teologico-filosofică și de mânuire a termenilor. 
Dar acum revenim, trebuie să reții, la o problemă capitală. 
Capitală! Și pe mine asta mă pasiona din vremea când 
citeam, când  cercetam marxismul.  Primeam revista 
Probleme de filosofic, vedeam cum se chinuiau ei. săracii, 
cu marxismul. Trecusem de mult prin Platon, prin Kant, încă 
din timpul fa-cullății, dar, prin celălalt sistem, marxist, nu 
trecusem. Atunci îmi era mai străin. 


Și l-aţi învăţat ca să știți să-l combateți? 


Și pentru ca să știu. Domnule, câtă vreme rămâne un 
domeniu pe care nu-l cunosti, el te frământă, știi? Te-n(eapă, 
așa, cu acușorul: "Dacă?" 


Deci ați fost foarte cinstit în abordare... 


Da. da, absolut. Ba chiar eram foarte frământat că, "Of, 
ce mi-a trebuit mie și asta?" Dar când găseam răspunsul, 
eram fericit. înţelegi? Asta a fost un demers, un itinerariu 
spiritual. 


Și în același timp ați dat dovadă de un pic de curaj, nu v-a fost frică 
să... 


Nu, nu. Curiozitatea, setea de cunoaștere... Vezi, și-mi 
puneam următoarea problemă: ei vorbeau acolo de 
“libertatea ca necesi- 

tale înțeleasă". In marxism așa se spune. Dar. îmi ziceam, de 
ce "necesitate"? Cine pune necesitatea asta? Mă înţelegi? 


Nu prea vă înțeleg , Părinte! 


Păi, cum? Necesitatea, de ce e necesară in existenţă? 
Dacă ei. marxiștii, spuneau că "libertatea e necesitatea 
înțeleasă", atunci eu mă întrebam "Ce-i aceea necesitate?" 
"Legile", zic ei. Dar cine a pus legile? lar dacă omul este 
suma universului întreg, atunci eu am toate legile la mine, 
dacă-i microcosmos. Și-atunci. ce vorbă-i asta, "necesitate"? 
întelegi? 


Da. 


Acum, când eu stiu că qtdâncul 
existenței £ spiritul și libertatea, II 
aleg pe Hristos. In orgoliu, făptura ta 
devine un mormânt 


Deci, toate sunt superflue. A! Poate să Ji pus cineva niste 
legi. Atunci, le-a pus Dumnezeu! Dacă le-a pus Dumnezeu. 
Creatorul, e alta problema. Dar dacă ele apartin Universului 
- eu sunt universul. Nu sunt Universul? Și-atunci. ce imped 
„meni poate să fie pentru mine, care, repet, sunt microcosm? 


Mă-nţelegi? Și. oricând, pot pune problema. Or, acum când 
eu știu că adâncul existenţei e spiritul și libertatea, e vorba 
să aleg. Și eu II aleg pe Hristos, și eu aleg aceasta, ce-mi 
spune El. adică mă definesc. Eu pot. la ora actuală, să mă 
definesc în coordonatele. în trăsăturile esențiale ale condiţiei 
mele. De spirit și libertate, de adevăr și lumină, de rațiune și 
credință, și celelalte: blândele și smerenie, pace, bunătate, 
dreptate. Și atunci, mă construiesc. A venit vorba de 
spovedanie. Memoria mea istorică. 

dragul meu, e spirit și materie. Materia este vasul sufletului. 
Sufletul e vasul harului Or, dacă eu îmi tot agonisesc și îmi 
populez mereu spiritul cu imaginile supuse trecerii, în lume 
(adică muritoare), bunăoară, sunt obsedat de mâncare; 
mâncarea trece. Dacă sunt obsedat de băutură; adică, tot 
timpul, gândul meu e la mâncare, la băutură, la femei, la 
bani, la glorie... Toate astea trec, îmi populez sufletul cu ce e 
muritor. Dar dacă spiritul (vasul sufletului meu) îl populez cu 
Hristos, cu credința, cu nădejdea, cu dragostea, cu imagini 
ale sfinților, cu acte eroice ale sfinților, ș.a.m.d, atunci, 
vasul sufletului meu este plin, e populat cu ceea ce este 
etern, și eu pregust, de aici, eternitate! 


Ce înseamnă spovedania? 


Dacă Dumnezeu mi-a dat această șansă uluitoare... 
Spunea tot un scriitor: "Când mărturisesc păcatul, simt cum 
răul iese din mine". II dau afară, și-atunci vasul meu devine 
curat și primesc împărtășania. Ce spun Sfinţii Părinţi? "Se 
curăţă, se spală, întâi, vasul, și apoi se toarnă mirul." 
Vezi? Așa vine Harul! Harul lui Dumnezeu îl port în mine, 


fundamental, dar el și sporește. Zice o rugăciune la 
ImpărtășaniePCa, îndepărtându- mă de patimi, să am 
adăugirea Harului Tău". 


Părinte, dar spovedanie sau mărturisire e același lucru? 


Același lucru. Spovedanie vine din slavonă, mărturisire 
din grecește. 


Ați vorbit, la un moment dat, de "treptele Adevărului" și chiar în cartea 
asta, Dialoguri de seară, cu Pleșu și Liiceanu, vorbiți de "treptele 


Adevărului". Putem vorbi de treptele libertății? 

Da. Ele se conjugă. Cu cât mai sus, cu atât devii mai 
liber. Treptele vieții duhovnicești sunt doar cunoscute. întâi, 
purificările, (active și pasive, s-a zis), tot timpul sunt active, 
purificări ale trupului și ale duhului. Purificările Pupului - 
încetarea păcatului cu fapta: ale duhului - războiul nevăzut 
cu gândurile. Și, pe măsură ce te purifici, devii mai liber. Și 
apoi - partea a doua - iluminarea in cea mai înaltă 
desăvârșire. Iluminare este când păcatele tale le înlocuiești 
cu virtuți și, mai ales, le înţelegi cât de urâte sunt (păcatele), 
cât de întunecate, în orgoliu, făptura ta cu adevărat devine 
un mormânt. Te închizi în tine ca într-un mormânt. Și apoi, 
lăcomia, zgârcenia, îmbuibarea, mânia, invidia, lenevia 
duhovnicească, iubirea de argint - toate - te populează cu 
morți. Te populează pe tine cu ceea ce e muritor. 


Dar să vă mai aduc o lăcomie, în față, la vedere. Lăcomia de a rosti 
vorbe. Lăcomia vorbelor. 


Păi, vorba deșartă. Ce spune Mântuitorul? Că vom 
răspunde pentru orice cuvânt deșert pe care l-am rostit. 


Chiar azi discutam cu Andrei Pleșu și, referindu-se la creștinismul 
european, mi-a citat: "Tăcerea-i mai importantă ca iubirea". Ba chiar un 
Părinte a spus: "Tăcerea este mai slăvită decât teologia". Auziţi ce departe 


se merge cu elogiul tăcerii? 


Andrei Pleșu are acces la tipurile 
_ fundamentale. îi au 
Constantin Noica este un om mântuit ! 


Păi da. când mergi numai cu vorbirea. întâi, cele mai 
adânci taine trebuie să le venerăm prin tăcere - spun Sfinţii 
Părinți. Sf. Ignatie vorbește despre "Cuvântul cel născut 
din tăcere". Iar un alt Părinte spune așa: "De câte ori am 
vorbit m-am căit, și 

de câte ori am tăcut, niciodată." Auzi? Iar altul spune: 
"Taci tu, și să vorbească faptele tale." Jar alt cuvânt: "Să 
vorbeşti tăcând, să postești mâncând, să veghezi 
dormind, să te rogi lucrând." Patru antinomii. De la 
Părinţii Duhovnicești vin, din Tradiţia Bisericii. 


Și-mi spunea, mai departe, frumos, Andrei Pleșu, că, într-un text pe 
care îl citește, nu vede numai vorbele, vede și tăcerile care sprijină acel 
text. Și că, în lumea românească de azi, mai ales în presă, tăcerile nu mai 
au loc. Nu mai simţi tăcerea care întemeiază acel cuvânt. Adică, nu mai 
simți reflexia, se vede numai vorba. Frumos, nu? 


Phiii... Grozav! Domnul Pleșu are acces la tipurile 


fundamentale. 
Cum a căpătat el darul acesta? 
Păi, îl are de la Dumnezeu. îl cunosc din '73. 
Sunt 20 de ani! Era student atunci? 


Terminase. îl cunosc printr-un prieten al meu, Aurel 
Broșteanu, căruia i-a scris o prefață la o carte: Acest 
altceva - Pictura. Pe atunci, eu venisem la Institut, și am 
stat de vorbă oleacă. Și el, Pleșu, a plecat pe urmă la studii, 
în străinătate, în Germania. A avut o bursă. 


Se cunoștea cu Noica... 
Da, se cunoștea, cred. 


Dar dumneavoastră cu Noica v-aţi cunoscut? 

Am Stat de vorbă. O dată. 
Atât? 


M-a căutat acasă de două-trei ori și mi-a lăsat o scrisoare 
(îmi pare rău, e rătăcită printr-o carte), o scrisoare foarte 
mângâietoare, așa, elogioasă, în urma citirii cărții mele. 
Jertfa și Răscumpărare. 


Când asta? Prin ce an v-aţi întâlnit? 


In 85, cu trei ani înainte de a muri. 


Cum l-ați simțit? Unde a fost întâlnirea? Aici, la dumneavoastră? 


Nu. la Păltiniș. Noica a devenit și el un înțelept și un 
credincios. A spus: "Cultura europeană începe la 325. o dată 
cu Sinodul de la Niceea". Când a vorbit la Universitate, aici, 
l-au întrebat studenții: "Care-i momentul  epocal în 
istorie?"Credeau că o să le spună Platon. Marx sau altceva. 
El a spus: "Hristos". Da. e un om mântuit! Fu l-am cunoscut 
pe băiatul lui, Rafael. Am fost poftit în Anglia. în toamna lui 
'90. la York, unde am ținut o conferinţă, l-am pus condiţia că 
nu merg duminica pe drum. 


De ce? 

E Sfânta Liturghie, dimineața. 

Dar care e ziua cea bună pentru a pleca? 

Păi, alte zile, in afară de duminică. Și am spus că vreau 

întâi să merg la Essex. Știam de mănăstirea asta de mult, de 
starețul Sofronie. 


Român? 


Nu, rus. Și cu greci. Și mi-au împlinit rugămintea. Și cum 
am ajuns la aeroport, ne-a întâmpinat o tânără (prietenă cu 
cea din serviciul Cheston College - un colegiu care se ocupă 
de credincioșii din Răsărit). Am mers la Essex și ne-am 
întâlnit cu Rafael. Ne-au primit el și cu Părintele Kiril - mă 
cunoscusem cu el înainte cu doi ani, la Rhodos. 


Câţi ani are Rafael? 


E născut în '42. 


„ Noica a spus: — —— 
"Simt că n-am fâcui nimic in viață. 
Fiul meu, Rafael, face ce trebuie I ” 


Și ce grad monahal are? 


Acum este Protosinghel, călugăr și preot. Și mama lui 
trăiește. Am văzut-o, are locuința la vreun kilometru și 
jumătate față de mănăstire. Tatăl ei era concesionarul unui 
hotel de la Sinaia. Și două lucruri mi-a spus, între altele, 
despre Noica. Noica și-a vizitat și el copiii, de două ori, în 
Anglia. 


Are doi copii? 

Are și o fată, parcă mai mare, sunt pe-aproape de vârstă, 
oricum, unul de altul. O dată îl conduce băiatul la gară. Pe 
drum. Noica îi spune: "Dragul tatii, dacă (i-oi da un sfat 
părintesc, îl asculti?" Rafael n-a răspuns. La gară, s-a urcat 
Dinu Noica în tren, băiatul era jos: "Tată, parcă ai vrut să 
întrebi ceva? " "Mă simt ca acea găinușă clocind oul de rață. 
Tu ești pe un mal, eu pe celălalt mal al bălții." lar el nu-i 
răspunsese pe drum, căci: "Mi-era teamă că mă pune să fac 
altă facidtate." lar altă dată, ultima oara când a fost, i-a spus 
soției, lui Wendy, mama copiilor lor: "Simt că n-am făcut 
nimic în viaţă. Rafael face ce trebuie." 


Așa i-a spus Noica fostei lui soții, Wendy? 


Da, eu le spun din gura lor. exact, cuvânt cu cuvânt. Și-ai 
văzut ce înseamnă spovedania și cum trebuie văzută 
problema. Când ești liber, nici o lege din lume nu mai e 
pentru om, decât legea lui Dumnezeu. Esti liber să alegi. Si- 
atunci, nu trebuie să alegi bine? Scriptura spune: "Pus-am 
în faţa ta viaţa și moartea, (binele și răul)." Alege Viaţa, 
să trăiești tu și urmașii tăi. Sau, cum spune losua, "Eu și 
casa mea L-am ales pe Dumnezeu". Mă pricepi? Adică, 
nu mai ai nimic în faţă, obstacole. Nu mai contează nici o 
vorbă. 


Mi-aţi vorbit, de multe ori, de Pomul Binelui și Răului și nimic despre 
Pomul Vieţii. Dacă mânca Adam din Pomul Vieții? 


Păi. era păzit, spune Scriptura, cu "Sabie de foc", "lată, 
Adam s-a făcut ca unul dintre Noi, cunoscând Binele și Răul. 
Să nu lăsăm să se atingă de Pomul Vieţii ca Răul să rămână 
nemuritor." Asta-i marea problemă, ca Răul să nu se sub- 
stanțialeze, să nu se esențializeze. Nu? El e în voinţă. Or, ce 

înseamnă asta: "Să nu se atingă de Pomul Vieţii"? Să nu se 
eternizeze Răul, să nu se esenţializeze. Pe de o parte. Pe de 
altă parte, Binele din noi, Adâncul din noi (Pomul Vieţii din 
noi) înseamnă că nu poate fi rănit, nu poate fi distrus. 
Părinții au semănat Pomul Vieţii cu Crucea. Adică starea 
aceea de ofrandă, de oferire, de disponibilitate către 
Dumnezeu, către Bine, către Adevăr. înţelegi? Chiar fi 
sărmanul psihotic are momentele lui bune. Mă pricepi? Nici 
lui Satan nu i-a dat voie, lui, care a participat la consiliul 


îngerilor (cartea lui Iov). I-a spus Dumnezeu: "De viaţa lui 
Iov să nu te atingi”. Iar Mântuitorul spune Apostolilor: "Pe 
această piatră voi zidi Biserica mea (adică pe credinţa 
noastră, pentru că El e Hsus Hristos, Fiul lui Dumnezeu cel 
Viu) fi, adevăr zic (ie: Porţile Iadului n-o pot birui". Forţele 
Iadului nu pot birui Pomul Vieţii, adâncul din noi, divinul - 
Binele adânc din noi. 


Părinte, de ce mă tot împingeți cu degetul? 
Ca să simți, să-ți transmit, înţelegi? 
0 să-mi faceți gaură în mâna. 


Ei, ca să intre bine. N-ai văzut, fiii ce făceau cei din epoca 
arhaică, fiindcă ziceau că sunt spiriduși (demoni) în capul 
omului? Și-atunci, ca să iasă demonii, făceau așa. o vrană 
aici, în cap, ca să iasă duhurile rele. Așa, săracii. Aţi citit. în 
istoria religiilor. 


Bine, dar dumneavoastră nu sunteți așa, lecuitor cu vrana. Aveţi alte 
mijloace. Mi-a plăcut grozav şi-mi place sintagma asta pe care o rostiți 


ades: "nesfârșita asemănare", e așa de frumos ! 

Asemănarea cu Dumnezeu 
stă si în voința noastră. 
Existența noastră este Cale. 
Nu-ţi dai seama ce logică este 
credința 


Da, așa am tâlcuit-o. așa am înțeles, că pentru asta 


suntem chemaţi. Vezi, constituția chipului. Chipul este bine 
întipărit, de nedistrus. Dar asemănarea stă și în voința 
noastră. Și-atunci. suntem, deci, după Chipul lui Dumnezeu 
și în vederea unei nesfârșite asemănări, și cu vocația unei 
nesfârșite asemănări. 


Dar, cum ați spus că sunt trepte ale adevărului, că sunt trepte ale lib- 
ertăţii, eu cred că și în această nesfârșită asemănare există trepte. Sunt 
trepte ale asemănării? 


Păi. sunt trepte. Trepte, dar ele sunt nesfârșite. In toate. 
în orice act al tău în lumina adevărului e o treaptă de 
asemănare, dar acestea sunt nesfârșite, vezi, să nu le impui 
hotare! Dar e bine să fie trepte, pentru că mergi din etapă în 
etapă, că urci așa. să zicem, ca un deal. 


Soţia dumneavoastră - aseară eram singur în cameră și am auzit-o 
vorbind cu cineva - spunea despre un om care nu s-a căsătorit că "n-a stat 
la adăpostul unei femei”. lată o vorbă care mie mi-a plăcut mult, și mi se 
pare îndelung tâlcuitoare. 


Ei. asta-i concepția, așa. Femeile trebuie să-și tragă și ele 
cenușa pe turta lor, că au și ele misiunea lor. nu? 


Dar dumneavoastră nu le-o dați, misiunea asta? 

Da, le-o dau. Orice femeie, bunăoară, și o fetișcană 
tânără faţă de un bătrân, parcă ia de multe ori înfățișare 
maternă. Da, așa este structura ei. Și, într-adevăr, cu o 
vocație proprie. Fiecare rânduială a lui Dumnezeu are taina 
ei, e dumnezeiască. 


Dar cum ați ajuns la observația asta? Nu sunteți, așa, un om de lume, 


ca să aveți tot felul de ocazii de a vedea oamenii în fel și chip. 


Nu uita, eu sunt duhovnic, și eu, fiind duhovnic, vin în 
comuniune la duhovnicie... 


Și duhovnicia cunoaște trepte? 


Mereu. Pentru că existența noastră este Cale înainte și în 
sus. Neîncetat. De aceea, vă spuneam cuvântul Sf. Grigorie 
de Nyssa: "Binele nu are decât două capete." Poate fi 
făcut fără capăt sau păcatul îi pune capăt. Din pricina 
transcedenței Binelui, ai întotdeauna impresia că ești la 
începutul Căii, la începutul suișului. Pentru că mereu 
depășești. 


De-acolo vine "Nici n-am pus început pocăinţei mele"? 


Da, de acolo vine, că ai sentimentul că ești la începutul 
drumului. 


Asta nu mi-ați mai tălmăcit: "Cred, Doamne, ajută necredinței mele". 


Păi da, când, va să zică, Dumnezeu a suflat în om suflare 
de viață, adică Binele - mă iînțelegeți? lar Diavolul a semănat 
neghina. I-a zis Evei: "V-a zis Dumnezeu că de veţi 
mânca din Pomul Cunoștinţei Binelui și Răului veţi 
muri? Nu veţi 

muri"; auzi, prima minciună. De aceea-i Diavolul tatăl 
minciunii. "Nu veţi muri, ci veţi fi ca niște dumnezei" 


Cine a zis asta? 


Diavolul. Cunoscând Binele și Răul, hotărând deci voi 
ceea ce este bine și ceea ce este rău. Da, și atunci a semănat 
el neghina. Și a văzut Eva "că mărul era bun la gust". 
întelegi, adică pofta trupului, cum zice Sf. Ioan în Epistola 
Întâi: "Că era frumos la vedere", pofta ochilor, "şi dădea 
știință", trufia vieții. Iti spuneam că Șestov tâlcuiește că 
Eva a vrut să devină savantă. 


Mi-ati spus asta, da. 


Si-atunci pofta trupului, pofta ochilor, trufia vieţii, toate 
se înscriu în neascultare, necredință, și de aici în lotul 
Martii. Te hrănești cu ele. te hrănești cu moarte. Nu-(i dai 
seama ce logică are atunci a spori cu ajutorul lui Dumnezeu 
în credință. Pentru că, dacă te hrănești cu cele nemuritoare, 
cu cele eterne, atunci porti în tine armura eternității. 


Adică “mori înainte de a muri!" 
Da, să mori fața de cele muritoare, cele care te omoară. 
"Dacă vei muri înainte de a muri, nu vei muri când vei muri." 


Absolut! Să devii, cum spune Sf. Apostol Pavel. "Mort 
faţă de Păcat și viu întru Hristos, Domnul Nostru." FE 
logică, si- apoi ce filosofte din lume poate să vă contrazică, 
domnu' Dorin? 

Asta spuneaţi că-i asceza, "să omori ceea ce te-a 

omorât"? Da. acesta-i sensul ascezei. 


remm 
dintr-un 
univers spiritual, 
lucrăm în el 
si transmitem 
mai departe 
mesajul. 
Biserica 
trebuie să 
transiigureze 


rudenia de sânge 
in rudenie de duh 

Revoluţia din decembrie '89 
este un fapt unic în toată istoria lumii. 
Revoluționarii noștri s-au jertfit după 

Chipul 
Mântuitorului nostru Hsus Hristos. 
De aceea, eu am nădejde în această 
revoluție, pentru că e întemeiată pe 
jertfă 


Părinte, vă amintiţi ce strigau tinerii în București, în 21-22 decembrie 
'89 ? 


Vedeți, copiii noștri în decembrie au fost uluitori. Uluitor 
este faptul că, intoxicaţi așa cum au fost ei cu ateism, cu 
materialism, deodată au strigat - și aici cred că este numai o 
inspirație divină - “Dumnezeu e cu noi!". Nu? Or. știți ce 
înseamnă "Dumnezeu e cu noi"? Traduce exact cuvântul lui 
Emanuel. La Isaia, capitolul 7, versetul 14, eprofeția aceasta: 
"Iată, Fecioara va lua în pântece și va naște un fiu și 
voi pune numele lui Emanuel, ce se tâlcuiește prin “cu 
noi e Dumnezeu”". Or. exact așa au strigat ei. și au 
întâmpinat, deci. Crăciunul cu afirmaţia "Cu noi este 
Dumnezeu". Si, fapt unic, și asta trebuie să ne stea în minte 
negrăit și negreșit, fapt unic în toată istoria lumii, în afară, 
sigur, de Evanghelie, care este momentul suprem, centrul 
Istoriei, anume, că toate revoluțiile au însemnat acest fapt, 
au avut acest demers: revoluționarii au ucis pe alții, 
asasinând ca să ia ei locul, stăpânirea. Insă, asta mai ales la 
Revoluția Franceză și la revoluția rusească din 1917. Noi 
avem singura revoluție în care revoluționarii au mers cu 


piepturile goale: cum se spunea : "Voi cu arme, noi cu flori - 
Dumnezeu este cu noi!" Ei s-au oferit ca sacrificiu. Ei, 
întocmai ca Mântuitorul, care n-a sacrificat pe alții, ci pe El 
S-a sacrificat pentru umanitate. Și-atunci. revoluția noastră e 


înrădăcinată în Hristos, în Evanghelie. Așa cum 

din Evanghelie, din jertfa lui Hristos, a răsărit biserica, 
mântuirea și înnoirea lumii. De aceea, eu am nădejde în 
această revoluție a acestor copii nevinovați - istoria noastră 
se clădește pe o asemenea jertfă. Am nădejde în viitorul 
neamului românesc, în viitorul nostru, pentru că e întemeiat 
pe Înnoirea, Învierea Lui prin jertfă, prin jertfa curată. Spre 
deosebire de toate revoluțiile lumii. 


Jertfa este pasiunea dumneavoastră de o viața. 


Da de o viață Așa am simtit-o și am trăit-o. Am simţit că 
în ea este Învierea 


Dumneavoastră mi-ați  declarat-o mie, și am publicat-o în 
"Contemporanul", într-o convorbire a noastră - sub titlul "Decembrie '89 
este mult mai important decât anul 1848." Sorin Dumitrescu îi aduce la 
cunoștință, în cartea 7 dimineţi cu Părintele Stăniloae, i-aduce aminte 
spusa asta Părintelui Stăniloae. Și Părintele Stăniloae va confirma întru 
totul. Dar să trecem la ale noastre. Dumneavoastră ați venit de la Canal in 
1953? 


Da, 1953, de Sf. Dumitru, seara. 
Cum ați ajuns acolo? Poate că e vremea s-o luăm de la copilărie încoace. 


Apoi, cum am ajuns acolo? Se-n(elege, eu n-am putut să 


fiu niciodată un conformist. Când a venit comunismul în '44, 
m-au rugat preoții, eu eram cel mai tânăr, m-au rugat să țin 
o conferinţă. 


Erați la Ploiești, nu? 


Nu. eram la (ară. Prima oară am fost într-un cătun cu 
vreo 92 de familii, s-au mai adăugat ceva dintr-o parohie mai 
mare, dar... 

Le spuneam muncitorilor, în 1945, 
că adevăratul nostru învăţător nu e 
Marx, 
ci Hsus Hristos 


Cum se chema locul? 


In comuna Poenarii Burchii. cătunul Podu Văleni, județul 
Prahova, pe lângă gara Crivina. Gara Crivina dintre 
București și Ploiești. Și, acolo, am slujit 4 ani - din '43 până 
în '47. In '45. m-au rugat, deci, să țin o conferinţă. "Misiunea 
noastră”, adică un fel de orientare a preoților în acele 
momente de înscăunare a comunismului. Ea a fost publicată 
pe urmă. Asta era în septembrie 1945, deci la un an de la 
venirea comunismului. Și eu am evocat. între altele, faptul că 
preoția de-acum trebuie să însemne eroism. Mai ales 
atuncea. într-o epocă dedicată materialismului și ateismului, 
nu se putea altfel, dar. totodată, in Apelul Conferinţei, era un 
apel către intelectuali, către muncitori, către țărani, era câte 
un capitol așa. Intre altele, intelectualilor le atrăgeam 
atenția că știința merge către gândire, către mărturia despre 


un univers nu mecanicist, ci un univers al gândirii, îl citam 
pe Sir James Jeans, un savant în astrofizică. Chiar așa se 
numește cartea lui, Misteriosul univers. Sigur că eram și 
eu la curent cu noile direcții în fizică. știam și eu de Max 
Planck, de Einstein, de Niels Bohr, de Heisenberg, de Louis 
de Broglie - de noile orientări. Și așa cum spun și în ziua de 
astăzi, dacă se distinge în licee între științe, discipline 
umaniste și discipline ale științelor naturii, noi constatăm că 
mai curând disciplinele naturii sunt umaniste, față de cele 
umaniste, care, dimpotrivă, din pricina infecțiilor 
ideologiilor, au devenit inumane. Așa gândeam de-atunci. lar 


în apelul către muncitori le spuneam, citând pe un 

elvețian, că adevăratul nostru învăţător nu e Marx, e Hsus 
Hristos. Și le mai spuneam următorul lucru: "Să fiţi arhitecții 
unei lumi, nu groparii ei, să nu doriţi gloria lui Erostrat, acel 
nebun simbolic, care, pentru a deveni celebru, a dat foc 
templului Dianei din Efes". Spuneam: "Să nu ajungi la 
Judecata lui Dumnezeu ca un ucigaș de Dumnezeu în 
istorie“. O spuneam, asta. 


între ateism și dictatură 
este o legătură de nedesfăcut. 
Eu nu potjă fiu conformist, cu o viziune 
statică. In viaţa spirituală nu-i oprire 


Aţi spus, la început, că n-aţi fost niciodată conformist. Dar cum se 


împacă un preot nonconformist cu rigorile? Mi se pare o opoziție aici... 


Cu societatea, cu viciile sociale n-am putut fi conformist’. 
Mai ales cu un regim care era așa cum era: ateu și de 


dictatură. Intre ateism și dictatură este o legătură de 
nedesfăcut, pentru că ateul este un egocentrist, pune centrul 
pe el, mută centrul de la Dumnezeu, în el. Dar el, dacă e 
centrul, ceilalţi ce sunt faţă de el? Niste sateliți! Insă cine 
vrea să fie pe post de satelit? Nu consimte nimeni. Și - atunci 
e haos. Și haosul ăsta încearcă să-l reducă din când în când 
câte-un dictator: adică, pune pumnul în gură la toți. Dar 
unitate el nu poate da niciodată, pentru că lumea asta, 
unitatea asta -e un dar al Sfintei Treimi. Or, nu puteam fi 
conformist. Adică ce înseamnă, propriu-zis, 
nonconformismul? 


Mă gândesc că aveți, tocnţai, o profesie conformistă, trebuie să fiți 


conform cu dogma, cu tradiția, cu Biserica. 

Bine, una este ascultarea...Dar vezi cum e interpretată 
dogma? întâi, dogma are în ea un sâmbure creator. Nu este 
ceva rigid, cum se aplică de obicei termenul acesta, 
"dogmatic"sau "dogmatist". 


Și-a pierdut sensul originar, înțelegerea originară. 


Gândi(i-vă! Când mărturisesc: "Cred într-unul Dumnezeu. 
Tatăl Atotţiitorul. Făcătorul...”, Creatorul. Aici e o dinamică 
continuă. lar Tradiţia - este memoria vie a Bisericii, deci 
implică viață, având legătura cu revelaţia dumnezeiască, cu 
memoria ontologică, dar ţi cu raportul dintre revelație ti 
istorie. Or, eu nu pot să fiu conformist, cu o viziune statică. 
In viața spirituală nu-i oprire. Dacă nu sui - cazi! De aceea 
spune Sf. Pavel: "Cel ce stă, să ia aminte să nu cadă". In 
sensul ăsta. Cum puteam să fiu conformist cu comunismul? 


Eu pot să public ți acum conferința aceea apărută atunci. 
Iar, pe urmă, când am ajuns la Ploieţti, acolo era. la biserica 
Sf. Vasile. adăpostul unei vieţi spirituale efervescente. Se 
adunau creţitinii ți după-amiază. Nu erau mulțumiți numai cu 
slujba de dimineaţă: erau diverse asociații dinainte vreme, 
cum erau "Oastea Domnului". "Patriarhul Miron", "Frăția Sf. 
Gheorghe". Astea existau dinainte de al doilea război 
mondial. Oamenii aceţtia veneau la biserică după-amiază. 
Or. a venit o dispoziție de la Bucureţiti, chiar prin Sinod, dar 
dictată de partid, ca să nu rămână în biserică crețtinii decât 
până la ora două (14). după-amiază să se meargă la diverse 


întruniri ale lor. la cămin sau mai ttiu eu unde. 

M-au tolerat până în 1952, iar în '52 
m-au luat și m-au dus la Canal 


Dar ce făceați acolo după-amiaza? Discutați? 


Nu discutam. Era un program întreg: făceam vecernie, 
după aceea se cânta și se predica. Predicau chiar și dintre 
mireni. Erau și ei "activizaţi”, cum s-ar zice. Și, după decizia 
asta, Biserica Sf. Vasile devenise, în Ploiești, singura biserică 
unde se adunau; se adunau mulfi, mulți, din tot orașul. Și m- 
au tolerat până în '52. lar în '52 m-au luat și m-au dus la 
Canal. 


Și cum de v-au dat drumul în '53? 


Uite, a fost ceva. în iulie '53, la o ședinfă a Sf. Sinod, ca 
să-i câștige pe ierarhi, Petru Groza (ăsta-i amănunt care nu 
prea s-a publicat) a dat niște distinctii ierarhilor, știți, capilor 
Bisericii... 


Medalii? 


Distincţii, de astea, nu știu cum se cheamă astea; medalii, 
tot un fel de medalii... Cum se numesc? Decorații, distincţii? 


Decorații. 


Mă rog. Ei le instituiseră. Totdeauna în istorie au fost 
instituite astea, Meritul nu-știu-ce sau mai-știu-eu-cum... Și, 
în plin Sinod, Mitropolitul Ardealului de atunci, Nicolae 
Bălan, a refuzat - era în legătură veche cu Petru Groza; Petru 
Groza era chiar membru în Adunarea eparhială a Sibiului, a 
fost fiu de preot Petru Groza. Și, 

fie că s-au înțeles mai înainte, fie că a fost o atitudine de 
moment, această decorație sau distincţie pe care a primit-o. 
Nicolae Bălan i-a dat-o înapoi și i-a spus: "Nu pot să primesc 
asemenea distincţie atâta vreme cât preoți de-ai mei stau în 
pușcărie".  $Și-atunci, ce-a făcut, ce-a dres Groza cu 
Gheorghiu Dej, cert e că s-a decis să elibereze dintre preoți, 
că. atunci. în '52. fuseseră două mari arestări, la nivel de 
zeci de mii în toată țara. 


De preoți? 


Nu. nu numai de pivoti. De vârfuri. Dumneavoastră nu le 
știțipe astea! 


Asta e. In iulie, i-a arestat pe legionari, vârfurile legionare, 
iar în august - celelalte partide sau tot vârfuri din astea, in 


care m-au luat si pe mine, la 16 august. Ce se întâmplase? N- 
ați citit cartea lui Marin Preda? 


Ani citit-o, "Cel mai iubit dintre pământeni". 


Ce s-a întâmplat? La sfârșitul anului '51. începutul lui '52. 
s-a produs în Comitetul Central o mișcare, o disidenţă - Ana 
Pauker, Vasile Luca. Teohari Georgescu. 


Ei, asta știu. 


Ei. da. Pe de o parte asta. pe de altă parte partidul 
începuse să epuizeze rezervele pe care le primise, le 
moștenise: ei spuneau că burghezii își bat joc de ei: "Nu 
sunteți în stare de nimic!" Trebuiau să facă colectivizarea, și 
țăranii se opuneau: și-atunci s-au dus la Stalin, să se 
sfătuiască cu el. 

Ce experiență extraordinară 
am avut in inchisoare ! 


Da, asta-i dată în "Cel mai iubit dintre pământeni". 


Și el a dat cele trei soluții. Intr-o ședință a Comitetului 
Central i-a exclus pe âia, iar aici au făcut Canalul și cu 
țărani. Și a adunat cel mai mare lot de arestări. In '52 a fost. 
In iulie și in august. Toate vârfurile societății. Au fost 
arestați preoţi foarte mulți. La Canal, la " Peninsula", era o 
brigadă de preoți, specială. cu un brigadier Zubrinski. 
Zubrinski, care acu' am văzut că-i prin Statele Unite, era 
condamnat la vreo 25 de ani. că a făcut și pe front isprăvi. Și 
el era brigadierul preoților, și când veneau de la muncă, 


strigau: "Cum îţi merg protopopii, Zubrinski?" "Bine, bine. 
Cu cântec, înainte, marș!" Și-așa treceau prin poartă, ca să-i 
poată număra bine. Noi le luam și ca haz toate astea. Nu m- 
am înspăimântat în închisoare. Deloc nu m-am speriat. Am 
trecut prin toate. 


Au fost eliberați atunci, în '53, mulți preoți? 


Au fost eliberați atunci, de, cum le-a venit rândul. Că 
după această atitudine a lui Nicolae Bălan, unii au scăpat 
repede, dar pe noi - cum ne-a găsit. Pe mine - în octombrie. 
Și așa, în felul ăsta, am fost adus acasă, dar, ce să spun, ce 
experiența extraordinară am avut! Pe de o parte, in 
închisoare am rămas același preot. Eram, bunăoară, cu un 
pastor de la Cluj, Laszlo Desideriu, și ne spuneam cât e de 
adevărat că noi ne simțim liberi și cei ce ne păzesc sunt 
sclavi. Munca acolo era grea. Săracii oameni, unii rezistau, 
alții nu rezistau. Eram într-o 

vreme, iarăși, cu un doctor. Bârsan, medicul primar de 
Bistrița; soția lui. și ea. directoarea liceului, adică 
personalităţi. Era de vreo 60 de ani, noi eram de 34 de ani. 
Munceam - ca la țară, eram învățat să muncesc. Dar el nu 
putea nici sta, săracul. Și-atunci eu. cu un prieten al meu. 
moldovean ca și mine, de la "Nicolae Bălcescu", o localitate 
de lângă Bacău, făceam și norma lui. Norma era, zilnic, 8 
ore, 9 metri cubi și jumătate de pământ, de săpat și aruncat 
la 3 metri distanţă. Nu era chiar puțin. Gândiţi-vă! II ajutam, 
și făceam și norma lui, că nu luai pâine dacă nu făceai 
norma. Și rosteam zilnic Sf. Liturgic, că o știam pe dinafară. 
Si-mi zicea, săracul, doctorul Bârsan: "Ziceţi mai tare, să aud 


și eu!" Și așa au fost multe momente. 


Copiii nu tn-au recunoscut. 
Am venit ca un soldat de pe front, 
de la Canal 


Dar mi-ați povestit, odată, ce impresionat ați fost când ați venit acasă 


și ați găsit-o pe preoteasă... 


Da. am găsit-o. Era în ziua de Sf. Dumitru; se dusese la 
hram, apoi la o creștină. Când am ajuns la poartă, am venit 
ca un soldat de pe front, cu o raniță în spate, nebărbierit. 0 
creștină, care creștină era din familia noastră 
duhovnicească, venise la noi nu știu de ce. nu m-a cunoscut. 
Nu m-a cunoscut. Mi-a dat voie să intru eu înainte, pe 
poartă. Când am ajuns în casă, băiatul cel mare era la 
București, la soacră-mea, băiatul născut în '45; celălalt, al 
doilea, după niște pâine - Rodion - născut în '46. Eram în '53 
- era de 7 ani. Ceilalţi doi - Ciprian și Serafim - erau mici, nu 
m-au cunoscut nici unul, cum eram așa schimbat, după un an 
și ceva. Am început să-i întreb, sigur. 

cu meșteșug, metodic, așa, cum ar iscodi cineva pe copii, de 
una, de alta, cum o duc, dar unde e mama voastră și aşa mai 
departe. Apoi, încetul cu încetul, s-au dumirit. Dar, pe urmă, 
a venit soția. Altceva vreau să spun. Câtă grijă! 
Extraordinar! Mi-a spus: "Măi, omule, nici când erai tu acasă 
n-am avut atâta belșug, cât am avut în lipsa ta”. "Adică, cum? 
A avut grijă?" "Da. în fiecare dimineaţa, într-un loc, găseam o 
pâine. O punea cineva acolo, re-gulat”. Pe urmă am mai 
înțeles ceva, domnu'Dorin. Uluitor, uluitor! Și anume: vedeți, 


în Scriptură se spune, la un moment dat - Mântuitorul era 
în mijlocul mulțimii și cineva îl vestește: "Uite, mama ta și 
fraţii tăi te-așteap- tă. Vor să-ţi vorbească." Dar lisus 
spune: "Cine-i mama mea? Cine-s fraţii mei? Voi toţi 
care ascultați cuvântul lui Dumnezeu și-l împliniţi." își 
renega lisus mama? Nu! Doamne păzeşte! Dar pentru că ei 
aveau numai conștiința acestei rudenii de trup, Mântuitorul 
descoperă o altă rudenie - cea de duh, nu numai rudenia de 
sânge. Și anume, că rudenia de duh, spirituală, de aceeași 
gândire și simtire în Duhul Sfânt, e mai adâncă decât 
rudenia de trup sau de sânge. Și-ntr-adevăr, Cain și-a ucis 
fratele, pe Abel. 


„Episcopul Nicolae Popovici s-a opus: 
în Sinod, separării Bisericii de Școala. 
Biserica trebuie să transtigureze 
rudenia de sânge in rudenie de duh 


Deci, rudele dumneavoastră de duh v-au ajutat familia în timp ce erați la 
Canal! 


Și-atunci, am înțeles rudenia de duh. Și cu o experienţă 
precisă. Frate-meu cel mare făcea servici pe Canal. El n-a 
venit să mă vadă. S-a ferit. 

De teamă? 
Da, de teamă. S-a ferit. 


De teama comuniștilor. 


Da. Mai ales că intrase intr-o familie de ceferiști, care 
erau niște înfeudați, unde era el căsătorit. Și s-au ferit. Dar 
oamenii ăștia ai mei, din parohie, nu s-au ferit o clipă. Mai 
mult, un alt amănunt. In luna iulie, deci înainte de arestare, 
am stat câteva zile la mănăstirea Cheia, Acolo era. cu 
domiciliu forțat, episcopul Nicolae Popovici. cel care s-a 
opus. în sânul Sf. Sinod, și împotriva separării Bisericii de 
Școală, cu niște cuvântări energice, fulminante. Om ales! Și 
a murit, sărmanul, acolo, in surghiunul ăsta prematur s-a 
sfârșit. Un martir! 


Cheia unde-i? 


In județul Prahova. Si comunicam cu el seara. Mă 
mișcăm, și el nu prea avea cu ce să se hrănească. In sfârșit, 
cum am ajuns la Ploiești, am și aranjat cu fratele David, un 
credincios excepțional, și i-a dus încă in toamna aceea, și 
grâne. și de toate. Ci, tot fratele David și alți credincioși au 
avut grijă de familia mea. Deci rubedenia asta de duh!...încât 
eu cred că asta-i misiunea Bisericii in sânul unui neam, 
domnu' Dorin, să transfigureze rudenia de sânge a unui 
neam in rudenie spirituală, rudenie duhovnicească. Asta-i 
misiunea Bisericii, pentru ca toți să fim o gândire și o simtire 
în Dumnezeu, in Duhul Sfânt. 


O misiune foarte grea, părinte, pentru că e grav vătămată spiri-tualitatea 
acestui popor. 

Așa am simtit-o vie. Să transfigureze rudenia de sânge - și 
suntem de același sânge, neamuri - într-o rudenie adâncă de 
gândire și simtire românească... a Sfintei Ortodoxii. 


Dar, dacă tot suntem la capitolul biografic, un coleg de-al dumneav- 
oastră, era mai mic cu un an sau doi, Georgică Popa, Ghiţă Popa... 


Numai în timpul legionarilor 
n-am avut bursă. 
Eram, din '41, cântăreț la Biserica 
Zlătari 


A! Ghiţă Popa 
E medic la lași. Medic mare la lași. 
El mă mai (ine minte? 


Da, sigur. Mai ales pe cei mai mari, sigur că-i ține minte. Asta îmi 
spunea: "Domnule, era așa de talentat Constantin Galeriu la spus poezii și 


la arta dramatică, încât eu credeam că sigur o să ajungă actor." 
Acuma, ce-i adevărat, când eram student ... 


Nu, asta la Seminar. 


Păi, nu, continuu. Când am ajuns student la București, nu 
mi-a plăcut internatul. Tot nonconformist ce sunt. Dar am 
luat bursă, bursă de la început, mărișoară, cum s-ar zice... 


Bursă de merit. 

Da, de 1500 de lei pe lună, și era 50 de bani oul. Și, tot 
din nonconformism. în timpul legionarilor n-am avut bursă. E 
singura mea perioadă din învățământ fără bursă. Nu acuz pe 


nimeni, dar nu eram conformist, și atuncea n-am avut. Deci, 
din '30 până în '42 când am terminal cursurile, am avut tot 
timpul bursă, numai în perioada lor nu. Dar Antonescu, după 
ce a fost Rebeliunea, a instituit examene de bursă, pe centre 
universitare. Și erau două categorii de burse: burse pe toată 
durata studiilor și burse anuale. Ce înseamnă pe toată 
durata studiilor? Iti dădeau și în timpul vacanței mari. Ca un 
salariu. Adică, pentru cei studioși, ca să poată studia mereu. 
Și. când m-am prezentat, am luat o asemenea bursă. Așa a 
fost de la Dumnezeu, nu că eram grozav, cum o spun mereu - 
nu-s nici de lăudat, nici de lepădat. Am obținut bursa asta și 
mi-au spus, acolo, cei de la Fundaţia Carol, m-au felicitat: 
"Bursa asta a avut-o profesorul Bogdan." Și au mai spus : 
Mironescu și nu mai știu ce alţi înaintași. Înseamnă că era 
tradiția Universităţii. Ei. pe baza acestei burse, dacă nu m-ar 
fi luat la armată, m-aș fi dus la Berlin. Că Nichifor Crainic - el 
a fost profesorul meu: Stiti cine-a fost Nichifor Crainic? 


Sigur. 

Eu teza de licență cu el mi-am dat-o, despre 
Indumnezeirea omului, și vorbise cu Rectorul Academiei 
Evanghelice din Berlin pentru o bursă. Insă m-au luat la 
armată, în toamna lui '42. 


Aţi fost pe front? 


Nu. Să vedeți, și-acolo a fost o pronie a lui Dumnezeu, că 

luat la armată, în vremea aceea, în vremea războiului, pe cei 


care terminaseră fie o școală medie, fie pe cei care 
terminaserăm facultăţile și pe studenții care aveau examene 
restante, care nu se țineau de carte. lar la 1 martie, s-a dat o 
permisie de șase zile ca să-și dea exame-nele studenții 
restanţțieri. Și-atunci, am făcut și eu cerere, fiindcă în 
permisia aceea, mă înscrisesem la doctorat. Și, într-adevăr, 
trebuia să mai stau de vorbă cu profesorul. Când am sosit la 
București, eram deja, din '41, cântăreț la biserica Zlătari, 
știam ca nu mi-au ocupat alţii postul. Că așa era ordinul - 
când ești în serviciul militar, nu-ţi ocupă alţii postul. Mă 
întâlnesc cu cel care-mi ținea locul. Zice: "Măi, tu ai licență. 
Poţi să dai examenul de capacitate la Arhiepiscopie, că așa 
se dă acuma ca să ocupați posturi de preoți". Că, în vremea 
aceea, facilitățile, ca și în ziua de azi, cum s-a revenit, țineau 
de minister. Or, Biserica dorea să cunoască și ea niţel pe 
candidați, îi supunea la un examen. Și-atunci, m-am 
prezentat la examenul acela, care s- a ținut de la 1 martie, de 
luni, până joi. M-au pri-mit. Eram militar. Și vă dau un 
amănunt. Să mă ierte Dumnezeu că-l spun, dar reproduc 
exact. Vorbesc obiectiv despre  subiecti-vitate. M-am 
prezentat la examen. Patriarhul Nicodim inițiase aceste 
examene pentru prima oară și avea consilier al lui pe 
Părintele Iosif Gafton, care a devenit pe urmă, prin 
călugărie, episcop la Argeș, la Râmnicu-Vâlcea - un episcop 
cunoscut. întâi, Patriarhul l-a întrebat pe consilier: "Ei, cum 
merg candidații?" Zice: "Merg bine - iertaţi-mi cuvântul, nu-i 
de la mine - dar unul briază”. 

"Eă-te călugăr!" 
Tata a spus: “li dau eu lui! Să se 
însoare, 
să facă copii și să-mi ducă 


neamul mai departe!" 


"Pune și-l fi călugăr”. a zis. Atunci. în ultima zi. miercuri, 
ter- minându-se examenele, joi dimineață m-am prezentat la 
Părintele consilier. Și mă întrebă: "Ei. ce faci dumneata? Esti 
la școala militară? " "Da. La Bacău." "Păi. ești căsătorit? Nu 
ești căsătorit." Ce să mai stau eu așa... trebuia să plec la 
unitate, că aveam permisia până la 12 noaptea. "Dom'le. ești 
căsătorit?" "Nu!" "Fă-te călugăr!" Dar asta a zis-o. spontan, 
să observe reacţia mea. Eu am ezitat o clipă: "Ei. zice. lasă, 
lasă..." El reproducea cuvântul Patriarhului, observați? 


Da. 


Insă eu din toamnă fusesem rugat, la Mănăstirea Cernica. 
să mă fac călugăr. Dpr când a auzit tata, a zis un cuvânt așa, 
mai țărănesc. A zis: "li dau eu lui! Să se însoare, să aibă copii 
și să ducă neamul mai departe!" Și-atuncea am ascultat de 
glasul tatii. Da' nu-mi pare rău. Nu-mi pare rău: uite, am și 
eu copii, am nepoți, și duc neamul mai departe. Rodion face 
acum și teologie, iar nepotu-meu, Cristian, de-a dreptul face 
teologie. Și am urmași. Și-n felul ăsta, dacă am dat examenul 
și am reușit, cu ajutorul lui Dumnezeu, nu mai spun - ar 
însemna să mai pomenesc în ce condiții am reușit, ca să nu 
mă laud - e păcat. 


Magna cum laudae... 

Ei, Dumnezeu știe, așa, gata. Și-atuncea, ei au trimis la 
armată - Arhiepiscopia, Biserica, Patriarhia - că mă preoţesc. 
Biserica m-a luat, Ea m-a rupt de acolo - că altfel plecam pe 


front, se-n(elege ; da' nu mi-au dat voie în Postul Mare. Stia 
căpitanul de acolo că în Postul Mare nu te poți căsători. Au 
zis ei. că știau rânduiala Bisericii - militarii! încât de-abia 
după Paste... Dar acum să revenim la ce-a(i spus 
dumneavoastră despre actorie. Eu. dacă am avut bursă 
permanentă, am lucrat și la Biserica Dobroteasa, unde era o 
asociație, "Frăţiorii Domnului lisus Hristos" - întemeiată de 
preotul de acolo, Gh. Gheorghiu, și de gazetarul de la 
"Universul" - Gh. Lungulescu. 


Gh. Lungulescu 
era ziarist la "Universul”. 
Tatăl lui era Preot în Craiova. 
Eram "președintele" studenților 
“actorr de teatru religios 


Cum? 


Gh. Lungulescu era și conferențiar al Casei $coalelor, 
religios, credincios, foarte credincios, și ziarist la 
"Universul", cu rubrica religioasă - ziarul "Universul" al lui 
Stelian Popescu. Luptător mare la 1916, decorat pe front, cu 
Ecaterina Teodoroiu - oltean era. Tatăl lui - preot la Craiova. 
Aici a luat ființă și un teatru religios. Si eu eram 
conducătorul grupei de studenți care erau și actori. Și eram, 
sigur, actor, cum zicea Gheorghiță Popa. încât, intr-adevăr, 
de la Teatrul Naţionalfie Conabie. fie altul veneau ca 
directori de scenă la noi. Și zice: "Asta-i bun de actor. "Zicea 
și de mine. Dar eu mi-am 

zis: "li slujesc lui Dumnezeu" - și n-am acceptat, că au stat 
unii de capul meu. 


Deci nu m-a mințit? 


Nu, nu. într-adevăr. Vreo doi ani am stat. Era teatru 
religios. Și am reprezentat piese de teatru. 


Nu, el vă știe din Seminar, că el n-a mai făcut, după aceea, Teologia. El 


s-a făcut doctor. 
înclinările mele le știe. dar iată cum le-am continuat. 
Dar Seminarul unde l-ați făcut? 


La Roman. Aicea noi vorbim fără pretenţii de dicțiune, 
dar eu am oarecare îndemânare la cuvânt, și la predică, și la 
dicțiune. Vorbesc cu pasiune, pentru că eu cred in ceea ce 
spun. Si- atuncea, propriu-zis, asta este expresia, dacă vreți, 
nu a unui actor, ci a unui mărturisitor al Cuvântului. Că el 
poate să fie și actor, dar, vedeți, aici e totul, marea primejdie 
pentru un actor: o oarecare demolare a persoanei sau 
deperso-nalizare - mă tem. Pentru că el trebuie să 
interpreteze tot altă, altă piesă. Miaduc aminte, la 
înmormântarea lui Fory Eterle... 


Spunea Schopenhauer că actorii înnebunesc cel mai repede, sunt pre- 


dispuși nebuniei... 


Da! depinde cum te păstrezi. La înmormântarea lui Fory 
Eterle am fost rugat să particip... 

A iubi înseamnă a trăi viața celuilalt. 
Am fost și actor în viața mea 


Dar nu era evreu? 


Nu. grec. Și acolo am vorbit și am spus: "Domnule, 
actorul cunoaște misterul iubirii... "Eu am plecat de la acest 
mister... Ce înseamnă a iubi? înseamnă a trăi viața celuilalt. 
Or, un actor nu poate să realizeze o interpretare autentică 
dacă nu trăiește viața personajului pe care îl interpretează. 
Ei. și-atunci, cu adevărat omul ăsta a trăit misterul iubirii, a 
trăit viața atâtor persoane, personaje, și a trăit viața 
semenilor lui. 


Era într-adevăr foarte credibil Fory Eterle. 


Da. De aceea am făcut legătura cu misterul iubirii, aplicat 
la un actor. Aceasta e așadar definiția iubirii: a trăi viaţa 
altuia, a ieși din tine, lepădare de sine. încât am fost și actor 
la viața mea, da - să trăiești viața semenului, dar fără 
păcatele lui. 


Poate că aici, la episoadele dumneavoastră biografice, ar trebui să vă 
întreb despre întâlnirile importante pe care le-aţi avut în viață și despre 
întâlnirile care v-au marcat, v-au susținut în drumul dumneavoastră. 


Intre marile întâlniri, ca să le numim așa, unele au fost 
indirecte. Bunăoară, citeam în ziar despre Goga, despre 
Octavian Goga. când eram elev - el trăia încă. Știam cum a 
murit, și n-am să uit niciodată ultimele versuri: "Nu mă 
gândesc la câte-au fost/ Ci câte-ar fi putut să fie." Cei care 
marcau persoana mea în vremea aceea erau: Lucian Blaga, 
Ion Barbu, lorga - pe care l-am 

văzut, personal - vorbea atunci despre Philippe de Mezieres. 
Ca acuma îmi aduc aminte (stăteam și eu pe-o băncuţă acolo) 
cum îşi punea aicea degetul, se mișca, și îndată cuvântul lui 
avea atâtea direcţii penetrante, atâtea paranteze, dar 
ajungea, pe urmă, iarăși, la firul conducător, așa cum spune 
Rabindranath Tagore că "orice poem trebuie să aibă o 
coloană vertebrală", pentru că, altfel, sigur. îsi pierde 
unitatea. Ei, Petrovici bunăoară, mă fermeca iarăși. N-am să 
uit niciodată cum. odată, într-o dizertatie a lui, a recitat din 
Eminescu: "Stă castelul singuratic, oglindindu-se în lacuri./ 
Iar în fundul apei clare doarme umbra lui de veacuri./ Se 
înalţă în tăcere dintre rariștea de brazi,/Dând atâta întunerec 
rotitorului talaz." Parcă îl văd și acuma. Sau când l-a primit 
pe N. Hartman, filosof al moralei și al valorilor, pentru o 
conferinţă la București, in 1942. Am fost și eu la prelegerea 
în care gânditorul german postula. în esenţă, o libertate 
absolută a omului față de o hegemonie a lui Dumnezeu sau a 
determinării prin predestinaţie. Sesizam efectul teologiei 
predestinaţiei dusă la limită de Reformă, mai ales prin J. 
Calvin. Retin însă din acea seară și fnețea lui I. Petrovici 
care, în calitate de ministru, l-a introdus pe filosoful german 
cu  delicatețea subtilă a filosofului ce era. rostind: 
"«Accidentul calității mele» îmi conferă sarcina să-l prezint 


pe domnul N. Hartman... "Alţii... A fost Gala Galaction .., 

Pe Gala Galaction 
l-am cunoscut foarte bine. 
Al. I. Cuza a transformat niște 
mănăstiri 
în pușcării. E] n-a iubit biserica. 
Noi, dacă am fi la putere, 


ne-am purta tot crestineste 


Pe el trebuie să-l fi cunoscut, nu? 


Cine? Eu? L-am cunoscut bine. Dar a avut și un moment 
de intervenție în viața mea. 


Când a murit? în '60, nu? 


în '61. în 1950, când eu am fost arestat, fiindcă la socrii 
mei, în București, poposise un fugar politic, Victor Nicolau... 


Dar ați fost arestat de două ori? 


Da, da, sigur. De multe ori am avut de-a face cu... 


Deci, înainte de canal? 


Înainte de Canal. Atuncea l-au prins pe Victor Nicolau și 
am fost condamnat. 


Și aţi fost arestat pentru ce? 


Nu l-am divulgat pe ăsta, pe Victor Nicolau. 


Cu Pfrtniele Galenu între GENEZĂ și APOCAL.IPSĂ 


Cine era? 


Un politician liberal. A stat la socrii mei și pe urmă la 
niște rude ale lor și eu nu l-am denunţat. El o servise pe 
soacră-mea, când fusese el la putere, intr-un fel, și cum să-l 
denunț? M-au întrebat: "L-ai văzut? " "Păi, l-am văzut." Și 
cum, de ce nu l-ai denunțat?" - "Păi, cum, Doamne păzește?" 
Și-atuncea, am ajuns la Vornicu Mărgineni. în închisoare. 


Și cât aţi făcut? 


Trebuia să fac trei luni, dar n-am făcut decât două luni. 
Să vedeţi cum au dărâmat acolo biserica. Fusese mănăstire, 
iar Cuza a transformat-o în pușcărie. 


Care Cuza? 


Al. I. Cuza. El a transformat niște mănăstiri în pușcării. El 
n-a iubit Biserica. Și acolo au fost descoperite în beciurile 
chiliilor oase cu cătușe la mâini și la picioare. Oase cu cătușe 
- adică, unde au fost închiși boieri și alţii, care .s-au opus. 


De pe vremea lui Cuza? 


Da, de pe vremea lui Cuza. Și, în timp ce eram la 
pușcărie, socru-meu lucra în serviciu cu ginerele lui Gala 
Galaction. Și i- a spus lui Gala. Și Gala i-a trimis scrisoare lui 
Petru Groza, pentru mine: "Dragă Petrică, mă grăbesc. Cât 
de repede." Adică e la bătrâneţe - o figură de stil. 

Și după aceea l-ați cunoscut? 


Păi, nu. El venise din vara lui '40, când fusese răpită 
Basarabia, că fusese profesor la Chișinău. El venise la 
București, voia chiar să întemeieze o mănăstire de călugări 
intelectuali - Gala Galaction. Avea gânduri înalte Părintele. 


Era preot, nu călugăr. 


Era preot, sigur... Si-apoi după ce am venit din 
închisoare, mi-am dat seama, nu știam că el a intervenit 


pentru mine, dar mă aflam la Patriarhie, la Tipografia 
cărților bisericești, și el m-a văzut și m-a luat de braț. Si-am 
mers de-acolo, pe jos, până către Piaţa Victoriei, și m-a 
întrebat cum era în închisoare si așa mai departe, și i-am 
povestit un fapt. Eu am muncit oriunde și de aceea directorul 
închisorii a început să mă prețuiască, întrucât mă vedea pe 
schele, că se făceau clădiri mari - acolo s-a făcut o fabrică de 
mobilă, dar de către noi, deţinuţii. Și, la un moment dat, era 
unul Bucevschi sau Bucescu, așa ceva, care era directorul 
șantierului, dar civil. Și, în discuţiile pe care le aveam, el 
spunea: "Ei, ei, ei, dar dacă dumneavoastră ati fi la putere, 
ce-ati face, cum v-a(i purta?" Și-atunci i-am spus: "Domnule, 
uite cum ne-am purta: dumneavoastră sunteţi comuniști și 
văpurtați ca niște comuniști. Noi suntem creștini și în orice 
perioadă m-aș purta ca un creștin." 


în Gala Galaction s-a luptat | 
lumea harului cu lumea omenescului 


Replică simplă. Și Bucescu i-a spus-o directorului 
închisorii. lar ăla a zis: "Ala-i un popă deștept." Iar într-o 
noapte stăteam așa, în capul oaselor, nu dormeam, mă 
gândeam și eu. Și trece 

directorul cu politrucul, cu politicul, și mă vede. "Ce faci 
dumneata acolo?" "Mă gândesc." "A! Asta gândește!" Eu nu 
mi-am dat seama ce-a vrut să spună cu "Asta gândește!" Deci 
n-aveai voie să gândești. In dictatură, n-ai voie. De aceea 
când citisem in Scriptură, la Turnul Babei, că toți oamenii 
aveau aceeași limbă și același grai, nu-i vorba că atunci au 
apărut limbile, ci că atunci a apărut primul stat mondial de 


dictatură: să aibă toți o limbă și un grai. 
Dar ce v-a impresionat la Gala Galaction? Ce amintire îi păstraţi? 


L-am ascultat o dată, când a sosit el, in toamna lui '40. 
Eram în anul III. El preda Noul Testament, anii I și II. Deci, 
mă duceam numai ca să-l ascult pe el câteodată. Vorbea 
despre inspirație și se vedea că avea momente de iluminare. 
In el s-au luptat cele două lumi: lumea harului cu lumea 
omenescului. Nu zic neliniștea biologicului. Dar, în tot cazul, 
mi-aduc aminte, la examenul de bursă care s-a dat după 
experiența legionară, au fost în comisie Giurescu, Părintele 
Nae Popescu. Părintele Rovenţța și m-a întreba. pe mine 
Părintele Rovenţa. cred... 


Rovenţța? 


Da. era profesor de Noul Testament, un om admirabil, 
pregătit la Oxford. "Ce retineti, ce v-a marcat mai mult din 
Noul Testament?" Și-atunci eu am răspuns: "Capitolul 7, 
Epistola către romani a Sfântului Apostol Pavel, în care se 
dezvăluie lupta lăuntrică, pe care o exprimă Sfântul Pavel 
așa: «A voi binele este în mine, dar nu fac binele pe 
care-l voiesc, ci fac răul pe care nu-1 voiesc. Cine mă 
va izbăvi, o, nenorocitul de mine, 

cine mă va izbăvi din acest trup al morţii? Preamărit să 
fie Hristos cel care a murit și a-nviat»". Și am reprodus 
asta. Fi, simțeam la Gala Galaction această luptă interioară 
și setea de depășire, de depășire a trupescului, a 
omenescului. El a încercat aceasta și în experiența lui 


literară, mi se pare că în romanul Roxana, dacă nu mă înșel, 
unde-i vorba de părintele Pavel Abel, și-n celelalte scrieri ale 
lui, și în La răspântie de veacuri. 


Acuma, în Biserică se află, în post de ierarh, un alt scriitor, Bartolomeu 
Anania. 


Da, admirabil scriitor, analist adânc. E din generația mea, 
cu doi-trei ani mai tânăr. Scriitorii care m-au marcat pe 
mine, în Chip mai deosebit, au fost: sigur, Eminescu, în 
primul rând. Vlahuţă, Coșbuc, Nichifor Crainic, care mi-a 
fost profesor, și mi-am făcut și teza cu el, și mi-a și dat bursa 
aceea, vă spuneam, îl ajutam uneori și la "Gândirea", la 
corectură. Ei, îndeosebi Vasile Vbiculescu, Ion Barbu. 


M-au atras lon Barbu și Vasile 
Voiculescu. 
Nichifor Crainic 
chema scriitori gândiriști la noi, la 
Teologie, 
și comunicam Cu dânșii 


Blaga, m i-ați spus. 


Și Blaga, într-un fel, dar mai ales aceștia doi. Arghezi, 
către bătrâneţe. La Ion Barbu, bunăoară, îmi stau la inimă 
(am citit aproape toată poezia lui), După melci, Joc 
Secund. întelegi ce înseamnă joc secund? Era platonician, 
și așa cum, în Platon, 

existența noastră de aici este secundul lumii ideilor, lumii 
spirituale... Apoi, Oul Dogmatic, de pildă. Dar m-a legat 
intre altele, știu eu, Arca. Arca pleacă de la Arca lui Noe. de 
la momentul biblic al acestei corăbii. Poetul iși contemplă 
inima ca pe o arcă în care s-au adunat tot felul de 
viețuitoare, orătănii, și curate, și necurate, simte cum se 
îmbulzesc acolo să intre şi încheie așa de... simplu; știu că nu 
e simplu să nu fie semnificativ pentru spiritul uman, dar 
răscolitor pentru spiritul unei lumi atât de derutate lăuntric: 
Zice: "Aud cum se destramă un suflet undeva/ Departe. în a 
ploii acidă melopee.../ E noapte-n larg... lar arca te- așteaptă, 
lehovă, / pe mările din suflet să fereci curcubee." Auzi? "Să 
fereci curcubee." Curcubeul, după clipa împăcării cu 
Dumnezeu pe care II căuta el. Dar vezi ce-nseamnă 
curcubeul? Pentru mine, are și-o rezonanță, o deschidere 
particulară. Ce e curcubeul? E lumina albă a soarelui care se 
reflectă în vapori și iși dezvăluie bogăția spectrului. Și. 
atunci, a pleca de la acel moment al lui Noe, parcă semnifica 
lumina harului strălucitoare, care se va dezvălui și după 
Potop în bogăția umană, bogăția neamurilor, fiecare având o 
rază de lumină și de iubire divină. Fiecare popor o are. dar în 
unitate. 

Dar să revenim. Deci. Ion Barbu, pe de o parte. Pe de altă 
parte, Tudor Arghezi, către bătrâneţe. Stiam de poeziile lui, 
de Psalmi. Către incheiere însă, auziti, era prin '65, chiar in 
"Contemporanul", scria: "Și-atuncea în odăjdii albe/ Sub 
plopii paznici de hotare/ Voi strecura comoara vie/ Spre 
ceruri mai nemuritoare." Ei, simțea omul sfârșitul. "Odăjdii 
albe" știți ce semnifică? Hainele - adică pânza albă de 
deasupra răposatului. "Plopii, paznici de hotare", știți, lângă 
cimitire, între o lume și alta, stau de strajă uneori plopi. 
"Comoara vie" e sufletul... Crainic ce făcea? Crainic chema la 


noi, la Teologie, din lumea 
Cu Părintele Galeriu intre GENEZĂ și APOCAUPSĂ 


gândiriștilor, îi prezenta si comunicam cu dânșii. Așa l-a 
chemat pe Victor Papilian, bunăoară. Ca acu' (in minte. L-am 
întâlnit, apoi, în spital, la Văcărești, când eu veneam de la 
Canal. Și știți cine a fost Victor Papilian: profesor de 
anatomie la Cluj, și-apoi anatomist celebru, dar și scriitor. 
Era gândirist. Ca și Vasile Voiculescu. 


Vorbiţi de scriitori și nu de profesorii dumneavoastră. 


Ei. pentru mine, Vasile Voiculescu, de la Eminescu 
încoace, el e cel mai mare. De ce? Pentru că el a transfigurat 
iubirea-eros în iubire-agapi - iubire divină. Ce înseamnă 
iubirea-eros? Este iubirea dintre două ființe, două existente, 
dacă vreţi și dorința: eu mă implinesc prin tine și tu te 
împlinești prin mine, nu-i așa? Dar nici chiar la Eminescu nu 
se poate spune că e numai dorință erotică. în perioade, cu 
anumite prilejuri, am sesizat în suspinul lui după Maica 
Domnului, după ingenuitatea și puritatea Fecioarei Maria, și 
alte valențe decât iubirea erotică. Revenind la Vasile 
Voiculescu, la ce putea să spună intr-unui din sonetele sale: 
"Astept ceva, de-un farmec mai sus ca o izbândă/ Nu bruta- 
ncoronare a sângelui aprins;/ Dincolo de plăcere, pândesc 


altă dobândă, / Slăvita-mpreunare de genii, fară-nvins..." 

Venim dintr-un Univers spiritual 
și lucram in el. 
Și transmitem mai (Dale mesajul, in 
el. 
Mama a învățat pe abecedarul lui 
Creangă 


Părinte, aș vrea să aruncăm o privire asupra biografiei dumneavoastră 


și asupra biografiei, în general. Adică, n-aș vrea să ne oprim la un singur 


segment, ci la biografia cuprinzătoare, integratoare. 


Prinsă: A fost foarte prinsă intr-un anumit univers 
spiritual. 


Sigur că da. Asupra ei să proiectăm gândirea integrală, care te leagă de 
o origine fundamentală, și care are în vedere, deci, biografia omenirii. N-o 
să rămânem la un simplu segment. Să o plasăm într-un orizont care să fie 
valabil pentru întreg țelul sau progresul omenirii. 


Da, simt și recunosc prin ceea ce spuneți dumneavoastră 
această realitate. Și anume, venim dintr-un univers spiritual, 
și lucrăm in el, și transmitem mesajul mai departe, in el La 
părinții mei, am simțit foarte viu asta. Și cu atât mai 
semnificativ cu cât ei erau oameni simpli. Mama învățase 
cinci clase primare - pe abecedarul lui Creangă. S-a născut 
in 1881 și era meșteră la povești, poveștile lui Creangă. 
Seara, cum e iarna cu nopțile lungi (eu sunt băcăuan), aveam 
de lucru - fie scărmănăm la lână, toamna "dezghiocam" la 
nuci, și alte lucruri. Și mama spunea povești. După ce 
termina, "mamă, spune că adormim". Si-apoi, mai inventa. 
De la ea am moștenit oleacă de dar al cuvântului. 

Tata era mai simplu, nu învățase carte deloc. Da. om, 
țăran simplu, și avea un frate mai mic decât el, pe care îl 
dăduse bunicul la gimnaziu, dar pe tata, nu știu de ce... In 
sfârșit, amănunte ale 

vieții... La 12 ani. tata, noaptea, hrănea vitele în lunca 
Siretului, iar ziua muncea, atât de necăjit a fost, bietul tata. 


Cum se numeau părinții dumneavoastră? 


Nicolae și Elisabeta. Nicolae Galeriu. Familia Galeri. Ea-i 
cam din nordul Moldovei, dar când Bucovina a fost răpită, în 
1775, unul dintre vlăstarii familiei a coborât încoace, în 
partea liberă a ţării și a diseminat, a răsărit, aicea, familia 
Galeri. 


Fără "u" la urmă? 


Fără "u". Originar este Galeri. Galeri este italian, cred. Se 
bănuiește că e de pe timpul lui Stefan cel Mare, care făcea 
negoț cu genovezii - unii dintre cei care trăgeau la galere, 
înțelegeţi? Au rămas pe aici și Ștefan cel Mare i-a 
împroprietărit, încât erau împroprietăriți de atuncea - răzeși. 
Chiar satul meu. unde m-am născut, e hRăcătău-hăzeși, 
județul Bacău. Galeri. deci, cred că de acolo vine. Unii mai 
fac legătură și cu împăratul Galeriu, a cărui mamă era, într- 
adevăr, tot din România, din vechile noastre ţinuturi. M-a 
preocupat în viață lucrul ăsta, dacă vreti să dau un amănunt. 
Stiti că Biserica a fost prigonită timp de vreo trei sute de ani. 
Ultima mare prigoană a fost în anii 303-304, până in 311. 
împăratul de atunci a fost Dioclețian, el a reorganizat, în 
286, Imperiul, care se afla în criză, începuse migrația 
popoarelor, suferea de criză economică - imperiul, dar, în 
același timp, de-acum creștinismul devenise forța spirituală 
primă. Or, ei socoteau că, vezi Doamne, religia creștină 
slăbește unitatea imperiului. în raport cu păgânismul. 
înțelegeți cum se punea problema? 

Și-atunci, au început o ultimă prigoană cruntă împotriva 
Bisericii, cu gândul să refacă unitatea morală a imperiului pe 
baza religiei păgâne. Și la asta și-a dat contribuţia, pe lângă 


Dioclețian, Cezarul lui. Galeriu. Prigoana a fost în anii 303. 
primul edict - în februarie 303. al doilea. în 'aprilie 303. altul. 
în septembrie 303. Apoi, în 304 - atunci au căzut victime 
sfinți mari, ca Sf. Gheorghe. Dimitrie. Sf. Ecaterina și alți și 
zeci de mii. Și, în 306, Galeriu l-a silit pe Dioclețian să se 
retragă și a luat el cârma imperiului. A avut o luptă cu perșii 
- a fost înfrânt în 307. dar pe urmă a strâns de la noi. din 
Dacia, a strâns daci, și a făcut o oștire puternică, și i-a învins 
pe perși, și a ridicat un arc la Salonic, Arcul lui Galeriu. de 
mare însemnătate, păstrat până în ziua de azi - l-am văzul de 
două-trei ori (Cristian, nepotul meu e student acolo, la 
Salonic, băiatul băiatului meu. Rodion), și acolo dacii noștri 
nu mai apar, ca pe Columna lui Traian. învinși. Ci. aici, apar 
ca învingători. Ar trebui negresit ca Arcul lui Galeriu să fie 
cunoscut mai bine și reprodus. Deci. Galeri sau Galeriu. în 
tot cazul, e de origine latină, și ca sânge, și ca nume. 


Bunicul fusese primar, 
la sfârșitul domniei lui Cuza 


Or, de la lata moștenesc acest nume. lar ce vreau să spun 
aici socotesc eu semnificativ: bunicul l-a dat. deci, pe 
băieţelul cel mai mic până și la gimnaziu, iar pe tata l-a ținut 
ca să muncească, deși bunicul știa și el carte, fusese și 
primar la sfârșitul domniei lui Cuza. începutul lui Carol - 
vorbesc de veacul trecui. Tala era născut în 1876. Da. Eu 
sunt ultimul copil la părinţi. Tata avea o puritate sufletească 
cu lotul excepțională. 

Tata a ținut mult la fratele lui. 


N-a fost pizmaș. Muncea mult. 
Nu stiam când se culcă sau când se 
scoală. 


Când veneam de la școală, 
luam sapa de coadă 


Aţi fost ultimul din patru copii, deci. 


Cinci copii și unul s-a săvârșit prematur. De ce? Vasăzică, 
lata s-a căsătorit în '903 cu mama. Au avut un băiat, 
Gheorghe (care s-a săvârșit din viaţă la 81 de ani, prin '86). 
Pe urmă s-a născut un copil și... A! Fratele tatii, pe care-l 
dăduseră la gimnaziu la Bacău, s-a îmbolnăvit: îi cădea părul, 
nu știu ce s-o fi întâmplat. Costache îl chema. Tata a plâns 
mult după el - n-a fost pizmaș, n-avea invidie tata. Primului 
copil i-a dat numele tatălui lui. Celui de-al doilea i-a dat 
numele Costache, în 1907. A avut o afecţiune și a murit. M- 
am născut eu, al cincilea, ca băiat, și tot Costache mi-a dat 
numele. Atât de mult a tinut el la fratele lui, bietul tata. 


Și ați fost trei frați Costache. 


Nu. Doi frați eram Costache. Fratele tatei era Costache și 
cu noi doi frați. Și, bietul tata, v-am spus, era de-o puritate 
sufletească excepțională - dacă el de mic, vasăzică, muncea 
atât de mult, și-apoi când m-am născut eu și începusem, 
mărișor, să înțeleg viața, nu știam când se culcă sau când se 
scoală. El venea târziu, după ce eu adormeam, și era plecat 
demult când eu mă sculam. Mult de tot a muncit și era de-o 
cinste excepțională; dacă ar fi găsit în mijlocul șoselei un 
lucru, un obiect, o furcă, o coasă - o dădea de-o parte, la 

marginea șoselei, ca s-o găsească cel care a pierdut-o. Deși 
fără carte, la armată a învățat să scrie, să se iscălească, să 
socotească, să citească, dar de la el am învățat eu și "Tatăl 
nostru", si "Crezul", și "Miluiește-mă. Dumnezeule". 


Probabil că-i semănați la putere - faptul că de dimineața până seara nu 
staţi o clipă. 


Da, da, da. Am moștenit această conștiință. Si biata 
mama era la fel. Am fost foarte muncitori. Mergeam la câmp 
- eu de la patru-cinci ani am muncit la părinții mei - fie că 
aduceam buruiană la rațe, la gâște, la cârlani, fie. după 
aceea, cu vitele la câmp. Apoi, când veneam de la școală, 
luam sapa de coadă, secera, coasa, iar când îi spuneam - 
bunăoară, cu mama la prășit - "mamă, da' uite, băieții 
primarului se joacă", "A! îmi răspundea. Te joci și tu, mamă, 
da' cu sapa în mână. Păi. da' păpușoiul ăsta care-l faci tu, nu- 
1 mai Jac eu." Și pe urmă alte: "Dragă, dacă nu-ți dau eu de 
lucru, îți dă diavolul de lucru, că tu trebuie să faci ceva." 


Știa mama dumneavoastră, deci, lucrul acesta?! 


= T ata avea o credință nativă, 
întâi, nu avea teamă de moarte. 
Numai de Dumnezeu avea grijă. 
Când a murit tata, eu nu eram acasă, 
eram 
la Canal, la Valea Neagră 


Cum să nu! Mama mea a trăit aproape 90 de ani. 90 de 
ani fără vreo două luni. Eu eram, acuma, desigur, de multă 
vreme preot. Pe la vreo 89 de ani. îmi spune: "Dragul mamii. 
aș vrea să 

mă ia Dumnezeu, să nu mai stau pe capul copiilor" - stătea la 
o soră a mea, la Bacău. Da' i-am zis: "Da'ești pregătită? " "A - 
zice - toată ziua zic «arată-mi. Doamne, calea pe care voi 
merge»". Mi-am dat seama că ea citea Psaltirea, că asta-i din 
psalmul 142. Pe urmă, citea, ii plăceau Mizerabilii lui Pictor 
Hugo, Logodnicii lui Manzoni și alte, alte. 


V-am propus să privim biografia în mod integral, folosindu-ne de 
gândirea integrală. Să vă spun de ce: pentru că, după Revoluţie, la noi cir- 
cula o vorbă: "Ce-ai făcut în ultimii cinci ani?", și atunci nu mi-am dat 
seama, mai târziu mi-am dat seama că, de fapt, era un mod de a-ți abate 
atenția, de a păcăli oamenii. E posibil ca un segment să dezvăluie o exis- 
tență? Nu trebuie să privim biografia omului în toate articulațiile ei, carc- i 
asigură situarea într-o continuitate? 


Da. negreșit, într-o continuitate. Acuma, de ce m-am 
referit eu la bietul tata. Dumnezeu să-l odihnească în lumină! 
Avea o credință nativă spontană. Omul ăsta, întâi, n-avea 
teamă de moarte, deloc. Când era vreo împrejurare mai grea 
sau in orice împrejurare. venea vorba: "A - zice - mă duc la 
deal și mă odihnesc". La deal era cimitirul. Pe urmă, pleca la 
drum noaptea, mergea - nu se temea de nimic, niciodată. 
Dacă el de mic, de copil, așa petrecuse... Numai de 
Dumnezeu avea grijă. Numai de Dumnezeu avea teamă! Să 
nu facă rău, să împlinească voia Lui. Și, iarăși, de-o bunătate 
deosebită. Intre altele, vă dau un moment: erau mulți oameni 
săraci. El. dacă a muncit, a agonisit oleacă de pământ, și- 
atuncea, erau fie romi, fie de ceilalţi - veneau și-i cereau, ori 
cu împrumut, mălai, făină de păpușoi, cum zicem noi. 
moldovenii. Da' mama-l mai ținea din scurt, și tata nu zicea 
"zu" niciodată. Adică, nu lua numele lui Dumnezeu în 
deșert. lar 

mama, ca să-l prindă, zicea: "la zi «zău», române!" Și. o dată, 
veniseră niște oameni necăjiţi, și tata le-a dat ori cu 
împrumut, ori nu știu ce a fost tainic, iar mama l-a prins 
imediat: "Române, române, ia. iar cu Bălosu. cu nu știu cine, 
oameni din ăștia de pripas, mai răi - zi «zău», române", ca 
să-l prindă. Și-atunci. bietul tata a izbucnit în plâns. Și a zis: 
"Să nu pot face eu o faptă bună din munca mea? " Și când a 
început să plângă, mama a fugit atunci. Tin minte momentul 
ăsta, iar când a murit tata, eu nu eram acasă, eram la Canal, 
la Valea Neagră, la Peninsula, da' I- am visat atunci. L-am 
visat cum mergea așa. pe un drum lung, urca o coamă de 
deal, și a privit înapoi, a aplecat așa din cap. și s-a dus. Și, nu 
știu, parcă atunci, in ziua aceea, intr-o noapte, am auzit un 
glas: “In octombrie te duci acasă" Nu știu de unde a venit 
glasul ăsta. Fapt este că în seara de Sf. Dumitru. în 
octombrie, anul acela. 1953. am fost acasă. Insă altceva 
vreau să spun. Surorile mele și nevastă-mea. care au fost la 
înmormântare, auzeau atâta lume zicând Linul zicea: "Ei. 
căsuţa asta am facut- o cu bani de la domnul Galeriu." Sau 
“bobișorii ăștia i-am cumpărat cu bani de la el". Vedeţi! 
Adică, atâția oameni l-au prețuit, pe care el i-a ajutat. Si- 
atunci am moștenit de la părinţii mei. mă credeți? 


Deși-s bătrân, crește 
în mine, din zi în zi } | 
venerația pentru părinții mei 


Crește în conștiința mea venerația pentru ei. din zi în zi. 
Din zi în zi crește. Probabil că vârsta ne ajută să înțelegem. 
Și înțeleg altceva: eu am cercetat nițică psihologie, 
psihiatrie, cunosc niţel pe .lung și pe Freud, mai dinainte, că 
el a declanșat, se înțelege... 


Cu Părintele Galeriu între GENEZĂ și AP(X'ALIPSĂ 


Cunosc pe Sfinţii Părinţi, de asemenea, Părinţii Filocaliei, 
care au cercetat adâncurile sufletului omenesc. Ei bine, în 
psihologia abisală se vorbește de două memorii - o memorie 
ontologică și o memorie istorică. Memoria ontologică este 
statutul condiției noastre originare, pecetea divină în om, de 
neschimbat, de nedistrus, adică chipul lui Dumnezeu în om. 
Această pecete pe care, dacă vreți, Jung a sesizat-o în două 
elemente esențiale, și anume în cele două arhetipuri - 
arhetipul divin, conștiința Dumnezeirii, și arhetipul sinelui, al 
persoanei, al conștiinței de sine. Fi bine, memoria 
ontologică, repet, este de neșters. Și este un continuu acum, 
un continuu astăzi. Memoria istorică, mai ales de la păcat, le 
agonisește: și binele, și răul. Și în ea este implicată și 
uitarea. Uitarea, s-a constatat, nu este un act supus 
hazardului, așa, întâmplător. Nu. Este, (ine de pronia noastră 
că, bunăoară, un moment de o extremă densitate tragică, un 
accident, dacă permanent s-ar institui în noi, ca o obsesie, ca 
o posesie, atuncea ne-ar distruge. Or, uitarea este și ea în 
această condiţie, repet, a Proniei divine. 


în fata Mântuitorului, 
s-a trezit adâncul din ea - 
memoria ontologică, de neșters 


Pe câtă vreme memoria sacră, memoria originară, 
ontologică - aceea nu se mistuie, aceea nu se uită. Bunăoară, 
între alții, Georges Gusdorfi profesor la Strasbourg, observă: 
când a întâlnit Maria Magdalena pe Mântuitorul, cum a 
lepădat ea și podoabele, și straiele care o împodobeau - într- 
un fel, da. cosmetic, cum s-ar zice in ziua de astăzi -, și 
amanțţii, și l-a urmat pe lisus. Taina este asta: în faţa 
Dumnezeu-Omului, a Celui care este Dumnezeu adevărat și 

Om adevărat, s-a trezit și adâncul din ea. memoria 
ontologică, omul. Or. în această conștiință, eu simțeam, la 
bietul tata. Dumnezeu să-l odihnească, sclipind neîncetat 
acel bine originar din om. acea memorie ontologică. Si- 
atunci când spuneați dumneavoastră să ne inscriem 
biografia într-un univers, ei. acest univers este universul 
plecat de la acel act originar al condiţiei umane de a fi zidit 
omul după chipul lui Dumnezeu și în lumina unei nesfârșite 
asemănări cu El si de a fi toţi în acest Duh. Vedeţi, s-a pus 
problema, în Sfânta Scriptură, de unii care propovăduiesc 
reîncarnarea. Se înscrie într-un alt univers, reîncarnarea: în 
universul filosofici sau religiei panteiste, în care sufletul 
migrează prin diverse corpuri; în metempsihoză merge chiar 
și prin pisici, prin animale sau mai știu eu cum. Ea ține de 
această lume. Ei nu şi-au dat seama că, într-un univers al 
lumii create de Dumnezeu, nu se poate vorbi de reîncarnare! 
Așa cum Hsus Hristos. Fiul lui Dumnezeu, o dată a venit în 
lume, așa și universul are o unitate și o unicitate a lui și viaţa 
fiecărui om are unicitatea ei. Dar atunci cum se explică 
continuitatea? Nu-i vorba de reîncarnare, cum ar spune - așa 
încearcă să interpreteze - Apostolii, ca și fariseii, întrebarea 
despre Ilie. Că era ideea că va reveni Ilie. cel care fusese 
luat în carul de foc la ceruri. Ilie va veni și va așeza toate... 
Dar Mântuitorul spune: "Ilie a și venit" Se referea la Ioan 
Botezătorul. Și-atunci s-a zis, gata, e vorba de reincarnare. 
Doamne păzește! Dar când l-au întrebat fariseii pe Ioan: "Au 
tu ești Ilie?" "Nu sunt" - a spus limpede. Deci, la Ioan, 
Capitolul 1, versetul 21 veţi găsi: Ilie apare pe muntele 
Tabor, împreună cu Moise. Dar cum a venit atunci? în duhul 
lui Ilie. Ce vrea să spună aceasta? E vorba de lucrarea 
Duhului Sfânt în creație, așa cum de la început apare că "El 
odihnea peste adâncurile de apă". Sau "trimite-vei 
Duhul Tău și vei înnoi faţa pământului." Duhul Sfânt 

zice părintele Stăniloae, partea, capătul cel mai de jos al 
lucrării Dumnezeirii. Și, cum zicem noi în "Crez", "Şi întru 
Duhul Slant, Domnul de viaţă Făcătorul, Care din Tatăl 
purcede... Care a grăit prin prooroci." 


Cu orice om 
se multiplică umanitatea, dar se și 
unifică. 
Noi purtăm întreaga memorie a 
umanității 


Deci. El a grăit prin Prooroci El păstrează continuitatea, 
in istorie, a prezenței, a lucrării lui Dumnezeu intr-un mers 
al istoriei în raport cu Revelația. Ei. în orice creștin, în orice 
credincios în care sclipește credința, apare legătura cu acel 
moment originar al memoriei originare. Cu orice om se 
multiplică umanitatea, dar se și unifică. Despre asta vorbește 
și Jung, de inconștientul colectiv și personal, în care păstrăm 
noi istoria umanității toată. Și-atunci când unii, bunăoară, se 
leagă de faptul că o persoană trece printr-un oraș și parcă-și 
amintește că a mai trecut pe acolo, sau de felul în care s-ar 
reproduce - înțelegeți? - niște stări; ei bine, psihologia 
abisală lot la fel le explică. Purtăm întreaga memorie a 
umanității și, în anumite stări deosebite, privilegiate, toate 
țâșnesc în câmpul conștiinței noastre. Sunt multe exemple în 
Jung, în viața lui, pe care am citit-o, mai ales în interpretările 
onirice. Privind visele. el a descoperit aceste stări de 
profunzime în care fiecare persoană umană poartă întreaga 
istorie a umanității. Nu e momentul acum să le relevez; aș 
mai vorbi, tot de la Jung, despre simboluri. El a descoperit în 
adâncurile sufletului omenesc, v-am spus  adineaori, 
arhetipuri, cele două arhetipuri, conștiința, 

ideea de Dumnezeu fi de sine, fi simbolurile - experiențele lui 
făcute pe zeci de persoane fi de pacienţi. El a trăit intre 
1875- 1961. deci a trăit îndelung. Și. acest amănunt ii mai 
dau. simbolurile descoperite la toate persoanele pe care el 
le-a tratat, in adâncul sufletului omenesc - simbolurile 
religioase: simbolul templului, simbolul crucii, simbolul apei, 
al focului. și simbolul cercului. Cum zice el. ce frumos!: 
"Cercul - simbol divin, religios. în care centrul e pretutindeni 
fi circumferința nicăieri" - adică infinită. Exact ce reprezintă 
Dumnezeirea, vedeţi? Or. noi toți purtăm acest continuum al 
prezenței, de la memoria ontologică - ce a însemnat 
momentul zidirii omului, când Dumnezeu a luat țărână din 
pământ fi l-a modelat pe om - deci, solidar cu țărâna, 
pământul, solidar cu toate celelalte făpturi, fi cu apa pe care 
o beau, fi cu aerul pe care-l respir fi cu pâinea pe care o 
mănânc. Nu-i vorba de maimuțe, de nu știu ce - cu toată 
făptura! 


Păstrăm în memorie momentul zidirii 
omului și al pecetluirii cu Chipul Divin. 
Eu am simţit asta, pe viu, la părinții 
mei. 

Adam a fost pregătit pentru ca în el 
să ia ființă Chipul lui Dumnezeu 


Deci, păstrăm memoria momentului când eram țărână? 


Nu. In care, după ce a ridicat țărâna, a suflat in faţă 
suflare de viață fi s-a făcut suflet viu - acela-i momentul 
zidirii omului fi al pecetluirii cu Chipul Divin fi al memoriei 
ontologice umane. 


în urma suflării, nu? 

Da. Acea sclipire de bunătate și de credință, de nefrică de 
moarte. Și, totdeauna, când veneam de la Seminar, ne 
îmbrăcam cu haine de sărbătoare și "Hai, Costache, să 
mergem la biserică!". 


Ați spus mai înainte că, deși aţi trecut de o vârstă, vă gândiţi mereu la 
părinţii dumneavoastră. Nu asta este important, pentru că e normal să vă 
gândiţi la ei, important este când spuneți că la vârsta sista îi înțelegeți tot 
mai bine. 


Crește venerația mea faţă de ei. 


Deci, știți prea bine, mai bine decsît mine, de acel conflict perpetuu în 
istorie, între generații. Dacă oamenii ar trăi îndeajuns și s-ar înţelepţi cu 
vârsta, s-ar pierde conflictul dintre generații? Și aici v-aș mai pune o 
întrebare: Dumneavoastră, când vă amintiți de părinții dumneavoastră, de 


tata, îl vedeți tot ca părinte? 
Da, îl văd ca părinte și îl văd foarte înțelept. Rămân uimit. 
Dumneavoastră vă simtiti tot copil față de el? 


Intr-un anumit fel, da. Adică, dacă mama avea o oarecare 
cultură, cultură generală, să zicem așa, el, tata, avea o spon- 
taneitate de gândire de mare profunzime. Așa - simplu, el, 
fără să fi făcut studii. Dacă nici carte n-a învățat! Dar 
credinţa la el apărea atât de curată și atât de spontană, încât 
eu preţuiesc tocmai această stare genuină, cum aș putea s-o 
numesc. Și m-aș mai referi o dată la acel moment sacru al 
condiției umane. Poate că ar trebui tâlcuit niţel. Și anume, vă 
spuneam, Dumnezeu a luat, la sfârșitul zilelor Creaţiei, 
țărână din pământ, pământ din care apăruseră până atunci 
viețuitoarele 

celelalte - cum spunea domnul Stolnici, într-o discuție pe 
care am avut-o cu el - adică implica toată evoluţia, dacă 
vreți. Cum ar spune Sfântul Serafim: "Să nu-și închipuie 
cineva că atunci când Dumnezeu l-a zidit pe om, Adam 
ar fi fost doar așa, un lut, ci - compusul trupesc, 
uman". Am spus și noi, intr-o carte a noastră: precum 
Dumnezeu a pregătit pe Sfânta Fecioară ca vas ales să Se 
întrupeze în ea Fiul lui Dumnezeu, tot așa a fost pregătit și 
Adam, ca în el să ia ființă Chipul lui Dumnezeu. Deci, în 
acest compus biologic al lui Adam. Dumnezeu a suflat suflare 
divină de viaţă, adică harul Duhului Sfânt și... "s-a făcut 
Adam suflet viu". Nu cum găsim în unele traduceri, "ființă 
vie“, nu, "suflet viu“, adică persoană. Atunci Dumnezeu - 
Tatăl prin Fiul în Duhul Sfânt a insuflat pecetea divină, 
chipul divin al omului, după chipul Fiului Celui din veșnicie. 
De aceea, în ziua Învierii, Mântuitorul va sufla în faţa 
Mucenicilor și va spune: "Luaţi Duh Sfânt". Reiterează acel 
moment, și cu certitudine că a fost harul Duhului Sfânt 
atunci, pentru că la Facere, capitolul 6. când omul a decăzut 
din spiritualitate hari- că în trupesc, în senzualitate 
pervertită, a zis Domnul: "Nu va odihni pururi Duhul meu în 
acești oameni, pentru că sunt numai trup", adică au devenit 
prea trupești. Condiţia omului este și așa era chemat Adam: 
ca trupul lui să devină un templu al Duhului Sfânt. Nu cum 
spunea Platon in decădere: făcea legătura intre soma și 
sema. în grecește, soma înseamnă trup - de acolo, somatic - 
și sema înseamnă mormânt. Nu-i adevărat, trupul omului 
nu-i chemat să fie mormânt - e chemat să fie templu al 
Duhului Sfânt, eu așa cred, cum a fost cu Ilie, transfigurat și 


luat: în harul Duhului Sfânt, în această energie divină. 

Realitatea, . 
valoarea supremă este 
Dumnezeu 


în definitiv, omul are conștiință, are spirit și libertate, de 
aceea nu e "trihotomie", ci tot dihotomie, dar sufletul 
devenise purtător de har, devenise spirit. Și ce înseamnă 
asta, spiritul? Adică, ochiul lui Dumnezeu în suflet sau tronul 
lui Dumnezeu în suflet, legătura divină cu harul. Or, din 
această legătură divină cu harul, in ea se înscrie, deodată, pe 
linia memoriei ontologice, spiritualitatea noastră, credința 
noastră. Și fiecare, la un anumit moment al istoriei - o 
purtăm în noi și-o ducem mai departe, și în același Duh 
Sfânt, el, care luminează în noi sensul existenţei. 


Chiar asta voiam să vă întreb: ce distincţie faceți, între suflet, ființă și 
spirit? 


întâi, suflet; trebuie să distingem: au și animalele “suflet”, 
un psihism sau conștiință psihologică, conștiință de sine - dar 
e individuală, să zicem. Pe câtă vreme omul are o conștiință 
axiologică, are conștiința valorilor, iar realitatea, valoarea 
supremă este Dumnezeu. Omul e persoană. Persoana - aici e 
distincţia, și poate va veni împrejurarea să vorbim despre 
persoană - nu s-a putut naște acest concept de persoană 
decât numai și numai în contextul religios, și, mai ales, după 
întruparea Mântuitorului, a Fiului lui Dumnezeu. Când a 
suflat în faţa lui Adam suflare divină de viaţă, omul a devenit 
persoană. Persoana este, dacă vreți, o conștiință de sine 
deschisă către două lumi: deschisă către întregimea Realului 
și a Adevărului. Individul e o simplă conștiință de sine: Ion, 
Gheorghe, Vasile, 

sau/și un animal. Pe când persoana înseamnă: rămânând in 
tine însuţi, conștiință de sine. Te deschizi, repet, către 
întregimea Realului, către întregimea Adevărului. Așa. prin 
suflare divină, Adam a devenit vorbitor cu Dumnezeu. Or, 
Dumnezeu, gândi(i-vă, este o realitate total alta. De aici se 
spune: "totaliter aliter" - cu totul altul. lar a comunica 
înseamnă să rămâi în conștiința existenţei tale de făptură, 
dar să comunici cu Dumnezeu, care este total altul, care este 
eternul, absolutul, infinitul. Or, asta înseamnă persoana. 
Omul a decăzut: în Hristos de-abia se va realiza persoana. 
Anume cum că Mântuitorul este Fiul lui Dumnezeu întrupat, 
e Fiul lui Dumnezeu tăcut și Om. "Fiul lui Dumnezeu - Fiu 
Fecioarei se face", zice rugăciunea Bisericii. 


Dumnezeu-Cuvântul 
unește in sine două naturi: , 
natura divină și natura umană 


Și un alt cuvânt, acu’, la slujba de la Crăciun: că El, Fiul 
lui Dumnezeu, rămânând ce era. adică Fiu al lui Dumnezeu, 
S-a făcut și ce nu era. S-a făcut și Om. Deci, unește în sine 
două naturi: natura divină cu natura umană. într-o singură 
persoană - a lui Dumnezeu-Cuvântul. Cum s-a jacul această 
unire? A fost luptă, a fost luptă chiar cu vărsare de sânge. A 
început de la 449. De-abia la 451. Sinodul de la Calcedon a 
stabilit unirea celor două naturi în Hristos. Care e Dumnezeu 
și Om. cum e în "Crez" - "Dumnezeu adevărat și Om 
adevărat". Ei bine, la Calcedon s-a stabilit, așa s-a formulat, 
că cele două naturi, divină și umană, s-au unit într-o singură 
persoană - a lui Dumnezeu-Cuvântul - în chip neamestecat, 
neschimbat, neîmpărțit, nedespărțit. Formula asta este 


sublim inspirată, că altfel existau două curente: era 

Scoala de la Alexandria, influențată mult de monismul 
platonic, acolo trăise și Plotin, și era Școala de Antiohia, care 
separa între cele două naturi, divină și umană. Mergea chiar 
până la a spune că erau două persoane în Hristos și doar o 
unire morală. Cea de la Alexandria era monistă: în natura 
umană a fost absorbită cea divină. Acolo erau două persoane 
și două naturi. Pe Cruce, spuneau, a suferit numai natura 
umană, adică n-a participat și Dumnezeu la această suferinţă 
umană. Or, gândi(i-vă, atunci - și în teza mea, în Jertfi și 
răscumpărare sunt puse problemele astea - s-au unit două 
naturi într-o singură Persoană... 


Noi nu ne unim cu natura divină, 
ci cu Harul lui Dumnezeu 


Și dacă fiul lui Dumnezeu unește două naturi în El, deci 
prin coborâre - trans, înseamnă "peste" si descendență 
“coborâre"-, omul e persoană, unind două lumi, nu două 
naturi. Noi nu ne unim cu natura divină, ci cu Harul lui 
Dumnezeu. Și-atunci, omul e persoană în două lumi; 
rămânând în el ca om, ca natură umană, are acces, prin 
harul divin, și la lumea divină, cu alte cuvinte se deschide un 
progres infinit. Asta-i persoana. în raport cu individul. 


Dar întrebasem de spirit și suflet... 


Acuma, suflet. Și animalul are suflet - dar aici se vorbește 
de o psihologie animală. Or, în sufletul, să zicem, uman s-a 
revărsat, s-a insuflat harul Duhului Sfânt, prin suflare divină, 
prin actul creator (Facere 2, 7). Că a luat țărână de pământ 
și l-a zidit, l-a modelat pe om și a suflat suflare divină, suflet 
viu. Asta-i spiritul: "Suflet viu" - adică purtător de har. 
purtător de lumină divi-nă, 

cum spuneau Părinții. "Ochiul lui Dumnezeu în suflet" 
sau "Tronul lui Dumnezeu în suflet", deschiderea omului 
către Dumnezeu și comunicarea cu Dumnezeu: când Adam 
vorbea cu Dumnezeu în răcoarea Raiului. Aceasta înseamnă 
spiritul. Aceasta e condiția umană! Observati? Sunt două 
trepte, cel puțin în condiția umană, așa cum citim in 
Scriptură: pe de o parte este biologicul, țărâna luată din 
pământ, iar pe de altă parte, această lume a harului 
dumnezeiesc. Și aici era dată și posibilitatea nemuririi lui 
Adam, întreabă Părinţii, Teofil al Antiohiei, intr-o convorbire: 
"A fost Adam făcut muritor?" "Nu." "A fost nemuritor?" 
"N-aș zice." "Păi, atunci cum?". "Ci, uite cum: dacă l-ar 
fi făcut muritor, înseamnă că Dumnezeu a făcut 
moartea. Dumnezeu n-a făcut moartea. Dacă l-ar fi 
făcut nemuritor, l-ar fi făcut Dumnezeu. Dar, din cele 
două lumi, și anume a trupului, a biologicului și a 
harului, dacă trupul rămânea neîncetat un vas al 
harului, iar sufletul, prin har, în legătură cu 
Dumnezeu, atunci repede ar fi ajuns la transfigurare, - 
așa cum vă spuneam de Hie sau de Mântuitorul pe Muntele 
Taborului - dar, omul a căzut, despărţindu-se de 
Dumnezeu prin neascultare, a căzut în moarte." 


Suntem creatori, împreună cu 
Dumnezeu 


Dar care sunt releele care leagă pe fiecare dintre oameni de originile 


edenice, adamice? 


Păi, acest releu fundamental este memoria ontologică, 
zestrea fiecărei persoane umane. Aţi întrebat care-i 
concepția noastră despre crearea sufletului. Noi, observați, 
nu suntem panteiști. în sensul lui Platon, bunăoară, sufletele 
provin din lumea ideilor, se întrupează, cad in materie și-și 


revin. Nu! Pentru noi, cu fiecare 


Cu Părintele Galeriu intre GENEZĂ și APOCAL1PSÂ 


făptură umană, apare o unicitate, in care părinții sunt 
procreatori. împreună cu Dumnezeu. Așa spune Sf. Pavel: 
"Suntem procreatori împreună lucrători cu 
Dumnezeu." Și-atunci. Dumnezeu creează sufletul din 
sufletul părinților. 


Dar se spune că Dumnezeu creează creatori... 
Da. creatori, adică pe om. Omul a fost creat creator... 
Am citit în cartea dumneavoastră. 


Dumnezeu ne-a creat creatori, dar in momentul odrăslirii 
noastre, deodată, și sufletul este zidit din sufletul părinților. 
Deci, deodată. harul lui Dumnezeu păstrează acea memorie 
originară, releul de care spui matale, și întreaga memorie, 
nu numai cea ontologică, ci și cea istorică, ereditatea și tot 
ce-am agonisit noi in această memorie a umanității. Adică, 
după ce a gustat omul din Pomul Binelui și Răului, adică și 
din Bine, și din Rău, din nefericire. 


Spuneam la început, să nu rămânem secvențiali... 
Păi, nu mai putem rămâne, că vedeți cum lucrează 
această legătură ontologică, harică, a Duhului Sfânt. Deci, eu 


apar in această continuitate a istoriei umanității. 


Eu doream asta gândindu-mă că, de exemplu, și comunismul a dorit 
secvențele, și i-a plăcut comunismului gândirea secvențială. 


Apoi, da. Nu numai atâta. Alain Finkielkraut constată 
decupajul ăsta in istorie. Adică, dacă s-ar fl putut, să gândim 
într-o 

istorie sfârtecată, decupată. .4ski a încercat-o nu numai 
comunismul. Nu uitaţi de Revoluția Franceză. Revoluția 
Franceză a dorit, tot la fel. să introducă in umanitate o nouă 
istorie, să rupă istoria. Și au moștenit, atunci, și comunistii 
asta. și au vrut să facă și ei lucrul ăsta. De aceea, mi-aduc 
aminte, când prezentam câte-o lucrare la doctorat, mi se 
atrăgea atenţia că Departamentul nu acceptă să vorbim noi 
de omul nou. Nu. nu. Susţineau că ei fac omul nou, deci 
voiau ca istoria să înceapă cu ei. De aceea amărâtul de 
Ceaușescu distrugea bisericile și vă reproduc aici un 
moment extraordinar... 


„Comunismul 
voia să distrugă memoria. 
Comunismul este moștenitorul 
Revoluţiei Franceze 


Așadar, distrugea memoria. 
Da. nici vorbă. Foia el să distrugă memoria. 


Dar memoria, cum aţi spus dumneavoastră, e chiar în 
adâncul din om, nu poate ti distrusă. 

Nu poate fi distrusă. De aceea, se explică atunci faptul că 
ai noștri copii din decembrie, care fuseseră intoxicați cu 
materialism și cu ateism, s-au jertfit avându-L in suflet pe 
Hristos. Mi- amintesc din nou de 1 asile Foiculescu. Și. 
gândiți-vă. era in spital. după operaţie. Eu trăiesc intr-un 
duh cu el. .1 fost un om duhovnicesc. Părintele Anemia îl 
numea Chiar "un fel de isihast". Ei. gândiți-vă. după operaţie, 
el. în cartea care a apărut mai târziu. spune: "O. Doamne, azi 


mă pipăi și nu mă dumiresc:/ Ce 

vrajă se petrece de la un timp cu mine?/ Doamne, pe măsură 
ce cred și Te iubesc, /fimbătrânesc în lume și-ntineresc în 
Tine." 


Frumos a spus... 


întinerește în Dumnezeu... Aceștia sunt oamenii care din 
tinerețe m-au cucerit. Am mai întâlnit astfel de oameni: 
profesorii mei. Dar ei sunt mai puțin cunoscuţi, în afară de 
Gala Galaction, Nae Popescu - și el membru al Academiei. 
Când îl vedeam ieșind din cancelarie, îi luam geanta și mă 
duceam până la Sf. Ștefan pe jos. Și mă tot întreba, mă tot 
ispitea... Da, Popa Nae. 


Nu-i nimic dacă sunt necunoscuti. îi facem acuma cunoscuti, îi aducem 


la lumină, în această carte - dacă merită. 


Da, merită. Avea un așa mare tâlc de a istorisi... 
Bunăoară, când ne vorbea de Sf. Nicodim de la Tismana: "Ei, 
era un călugăr din Sf. Munte și când a sosit aici, prin Serbia, 
ajuns la Dunăre, a pus o scândură pe apă și a trecut 
Dunărea." Sau o conferință de- a lui, De la priveghere Ia 


Profesorul meu. Popa 
Nae. fost profesorul 


. aT’ 


privighetoare. Ce legături făcea’. 


a 


De fapt, la privighetor, căci privighetorul cântă. 


Așa da, da. Și cum se așeza pe-un colț de bancă, începea 
să ne vorbească de istoria României - era profesor de Istoria 
Bisericii Române. Mare profesor și cu mare talent de a vorbi! 
Părintele Nae... 

De-abia încep să se afle aceste lucruri. Or să apară, vor începe să se 
publice... 


El fusese ales membru al Academiei Române, cu lorga. 
Tinea lorga la el... Și a fost profesorul lui Mihai când era 
tânăr - al Regelui - el, Popa Nae. îmi istorisea Preasfinţitul 
Roman cum. o dată, a venit Popa Nae cu Mihai - când nu era 
Rege - și cu elevii la mănăstirea Cernica. Și le vorbea despre 
istoria mănăstirii, la fața locului, pe viu. Asta era Popa Nae. 


Dur din generația care era mai mare - ca vârsta - decât dumneavoastră: 
Eliade, Noica, Cioran, Eugen Ionescu, pe aceștia i-ați cunoscut? 


Eugen Ionescu, știu că el a fost profesor de limba 
franceză la Seminarul Central - un an: '37-'38, și pe urmă a 
plecat. Mircea Eliade, știu că preda Istoria Religiilor la 
Universitatea din București, dar pe urmă a plecat. 


N-aţi apucat să-i vedeți... 


Nu am apucat, pentru că am venit în '38. toamna, in 
București. Dar apăruse Schimbarea la faţă a României si- 
mi aduc aminte cum Crainic zicea: "Măi. Ciorane" - așa scria 
el în "Gândirea", adică apela la el să fie. așa. mai legat de 
sufletul omului, nu așa de decepționat și de critic la adresa 
poporului român. Ceilalţi... Am avut o mare durere că nu l- 


am apucat pe Nae Ionescu la catedră, pentru că a fost o 
mare dramă, redau un moment istoric pe care l-am trăit. 
Dacă, în toamna lui '37, liberalii n-au mai luat cele 40 de 
procente pentru a putea primi din partea Regelui - prin 
Constituţie - dreptul de a forma Guvernul, s-a încercat o 
experienţă. Carol II - mă rog. aici s-au făcut și greșeli, nu 
judec, nu 

vreau să fac politică - a încredințat lui Goga și lui Cuza 
formarea guvernului, dar pentru că Goga se înțelesese și cu 
Codreanu, l-a rugat pe Patriarhul Miron Cristea să accepte 
postul de prim-ministru. lar ministru al învățământului a fost 
Nicolae Colan, de la Cluj. Și-aici, pot să dau niște amănunte, 
ca taine, neconsemnate în istorie - pe care le-am trăit și pe 
care le cunosc: unele de-atunci, altele prin niște martori. 

P.S. Colan era ministrul învățământului. Dar el a intrat in 
conflict cu Armand Călinescu și și-a dat demisia, Colan. Și-a 
dat demisia de ce? lată ce găsim într-un raccourci al vieții 
lui Ion Barbu. Pe Ion Barbu l-a promovat Colan de la treapta 
de conferențiar la treapta de profesor. După ce și-a dat 
demisia, mi se pare că Armand Călinescu a preluat și 
învățământul. Și l-a degradat pe lon Barbu la treapta de 
conferenţiar. Atunci a fost îndepărtat de la catedră Nae 
Ionescu, iar catedra lui Crainic, de Teologie, Ascetică și 
Mistică, a fost desființată. îmi aduc aminte, Crainic, cu 
spiritul lui acid, a protestat. 


Vă întrebasem, deci, care sunt releele care leagă pe fiecare dintre 
oameni de originile edenice, adamice. Pentru că fiecare suntem legați de 
momentul acela. Aș vrea să ne raportăm la momentul Facerii. Spuneam că a 
venit momentul pentru a gândi integral, nu secvențial, și voiam să 


purcedem la o biografie spirituală, reală. 
Dar, ultimele cuvinte, aseară? 
Aseară, ultimele cuvinte erau despre Nichifor Crainic și Nae Ionescu. 

"Domnule Mania, ni l-ai adus pe Carol 
pe cap, scapă-ne de dânsul”, a scris 
Patriarhul Miron 

Cristea - a murit apoi, destul de 
repede, în 
Franța, Nae Ionescu a murit prematur, 
în 
iar lui Nichifor Crainic i s-a luat 
catedra 


Multe s-au petrecut atunci. Era, propriu-zis. un început al 
evenimentelor care vor declansa o reacţie în lant. Deci. 
Patriarhul Miron a fost numit prim-ministru (vă spuneam de 
Nicolae Colan) și i s-a cerut suspendarea lui ca ministru al 
învățământului - se numea învățământ. Instrucţiune. Culte si 
Arte, așa ceva - și el s-a opus atunci. Nicolae Colan și-a dat 
demisia. El s-a opus la schimbarea și restructurarea din 
învățământul universitar. Când a fost înlăturat Nae Ionescu, 
bunăoară, și alții, când catedra lui Crainic a fost desființată, 
când, vă spuneam, Ion Barbu a fost retrogradat, Nicolae 
Colan și-a dat demisia din învățământ. Patriarhul a rămas 
mai departe prim-ministru, până în toamnă. Mi-aduc aminte, 
când am venit eu student la București, el a participai la 
deschiderea cursurilor, la 8 noiembrie 1938, de ziua lui 


Mihai, moștenitorul lui Carol II. Și atunci s-au petrecut două 
evenimente ce mi-au fost istorisite de Părintele Bărbulescu, 
Eugen Bărbulescu. de la parohia Sf. Silvestru - a trăit 96 de 
ani, până în 1984. Și Eugen Bărbulescu, și soția sa, Cornelia, 
cunoșteau bine familia Patriarhului Miron. Părinţii D-nei 
Bărbulescu erau nașii de botez ai Patriarhului Miron. Și când 
Patriarhul Miron a ajuns la București, în 1919, l- a luat 
consilier pe Părintele Bărbulescu. Și, deci, acesta știa o 
seamă de secrete. Intre altele, care a fost conflictul lui Miron 
Cristea cu Carol al-II lea? N-a acceptat condamnarea la 


pedeap- 

sa cu moartea. Fie pentru oricine, implicit pentru opozanții 
politici. El a spus: "Sire, eu mi-s preot și nu pot accepta 
pedeapsa cu moartea". Acesta a fost un motiv. Al doilea, a 
trimis o scrisoare lui Maniu și i-a spus: "D-le Maniu, ni l-ai 
adus pe Carol pe cap, scapă-ne de dânsul”. S-a aflat de 
scrisoare, și Siguranța Statului a mers direct la Bădăcin, și a 
căutat. I-au percheziționat seifurile lui Maniu, și au dat de 
Scrisoare. 

Patriarhul Miron a trebuit să plece în Franța, la Cannes, 
și a murit acolo, misterios. Fapt e că a venit acasă pe 
orizontala existenței. nu pe verticală. I s-au făcut funeralii... 


în ce ana murit? 


In '39. A plecat în toamna lui '38, după 8 noiembrie, 
curând, și a venit, parcă prin martie, la începutul lui martie a 
fost înmormântat, sfârșitul lui februarie - așa ceva - a venit, 
repet, pe orizontală. Acestea au fost evenimentele pe care le 
cunosc, din unele amănunte, de la martorii fideli. Nae 
Ionescu a murit, se știe, în martie '40, lui Crainic - v-am spus 


- i s-a luat catedra, dar P.S. Irineu Mihălcescu a împărțit 
catedra cu el. Un alt profesor al meu de mare calitate, atât 
de valoare științifică, cât și morală, excepționale, a fost 
Teodor M. Popescu - profesor de Istorie bisericească 
universală - cu studii la Miinchen și la Atena. Teodor 
Popescu a fost delegatul român (împreună cu medicul legist 
al Capitalei de-atunci, îi știam numele) la anchetarea 
crimelor de la Katyn. Germanii, pentru că erau acuzați că ar 
fi ucis ofițeri polonezi, au organizat o anchetă internațională. 
Era în '42 toamna sau în '43... Și Teodor Popescu a fost 
delegat al guvernului. Mi se pare că l-a propus Nichifor 


Crainic, care era membru al guvernului. 

Teodor Popescu se căsătorise cu o 
văduvă 
care l-a ajutat, și nu a mai putut 
să se preoțească. "De la Nero la Stalin. 
Poporul e tare bun. 
Noi, preoții, trebuie să fim vrednici de 
popor 


Era preot, Teodor Popescu? 


Nu era preot, era laic. El putea fi preot, insă se căsătorise 
cu o văduvă care l-a ajutat la studii. Și-atunci. era un 
impediment canonic. Dar el a fost cinstit, ea l-a ajutat, și 
atunci el a luat-o de sofie. Asta dovedește caracterul lui. 


Dacă ești căsătorit cu o văduvă nu te mai poți preoți? 


Da, așa e rânduiala la noi. Și pentru care motiv, prin 
'58-'59. a fost arestat. Când s-a repus public problema Katyn- 
ului. și rușii mereu se apărau că ei n-au fost vinovaţi, Teodor 
Popescu a fost arestat. Scrisese un studiu. De la Nero la 
Stalin, publicat în revistele bisericești, în care îl acuza pe 
Stalin de genocid spiritual sau. mai curând, pedocid, fiindcă 
îi învăţa pe copii ateismul. Una dintre tragediile istoriei, așa 
cum au procedat, și la noi. comuniștii. 


Pe Teodor Popescu l-ați avut profesor... 
Da, un profesor excepțional. 


Ce preda? 

Istoria bisericească universală. Foarte bine informat, un 
erudit și, totodată, un om dedat mult artei scrisului. A scris 
niște meditații pentru preoți, foarte frumoase. Mare om a 
fost și el, între profesorii mei... Și după închisoare am mai 
comunicat cu el, eram de-acum și eu preot, de multă vreme, 
și am o scrisoare de la dânsul, în care a vorbit de suferințele 
lui, și poate că va merita să fie înregistrată. Am s-o caut. 


Deci, după ce ați terminat facultatea, ați fost preot... 


„„„In cătunul ăsta, Podu Văleni, la țară. Așa a fost să fie. 
Nu mai spun cum am luat examenul, să nu fac caz de lucruri 
de-astea, dar vroiam o parohie aproape de gară și de 
București, să-mi pot continua studiile de doctorat. Și-atunci 


am luat cătunul ăsta. Cu poporul m-am înțeles întotdeauna 
atât de bine! Poporul e foarte bun, noi, preoții, trebuie să fim 
vrednici de el, de-acest popor. Am umblat și eu prin lume și 
rar găsești credincioși atât de curati la suflet si buni, încât, 
cu cele aproape o sută de familii, patru ani am locuit acolo, 
dar n-am dus lipsă de nimic, și nici, mai ales, de mângâiere 
sufletească. Cătunul Podu Văleni, comuna Poienarii Burchii, 
vă spuneam, lângă gara Crivina, pe linia Ploiești- București. 
Apoi, după aceea, în '47, m-am mutat la Ploiești. Și-acolo 
am Slujit la Biserica Sf. Vasile din '47 până în '73. Deci, 26 de 
ani, cu excepția anilor petrecuți, așa, prin închisorile ţării. 
Apoi, după ce am venit de la închisoare, am reușit să mă 
înscriu la doctorat din nou. Mi-am făcut anii de doctorat 
între '57-'60, că la noi era alt program, trebuia să urmezi 
câțiva ani, un nou nivel de adâncire a întregii Teologii, 
lucrări de seminar, publicații. După ce am pregătit și teza, 
am prezentat-o, în '69, dar trebuia să ia alţii înaintea mea, ca 
să nu încerc eu să îndrăznesc la vreo catedră. Și-atunci, au 

alții, iar pe-a mea au publicat-a în 73 - din '69. 
Și cine v-a fost îndrumător? 


îndrumători au fost mai mulţi. Părintele Stăniloae. in 
timpul acesta, din '58 până în '62, a fost la închisoare, și- 
atunci a trebuit să fac teza cu Profesorul Chiţescu. 


Inițial o luaseți la Părintele Stăniloae? 


In primul an numai cu dânsul am făcut, da. cu Părintele 
Stăniloae. El m-a îndrumat să am în vedere secția 
Sistematică pentru Teologie fundamentală și Dogmatică. 


Ceilalţi doreau sectia practică, respectiv Omilelică - adică 
predică - și Cateheză, și celelalte discipline. Și-atunci. dacă 
dânsul a plecat. în toamna lui '58... 


Dar de ce a fost închis părintele Stăniloae în '58? 


Ei, da... Făcea parte din grupul Rugul Aprins. Ce a 
însemnat Rugul Aprins? Sigur că veți fi auzit dumneavoastră 
de Sandu Tudor - scriitor, poet - care a publicat acest acatist, 
acest poem "Rugul Aprins". Rugul, e vorba de rugul din 
Sfânta Scriptură pe care l-a văzut Moise la Horeb. Stiti că 
Moise, luând apărarea poporului lui, a avut o confruntare, a 
întâlnit pe doi, un egiptean și un evreu, care se certau. Și- 
atunci a luat partea evreului și... "l-a scos din existenţă pe 
egiptean". Dar asta s-a aflat, pentru că a doua zi, când se 
certau doi fraţi evrei - "De ce vă certaţi? Sunteţi de 
același neam!" Zice: "Ei, și ce? Vrei să mă omori și pe 
mine ca pe egipteanul de ieri?" Și-atunci. el a trebuit să 
plece. A ajuns în pustiu, în zona aceea, aproape de Horeb... 
Si-acolo - da. 

sunt momente semnificative - întrucât a ajutat fetele 
preotului Ethos să adape turmele, ele au spus tatălui lor, 
preot într-un cult din vremea aceea, unii le numesc negreșit 
păgânești - Dumnezeu le știe și le califică... Cert e că Moise 
s-a căsătorit cu fiica preotului letro, Sefora. Și, pe când 
păștea el turmele de oi ale socrului lui, deodată a văzut la 
poalele muntelui un rug. Rugul - un mărăcine, dar 
"Dumnezeu pe cele slabe ale lumii și smerite le- a ales 
ca să rușineze pe cele falnice" (Sf. Apostol Pavel). Deci, a 
văzut un rug care ardea și nu se mistuia. Nu se distrugea, nu 


se consuma - Dumnezeu nu mistuie, nu distruge, ci 
transfigurează. 


Se descoperă, în Moise 


Si-atunci și-a zis: "Să merg să văd ce este acolo." Si- 


apropi- indu-se, a auzit un glas: "Moise, Moise!" - "Da, 
Doamne!" "Scoate-fi încălțămintea, locul pe care calci este 
sfânt!" Și-a scos încălțămintea - dar care-i înţelesul: 


încălțămintea face legătura între Om și Pământ, nu? Intre 
picior și pământ... Deci, scoate-(i acum această legătură cu 
Pământul, și vei primi legătura cu Cerul, a Harului 
Dumnezeiesc. Altfel, “cum să-L înţelegi pe Dumnezeu? De- 
aceea spune Scriptura: "Intru Lumina Ta vom vedea 
Lumină." Și așa, Moise, a putut să audă glasul lui 
Dumnezeu. Semnul a fost rugul. Stiti ce s-a petrecut atunci? 
Dumnezeu i-a spus: "Stiu de suferinţele tale, și iată, am 
hotărât să scot Poporul din robie" Si îi dădu lui misiunea 
asta. Dar el pe de o parte se tânguie: "Doamne, eu, iată, 
sunt gângav, nu pot vorbi." Origen tălcuiește că până 
atunci Moise putea să vorbească. Dar ce s-a petrecut? 
întâlnirea cu Dumnezeu l-a aruncat pe el în ceea ce mai 
târziu vor numi cercetătorii, să zicem, mysterium 

în fața stării de lumină, de înăltare mai presus de fire, de 
trecere in acea lume a Transcendentei divine, care-i deodată 
- cum spune Dionisie Areopagitul - și lumină, și intuneric. sau 
întuneric luminos: in ințelesul că Infinitul Divin, apofatic. e 
mai presus de firea noastră: este, deodată, și taină, și 
Descoperire, și Mister, și Revelatie. Atunci ii spune 
Dumnezeu: "la-l pe fratele tău Aaron", și l-a luat, dar întrebă 


Moise: "Cine să spun, Doamne, că mi-a vorbit, cine m-a 
trimis, dacă mă vor întreba? în numele cui vorbesc și 
împlinesc această misiune?" Și-atunci. aici apare acel 
cuvânt, unic, din Techini Testament, al Revelaţiei: " Așa să 
spui poporului: te-am trimis Eu care sunt, Eu Cel ce sunt". 
Da. "Eu Cel ce sunt" - existența absolută - dar Eu. întâi, ca 
Persoană, apoi ca Existenţă. Deci Cel ce este. Am văzut 
filmul "Zece porunci" - m-a mângâiat intr-un fel cel care 
interpreta pe Moise, după viziunea de la Horeb arăta altfel: 
avea fața luminată de sensul misiunii și existenței. Și 
energia, și statornicia cu care călca și se mișca... De-acum 
incepe pentru Moise un alt... e greu să găsești cuvintele, 
episod, o altă perioadă - se descoperă in el Vocaţia. 
Chemarea, care ia chipul deciziei. Spunea Kierkegaard: 
"Decizia este un moment, in timp, pentru Eternitate". Și-ntr- 
ade- văr aceasta înseamnă pentru el acum dezvăluirea și 
decizia vocației, deci rugul. Să revin... 


Să revenim la Părintele Stăniloae. 


De ce Sandu Tudor a zis Rugul Aprins? Rugul Aprins e 
unul din simbolurile profetice cu privire la Maica Domnului: 
pentru că și asupra Ei a coborât focul Dumnezeirii, care a 
transfigurat făptura ei și a făcut-o vas ales să poarte 
Dumnezeirea - să poarte, să odrăslească și să nască pe Fiul 


lui Dumnezeu. Deci, închinat 

Maicii Domnului. Sandu Tudor a devenit monah sub numele 
de Daniel-Agaton, și a inițiat, la București, acest curent - 
Rugul Aprins, cult pentru Maica Domnului și centru al 
Rugăciunii lui lisus. 


Ce vorbești de întuneric? 

Avem în interior atâta lumină. 
Teologia avea, la mijlocul secolului 
XX, cea mai bună echipă de profesori 
universitari 


în ce an? 


Imediat după război, începând din '45-'46, și culminând 
cu anul '57-'58. Și-acolo, la Antim, se întâlnea și comunica în 
rugăciune, dar și în comunicări cu Părintele Stăniloae, 
Părintele Benedict Ghiuș, Părintele Felix Dubneac, Părintele 
Sofian Boghiu. Dintre mireni, erau Octav Onicescu, Vasile 
Voiculescu, Alexandru Mironescu (savant, a scris Limitele 
cunoașterii științifice, Certitudine și adevăr, pe care le 
publicăm noi, și altele), Mihai Rădulescu, profesorul Elian, 
de bizantinologie... 


Alexandru Elian? 


Da, Alexandru Elian, și alții... și alţii... și Andrei Scrima. 
în 57, am fost vizitaţi de președintele Indiei, Sarvepalli 
Radhakrishman, un filosof care a vizitat și pe Patriarhul 
Iustinian, și a fost interpret Andrei Scrima, vorbea engleza, 
și el - mi se pare - se călugărise deja. Om cultivat... Și-atunci, 
președintele Indiei i-a oferit o bursă și statul român n-a putut 
să refuze. în situația asta, obținând bursa, a trecut pe la 
Paris. Aici, la Paris, cum epresa dintotdeauna... l-au luat 
interviuri și 

au spus: "Ei, România... voi sunteţi acolo in întunericul 
materialismului, comunismului..." "Ce vorbiti de întuneric? 
Avem în interior atâta lumină! "Și-a evocat Rugul Aprins. 


Ce era de fapt? Un cerc? O mișcare? 

Mai mult un cerc duhovnicesc. Și i-a pomenit pe toți. 
Pomenindu-i pe toți, a servit autorităților statului român, 
care se ocupau și de domeniul ăsta... 

Fără să vrea, și fără să dorească... 

Da, da... l-a dat pe toți. Și-atuncea, afară de vreo câțiva, 
adică Octav Onicescu. care era academician, toți au plecat la 
închisoare: și Părintele Stăniloae, și Vasile Vbiculescu, toți... 


Cum v-aţi cunoscut cu Părintele Stăniloae? 


Ei. m-am cunoscut demult, de prin anii '46-'47-'48. cam 
așa ceva... 


V-a fost și el profesor? 

Nu, doar mai târziu, la doctorat. El era la Sibiu pe-atunci. 
Or, eu terminasem facultatea din '42. Eu pe Crainic l-am 
avut profesor de Mistică. Si pe profesorii mei de la 
București. Dânsul era la Sibiu. 


Și când a venit la București? 


In '46 a venit. Am înţeles că nu prea ar fi dorit el. dar nu 
știu cum au vrut să scape de el. de la Sibiu - era mistic, se- 
nțelege. Și pentru 

faptul că Nichifor Crainic fusese de dreapta, a fost înlăturat. 
Ca și ILV Georgescu, profesor de Vechiul Testament, care a 
trebuit să plece, sărmanul, și a ajuns până la Vorkuta - a fost 
în Rusia. Da... Adică au fost niște victime, în(elege(i... Da... 
Și-așa, între victime a fost și Nichifor Crainic. Putea să fugă 
in străinătate, a declarat, dar nu a fugit. Și-a stat ascuns 
până s-a predat... Nu știu cum a fost... Nu vreau să mai evoc 
acel moment tragic. Si-apoi a stat în închisoare, de prin '47 
sau '48, până în '62. Vreo cincisprezece-șaisprezece ani. 


Vă amintiți prima întâlnire cu Părintele Stăniloae? 


Cred că la un examen de doctorat... Dar să termin asta: 
deci, Crainic încetându-și activitatea la catedră din '44 
toamna (în '44, când au început cursurile, a funcționat câtva 
timp I. G. Savin - la catedra de Mistică), în '46 a venit 
Părintele Stăniloae la București. Și a slujit la catedra aceasta 
numai vreo doi ani ('46- '48); Părintele Benedict era 
asistentul dânsului. 


Benedict Ghiuș? 
s 


Da, pentru că în '48 a fost reforma învățământului, s-a 
despărțit Școala de Biserică, au rămas numai două institute 
teologice. Părintele Justinian, Patriarhul, s-a luptat, săracul, 
nu poate fi acuzat în privința asta deloc. S-a zbătut și a 
păstrat cadrele universitare, erau cei mai buni profesori din 
câți a avut Teologia vreodată. Și Justinian s-a luptat și i-a 
păstrai pe toți. Și ăsta-i un merit. 


Și a rămas și Părintele Stăniloae? 


Sigur... La altefacultăți, la Stat, mulţi au fost îndepărtați, 
se știe. Or 

nu. el i-a păstrat. Stăniloae, Teodor Popescu. I. Gh. Coman. 
L-am avut la Drept pe Lazăr lacob, cel care luase parte la 
consiliile din 1918 la Arad, când s-a decis independența 
Transilvaniei și. apoi, unirea cu Ţara, cu Patria-Mamă. Apoi a 
venit Alexandru Elian profesor. Vintilescu s-a retras, a ieșit 
la pensie și i-a succedat Pr. Prof. Ene Braniște. Observa 
Stefan Milcu că Teologia avea cea mai bună echipă de 
profesori universitari. 


Atunci, în '50? 


Da, pentru că, desființându-se celelalte facultăți de 
teologie, au rămas doar două institute: București și Sibiu. Și 
atunci, el i-a adunat la București. Cele mai bune cadre, și cei 
care fuseseră până atunci, și alţii, veniţi cu cinste. Și Gala 
Galaction a funcţional câtva timp, dar. pe urmă, a ieșit la 
pensie. Era om mare, academician... Era să fie. i-a propus 
Petru Groza ca el să fie Patriarh, și s-a sfătuit cu fetele lui. și 
nu a primit. Așa după cum. în '918, când s-a terminat 
războiul. Mitropolitul-Primat de atunci, Conon Arămescu- 
Donici. a trebuit să se retragă. Și atunci, autoritățile române 
se gândeau să aleagă un Mitropolit-Primat de prestigiu... In 
vremea aceea, așa se socotea: postul al doilea în ierarhia 
țării (cum e în Anglia). In Anglia e un triumvirat: întâi Regele 
sau Regina, apoi Primatul Angliei și. al treilea. Primul 
ministru. Aceste trei personalități reprezintă conducerea 
țării. Cam la fel se gândea și la noi. 


După Miron Cristea cine a fost Patriarh? 


Vă spun acum... Și-atunci, au vrut să-l aleagă pe Vasile 
Pârvan, să-l facă Mitropolit-Primat. 

Da, am auzit, dar el era laic... 


Era văduv, era laic, dar era o personalitate. Era ortodox, 
botezat, nu era nici un impediment. 


Dar era atât de înaintat în credință? 


Ei, era ortodox, nu se declara necredincios-se lupta 
sufletește. Dar, repet, era român ortodox, și om, de-acum, cu 
un prestigiu european. 


Și Pârvan ce-a zis? 


Păi, a fost așa, într-o cumpănă și ca să se dea satisfacție 
Transilvaniei, întrucât erau unele voci care voiau un fel de 
autonomie, - slujirea asta a primit-o Miron Cristea, care era 
Episcop de Caransebeș. 


După '89, altfel p uteam 
și cu Părinte  'ele 


Dar nu asta-i ordinea? Mitropolitul de lași devine automat Patriarh... 


Nu, nu... După ce se săvârșește din viață Patriarhul, este 
locotenent de Patriarh cel de lași. De ce este locotenent? 
Pentru că e al doilea în scaun. Dacă nu ar fi acolo, ar veni al 
treilea în scaun. Dacă s-ar întâmpla - deși nu-mi place 
cuvântul întâmplare - să moară și el, deodată... 


Și care e al treilea? 

Al Transilvaniei. E o ordine ierarhică, potrivit vechimii 
scaunelor. El (ine loc, trebuie să fie cineva... Nu devine 
nimeni automat Patriarh. 

Să revenim la Părintele Stăniloae... 


Cu Părintele Stăniloae am păstrat permanentă legătură 
spi-ritu- ală. Până in anii '50, am dat la mai multe comisii 
examene de doctorat. Dar viciile istoriei m-au împiedicat. 
Abia in '57, după ce am venit de la Canal, mi-am putut da 
examenul din nou. Am făcut primul an cu dânsul - se-nțelege, 
lucrări de seminar - și a plecat in '58. A venit în '62 - din 
inchisoare - și după aceea am avut frecvente întâlniri cu 
dânsul. Ca un părinte m-a îndrumat, am lucrat, m-a îndrumat 
(uneori mergeam împreună in misiune la vreo biserică), dar 
iată câteva momente mai semnificative. Bunăoară, in '79 am 
fost propus de autoritatea bisericească să merg la Paris ca 
preot. 


Să locuiți acolo? 


Da, să slujesc acolo, să împac lumea... Dar eu le-am zis 
așa: "Eu nu mă duc din partea vreunei partide politice - fie 
cea a Ambasadei, fie cea a Emigrației - eu mă duc ca preot 
ortodox român să-i împac, fără caracter politic." 


Cui i-aţi spus? 


Departamentului și celorlalți - adică autorității politice. 
Dar Părintele Stăniloae, când a auzit că trebuie să plec la 
Paris, a zis: "Dumneata trebuie să rămâi aici, aici e frontul 
de luptă!" Și-atunci, sigur, eu am pus la inimă lucrul ăsta... 


V-a dat sfat... Unde v-aţi întâlnit? Unde v-a spus? 

Mi-a spus prin alții... De la alţii mi-au ajuns vorbele la 


ureche... 
Și v-aţi dus la dumnealui? 


Sigur. Deseori mergeam. Și când am venit la București, în 
73, când m-am mutat la București, și, sigur, am fost mereu 
într-o legătură spirituală cu dânsul. Dar legăturile noastre au 
fost tot mai strânse, uneori îi tineam locul când era plecat, îi 
citeam conferințele - după '89. 


De ce tocmai atunci? 


Pentru că a venit libertatea, și altfel puteam comunica. Și 
așa ne-a încredințat să-i publicăm, noi, Editura Harisma, 
Filocalia. 


Deci, în urma sfatului primit de la Părintele Stăniloae de a nu merge la 
Paris, în '79, Dumneavoastră imediat ați... 


N-am jacul nici un demers, însă tocmai de aceea - și mi- 
am exprimat hotărârea clar - nu, nu le-am spus nici da, nici 
ba V-am spus de poziția Părintelui Stăniloae în raport cu 
plecarea mea. A ținut hotărât ca eu să rămân aici, să lupt 
aici, în (ară Și mi-a priit sufletește, mi-a convenit poziţia 
dânsului, că era o voce unică. Dar eu n-am făcut nici un 
demers și ei au constatat că nu pot trimite un om care nu 
făcea politica lor. 


Am rămas întotdeaunalângă 
Părintele Stăniloae. Un om unic 


în ce an? 


In '80, in septembrie. Și până în decembrie a rămas 
neocupat 

postul. Patriarhul Iustin m-a propus in Sinod, pe mine. 
Rector, și pe Părintele Chialda, prorector, deși era mai in 
vârstă ca mine - era foarte priceput în administrație, iar eu 
ca o figură de reprezentare (port barbă), și mă pricep niţel la 
cuvânt. Și Departamentul a spus că nu cooperez și că umblu 
numai in haină preoțească. 


A fost un impediment că umblați în haină preoțească? 


Da, da... Dareu nu umblu cu altfel de haine... 


Nu purtați haine civile? 


Deloc, deloc. Și chiar de-am fost prin vreo stațiune tot 
preoțește îmbrăcat, nu m-am afișat acolo unde se prăjește 
biata lume la soare - sau cum e fiecare cu nevoinţele lui. Așa 
am umblat toată viața. 


Și când mergeţi la vreo nuntă sau... 


La orice-ar fi. Fu n-am altfel de haine. Numai pe astea le 
am. ca un călugăr. Dar eu n-am... Și unii poate te scuipă 
uneori, aim  se-ntâm- pla în vremea comunismului, 
Jjăceauglume... A! Mi-aduc aminte, eram la Sângeorzși niște 
golănași de băieți, la 18-19 ani. glumeau. Da! vine unul din ei 
si-mi spune: "D-le preot, zice, ăștia râd de dumneavoastră. " 
Eu îi spun: "Ăștia nu râd de mine, râd de ceea ce gândesc ei 
despre mine. Ei râd de gândurile lor." lar o femeie a auzit și 


a zis: "Da. domnule. Râd de gândurile lor rele și proaste. 
"Așa... 


Vorbeam de relația dumneavoastră cu Părintele Stăniloae... 


Da... Și-atunci, am rămas întotdeauna lângă dânsul. M-am 

sfătuit cu dânsul, îi povesteam ca unui părinte duhovnicesc, 
i-am înțeles sufletul mare... Un om de excepţie. Când a 
împlinit 80 de ani, am și spus-o: "Teologia se va socoti așa: 
până la Stăniloae și după Stăniloae". Pentru că este un 
moment decisiv în spiritualitatea românească. Am spus-o și O 
spun mereu: Spiritualitatea românească are la temelia ei 
Filocalia Părintelui Stăniloae, cea mai bună ediție a 
Filocaliei din toată lumea creștină. O iau și apusenii ca 
model. Filocalia este monumentul de spiritualitate 
ortodoxă, specific ortodox, esenţial - după Sfânta 
Scriptură. Cuvântul filocalie știți ce înseamnă, iubire de 
frumuseţe spirituală! Dacă vreţi, așa cum grecii aveau 
înainte, în cultură, kalo- kagathia, adică armonia, simbioza 
dintre bunătatea sufletească și frumusețea fizică. Ei, 
kalokagathia a devenit în creștinism filocalia: frumusețe 
spirituală. Si observați acest pas: umanisștii, zișii umaniști ai 
Renașterii și post-henașterii, făceau caz; știți pe ce punea 
accent umanistul: pe om (după vorba lui Protagora - "Omul, 
măsura tuturor lucrurilor", metamortozată de Leonardo da 
Vinci în "Omul, modelul universului") Deci, omul fără 
Dumnezeu. Renașterea se va îndepărta de Întrupare, adică 
de întruparea Fiului lui Dumnezeu în lume, pentru că omul 
pe care îl evocă Renașterea este omul în dimensiunea lui 
antropocentrică - centrul pus pe om, deci fără Dumnezeu, și 
pe natură. Aceste două valori pe care le-a cultivat 
Renașterea, au fost propagate prin deismul anglo-francez - 
concepție religioasă, filosofică (naturalistă, oarecum), în 
înțelesul că postulează un Dumnezeu Creator care a pus 
legile lumii, și lumea e liberă să facă ce vrea (Voltaire era 
deist, ca și Rousseau, și alţii). Umanismul acesta fără 
Dumnezeu a dus la secolul zis "al luminilor", raționalismul 
Secolului 18 care a consacrat-o în 10 noiembrie 1793 pe 


cântăreața Maillard, drept "zeiţa rațiunii". 

Umanismul henașterii 
a dus la cel mai inuman secol 
din istoria omenirii, secolul 20. 
Slavă Domnului că nu tot Răsăritul a 
avut 
Renaștere. Renaștere înseamnă 
revenirea la omul păgân. 

Bizantinii au socotit că 


filozoful adevărat este ascetul, sfântul 


în 1815, un doctor de la Neapole era chemat la o mansardă a 
unui hotel, la căpătâiul unei bolnave. Și când a întrebat-o pe 
bol- 
navă: "Cine ești dumneata?", ea a răspuns: cu o voce 
cadaverică: 

"Eu sunt zeița rațiunii“. Deci, raționalismul in secolul 18, 
pozitivis- 
mul în secolul 19. încununat cu totalitarismul secolului 20, 
acest 
umanism al Renașterii a dus la cel mai inuman secol din 
istoria 
omenirii, secolul 20. Acest secol cu două războaie mondiale 
și cu 
lagăre de asasinat în masă a reprezentat, negresit, revenirea 
la 
lumea păgână. De altfel, și Toma d'Aquino, care l-a cultivat 
pe 
Aristotel, tot un fel de regres realiza. Și ei au deschis, 
oarecum, 
această Renaștere. Zicea Mircea Eliade că nu am avut 
Renastere. 

Slavă Domnului că nu am avut! Si nici tot Răsăritul. Cum să 
aibă el 
Renastere, când grecii aveau Antichitate, o purtau în sânge. 


Sfinţii 
Părinţi răsăriteni depășiseră fdosofia antică și arta antică, 
tre- 
cuseră peste ele. Pentru că asta înseamnă Renașterea: 
revenirea la 
omul păgân. Or, un bizantinolog, contemporan. Paul Lemerle 
spune: "Ce-i antichitatea? Filosofia greacă a servit 
umanismul, 
dar pe urmă bizantinii au socotit că filosoful adevărat este 
ascetul, 
este sfântul." Intr-adevăr. De aceea, propriu-zis. au apărut și 
sis- 
teme filosofice în Apus. In Răsărit nu au fost sisteme 


filosofice. 

Da, și discursul filosofic e perfect blocat - în anii noștri. 
Nu se mai poate... 
Se vorbește despre o moarte a filosofici. 


Să vă explic de ce: azi, marile sisteme filosofice - și 
idealismul, fi raționalismul, fi materialismul, toate sunt 
făcute vinovate de crizele secolului 20. De Auschwitz. De 
asasinate, camere de gazare. De Gulaguri... Toate filosofiile 
au dus aici. Cinismul imperialismului, răceala in sufletele 
oamenilor, toate aceste dezastre au la bază filosofla. Vedeţi? 
Cum de-au apărut în Apus? Asta-i o problemă capitală. Au 
apărut aceste sisteme filosofice in contradic(ie, oarecum, cu 
religia. Vedefi, in Apus s-a produs următorul fapt, cu efecte 
semnificative: lumea romană a primit creștinismul. Dar, câtă 
vreme romanii au rămas uniţi cu grecii, deci Occidentul cu 


Orientul Mijlociu și cu Bizanțul, gândirea apuseană a fost 
fecundată și fertilizată de spiritualitatea răsăriteană. Când s- 
au despărțit, la 1054, atunci Apusul, separat de Răsărit - de 
Ortodoxie, de Bizanţ -, când a luat cunoștință (prin lumea 
arabă) de filosofia răsăriteană, mai ales de Aristotel, 
bunăoară, l-a îmbrățișat temeinic, făcând din el aproape o 
nouă temelie, încât a fost marcat de un rationalism puternic - 
curentul scolasticii. îndeosebi de Aristotel. Atât de puternic a 
fost influenţat Toma d'Aquino, încât a încercat, atunci, unele 
sinteze între religie și știință, și rațiune. Era o luptă mare in 
Evul Mediu. Se mergea până acolo încât să se postuleze 
Adevărul în două poziţii, în două categorii: Adevărul după 
rațiune și Adevărul după credință - Secundum Rationem. 
Secundum Fidem. Dar ce s-a petrecut? Relaţia cu 


('u Părintele (ialeriu ini tv GENEZĂ și APOCAL.IPSĂ 


Dumnezeu a credinciosului se făcea doar pe cale rațională. 
pe baza argumentelor raţionale despre existența lui 
Dumnezeu, aşa- numitele argumente cosmologice, 
teologice... Ce înseamnă cosmologic? Dumnezeu drept cauză 
a lumii, a Creaţiei. Teleologic, deci, țel si armonie a 
existenței. Apoi, argumentul moral, cel psihologic, cel 
ontologic, al lui Anselm de Canterbury. 


Teologic sau eshatologic... 


Nu, teleologic de la telos. Telos în grecește înseamnă 
scop sau (el. Și a dat în românește tel - observați relația. Prin 
eshatologic înțelegem în dogmatică învățătura Bisericii 
despre evenimentele cele din urmă, la sfârșitul Istoriei, când 
Istoria intră in împărăția lui Dumnezeu. Teleologic este și 
telos, dar și armonie, căci această comuniune a sensurilor, a 


țelurilor, dă o armonie în existenţă. Or. relația cu Dumnezeu 
este numai pe cale raţio-nală. Dar omul vrea în aceste 
demonstrații o relație integrală cu Dumnezeu. 


„Panţeismul este o mare eroare. l 
Origen inrădăcina sufletele in Funta lui 
Duinnezeu. N-a fost ușoara trecered de 


a 
filosofie la Evanghelie. 

”Din plinâtatea Lui, noi toţi luăm 
Har peste Har.” Dar, împărtășirea 
noastră 
nu e din Natura Divină 


Or, poți s-o ai relaţia cu Natura Divină, dar atunci devii 
panteist; te identifici cu Dumnezeu - o mare greșeală. In 
teologia apuseană, Dumnezeu comunică cu omul prin rațiune 
și printr-o graţie creată. Adică, dă un har creat, deci lot ceva 
de natura 

creației. Și, în situaţia asta, când s-a făcut trecerea de la 
filosofie la Evanghelie - adică de la lumea greco-romană - 
plecând din secolul 2 încep și intelectualii (pentru că, la 
început, poporul simplu a fost câștigat pentru Evanghelie; 
Mântuitorul și-a ales ca ucenici niște pescari.) Dar, începând 
din secolul 2, trecând în secolul 3 și 4, o dată cu eliberarea 
dăruită Bisericii - Pacea Constanti-niană și declararea de 
către Teodosie cel Mare a crezului creștin drept religie 
oficială de stat - intelectualitatea greco-romană intră in 
Biserică. Dar ea venea cu depozitul ei filosofic, un depo-zit 
ancestral, începând de la marii filosofi greci, eleații, 


presocraticii, Heraclit, Parmenide, Socrate, Platon, Aristotel, 
Zenon, stoicii, Plotin, și toți ceilalţi. Or, toate aceste sisteme 
filosofice nu cunoșteau conceptul de Creaţie. Erau panteiste. 
Adică, Dumnezeu e lumea, și lumea e Dumnezeu. Cum 
spunea și Parmenide, de pildă: "Unul și Totul". Or, aici a fost 
poate una dintre cele mai adânci mutații în conștiința și în 
condiția umană, una dintre cele mai radicale - mai bine-zis. 
La Justin Martirul sau Origen, care purtau filosofia în 
subconstientul lor, la ei se văd urme de panteism, de neieșire 
deplină în filosofia antică. Ca dovadă, Origen înrădăcina 
sufletele, minţile omenești, în esenţa divină. Sf. A tanas ie cel 
Mare înrădăcinează întreaga Creaţie în voința ziditoare a lui 
Dumnezeu, nu în fiinţă - observați; Sf. Atanasie, numit de Sf. 
Grigorie Teologul' "ochiul cel mai curat al universului 
întreg". El este părintele spiritual și pentru Vasile cel Mare, 
Grigorie Teologul, Grigorie de Nyssa și ceilalți... Și-atunci, 
trecerea asta n-a fost ușoară - de la panteism, de la filosofie, 
la Evanghelie, de la panteism la viziunea creaționistă. 
Revelația biblică distinge radical între Dumnezeu - Creatorul 
și Creatie, făptură. Clar... Or, care-i atunci relația între Om și 


Dumnezeu, adică între Creator și Creaţia lui? E harul lui 

Dumnezeu, energia divină necreată. Adică, așa cum spune 
Mântuitorul Părintelui Ceresc: "Slava pe care Mi-ai dat-o 


Mie, le-am dat-o lor'(loan 17. 22) Sau. în aceeași 
Evanghelie, iarăși se spune: "Din plinătatea Lui, noi toţi 
luăm Har peste Har." Si Sf. Pavel spune că ne schimbăm 
"din slavă-n slavă de la Duhul Domnului"- prin harul lui 
Dumnezeu, deci. Și călugării, îndeosebi (şi-aici a fost o mare 
dispută în Evul Mediu), călugării din Sf. Munte, călăuziți pe 
temeiul marilor cărți ale Părinților - începând cu Antonie cel 
Mare, cu Evagrie. Macarie. loan Scărarul. Isaac Șirul. 


Simion Noul Teolog. Grigorie Sinaitul. culminând cu Grigorie 
Palama - aceștia erau învățătorii lor - monahii simpli cu 
rugăciunea lui lisus "Doamne lisuse Hristoase, Fiul lui 
Dumnezeu, Miluiește-mă pe mine, păcătosul". săvârșită 
cu mintea în inimă, deci în această unitate a fiinţei - ei 
simțeau atunci Lumina Divină a harului Divin, care inunda 
ființa lor și le dăruia ceea ce-au numit părinţii: "Fiul lui 
Dumnezeu S-a făcut Om pentru ca pe om să-l facă fiu 
al lui Dumnezeu", să-l înalțe la Dumnezeu, să-l 
îndumnezeiască după Har. Deci. aici. în Răsărit, i se dădea 
omului  plenitudinea comuniunii. In Apus, relația cu 
Dumnezeu era numai raţională, deductivă. prin metoda 
deductivă, nu inductivă, a experienţei. Aceste două metode 
sunt esenţiale condiției umane, căutării umane și științei. 
Deductivă - care pleacă de la o lege generală (iar în 
Scriptură pleacă de la de la Legea Divină, de la Fericire, de 
la ceea ce ne-a descoperit Dumnezeu - la Revelatie) și 
inductivă - experiența mea (prin rugăciune, prin Cuvântul lui 
Dumnezeu, prin Sfintele Taine, prin Virtuţi, asceză). Si- 


atunci. omul a ajuns la legătura cu Dumnezeu. 

Rațiunea, singură, 
duce omul într-un vid spiritual. 
Rugăciunea se face cu mintea în 
inimă. 
Părintele Stăniloae 
este Patriarhul Teologiei Românești 
și nu știu cât va trece 
ca să se mai nască un asemenea om 


Numai metoda deductivă - adică pe cale rațională - lăsa 
omul intr-un vid spiritual. De aceea. într-o dispută a unui 


călugăr, Varlaam (care venea din Apus), care acuza pe 
monahii din Sf. Munte - în secolul 14 - că făceau rugăciunea 
cu mintea în inimă (el nu înțelegea - spunea că au sufletul în 
buric). 


Părintele Varlaam e cel care a trecut de la Catolicism la Ortodoxie? 
Mă rog, nici el nu știa ce-i cu el. 
E cel care a avut celebra dispută cu Grigorie Palama? * 


La el mă refer, da. Și a început să-i batjocorească pe bieții 
monahi de la Sf. Munte, și atunci s-a ridicat Grigorie Palama. 


El era atunci la Athos... 


Da, el era și în știință pregătit... Când și-a susținut 
examenul de stat, spuneau profesorii că, dacă l-ar fi auzit 
Aristotel, ar fi fost pizmas pe el - atât era de inițiat în toată 
știința lumii, la nivelul epocii - el, care va spune: "Ştiinţa n- 
a mântuit pe nimeni niciodată." E] va răspunde ca teolog 
al luminii că noi ne împărtășim din lumina 

divină necreată, fi îi spunea lui Varlaam: "Dacă tu știi că 
noi nu putem participa la esenţa dumnezeiască - 
pentru că ar fi panteism - tăgăduiești în același timp că 
noi primim Harul lui Dumnezeu, Harul necreat al lui 
Dumnezeu, și atunci tu produci un abis, o prăpastie 
între noi și Dumnezeu, pentru care strig atunci: 
Doamne, trebuie să-l căutăm altfel pe Dumnezeu sau 
un alt Dumnezeu pentru ca să putem comunica cu El." 


Ei. acest abis l-a creat teologia apuseană, susținând, 
postulând relația cu Dumnezeu numai pe cale rațională, 
deductivă. Deduc pe Dumnezeu. 11 deduc rațional că el este 
Autorul lumii, este Armonia lumii, este Realitatea absolută, și 
atunci au lăsat acest vid - pe care s-au luptat sistemele 
filosofice să-l umple. Si idealismul, și materialismul, și 
raționalismul - care erau panteiste. Misticii - Jackard, Jakob 
Boehme. Baader, apoi filosofii idealisti ca Fichte. Hegel. 
Schelling si ceilalți, dar materialismul, evoluționismul, 
idealismul, toate acestea, fie că II tăgăduiesc pe Dumnezeu, 
fie că sunt panteiste (mai toate). Și-atunci, nu există altă 
soluție decât soluția Sf. Grigorie Palama și, propriu-zis, a 
Teologiei Răsăritene - adică a relaţiei cu Dumnezeu prin 
Harul Dumnezeiesc necreat, prin care evit deodată și 
panteismul, adică Dumnezeu rămâne transcendență radicală 
și este și imanent, prezent în creaţie prin Harul Lui 
dumnezeiesc. Or. de aceea Răsăritul nu a mai fost nevoit să 
producă două sisteme filosofice, pentru că a răspuns la 
această problematică fundamentală a condiției umane. 


Sf. Grigorie Palama vine cu energiile divine? 


Nu. Teologia răsăriteană în întregime este j)lină de ele, 
plecând de la Sf. Scriptură. Psalmistul a spus: "Intru 
Lumina ta vom vedea lumină." Deci, în Lumina Ta Te 
vedem pe Tine, Doamne. Dar acea lumină e lumina divină. 


Harul de la 

Dumnezeu pe care l-a primit Adam de la început, suflarea 
divină de viaţă - era energie divină necreată. Dar a formulat- 
o teologic, dogmatic, acesta-i meritul lui Grigor ie Palama, la 
acel moment, când s-a produs disputa. El trăiește intre anii 


1296- 1359, deci Sf. Toma d Aquino se săvârșise la 1274. El 
s-a născut puțin după aceea. Deci, în focul acestor lupte între 
raționalismul apusean și viziunea duhovnicească a 
Răsăritului. 


Plecasem de la relația dumneavoastră cu Părintele Stăniloae... 


Părintele Stăniloae... Marele lui merit constă tocmai în 
descoperirea Sf. Grigorie Palama, de care s-a ocupat între 
primii. 1938, când a scris Viaţa lui, și voia s-o dea grecilor n- 
o mai avea. Tot eu i-am dat exemplarul meu și, repet, 
relațiile noastre s-au adâncit mult, mult de tot, în ultimii ani, 
când ne-a încredințat să-i republicăm, în primul rând, 
primele patru volume ale Filocaliei, pe care le-a publicat în 
anii '46-48, și nu le mai aveau oamenii, erau în ediții mici 
(câte 3000 de exemplare, îmi spunea Părintele Stăniloae). Si- 
apoi, pe măsură ce soția sa s-a îmbolnăvit, el s-a îmbolnăvit, 
i-am tot procurat medicamente - n-am să uit cât de sme-rit 
devenise în ultima vreme, da, da... Cât de smerit! li sărutam 
mâna și el dădea să mi-o sărute și el... Dar, Doamne păzeşte! 
Pentru noi, nici vorbă, el este Părintele și Patriarhul 
Teologiei Românești și nu știu cât va trece ca să se mai 
nască un asemenea om. Când citesti, fie Dogmatica lui, fie 
Mistica lui, fie studiile lui, fie volumele Filocaliei cu 
comentariile lui - rămâi  uluit de adâncimea 
discernământului, de bogăția excepțională a gândirii. 
Reproduc, și-aici, ce-mi spunea odată, personal: "Eu îl simt 
pe Dumnezeu că-mi dă idei." Deci, spiri-tul lui era plin, ca un 


cer. Mintea lui plină de idei, de cugetare dumnezeiască. 

"în tâlnirea cu lisus 
e in adâncul din noi" 


L-am asistat până In ultima parte a vieții lui și a lăsat 
cuvânt ca eu și cu Părintele Nicolae, colegul meu de-aicea 
(Biserica Sf. Silvestru, rin./ noi să-i purtăm de grijă trupului 
lui: după cuviință să-l miruim și să-l îmbrăcăm în odăjdii - tot 
ca semn al comuniunii noastre intime. Cuvintele pe care le 
spunea înainte cu o oră de a se săvârși... 


Eraţi acolo, chiar atunci? 


Nu eram acolo, am sosit imediat după aceea la 1 după 
miezul noptii.. 


S-a stins? 


Da, și eu la 1 și jumate, după miezul nopții, am ajuns 
acolo. Și- apoi, dimineața, l-am spălat, l-am îmbrăcat, l-am 
miruit cu mir sfânt... 


Dumneavoastră? 


Da, da... Personal - așa a cerut înainte de a se săvârși. Și 
rostea așa: "Să iesim! Să plecăm de aici! Să iesim! Maica 
Domnului! Harul lui Dumnezeu! Harul lui Dumnezeu!" Adică, 
erau semnele trecerii dincolo, iar mai înainte cu câteva zile, 
mi-a rostit: "Acum se termină, se sfârșește..." l-am spus: "Să 
mergem spre adâncul din noi. spre lisus. "Adâncul din noi - 
știți, Teologia mistică așa vede acest itinerariu. această cale. 
Acolo e adâncul din noi - unde este pecetea lui lisus. 

Când Dumnezeu a zis: "Să facem om după Chipul și 
asemănarea Noastră", se referă - Tatăl - la Fiul, care se 

închipuie din veci, și Părintele Stăniloae așa a teologhisit în 
Tratatul lui de Mistică: "Întâlnirea cu Hsus e în adâncul din 
noi." Adâncul - pecetea lui lisus. 


Cum mi-ați spus ieri - pecetea ontologică. 


Așa, aceea-i pecetea ontologică. Și-atunci - așa i-am 
răspuns eu când mi-a zis de sfârșit - i-am spus: "Mergem 
către adâncul din noi. "Și se simţea... 


Și Părintele ce-a spus? 


Păi, n-a mai răspuns, simțeam că se roagă. El ar fi dorit să 
termine o carte: Chipul Profetic al Mântuitorului. 
Scrisese Chipul Evanghelic al Mântuitorului - adică, așa 
cum El însuși Se mărturisește pe Sine (Mântuitorul), potrivit 
Sfintei Evanghelii (acolo unde vorbește El). Iar dincoace, în 
Chipul Profetic... - cum l-au văzut Profeţii în Duhul Sfânt 
(Duhul Sfânt care a grăit prin Prooroci). lar alta urma să fie 
Chipul Apostolic... (cum l-au văzut Apostolii pe Mântuitor) - 
așa cum apare el la Sf. Apostoli Petru, Pavel... Ioan... 


Și-o să-i continue cineva lucrarea? 


Depinde, mie mi-a dat încredințarea să completez puțin 
Chipul Profetic. 


Care-i început, nu? 


Care-i lucrat în cea mai mare parte. Mai era, în cartea 
asta, la Profetul Zaharia de adăugat ceva - a spus el Cu 
restul cărților, 

nu știu ce va fi (nu putem noi lucra. în locul lui), fiecare are 
pecetea personalității lui. Dar asta ar putea fi terminată. 
Chipul Profetic, și d-na Lidia Ionescu, fiica Părintelui 
Stăniloae, a strâns toate documentele fi manuscrisele (se află 
in casă), fi când va veni la primăvară, atunci se va decide. 


Dar unde e doamna? 


Dânsa-i la Freiburg. în Germania, locuiește cu fiul ei. 
Dumitru (Dumitraș) - după numele bunicului. 


Cum a fost condus pe ultimul drum Părintele Stăniloae? 


După ce l-am îmbrăcat și împodobit - la Spitalul Fundeni, 
unde s-a săvârșit din viaţă - am mers imediat. însoţit de Sorin 
Dumitrescu, și, amândoi, ne-am luptat să luăm o ultimă 
decizie, anume, unde să fie așezat? Sigur că Facultatea de 
Teologie ar fi dorit să fie la Sf. Ecaterina. unde a fost 
profesor. Or, noi am zis că este o personalitate care 
depășește limitele unei facultăţi si să fie depus în Patriarhie. 
A fost să fie atunci și o ședință a Sf. Sinod. Și-atunci am mers 
la Părintele Patriarh, rugând și pe alţi ierarhi (Părintele 
Mitropolit Daniel, Părintele Mitropolit Antonie) ca să ne 
susțină și am propus Părintelui Patriarh ca să fie depus în 
Catedrală, deși acolo numai Patriarhii au fost depuși. Dar a 
consimțit Părintele Patriarh și l-am depus în Catedrala 
Patriarhiei. 

Marţi, 5 octombrie 1993, s-a săvârșit din viaţă, deci, și 
Joi, 7 octombrie, a fost scos (era o zi luminoasă) în fata 
Catedralei, între Palatul Patriarhal și Catedrală. A fost făcută 
slujba de către Părintele Patriarh, cu  Mitropoliți, 
Arhiepiscopi, și, după aceea, am înconjurat Catedrala și am 
mers la Cimitirul Cernica. 

Si-acolo - aici, la Catedrală - a vorbit Părintele Patriarh 
Teoctist, Prodecanul Facultăţii de Teologie, Părintele Radu 
Dumitru, și un student. Și de la Academia Română au vorbit, 
parcă, Dl. Surdu și Dl. Virgil Cândea. lar la mormânt au 
vorbit Prof. Păcurariu, Decanul Facultăţii de Teologie de la 
Sibiu. Părintele Mitropolit Daniel și cu mine, cel care vă 
vorbesc. 


Sorin Dumitrescu n-a vorbit nicăieri? 
EI a însoțit mereu, dar n-a vorbit. 
Dar studentul - ţineţi minte cum se numește? Nu-i Radu Preda? 


Nu, nu, precis nu. Unu' care-i și actor, fla. Radu Preda s-a 
ocupat de Ţuţea, mult. Da, de Petre Tutea. II știu... 


A, a fost Răzvan lonescu, actor la Teatrul Naţional și student la 
Teologie. 


Acum, să spun câteva cuvinte despre persoanele pe care 
le-am mai cunoscut în viaţă. Deci, cercul de la Ștefan 
Neniţescu. Eu eram la Ploiești. Și între legăturile mele 
duhovnicești, temeinice, se afla un critic de artă (deși prin 
formație magistrat - de aceea, mulți ani a fost și notar de 
stat) și-anume Aurel Broșteanu (născut în 1904, săvârșit în 
'84), în viața lui cunoscuse pe Brâncuși, pe G. Enescu... Pe 
Brâncuși îl vizitase la Paris. Și era colaborator al "Gândirii". 
Cine citește colaboratorii, pe versantul ultim al revistei, 
acolo erau numele lor. Acolo sunt trecuți Ion Petrovici, Blaga 
și Tudor Vianu, arhitect Enescu. Pan Vizirescu. Oscar Walter 
Cisek. Și G. Călinescu... Eu eram prea mic (în '44, a dispărut 
"Gândirea"), ajutam la corectură. 

Vă lua Crainic? 
Da, Crainic... 
Nichifor Crainic... 


Da, da, da... Era și Emilian Vasilescu. asistentul lui... 
Aurel Broșteanu era prieten cu Ștefan Neniţescu - și el critic 
de artă (a stat și în pușcărie, apoi ii dăduseră o locuință pe 
"Maria Rosetti" nr. 8). 


Aici, aproape de dumneavoastră... 


Da. încă pe când eram la Ploiești, venea la Ploiești, la 
Biserica Sf. Vasile - poate că prețuia niţel predica. 


Și, după aceea, l-aţi avut aici, la Sf. Silvestru, enoriaș! 


Da, venea, aveam scaun special pentru el. Aici venea și 
Nicu Steinhardt... Ca o familie. De-atunci am început să ne 
întâlnim la București. Și vă spun că acolo se adunau Edgar 
Papu, Octav Onicescu, Dinu Pillat. fata lui Dinu Pillat (care e 
profesoară la ca-tedra de engleză, aici, în București, soțul ei 
e inginer - venea și el), și venea și Nicu Steinhardt. Și stătea 
in cămara aceea a lui. foarte retras. Om de o smerenie 
extraordinară. Si-apoi am legat prietenie. Ștefan Neniţescu. 
care vorbea curent limbile occidentale (engleză, franceză, 
germană), dar și grecește, știa și latinește. li aduceam de la 
facultate pe Grigorie Palama în original, in grecește. Ștefan 
Neniţescu... Am luat parte când s-a săvârșit din viaţă, in '79. 
Mă mutasem pe urmă în București - a fost și Alexandru 
Paleologu la înmormântare și a vorbit. Și așa 

ne-am întâlnit... Bietul Dinu Pillat - când s-a săvârșit... A avut 
suferință grea. 


Când ați citit Jurnalul Fericirii al lui Steinhardt, v-aţi așteptat să fie așa 


de ... grozav? 


într-un fel, da. în ultimii ani - de când am venit în 
București - venea aici, se spovedea la mine. Eram foarte 
intim cu el Și cu el am organizat parastase și 
înmormântarea - slujba de înmormântare - pentru Mircea 
Eliade. Aici, la Sf. Silvestru. Paralel. In momentul în care se 
săvârșea în Statele Unite, și noi am săvârșit aici. In aceeași 
zi, nu știu dacă era fusul orar exact același, şi-apoi, în fiecare 
an, parastasele aici le jaceam. Mi-aduc aminte, odată, la un 
parastas, era delegatul de la Ambasada Angliei, cel al 
Olandei și al Belgiei - mi se pare... 


La parastasul lui Eliade? 
Da. 
Și-n fiecare an venea Steinhardt? 


Păi, Steinhardt avea o locuință aici, vizavi de 
Universitate, pe strada Bursei. Și după ce s-a mutat la Rohia, 
venea în București și-și lua pensia. 


Vreau să zic, venea la parastasul lui Eliade? 


A! Păi cu el le-am organizat, nu numai că participa. 
împreună ne sfatuiam și, cât a trăit sora lui, Corina (a lui M. 
Eliade), și cu dânsa, și cu alți prieteni. Aici, mereu s-a 
săvârșit. Steinhardt se 

întâlnise la Paris cu M. Eliade, a făcut un periplu prin 
Occident.  Mi-aduc aminte, o dată la parastas era 
reprezentantul Puterii, și am trimis vorbă dacă pot să țin un 
cuvânt. Și mi-a dat dezlegare. 


De cine era reprezentată Puterea? 
Ei, de un securist... 
Unde era? 


In biserică. Păi. dacă veniseră din partea Ambasadelor, 
nu trebuiau să păzească? 


Și cui i-ați cerut voie? 


Am trimis vorbă dacă să țin și un cuvânt la parastas. Erau 
din afară. Vorbea cineva in public de M. Eliade și de alţii? Eu 
am spus trei vorbe, și-anume, că, iată, un român este 
numărul unu pe planetă intr-un domeniu. Și așa e. în Istoria 
Religiilor este numărul unu El a fost o turnantă, in Istoria 
Religiilor. Asta a fost prima idee, și a doua, tocmai această 
turnantă. El a demonstrat că Sacrul, Divinul, nu e o achiziție 
evolutivă în istoria umanității, ci una constitutivă condiției 
umane. Religia este constitutivă Prin religie, omul devine 
Om. Și-al treilea lucru, iubirea ca factor fundamental. A spus 
că am zis bine, mi-a trimis vorbă și a zis: "Uite, Părintele 
poate să concentreze in 4-5 minute ceea ce face de-atâtea ori 
într-o oră." Eu vorbeam mult. 


Sorin Dumitrescu m-a rugat atunci să dau în presă că ar trebui să i se 


facă părintelui Stăniloae funeralii naționale. El a și făcut un apel să i se facă 


funeralii naționale. Totuși, ele nu s-au mai făcut. 

Ba eu consider că, așa cum s-a desfășurat acest moment 
final - final aici, in contextul istoric, nu eshatologic -, a avut 
real  pecetea/expresia unor funeralii nationale. întâi, 
așezarea in Catedrala Patriarhiei, după aceea scoaterea 
afară - aproape întreg Sinodul; coroane a avut de la 
Preşedinţie, de la Guvern, de la Academie, de la toți. Și aici, 
în Dealul Mitropoliei, în platforma dintre Palat, Patriarhie și 
Parlament - Camera Deputaţilor, și cei care au vorbit, 
delegați de pretutindeni; repet, au fost fune-ralii naţionale. 


Moartea Părintelui Stăniloae a fost asociată de Sorin Dumitrescu cu 
moartea lui Eminescu. Spunea că sunt cele mai mari spirite ale României. 


Să mă iertați dacă spun eu am sugerat. Zice Nicolae 
Stroescu - Stânişoară că-i prea exagerat. Nu-i adevărat. Eu 
așa socotesc. Părintele Stăniloae e unul dintre cele mai mari 
spirite ale neamului românesc. Și eu nu-l socotesc mai prejos 
decât Eminescu. Cu nici un chip. Și toată misiunea lui - a 
Părintelui Stăniloae - este atât de completă și de complexă, 
încât în duhul Sfintei Ortodoxii el răspunde la întreaga 
problematică umană și noi îi socotim ca unul dintre Sfinţii 
Părinți. 


Parintele Stănilaoe este deja 
lângă Sfinţii Parinţi 
Deci credeți că Părintele Stăniloae este Sfânt? 


E cu putinţă, dar, deocamdată, el este deja alături de Sf. 
Atanasie cel Mare, Sf. Vasile cel Mare, Sf. Grigor ie 
Teologul, Sf. Grigor ie de Nyssa, Sf. Ioan Gură de Aur, Sf. 
Maxim Mărturisitorul, Sf. loan Damaschin, Sf. Simion Noul 
Teolog, Sf. 

Grigorie Palama - un urmaș al lor. El este un Sfânt Părinte al 
veacului 20. Da, pentru că Duhul Sfânt lucrează și nu-i sărac; 
așa cum spune Mântuitorul: "Dumnezeu nu dă Duhul cu 
zgârcenie (cum am spune noi), ci îi dă plinătate". 


Ce e frumos pentru mine și, oarecum, neobișnuit, e că apro-pierea 
umană (deci, ați trăit în aceeași vreme, ați fost apropiați - nu știu dacă pot 


spune prieteni) n-a ucis venerația. 


Continuitate duhovnicească a fost. Era o prietenie, dar 
mai ales o intimitate în Duhul Sfânt. Și era o mare mângâiere 
pentru mine că eram lângă un om de geniu. Pentru că eu îl 
socotesc un om de geniu, și am cunoscut în viața mea un om 
de geniu, cu care comunicam foarte intim. Bunăoară, am 
scrisori de la dânsul - nu doar felicitări - dar scrisori așa de 
intense. în contextul firesc al vieții, social dacă vreți. 
Bunăoară, sunt două surori - una dintre ele e Mioara, care 
este profesoară de poloneză la Universitate, și avea foarte 
multă grijă de dânsul, iar sora ei. ceva mai mărișoară, fostă 
călugăriţă la Vladimirești. se îmbolnăvește, ajunge în spital - 
și el îmi trimite o scrisoare: "Părinte Galeriu. du-te la spital, 
că sora Elena e bolnavă." Sau lucruri de-astea. Și am 
scrisori, asemenea scrisori de la dânsul. Și altele, de alt gen. 
Mă roagă anumite lucruri. în diverse situaţii. De 
medicamente. Când am fost la Taize și i-am spus Fratelui 
Roger că are nevoie de medicamente pentru prostată, 
imediat am primit medicamente. Și altele. Când am fost în 
Germania, am fost bucuros (în august am fost în Germania) 
să dau din bănuţul meu, dar să știu că-i e de folos Părintelui 
Stăniloae. Și i-am adus medicamente, și le primea cu atâta 
smerenie, bunătate și deschidere sufletească, încât, o dată 
cu suferinţa, după împrejurările acestea, sufletul lui 

se deschidea cu mare adâncime și delicateţe; iar la înmor- 
mântarea soției sale am vorbit... 


Când a murit? 


Ea a murit prin martie, în același an. El a murit la șase 
luni după ea. El a și spus: "Vreau să vorbească Părintele 
Galeriu", si am înfățișat casa lor, mediul în care el lucra, iar 
ea era îngerul păzitor. Și. cum a declarat dânsul odată, unor 
străini teologi: "Aţi cunoscut vreun sfânt in viață?" "Da. am 
cunoscut". "Cine?" "Soţia mea". Așa a mărturisit el. Și cum 
primea ea sufletele deschise, cum îl ocrotea, cum se ruga 
lângă el... 

Mi-aduc aminte de un mare teolog care avea un ucenic. 
Și îi spunea ucenicului când el scria: "Roagă-te! Roagă-te! 
Roagă-te!" Ei bine, ea a fost un rugător lângă dânsul, și în 
felul acesta era o comuniune despre care spune Mântuitorul: 
"Doi sau trei în Numele Meu, sunt în mijlocul lor". 


Si am vorbit eu, a zis după aceea: "Vai de mine! Nu știu cum 
ai vorbit, Părinte, dar nu credeam să se poată spune așa de 
frumos despre soția mea". Da... Asta l-a mângâiat 
sufletește... Si de aceea n-am putut lipsi - era poate un 
protocol, ar fi socotit cineva - dar am vorbit la mormânt. II 
preamărești pe Dumnezeu când cinstești un asemenea om. 
Pentru că in el era Duhul lui Dumnezeu... Fără haine, fără 
nimic. O mână de oase - un spirit atât de mare, într-o mână 
de carne și oase. Extraordinar! Pe mine asta m-a copleșit. 
Cum spune Profetul: "Oare cine este? împăratul sau 
ostașul? Bogatul sau săracul? Dreptul sau păcătosul?" 
Vezi numai oasele. Să știi și să fi trăit lângă această mână de 
oase și de carne, realitatea vie a unui spirit atât de mare, 


atât de bogat, atât de imens, atât de uriaș. 

In viață, permanent a fost și o 
căutare. 
De la Dumnezeu vine. Aceasta neliniște 
vine 
de la pierderea legăturii cu Dumnezeu, 
de la ieșirea din hai 


Tocmai încercam să vă întreb: cine v-a susținut în viață? Părintele 
Stăniloae, înțeleg, a fost unul dintre susținătorii dumneavoastră. Și mai 


departe? Cine v-a susţinut? 


Da, nici vorbă că da. Uite, în viață permanent a fost și-o 
căutare. De la Dumnezeu vine. O neliniște interioară. 
Filosofii spun că nelinistea este începutul filosofici. Dar 
această neliniste vine de la despărțirea omului de 
Dumnezeu, de la ieșirea din Rai. De la pierderea legăturii cu 
Dumnezeu. De-acolo vine nelinistea, angoasa existențială. 
Filosofii o numesc începutul filosofici. Vedeţi, cum spunea 
Teodor Popescu când vorbea despre încercările de reunire 
între Apus și Răsărit după 1054: "încercările de reunire au 
început din momentul rupturii." Așa și aici. încercăm lupta 
de reunire cu Dumnezeu prin neliniștea de care vorbesc 
filosofii și care a începui din clipa despărțirii. Gândiţi-vă la 
faptul acesta, capital: Nimic nu se naște decât din 
comuniune. Nu ne naș tem din unul. Nu ne naștem din 
celibatari. Ne naș tem din comuniunea părinţilor. Or. dacă 
din relația mea pe orizontală, soție, se nasc urmașii noștri, 
cum se poate naște o treaptă mai înaltă fără comuniune? Se 
poate? Fără nuntă se poate? Ei. dar cu cine să mă cunun? 
Dacă omul se naște printre oameni, ori printre animale, cum 
spun oamenii de știință, cum a ajuns omul la umanitate? 
Unu. Doi: cum realizez saltul? Cu cel asemenea nu poți 
realiza nici un salt. Este posibil doar din logodna și cununia 
mea cu Cel care este mai presus de mine, cu Dumnezeu. 
Deci, există o 

logică în credință cum nu vă închipuiți. Când de-abia ai 
cercetat - cât e cu putință - tot ce spun oamenii (savanții, 
filosofii), ajungi la un fel de capăt. De-aceea a zis un om 
duhovnicesc: "Numai cel care n-a ajuns până la capăt se 
întoarce". Nimeni din cei care au ajuns nu s-a mai întors. 
După ce epuizezi tot ce-ţi oferă oamenii, sărmanii... Carlyle, 
omul ăsta, gânditor englez, în timpul vieții glumea pe seama 
primului Sinod Ecumenic de la Niceea, ridiculiza chiar 
Sinodul din 325, convocat de Constantin cel Mare, care, 
după ce a asigurat pacea politică a Imperiului, a dorit să 
aducă pacea spirituală în Biserică, pentru că se întinsese 
erezia lui Arie, care tăgăduia Dumnezeirea Mântuitorului. 
Atunci Sf. Atanasie cel Mare a lansat formula: Omousios. 
Când se întâlnesc doi miniștri de externe, se spune 
“omologul lui“. Om o, adică același rang, distincţie, funcție, 
slujire. Ousia înseamnă fiinţă, în grecește. Deci, "de-aceeași 
ființă". Dar unii, în luptele acelea, încercau o formă de 
compromis, să zică "asemenea" - nu "de-o ființă“; or, 
"asemenea", în grecește, este omoisios. Un diftong oi, adică 
lui o îi mai adaugi un iota, un i. Și Carlyle ridiculiza și 
încerca el.să facă haz: "Uite, s-au certat oamenii pentru 
jumătate de vocală". Pentru iota asta. Dar când Carlyle 
ajunge bătrân, bolnav, nu mai vede, atunci îi citește un băiat 
din Scriptură despre Mântuitorul. Si citindu-i din 
Evanghelie cuvintele Mântuitorului: "Viața veșnică aceasta 
este. Sã Te cunoască pe Tine Singur, Adevăratul 
Dumnezeu, pe lisus Hristos pe care Tu L-ai 
trimis...", atunci deodată el smulge acest strigăt: "Spune 
Tu, dacă ești numai om, ce poți să știi mai mult decât mine? 
Dar nu, nu. Dacă Tu ești Dumnezeu, atunci Tu ești 
Mântuitorul meu, Tu știi mai multe decât mine, Tu mă poți 


mântui". Nu-i problema capitală asta? Nu? 


Ba da... cred că da. _ 

Or, de asta am fost "mușcat" și eu, de la tinerețea mea. 
De cum am început să-mi pun marile probleme. Neliniștea 
mea interioară a crescut... încă din primii ani de studenție 
scriam:  "Murim,  nepricepănd misterul“. Doi filosofi și 
gânditori mari au fost atunci alături de mine: Berdiaev - pe 
care-l citeam: Esprit et liberte, De la destination de 
l'homme - și Stăniloae: Sf. Grigorie Palama, apoi. în '43: 
lisus Hristos sau restaurarea omului, articolele din 
"Gândirea". Și Petrovici a publicat atunci Dincolo de zare, 
în "Gândirea". 


M-a marcat profund 
Metafizica Jui Nae Ionescu. 
Pe Tudor Vianu îl preţuiesc și iubesc 
mult, 
era om de o distincţie rară. 
Dintrefilosofii germani, Jaspers și 
Heidegger m-au interesat 


Mărturisea Petrovici, atunci această experiență 
spirituală: Dincolo de zare. Unii îl acuzau că el. după 
pușcărie, de-a lungul unei vieţi, ar mai fi scăldat-o cu 
credința. Dar mi-aduc aminte, între altele, ce-a spus el: "Se 
spune că Lazăr (cel care a fost înviat de Domnul din morti), 
după ce a revenit la viață, privea numai Dincolo - nu mai 
privea, aici. înapoi”. Petrovici... Deci, propriu-zis, părinții mei 
spirituali se numesc: Stăniloae. Berdiaev, Laberthonniere - 


care era într-o luptă cu Jacques Maritain, cu tomiștii - 
Crainic, Nae Ionescu. Nicolae Paulescu. 

îmi aduc aminte, când am citit Metafizica lui Nae 
Ionescu, "tipul sfântului“, "tipul pelerinului“, "tipul mirelui" 
m-au marcat profund... Mi-am făcut teza de licență la 
Crainic. Despre 

îndumneze-irea omului. Atunci am luat eu legătura cu 
Filocalia, propriu-zis, cu manuscrisele (textele) filocalice de 
la Academia Română. Asta l-a impresionat și pe Crainic, am 
folosit vreo optzeci de titluri în Bibliografie. Ei, pentru o 
simplă licență a unei facultăţi, optzeci de titluri părea 
multișor. Asta l-a impresionat. Alţii veneau cu 5-6 titluri, ca 
să scape. 

Fu am lucrat toată vara anului 1942. Astfel m-am întâlnit 
eu cu Părinţii Bisericii, cu Sf. loan Scărarul, cu Sf. Simeon 
Noul Teolog - care fuseseră tradusi în manuscris, mult de tot 
- pe lângă ceilalți Părinţi mai cunoscuți (mai puțin filocalici), 
mai pragmatici: Sfinţii Vasile, Grigorie, loan Gură de Aur. 
Dar aceștia, Părinţii Filocaliei, Sfinţii Antonie cel Mare, 
Evagrie, Macarie, Nil Sinaitul, Nil Pustnicul, Nichifor din 
Singurătate, loan Scărarul și Isaac Sirul - toți aceștia au 
lucrat asupra sufletului meu, iar din filosofia contemporană 
cei care m-au marcat au fost Maurice Blondel. Louis Lavelle, 
cei din jurul revistei "Esprit", condusă prin anii '50-'60 de 
Jean-Marie Domenach... 

Apoi, am mai avut avantajul că am prins “"dezghețul" din 
'60- '70, când mi-am făcut teza de doctorat și atunci am avut 
acces la Biblioteca Academiei, la Fondul Special. Mare șansă 
și doi sunt cei cărora o datorez: Tudor Vianu - pe care îl 


preţuiesc și il iubesc foarte mult. L-am și văzut o dată: eu 
mergeam la bibliotecă, și el a venit la Sala Academiei (era 
directorul Bibliotecii Academiei), și apare cu ţinuta sa, intr- 
adevăr de gânditor, de filosof, de intelectual. îmbrăcat în 
haină neagră, pantofi negri; când s-a apropiat de ușa clădirii 
bibliotecii, m-am dat la o parte, să-l las să intre, dar el nu a 
vrut - mi-a făcut el loc, la prima ușă. La a doua ușă, m-am 
retras, l-am poftit eu și a trecut, iar când întreb, mai mult 
pentru a mă convinge, cine e, "A, păi e directorul nostru, 
domnul Vianu”. 

Așa mi s-a întipărit el. ca om de distincție rară, și când 
am citit prelegerile lui de filosofia culturii, unde spune 
următorul lucru: "Toate valorile - și el este unul dintre 
filosofii valorilor - economice, afective, juridice, estetice, 
morale, toate sunt integrabile". Adică, sunt elemente care se 
integrează intr-o viziune unitară asupra existenței. "Singură 
valoarea religioasă este integrat ivă". ca o boltă, le- a 
integrat pe toate, dă sens existenței. Mi-am dat seama că 
acesta e un om al viziunii integrale, a! întregimii și al 
persoanei umane in realitatea ei deopotrivă profundă, 
comprehensivă. Revenind la filosofi, spuneam: intre cei 
germani. Jaspers. Heidegger. 


Dar Jaspers a fost ucenicul lui Heidegger. De ce începeți cu el.’ 


Intr-un anumit fel. Jaspers nu-i chiar un ucenic și ca 
vârstă e cu vreo 5-6 ani mai mare... 


Nu, nu... 


Ba da, precis. El. Jaspers, are pregătire de medic 
psihiatru. Și am citit Metafizica lui. ediția din 1932 - am și 
citat-o în teză. 


L-am confundat pentru o clipă, probabil - ca psihiatru - cu Freud. 


Heidegger e născut in 1889, iar Jaspers in 1883. Deci, 
spuneam, dintre filosofii germani el m-a interesat, și 
Heidegger. 

Pe Heidegger l-au socotit pe nedrept, unii, necredincios: 
el a spus: "Cu Dumnezeu nu poți comunica decât in lumea 
sacrului". De aceea. Sein zum Tode (Ființa spre moarte) 


are două semnificații, adică moartea se înscrie in inima vieții 
și nu spre sfârșitul vieții, și nu negreșit doar că noi suntem 
ființe condamnate morţii. ci poate și 

unei morți, morții unui anumit mod de a vedea lumea. 
Trebuie răstignit acest mod și trecut prin lumea sacrului, ca 
să ajungi la Dumnezeu. De a ajunge acolo, de a dejuga acolo 
- ultimul popas. 

X 


Ați amintit și de Kierkegaard. 


Da, de asemeni este unul dintre filosofii care m-au 
pasionat - am citit în tinerețe partea lui Grigore Popa despre 
Kierkegaard, apoi Jean Vaal - Etudes kierkegaardiennes. 
care e o analiză mai largă, am citit și altele. 


Balanța lui Iov de Sestov m-a pus pe 
gânduri ' Soloviov, Berdiaev, Bulgakov 
mi-au fost aproape. 
Părintele Stăniloae mi-a dat o carte 
de Florensky. 


Excepţională e sinteza lui Lossky 


Au mai fost, de asemeni, Gabriel Marcel, Louis Lavelle 
(filosof al valorilor, foarte apropiat de noi, de ortodocși), 
Laberthonniere, Jean Lacroix... Oamenii aceștia mi-aufost 
apropiafi. Vă spuneam, că, acolo, la Biblioteca Academiei, am 
avut acces la Fondul Special (Sala 3), unde se căpăta un 
permis special. Și-atunci, Tudor Vianu și Vlădescu-Răcoasa, 
adjunctul lui operativ, mi-au oferit posibilitatea asta. Și 


acolo, în vremea aceea (când oamenii nu aveau acces la 
cultura occidentală), atunci citeam și "Voprosiie Filosofii" (si 
filosofii sovietici se zbăteau să "iasă" niţel), dar am întâlnit 
literatura aceasta apuseană, filosofia apuseană. Acolo l-am 
citit pe Mircea Eliade, apoi autobiografia 

spirituală a lui Berdiaev... 


Tocmai, despre filosofii ortodocși ruși - Soloviov, Bulgakov, Rozanov, 


Florensky - l-aţi numit numai pe Berdiaev... 


La început. Dar pe urmă ce s-a petrecut ? Pe urmă, l-am 
întâlnit pe Florensky. Prima oară, în '56, am obținut de la 
Părintele Stăniloae un volum cu extrase din filosofii religioși 
ruși. între care, sigur, era și Florensky, și alți filosofi ruși. 


Soloviov? 

Nu, nu Soloviov. După Soloviov... 

„„„Berdiaev, Șestov, Bulgakov... 

Nu, mai puțin cunoscuţi. Pe Șestov l-am citit pe urmă și, 
în vremea aceea. Balanța lui lov m-a impresionat mult, l- 
am citat eu si în teza mea, așa... 


Rozanov, Lossky? 


Nu Rozanov... Feodorov, Rozanov, ăștia sunt mai vechi - 
filosofi de la sfârșitul veacului 19 și începutul secolului 20. 


Bulgakov? 


Nu știu dacă era acolo ceva din Bulgakov. Bulgakov e 
teolog. El a predat întâi Istoria Doctrinelor Economice la 
Universitatea din Moscova, dar pe urmă s-a convertit, așa. 
Dar ceilalți teologi - i-am citat eu mai mult acolo. în Jertfă și 
răscumpărare - 

Bubnov a publicat un volum cu extrase din ei, din... Mi se 
pare că era și Simon Frank în volumul ăsta, și Karsavin, și 
alții; și atunci am luat eu la cunoștință mai mult, îndeosebi 
de Florensky, Stâlpul și întărirea adevărului. Și l-a tradus 
un duhovnic al meu, Părintele Gh. Rosea. Și la lași a fost 
tradus de Părintele Dumitru Popescu și un colaborator - un 
preot care fusese profesor în Basarabia. Sigur, știau 
amândouă limbile: și limba rusă, și limba românească. Și 
întâlnirea cu Florensky - am făcut și o lucrare de seminar 
despre el, Teodiceea - pe urmă, sigur, am început să-l citesc 
pe Bulgakov, Lossky - Teologia mistică a lui Lossky a 
apărut în '44, a sosit în vremea aceea și in România, și am 
pus mâna pe ea. 


Și Părintele Stăniloae avea prețuire pentru Lossky... 


Da, da... Acest compendiu al lui (adică o sinteză, așa e și 
numită: Essai sur la Teologie Mistique de l'Eglise de 
l'Orient), un eseu (cam 240 de pagini), o sinteză 
excepțională a lui Vladimir Lossky, care a fost tradusă la noi 
de un asistent al nostru. Vasile Răducă. și a fost publicată de 
Sorin Dumitrescu, la Editura Anastasia. 


Și acum a mai apărut una, la Editura Enciclopedică. 


Da, aceea e un fel de introducere in teologia ortodoxă, 
tradusă din engleză. Da. teologii ruși reprezintă un fenomen 
istoric în Occident. Ei au emigrat. Citiţi autobiografia 
duhovnicească, spirituală a lui Berdiaev. el explică acolo 
întâlnirile lui cu acești mari teologi, încă de la începutul 
veacului. O parte dintre ei fuseseră marxiști. Și Berdiaev, și 
Bulgakov - din tinerețe. In 1889 abia, Berdiaev (era născut în 
1874) va scrie 

despre Individualismul în filosofia marxistă sau cam așa 
ceva. Deci, vedea că persoana este anulată. 


Aveţi o memorie! Țineţi minte, la toți, anii de naștere, și... 


Așa a fost. Am memoria cifrelor. Nu știu de unde. De la 
Dumnezeu... Memoria o am foarte bună, memoria cifrelor. 


A oamenilor... 
Și-a oamenilor, și in istorie - așa a fost să fie. 
Țineţi mereu să intrați în istorie... 


Nu, nu în istorie. Dacă n-ai viziune, nu se poate. Vedeți, 
noi... 


Pentru continuitatea ideilor aveți memorie... 


Da. si pentru un neîncetat suis in istorie sau demers in 
istorie. Eu, in primii ani - formația mea este de Teologie 
Fundamentală, de Sistematică, Dogmatică - am predat 
Istoria Religiilor si un curs de Teologie Fundamentală, din 


'74 până în TI. când a venit Patriarh Justin. Atunci el a decis 
trecerea la catedră prin concurs, și mi s-a cerut să concurez 
la secția practică (Predică și Cateheză), așa considerând ei - 
nu zic apreciind - că am oarecare experiență ca preot și 
duhovnic. Astfel am trecut la secția practică, deci Predică și 
Cateheză și Pedagogie. Or, la Pedagogie aveam un capitol 
despre creativitate. Taina asta a creativității. A capacității 
creatoare a omului. Creatorul ne-a creat creatori, cum 
spunea  Laberthonniere. Si atunci, arătam studenților 
distincția între două categorii de întrebări. Răspunsuri la 
întrebările: 

Cine? Unde? Când?, și răspunsuri la întrebări care îl 
răscolesc pe om prin această percuție sau deschidere a 
spiritului: De ce? și Cum? Ca să vă dau un exemplu, 
bunăoară, un moment istoric, să zicem din timpul lui Ștefan 
cel Mare: lupta de la Podul-inalt. Cine au fost angajaţi? 
Românii, cu Ștefan cel Mare, și turcii, cu Mahomed (Chiar la 
Valea Albă, Mahomed însuși a venit, cel care cucerise 
Constantinopolul). Deci, cine? Unde? Podu-înalt sau Valea 
Albă. Când? 1475 sau 1476. Acestea-s întrebări informative. 
Dar întrebări formative - care te formează și suscită în tine 
capa-citatea creatoare a spiritului - sunt: Cum? Pentru ce? 
De ce s-au produs aceste lupte și cum, cu ce mijloace, cu ce 
tehnică militară, cu ce viziune strategică? Și-atunci, eu am 
făcut apel să nu fii un simplu cronicar, ci un filosof al istoriei. 
Bunăoară. Arnold Toynbee. Stiti, el a fost magistrat și afost 
unul dintre judecătorii de la Numberg. Dar inima lui a fost 
înclinată către istorie și către filosofia istoriei. Deci, el este 
un filosof al istoriei, un istoriosof. 


Arnold Toynbee spune că noi, 
românii, suntem un popor autohton, 
adica 
istoria aici ne-a pomenit! ''Cine vrea 
să se 
mântuiască, cu întrebarea să 
călătorească.” 
întrebările fundamentale trebuie 
să-l angajeze pe om 


Și el vede devenirea istorică în raport cu Revelația. 
Bunăoară, să luăm momentul Moise. O revelaţie care, iată, 
instituie neamul evreiesc - nu? Un popor cu o vocație 
excepțională în istorie. lar el. Arnold Toynbee, mai spune că 
noi, românii, suntem un popor autohton. Adică, istoria aici 
ne-a pomenit. 0 recunoaște el, și asta-i foarte important, 


recunoașterea unui filosof al istoriei. 

O să discutăm altădată despre poporul lui Israel. Acum poate că e bine - 
dacă tot ați adus dumneavoastră în discuție cuvântul întrebare, să vorbim 
un pic despre întrebarea de folos și despre.întrebarea care te duce într-o 
fundătură. întrebarea sporitoare și întrebarea care te duce în hățișuri sau în 
pustie. Despre rolul întrebării în credință și teologie poate că ar trebui 
vorbit. 


Da, e de mare însemnătate. De aceea spun Părinţii: "Cine 
vrea sâ se mântuiască, cu întrebarea să călătorească". 
Dar. totdeauna, întrebările fundamentale! Acestea trebuie 
să-l angajeze pe om. Deși întrebările care privesc condiția 


umană integral mi-aduc aminte de Simone Weil, nu cea care 
a fost președinta Consiliului Europei. Un filoso f - o femeie 
deosebit de rafinată. Are ea o carte La pesanteur et la 
Grâce. A fost foarte aproape de Mântuitorul Hristos. Gata să 
se boteze, chiar. Născută în 1909. și s-a săvârșit, cu o 
combustie spirituală excesivă. în 1943. Deci. 34 de ani a 
trăit. Și prin 1928-1929 era studentă, știți, și era atunci un 
fel de revoluție - prima formă de revoluţie de acest tip - in 
China. Marșul ăla vestit al lui Mao Tze Dun. 


Marșul cel lung... 


„cel lung, despre care a și scris Andre Malraux Condiţia 
umană, de-a spus el, acolo, că numai omul e în stare să se 
bată pentru idei, înțelegeți. Și-atunci stă de vorbă cu Simone 
Weil. lar ea - în loc să se angajeze în probleme 
fundamentale, ca sensul existenței - angaja și probleme 
practice (de mâncare, de imbră-căminte). Și atunci, spune: 
"Ei. dragii mei, totuși, când n-ai de mâncare, nu știu cum să 
mai filosofezi”. Chiar ea spunea, înțele-geţi? Ea. care a fost 
atât de aproape de Mântuitorul... Gândirea ei e aproape 
numai în 

Evanghelie. FE evreică, de-aceea spun. Și s-a format ea, 
bine, pe lângă un altul pe care l-am prețuit mult, Gustave 
Thibon, un gânditor religios, practic, un om al înțelepciunii, 
ca și Gabriel Marcel. Atunci când vrei să dobândești 
desăvârșirea, trebuie să ințe-legi că desăvârșirea este un 
abis de smerenie. 


Ce e Raiul? - zicea Crainic: "Prăpastie de smerenie". 


Prăpastie de smerenie, abis de smerenie. 
Adânc, da, el zicea "prăpastie de smerenie". 


Și dacă desăvârșirea este un abis de smerenie, atunci 
întrebarea cea mare, ca să putem avea putere să dobândim 
desăvârșirea, este: "Ce este smerenia?" Și a fost întrebat 
Teofil Părăian, de la Sâmbăta de Sus, ce înseamnă a fi 
smerit, întrebat de un director de fabrică, în timpul lui Ceauş 
eseu, deci în timpul unei dictaturi. In timpul dictaturii, 
directorul l-a întrebat ce înseamnă să fii smerit, dacă e bine 
să fii smerit față de muncitor (era cultul proletariatului) și, 
deci, dacă proletarul poate să dispună de proiect. Directorul 
întreba: Ce să fac eu ca să fiu smerit? Trebuie să-l las pe 
proletar, pe muncitorul acela care vrea să mă conducă, să 
impună proiectul pentru o schelă? 


A zis bine Teofil Părâian de la 
Sâmbăta: 
a fi smerit înseamnă să îti ţii locul! 
"Smerenia e haina lui Dumnezeu" 


Ei, cum a răspuns? 

Și-atunci. Teofil  Părăâian ii spune directorului: 
"Duhovnicul meu, căruia m-am spovedit în urmă cu niște ani 
de zile, căruia i-am pus aceeasi întrebare: «Ce înseamnă a fi 
smerit?», mi-a spus că a fi smerit înseamnă să știi să îţi tii 
locul." 


Locul în care te afli. 

A ști să îţi tii locul. Asta a spus Teofil Părăian. 
Da, foarte bine... 

A știi să îţi ţii locul! 

Să-ţi știi și să-ți cunoști locul și anume... 


„„„vocaţția. Da. dati-mi voie. Locul tău față de Dumnezeu. 
Precis. El e Ziditorul, tu ești făptura. lar fată de semenii 
noștri, noi suntem toţi deopotrivă, dar fiecare răspunde 
înaintea lui Dumnezeu cu slujirea lui. cu locul pe care i l-a 
încredințat, cu vocaţia lui. Și a-(i împlini vocaţia, fie că ești 
rege. împărat, conducător de stat, ministru sau portar. 
înţelegi. . 


Ce înseamnă a-ți ține locul, ca Profet? 
Ei, afi un instrument. 
Deci, Harul. 


Harul, cum zice Profetul leremia - aici el are un cuvânt 
grozav: 

"Din gura lui Dumnezeu, spune el din partea lui 
Dumnezeu, Cel ce deosebește între drept și nedrept 
(altfel spus, între bine și râu) ca și gura mea va fi". 
Gura mea se va chema deci. 


Deci, minunea în care se fixează instrumentul... 


Da, instrumentul este duhul omului care poartă Ochiul lui 
Dumnezeu în el, tronul lui Dumnezeu în el, spiritul. Că noi 
deosebim intre suflet si spirit, înțelegeți? Adică, cel care are 
conștiința harului în el, ca să vorbească Gura lui Dumnezeu, 
încât Părăian a zis foarte bine: "A stii să-ți tii locul". Locul și 
răspunderea lui. Da, noi așa am gândit întotdeauna, să-ţi 
cunoști locul tău în lume. Așa, la fel și noi am gândit, și-n 
raport cu Dumnezeu - precis. Nu poţi să schimbi... 


E bine să existe amândouă... Pentru că s-a rostit pe un tip de spunere, 


și Teofil Părăian pe alt tip de spunere. 
Da, da, dar sunt in consens. 


Unul e tipul teologului, Dumneavostră, și altul e tipul cuviosului - 


Părăian. 


Dar de consens. Și, de aceea, repet, trebuie și niţel 
tâlcuită problema. Cum Jrebuie tâlcuită? De ce smerenia este 
o virtute fundamentală? întâi că e o însușire dumnezeiască. 
De aceea, Sf. Isaac Sirul numește smerenia "haina lui 
Dumnezeu", veșmântul lui Dumnezeu. De ce? Pentru că El a 
luat veșmântul trupului nostru, veșsmântul smereniei noastre. 


Adică a devenit... Stați numai puțin! Deci, trupul și omul au dobândit 

prestigiul locuirii. înlăuntrul omului a fost Dumnezeu. Dumnezeu a locuit 


înlăuntrul omului? 


Da, de aceea, de câte ori te cuprinde tristețea, când te 


cuprinde tristeţea la neputința trupului tău și-l vezi degradat 
(nu numai, simplu, obosit, ci desfigurat de-a dreptul), 
deodată capeti mângâiere: "Da, da, in trupul ăsta a locuit și 
Dumnezeu". 


Văd că aici se reface arcul mare, care ne întoarce la Geneză, acolo unde 


Dumnezeu a creat toate și despre toate a spus "Bune sunt!" 


Da, da, așa este. Și atunci, deodată, trupul, când te 
gândești că a locuit Dumnezeu in el, nici nu te mai 
smintește, nici nu te mai scârbește. Adică, frumuseţea lui nu 
te mai smintește, iar degradarea lui nu te mai scârbește. 
Vezi? Or. din moment ce smerenia esje haina lui Dumnezeu, 
ea este fundamentală în haina mântuirii. In smerenie, te 


deschizi. De aceea "Fericiţi cei săraci cu duhul" asta 
înseamnă, nu cum spunea bietul Rădulescu- Motru: 
"sărăcuții"”, adică prostuţii. Măcar de-ar fi zis proști, pentru 
că cuvântul "prost" înseamnă simplu, iertat. De aceea se zice 
Pavel  "celprost". Adică cel iertat. De unde vorba 
"bogdaproste”. Adică, Dumnezeu să ierte. Mă pricepeți? 
Vedeţi? Dar el spunea prostuţ, în sensul peiorativ. Or, 
săracii cu duhul - cu duhul, nu uitaţi! - sunt cei care au 
conștiința sărăciei lor. înţelegeți, și a simplităţii, dar și-a 
sărăciei, adică deschisi unei îmbogățiri infinite. Pentru că 
atunci când, dimpotrivă, ai conștiința plinătății, ești plin de 
tine, nu mai încape nimic în tine de la altul. Aici e tragedia! 
Or. sărac când te vezi, ești deschis infinitului plinătăţii 
divine.  Și-atuncea, smerenia. într-adevăr. împreună cu 
iubirea și cunoașterea, alcătuiesc trinitatea, treimea, treimea 
adevărului. 

treimea condiției umane; o treime unică în felul ei. Și, 
simțindu- te sărac, cum zic stareții Versanufie și Ioan, 
"dedesubt a toată zidirea umană", nu mai cazi niciodată. 
Cum au zis Părinţii: "Cel smerit nu cade". Păi, de ce nu 
cade? N-are de unde să cadă! 


E dedesubt, sub toată zidirea umană... 


N-are unde să mai cadă. Atunci nu te mai sperii, nu te mai 
înspăimânți de nimic. 


"Fiecare să-l SO OCA În cinste pe 
altu 
„mai presus de el." 
"Când sunt slab, atunci sunt tare" 


De aceea, cum va spune - introducând tocmai tema 
smereniei - Sf. Apostol Pavel în Epistola către Filipeni: "Și 
fiecare să-l socotească în cinste pe altul mai presus de 
el"; căci și Fiul Omului, auziţi, "deși în Chipul lui 
Dumnezeu fiind, n-a socotit o răpire în Sine - mă 
înţelegi? - ci s-a golit pe Sine. S-a smerit pe Sine, chip 
de rob luând" - până la "moarte de cruce", adică moartea 
sclavului. Sclavului, pentru că pe cruce numai sclavii erau 
executați, în forma asta. De aceea. între Apostoli, Sf. Petru, 
care nu era cetățean roman, s-a săvârșit ca martir pe cruce. 


Nu era cetățean roman? 


Nu! Prin cruce s-a săvârșit Sf. Apostol Petru. Iar Sf. 
Apostol Pavel, care era cetățean roman, prin tăișul săbiei. 
Da, că avea alt statut, observați... Da, așa, chip de rob luând, 
și moarte, moarte de cruce. Dar pentru aceea Dumnezeu i-a 
dat nume, nume mai presus de orice 

nume, l-a inălțat în smerenie, și-n jertfii stau învierea și 
Înălțarea. 


Dar Dumneavoastră m-ați învățat că întrebarea bună este "Cum?!" Cum 


se ajunge la smerenie? 


Stiti cum zic Părinţii? Vezi-ţi slăbiciunile și neputințele 
tale! Dacă nu le vezi... Acelea - slăbiciunile, neputinţele, 
căderile - când le contempli, parcă iți dai seama ce ești. Cum 
zicea Avraam. şt cum zic Profetii: "Vierme sunt, și nu om", 


Și-atunci, dacă vierme sunt, pot fi și călcat în picioare. Dar cum spunea 
Sf. Apostol Pavel despre aceasta? Că a cerut lui Dumnezeu să-i ridice 
hoitul... 


Da 
Și că în slăbiciune mă arăt eu... 


Da, da, când sunt slab, atunci sunt tare. Și puterea lui 
Dumnezeu in slăbiciune se săvârşeşte. lezi, asta e marea 
experienţă a sfinților, d-le Dorin Popa, mare experiență! Și- 
anume, ei au făcut experiența când erau la ultima expresie a 
căderii, deodată a venit puterea lui Dumnezeu, care i-a 
salvat. 


Dumneavoastră ați spus că sunteți un teolog practic. Vă întreb un lucru 
practic: de ce e omul tentat (aţi spus că, văzându-ți neputințele, te 
smerești) să vadă numai însușiri bune, și chiar să Ic supradimensioneze? 


E orgoliul luciferic - înțelegeţi? - care l-a mușcat pe om. 
Cu șarpele, orgoliul, să vadă el.. Deci, acest orgoliu 


luciferic... 

E dat de Satan, da? 


Da, originea răului nu stă în om. Și nici în trup, în 
materie, cum credea Platon. Stă - e de origine angelică - în 
înger. In spirit, în înger. 


Care-i creat primul, dinainte de crearea lumii... 


Să omori ceea ce te-a omorât. Asta-i 
asceza. 

Dacă îţi lași sufletul robit de trup, 
atunci trupul iși pune pecetea lui, 
pecetea muritorului. 

Pecetea muritorului pe fața sufletului 


Da, da... Lucifer ce înseamnă? Lux înseamnă lumină și 
fero - port. Deci, purtător de lumină 


îngerul e purtător de lumină! Atunci când te afli într-o intersecție și vrei 
să știi cum poți să intri și să călătorești pe drumul tău, există oglinzi. Așa 
sunt îngerii. Stau la intersecție și ți-arată dacă poți intra... 


Sunt sfinți care și-au văzut îngerii. Bunăoară, unul dintre 
ucenicii starețului Paisie, Paisie Agapie, și-a văzut îngerul 
care-l însoțea și-l călăuzea. 


Și acum de ce nu-i mai vedem? 


Pe măsură ce s-a extravertit (înțelegeți, îngerii sunt ființe 


spirituale), omul a căzut în materie. Eu însumi îmi pun 
problema 

de ce un suflet nemuritor nu simte sufletul purtător de har 
dumnezeiesc. Ei. zice Fericitul Augustin o vorbă 
semnificativă, aici: "Cel ce nu e duhovnicesc, și în trupul 
lui devine trupesc, și în duhul lui". Adică, duhul lăsându- 
se stăpânit de trup, de materie (iar zic Părinţii: "Trupul e o 
bună slugă, dar un rău stăpân."). Or. dacă-ți lași sufletul 
robit de trup, atunci trupul își pune pecetea lui. pecetea 
muritorului. 


Asta-i foarte important, chiar clasic. 


Păi da. Pecetea muritorului pe fata sufletului. Și zice 
atunci: "Treziţi, căci noaptea apropie de moarte" Invers: 
când ai conștiința că trupul tău nu e-n mormânt, așa cum 
zicea Platon. Dimpotrivă, trebuie să ai conștiința că 
Dumnezeu a suflat in tine suflare dumnezeiască de viață, și 
că harul tău trebuie să indum- nezeiască trupul, să-l facă 
duhovnicesc, să-l facă templu al Duhului Său. "Și ai omorât 
păcatul" - cum spune Sf Apostol Pavel. "Iar voi așa să 
socotiți: a fi morţi faţă de păcat și vii întru lisus, 
Domnul nostru." Când ai ajuns să mori faţă de ce c muritor 
in tine (si care le-a omorât - că asceza asta înseamnă: să 
omori ceea ce le-a omorât, le-a ucis). Adică, rugăciunea. 
Evanghelia. Tainele, l irtuțile. I'Cghea. Postul - toate 
acestea sunt armele - armele mântuirii, armele vieţii. Și când 
ai ajuns să mori față de ele. nu poți obține întregimea 
Adevărului dacă nu ai renunţat la întregimea Căderii. Sf loan 
al Crucii spune: "Trebuie să renunţi la tot, pentru a 


obţine totul" Pânuiesc cât a fost de părăginil acest "lotul" - 
"să facem toiul" - știți, cum se zicea înainte... 


Da, din nefericire. 

Vedeți, de aceea Mântuitorul a spus dregătorului, potrivit 
“vangheliei după Luca: "De vrei să fii desăvârșit, vinde tot 
ce ai, dă la săraci, vino și urmează-Mi Mie." Pentru a 
obține Totul trebuie să renunti la tot. Și cine-a ajuns mort 
față de păcat, deci faţă de ceea ce l-a ucis, se simte viu. Mi- 
aduc aminte, la Salonic am întâlnit o femeie care avea un 
ghips - suferise o fractură... 


La mână? 


La mână. Și-atunci. o creștină credincioasă a scris acolo: 
"De-ai să mori înainte de a muri, nu vei muri când vei muri. 
"Am să vă tâlcuiesc altădată ce înseamnă asta. Păcatul a 
început in spirit. Când Dumnezeu i-a spus lui Adam. "Să nu 
gustați din Pomul Cunoștinţei Binelui și Răului. In 
ziua în care veți mânca, veţi muri negresit." A 
murit Adam in ziua aceea? Unii spun că nu. Pentru că, 
trupește, a murit la 930 de ani. Spiritual, însă, atunci a 
murit! Atunci a început să moară. Și-atunci, învierea începe 
de aici. Dacă. moartea spirituală începe înainte de a muri 
trupește, atunci învierea începe înainte de a muri trupește. 
Acesta-i marele răspuns care trebuie dat... Dacă ajută 


pa Mal 


ales, 
poporul 
lui 
Israel. 
Omenirea 
nu poate fi 
salvată 
om 

lată ce-a spus Einstein: 
"Dacãi lumea ar lua aminte 
la profeti și la lisus Hristos, 
s-ar vindeca de toate relele” 


Vreau să vă întreb, întâi, dacă evreii nu-și nasc întreg orgoliul de neam 
ales dintr-un fapt de normalitate, transportat într-o zonă de proprietate 
față de alte popoare. Adică, să vedem rolul jucat de poporul lui Israel până 
la venirea lui Hristos, și apoi rolul poporului lui Israel de după venirea lui 
Hristos. 


Vezi, domnu! Dorin. Israelul are o vocaţie și o misiune 
deosebită in istorie. E o realitate pe care nici un om n-ar 
trebui să o omită - așa cum ne este descoperită in Scripturi, 
prin profeţi. Sub aspectul ăsta, social, mi-aduc aminte de o 
vorbă a lui Einstein: "Dacă lumea ar lua aminte la profeți și 
la lisus Hristos" - iată, el e evreu, dar pomenește de lisus 
Hristos (e un sentiment de adorare) - "s-ar vindeca de toate 
relele din lume." Asta zice Einstein. Deci noi. când vorbim de 
poporul lui Israel. îl avem în vedere așa cum îi este 
comunicată misiunea, de la Dumnezeu prin profeți. 

Pentru că sunt și greșeli - ăsta-i un alt aspect'. Noi avem 
în vedere însă ce a reprezentat acest popor în istoria lumii, 
istoria legăturilor omului cu Dumnezeu. 

Nu trebuie să uităm niciodată că acest popor a dat limba 
Vechiului Testament. Din el s-au născut profeții, din el s-a 
născut (după trup) și Hristos. Așa cum spune Sf. Apostol 
Pavel, îndeosebi în capitolul 9 din "Epistola către Romani", 
trei valori, trei idei fundamentale se desprind din religia lui 
Israel: una, credința puternică în Dumnezeu, intr-un singur 
Dumnezeu, deci monoteismul - Dumnezeu cel unic. Apare și 


Sfânta Treime - mai acoperit. 

S-a observat de către Sfinţii Părinţi, că Sfânta Treime nu se 
relevează direct, în plenitudine - în Vechiul Testament. Dar 
este invocat Tatăl - apare numele de Tatăl (și în Vechiul 
Testament) care-L mărturisește pe Fiul, "Fiul meu ești, 
astăzi Te-am născut" - zice Psalmistul; și Duhul Sfânt. Mai 
ales apariţia la stejarul Mamvri a celor trei soli (trei îngeri) 
dezvăluie misterul Tatălui și Fiului şi Duhului Sfânt, aşa cum. 
îndeosebi, icoana ortodoxă a reprezentat Sf. Treime plecând 
de la această apariţie de la stejarul Mamvri; atât în icoanele 
din Sfântul Munte, bunăoară, cât și, mai apoi, în vestita 
icoană a lui Rubliov. Deci, credința în Dumnezeu a poporului 
lui Israel; în Dumnezeu, în transcendenta Lui (ei (in foarte 
mult la această transcendenţă). Adică. Dumnezeu e mai 
presus de lume. 


Tot Sf. Apostol Pavel spunea că “Poporul lui Israel va fi cel care va veni 
ultimul"... 


Numai o clipă, lăsa(i-mă să precizez (din Vechiul 
Testament) ideile, revelațiile esenţiale. Deci, întâi credința în 
Dumnezeu și în transcendenta divină - o subliniază mult un 
filosof contemporan și teolog evreu, Emmanuel Levinas. 

De asemenea, lupta împotriva idolilor. Tot a profeților. 
Lupta împotriva lor. O luptă pe care o afirmau ei 
considerând că închinarea la idoli este ca un fel de desfrâu. 
mă înțelegeţi? De înșelare a lui Dumnezeu. De aceea se 
folosește expresia "Eu sunt un Dumnezeu zelos (sau 
gelos/'. Deci, un fel de desfrâu. Poate se gândeau și la asta... 
Greseala Evei aceasta a fost, dacă ea primise Cuvântul lui 


Dumnezeu, a primit apoi și cuvântul şarpelui. lar Cuvântul, 
în Scriptură, se identifică cu sămânța - simbolică (vezi Pilda 
semănătorului, unde Mântuitorul arată că sămânța e 


Cuvântul lui Dumnezeu). Și, vedeţi. Eva a primit și 

cuvântul (sămânța) Diavolului (șarpelui). 

De aceea, de-a lungul Vechiului Testament, mereu. Israel 
este mustrat de profeti, socotind închinarea la idoli ca pe o 
depărtare de la Dumnezeu, o înșelare a iubirii lui Dumnezeu. 
La Profetul Ieremia găsim această expresie puternică: "Te- 
am iubit cu o iubire veșnică, fecioară a lui Israel." 
Vrând să păstreze puritatea credinței așa cum o fecioară 
trebuie să se păstreze în puritatea ei - mă înțelegeţi? Aceasta 
este a doua idee mare, fundamentală, a Vechiului Testament 
(a poporului lui Israel) pe care au cultivat-o profeții. 


întreg Vechiul Testament 
este o tindere către Hristos, 
așa cum întreg Noul Testament 
este creștere din Hristos 


lar a treia mare idee este mesianitatea. pregătirea 
poporului lui Israel in vederea primirii lui Mesia. Și apare, in 
istorie, un crescendo al conștiinței umane a poporului lui 
Israel - tinzând către Mesia, întreg Vechiul Testament este o 
tindere către Hristos, așa cum întreg Noul Testament este o 
creștere din Hristos. Profeţiile sunt cunoscute chiar de la 
Căderea lui Adam și a Evei. când i se spune Evei: 
"Vrăjmășie voi pune între tine și șarpe, el îţi va mușca 
călcâiul, iar seminţia ta îi va zdrobi capul." Nu-i acuma 
răgaz să pomenim mai multe aici. Deci, aceste trei idei 
fundamentale se revelează în și se relevează din Vechiul 


Testament.  înțelegeţi? Credința în Dumnezeu, lupta 
împotriva idolatriei și pregătirea venirii Iui Hristos, deci 
mesianitatea. 


Spuneați că ei țin la transcendentță, deci au o putere de abstractizare... 

Mare, mare putere. 


„„„care i-a făcut să o ia înaintea altor neamuri (popoare). Aș vrea să 
vorbim mai întâi despre lucrul nou, pozitiv care poate să ducă într-o 
fundătură și, în al doilea rând, despre mesianismul care (aș putea crede eu) 
a dus la infatuare. 


Pe urmă vă spun. Prima idee: puterea de abstractizare. 
Vedeţi. de multe ori s-au întrebat filosofii, oamenii de știință: 
Cum s-a născut știința - propriu-zis? Biblia stă la originea 
științei, să știți! Biblia. în Vechiul Testament e viziunea lui 
Dumnezeu transcendent lumii, dar, totodată, și prezent 
lumii. Transcendent - cum? Teologia a analizat. Ca ființă mai 
presus de lume. Ca esenţă - altă esență decât ființa lumii. 
Dar și prezent în lume, prin voința creatoare a lui Dumnezeu, 
și mai ales în om, care a fost creat după Chipul lui Dumnezeu 
și în vederea unei nesfârșite asemănări cu El. 

Si-atunci, observați, acesta este un fapt cu totul revelator. 
Dumnezeu nu se identifică cu lumea, ca în alte religii sau 
filosofii panteiste. Dumnezeu e mai presus de lume. lar omul 
nu e produsul lumii, ci omul este creat de Dumnezeu ca și 
celelalte făpturi. dar după Chipul lui Dumnezeu. Și-atunci. 
omul, creat după Chipul lui Dumnezeu, e între lume și 
Dumnezeu. Nu produsul lumii, ci chipul Autorului lumii! Or, 
în această conștiință că omul este un chip văzut în lume al 
Dumnezeului nevăzut - fiți atent aici, e de mare însemnătate! 


-, nu se identifică cu lumea omul chemat să stăpânească 
lumea! Așa e și porunca dintru început, dată lui Adam: 
"Stăpâniţi Pământul!" Și i-a dat poruncă să pună nume 
tuturor făpturilor. Deci, lumea nu se identifică nici cu 
Dumnezeu și nici, radical, cu omul. Pentru că omul are 
suflare divină de viaţă în el. Și vă dau un singur exemplu: 
când evreii au ieșit din 

robia Egiptului, egiptenii se închinau la soare ca la 
Dumnezeu. Era o invocare a luminii, dar. oricum. într-un 
anumit fel. aproape panteist. îl identificau pe Dumnezeu cu 
Soarele. Pe câtă vreme. în valea Ayalonului. la un moment 
dat, în lupta pe viaţă și pe moarte cu Amaleciţii, losua. cel 
care îi conduce pe evrei, poruncește Soarelui să stea în loc. 
Să stea în loc. oprește soarele până ce el biruie. Aici, 
esentialul nu e doar fenomenul cosmic, oprirea soarelui, și 
nici Chiar lupta. Esenţialul este altul: că un om poate porunci 
soarelui, poate porunci stihiilor. De unde. în Egipt, oamenii 
se închinau și la soare, și la alte viețuitoare (la boul Apis 
ș.a.m.d. - atâtea căderi în idolatrie, nu?), aici omul are 
conștiința că el poate porunci soarelui, stihiilor lumii - că el e 
mai presus de lume. Și în această conștiință că nu sunt robul 
lumii, ci eu sunt mai presus de lume, și cu darurile Duhului 
Sfânt, cu porunca lui Dumnezeu "Stăpâniţi Pământul!", cu 
porunca lui Dumnezeu să pună nume făpturilor, cu darurile 
Duhului Sfânt (Isaia 11. 1-3) - duhul înțelepciunii și al 
înțelegerii, duhul sfatului și al tăriei, duhul cunoștinței și al 
bunei credințe, temerii de Dumnezeu - cu aceste daruri s-a 
urzit în om capacitatea (puterea) de a cunoaște și de a face 
știință. Mă înțelegeți? Și. ca dovadă, oamenii de știință (cei 
mai mari) de unde au răsărit? Din sânul neamului evreiesc, 


din sânul lumii creștine. Nu din sânul lumii afro-asiatice. 
acolo unde omul se identifică cu natura în chip panteist. 
Observati, aicea-i originea științei! Puţini și-au dat seama... 
Și sub un alt aspect: în știință, mereu, viziunea timpului este 
o viziune ciclică, naturistă - înțelegeţi, asa cum se mișcă 
anotimpurile: pri- măvară-vară. loamnă-iarnă. Așa-i viziunea 
științifică a timpului. Pe câtă vreme. în Scriptură este altă 
viziune, a unui timp liniar și transfigurator. Zilele Creaţiei au 
fost o seară-dimineaţă. ziua întâi, o seară-dimineaţă. ziua a 


doua, o seară-dimineaţă. ziua a 

treia, și în fiecare dimineaţă a Creaţiei apărea un alt regn. 
Deci, viziunea unui timp liniar, nu ciclic! Și asta tot Vechiului 
Testament i se datorează. Vechiul Testament creează 
viziunea Istoriei, a  înnoirii neîncetate a existenței, a 
timpului. O dată cu Avraam, bunăoară. Avraam reprezintă un 
moment crucial. într-un anumit fel, în istoria credinței. Până 
la Avraam oamenii aveau o viziune retrospectivă - către 
Paradisul pierdut. înțelegeți? Lui Avraam. când el este 
chemat de Dumnezeu din Ur-ul Haldeii (și. cum va spune 
losua, dintr-un pământ fi o lume care se închinau la idoli), îi 
spune Dumnezeu: "Avraame! Avraame! leși din pământul 
tău* și privește stelele cerului, sus. Priveste nisipul 
pământului. Înmulțind, așa voi înmulți seminția ta, ca stelele 
cerului, ca nisipul pământului. Și întru tine se vor bucura 
toate semințiile pământului”. "Intru tine" - deci în urmașii 
tăi. Deodată se schimbă, mă înțelegeți?, e o mutație radicală, 
de la Paradisul pierdut către un nou Paradis, către un viitor 
al existenței. către un timp al istoriei. Observati, toate 
acestea sunt valori ale Vechiului Testament, ale lui Israel, pe 
care le-a pregătit Dumnezeu. Ce s-a petrecut pe urmă în 
istorie reprezintă un capitol altă problematică. Dar 


dumneavoastră mi-a(i cerut să vorbesc de poporul lui Israel 
și de Vechiul Testament. 


Nu, de condiția privilegiată a poporului lui Israel! 


E o taină, nu un privilegiu. I-a dat Dumnezeu o misiune, 
cum iţi dă .fi dumitale o misiune, o vocație: și altuia, înţelegi? 
Aceasta a fost o chemare a lui Dumnezeu. A ales pe cele 
slabe ale lumii (era rob) ca să rușineze pe cele tari (faraonii 
erau tari). Si tot ce se petrece cu poporul lui Israel, atât cu 
chemarea lui Avraam, cu Isaac și lacob - urmașii lui Avraam - 


care sunt martori ai întâi- 

nirii cu Dumnezeu, este uluitor. Gândiţi-vă. Isaac, adus ca 
jertfa, preînchipuie jertfa Mântuitorului, iar lacob. din 
vrăjmășia cu fratele lui. e nevoit să fugă și i se descoperă 
atunci scara care lega cerul și pământul. Și îngerii suiau și 
coborau... Scara va fi un simbol neîncetat al conștiinței 
umane de suis. de inălțare. e un simbol de mare 
însemnătate! Și. în același timp, cei doisprezece Patriarhi, 
mai ales Iosif cum e vândut și ajunge în Egipt și iși salvează 
frații. Este aici un moment extraordinar: când fraţii lui îl 
vând și trece aproape de moarte, și apoi, când el ajunge 
mare, la curtea lui Faraon, iși hrănește frații.. lar când tatăl 
se săvârşeşte din viață, este îngăduit să-l ducă la locul de 
odihnă al părinţilor lui. la Macpela, la întoarcere fraţii 
gândindu-se că el se va răzbuna... losif iartă. 

Vedeți câte valori găsim noi în Vechiul Testament! Chipul 
Mântuitorului din profeția lui Isaia (Jsaia 53) și din profeția 
lui Daniel, când apare ca un chit) al omului, ea un Fiu al 
omului, da. E. repet, o viziune care crește neincetat și ne 
dezvăluie Chipul lui Hristos, al Fiului Omului. Cum spuneam. 


Părintele Stăniloae lucra la o carte, asta era ultima lui carte. 
Chipul profetic al lui lisus Hristos - n-a apucat s-o 
termine, și mi-a dat. oarecum, sarcina s-o termin... 

Deci, ce-a reprezentat Israel în pregătirea și venirea lui 
Mesia? Asta e de mare însemnătate, capitală. Că nu L-au 
înțeles ei pe Hristos, asta este o altă problemă - o tragedie în 
istoria umanităţii. Dacă ei ar fi ascultat pe profeti lăţi văzut, 
chiar Einstein spune), atunci lumea s-ar fi schimbat. Dar Sf 
Apostol Pavel ne explică in Epistola către Romani 
(capitolele 9.10.11) și ne spune că Israel a fost, pentru o 
vreme. închis în inima lui. și s-a deschis ușa neamurilor. Și 
zice el: "Dacă neamurile au arătat atâta slavă și bucurie 
lui Dumnezeu, care sunt ca niște ramuri din această 


rădăcină, dar ce va arăta când, în cele din urmă, 

Israelul se va mântui?". Ce va dovedi el lumii, rădăcina? 
Și, intr-adevăr, este unul dintre semnele celei de-a doua 
veniri a lui Hristos: propovăduirea Evangheliei la toată 
zidirea și venirea lui Israel la Hristos, mântuirea lui Israel. 

Vă spuneam, altădată, că am întâlnit, când am fost în 
Israel, un semn deosebit. Și-anume, e un grup de credincioși, 
evrei creștini, care au urmat viziunii unui om al lui 
Dumnezeu (când am ajuns eu, în '86. el se săvârșise din 
viață). Acesta și-a pus problema: primii creștini au fost dintre 
evrei (să știți, până la botezul Sutașului. evreii s-au convertit 
și au alcătuit prima biserică creștină), dar Dumnezeu a 
deschis ușa și neamurilor când, la Cincizecime, Apostolii, în 
lucrarea Duhului Sfânt care a coborât asupra lor în chip de 
limbi de foc, vorbeau in graiul (limba) tuturor neamurilor 
care erau reprezentate acolo, înțelegeți? Deci, Evanghelia e 
menită la toate popoarele lumii si în toate limbile 
pământului. A deschis ușa neamurilor, și cel botezat dintâi 


(despre care se vorbește mai pe larg în Noul Testament) a 
fost Corneliu Sutașul, botezul lui are o semnificaţie cu totul 
particulară. Anume de ce? Și cum? Corneliu era coman- 
dantul a o sută de ostași la Cezareea (de pe malul Mării 
Mediterane, de la Haifa mai sus - prin părţile acelea) și îi 
apare un înger care ii spune: "Corneliu, rugăciunile tale 
și milostivirile tale au ajuns până la Domnul Ceresc, la 
Domnul Dumnezeu". Zice: "Ce să fac?" "Trimite la 
loppe, în casa unuia, Simon Curelarul, se află Petru 
Simon, ucenicul. Spune-i să vină." Atunci Corneliu 
trimite trei soli. In acest timp. Petru se afla la loppe (lafa de 
astăzi, la sud de Cezareea). în casa acestui Simon Curelarul, 
și era amiaza, ceasul al șaselea din zi - cum ar fl ora 
douăsprezece la noi. Și la rugăciunea din ceasul al șaselea - 


așa era rânduiala la evreii din Vechiul Testament, așa o 

avem și noi acum: ceasul întâi de la șase dimineaţa, ceasul 
trei de la ora nouă dimineața, al șaselea din zi la ora 
douăsprezece, al nouălea din zi la trei după-masă. Și-așa 
facem si noi. ceasul al nouălea îl unim cu vecernia - Petru, 
rugându-se. a căzut în uimire și a văzut căzând din cer un 
văl. o față de masă, o pânză. Era plină de animale, care. în 
Vechiul Testament, erau socotite necurate, cu copita 
despicată - înțelegeți? (vezi Levitic. capitolul 11 - distincţia 
dintre animalele curate și cele necurate) - și cu glas ii spune: 
"Junghie. Petru, și mănâncă!" "Doamne, în veac nu m-am 
atins eu de animale necurate, cum să calc eu voia Ta?" 


In Scriptură, așa se verifică Revelația: 
o descoperire se face la doi sau la trei, 
nu unei singure persoane, 
care poate sa cadă 


într-un fel de închipuire subiectivă 


De trei ori s-a auzit glasul acela indemnându-l. adăugând 
apoi: "Cele ce Dumnezeu a curăţit, tu nu spurca!". s;S7. 
in clipa aceea, au hățul solii în poarta lui Simon Curelarul, 
trimițând vorbă să-l caute pe Petru. Cei trei soli îi spun lui 
Petru: "Uite, stăpânul nostru te roagă să mergi până la 
el". Atunci Petru și-a luat și el însoțitori, și a mers la 
Cezareea. Petru a înțeles imediat: descoperirea către el se 
întâlnea cu descoperirea lui Corneliu. Și-a dat seama că e 
lucrarea lui Dumnezeu. Vedeți. în Scriptură așa se verifică 
revelația: nu numai la o singură persoană. ca să cadă intr-un 
fel de închipuire subiectivă. O descoperire se face la doi sau 
trei. De aceea. Mântuitorul a spus: "Unde sunt doi sau trei, 
Eu voi fi în mijlocul lor". Când i se 

descoperă Maicii Domnului Nașterea Cea mai presus de fire 
a Mântuitorului, o trimite Domnul la Elisabeta. care, și ea. 
primise o taină (potrivită ei. chemării ei). Deci, ca să se 
confirme una prin alta. Acum, când îl vestește pe Corneliu 
Sutașul. îl vestește și pe Petru. De asemeni, când Saul 
primește, pe drumul Damascului, marea descoperire a 
Mântuitorului, Domnul i se arată și lui Anania. și-i spune: 
"Anania, Anania, iată, Saul te așteaptă în ulița dreaptă." 
"Doamne, multe rele a făcut omul acesta și are și aici 
împuternicire să vină să prindă pe creștini." "Fl este vas 
ales care să poarte numele Meu la neamuri." Și, deci, atunci 
Anania merge și îl botează. Vedeţi, în Scriptură un fapt se 
întărește, se confirmă prin altul. Așa și aici: când Petru a 
intrat in casa lui Corneliu și-au încredinţat unul altuia taina, 
și atunci au vorbit de Mântuitorul, de trimiterea Fiului lui 


Dumnezeu în lume, de propovăduirea faptelor Lui, cărora 
Petru le fusese martor. Și, deodată, Duhul Sfânt i-a acoperit 
pe toți ca într-o trenă, și a spus Petru: "Poate oare cineva 
să oprească apa, ca să nu fie botezați aceștia care au 
primit Duhul Sfanţ ca și noi?" Și aici, găsim un fapt 
extraordinar (Faptele Apostolilor, capitolul 10): “Iar 
credincioşii tăiați împrejur (evreii), care veniseră cu 
Petru, au rămas uimiți, pentru că darul Duhului Sfant 
s-a revărsat și peste neamuri." Si s-a petrecut un fapt 
istoric de mare semnificație, putin luat în seamă, anume 
faptul că, dacă evreii creștini au văzut că intră și de alte 
neamuri (elini, romani, arabi și alţii), au cerut ca ei să treacă 
întâi prin Legea Veche, și pe urmă să se boteze. Și. îndeose- 
bi. să primească tăierea împrejur. Și s-a produs o disensiune. 
Atunci. Pavel (care se convertise mai înainte) împreună cu 
Justus, cu Bamaba și alţii, au mers la Ierusalim, unde erau 
Apostolii, ca să îi intrebe. Și s-a ținut primul Sinod al 
Apostolilor, pe la anii 50 după Hristos. Ce să facă, atunci? 


Trebuiau să treacă și ei prin tăierea 

împrejur? Și Apostolii au hotărât (vezi Fapte 15. 1"ca să-L 
caute pe Domnul ceilalţi oameni și toate neamurile 
peste care s-a chemat numele Meu asupra lor, zice 
Domnul. Cei care a lacut acestea". 

Lui Dumnezeu ii sunt cunoscute din veac lucrurile Lui. De 
aceea, eu socotesc să nu tulburăm pe cei ce. dintre neamuri, 
se întorc la Dumnezeu. Ci să scriem să se ferească de 
întinările idolilor, fi de desfrâu. fi de animale sugrumate, fi 
de sânge. 


Creștinii evrei s-au simţit izolați, s-au 
izolat. 
Dar nu trebuie uitat că 
ei alcătuiesc prima Biserică 


Aceste spuse au acționat ca o binecuvântare fi ca un 
pogorământ pentru creftinii din celelalte neamuri. Dar 
creftinii evrei s-au simţii izolaţi, s-au izolat. Apar in istorie 
trecuți ca un fel de secte de iudaizanți. Nu trebuie văzul 
Chiar afa. nu trebuie uitat că ei alcătuiesc prima Biserică. 
înțelegeți, dar s-au izolat. Acum nu mai erau nici cu evreii 
propriu-zifi. dar nici cu Biserica propriu-zisă, care creflea 
prin convertirea maselor de greci, romani... Și atunci - 
acesta-i fapt de mare importanţă! - ei n-au luat parte la 
războiul romano-iudaic, între anii 60-70. în timpul lui 
Vespasian fi al lui Titus, fi s-au retras la Macpela. dincolo de 
Iordan. Zeloții au luptat mai mult, fi li se mai urmărefte 
istoria până prin 132-133. In timpul lui Hadrian are loc 
răscoala fi sunt infrânți. li se distruge templul fi dă Hadrian 
un edict prin care ei nu mai au voie să locuiască în Israel. 
Sunt risipiţi in cele patru zări. Dar, o dată cu dorul fi 
revenirea lor (treptată) in pământul lui Israel (începând de la 
1895). apare acest curent de întrebare despre Mesia. 
Hristos, fi un vizionar - Jean-P.ierre Altermann - 

pune această problemă: cei dintâi creștini au fost evrei, ce s- 
a petrecut cu această Biserică? Atâta lume s-a convertit azi. 
și acest vizionar formulează un mod. o cale de încreștinare. 


Cum, părinte? 


Iată, celelalte neamuri se botează, dar nu se desființează 
total ethos-ul lor spiritual, ci se încreștinează și acesta, 
înțelegeţi? Tradițiile lor pot fi preluate și transfigurate... Vă 
dau un exemplu: când s-au botezat englezii (cei din Insulele 
Britanice), misionarii lui Grigorie cel Mare, Papa de la Roma, 
au întrebat: "Ce facem cu templele lor păgânești? Le 
dărâmăm?" Si Papa Grigorie a spus: "Nu, cură(a(i-le de idoli, 
faceţi sfeștanie, le sfintiti, și gata, ele devin temple creștine. 
"Atunci, acest vizionar și-a pus problema aceasta: dacă 
Evanghelia răspândită la neamuri transfigurează, botează, 
le înduhovnicește unele tradiții ale lor... Bunăoară, gândi(i-vă 
la africani. Au tradiţiile lor. Și-o închipuie pe Maica 
Domnului la fel ca ei, cu înfățișarea mai neagră - dar asta nu- 
i o greșeală, nu? Sau cântecele lor... Și așa mai departe. 
Atunci, cum pune acest vizionar problema? II primim pe 
Hristos ca pe Mesia, dar păstrăm și noi ethos-ul nostru 
spiritual. Altfel spus, din Vechiul Testament păstrăm și noi 
tăierea împrejur și alte legi și porunci care îl reprezintă pe 
Hristos. Deci, un nou mod de gândire. Astfel au apărut în 
Israel patru comunități sau patru "familii": la Ierusalim, la 
Tel-Aviv, la Haifa și la Hebron. In felul acesta se pune astăzi 
(cel puțin dintr-o latură) problema primirii lui Mesia, 
încreștinarea poporului lui Israel. Și cam așa credem noi că 
trebuie văzută calea lui Israel către Hristos. 

Se înțelege, sunt și alte forme. Ei şi-au pus problema 
asta: un evreu care se convertea pierdea legătura cu neamul, 
înţelegi? In 

Franţa, devenea francez. în România devenea român - nu? 
Or, ei nu voiau să-și piardă etnia. Ce a menținut etnia acestui 
popor? Tocmai credința. Biblia! Heine a numit Biblia 


“patria lor portabilă”. Răspândiţi in cele patru vânturi, mulți 
dintre ei. oameni aleși, s-au deschis către Hristos. Aș da 
exemplu pe Bergson, care vorbește așa de adânc și de 
frumos despre Hristos și care spune: "Vechiul Testament se 
desăvârșește in Noul Testament". Vă spuneam cum gândea 
Einstein... Eu (in foarte mult la un gânditor și filosof evreu. 
Martin Buber. 


E o taină a lui Dumnezeu 
refuzul lui Hristos 
de către poporul lui Israel. 
Hristos, după trup, este dintre ei 


"Poporul ales". Asta im plică o poziţie privilegiată între neamuri, și ne 
gândeam aseară în ce măsură poporul lui Israel a reliefat statura de popor 
ales? Vă întrebam dacă evreii nu au avut orgoliul de a fi elitiști, 
nemaipăstrând statutul de popor ales; și, mergând altfel, deci, doar pe ori- 
zontală, în fizic, nemaitrecând în metafizic, deși ei (cum bine spuneați 
aseară) au mare capacitate de abstractizare, care tocmai i-a făcut să fie, 
între popoarele lumii, deosebiți. Tot aici mă gândesc dacă nu cumva au 
metamorfozat Harul Divin numai într-un bine (pe lumea asta) pentru ei” 


Da. e uimitor cum un popor, relativ nu prea numeros, și 
uneori neînsemnat, care a trecut prin atâtea robii, cea 
asiriană și mesopotamiană, apoi romană, elenistă, doar prin 
chemare, prin vocație dumnezeiască (doar așa se explică), a 
dăruit înaintea lui Dumnezeu și a umanităţii aceste două 
mari grupe umane: Profeții 

și Apostolii - care n-au, propriu-zis, pereche în istoria 


umanității; și ca număr, și ca viziune (Profetii), iar, în Noul 
Testament, Apostolii si Mântuitorul Hristos, Centrul 
umanității. Si totuşi, i-am ruga ca ei să considere (oamenii 
din sânul lor) să-si pună problema, întâi, cea mai 
chinuitoare...Eu cred că nu există pe lume popor care să aibă 
de răspuns la o așa gravă și chinuitoare problemă, anume, să 
refuze (ei) pe Hristos (după trup, din ei) și pe Apostoli - o 
vreme. E și aici o taină a lui Dumnezeu. Altfel nu se poate 
explica. Dar, când logica (logica divin-umană) îţi vorbește că 
Hristos e unicul salvator al umanității, că nimeni nu poate să 
salveze umanitatea decât Cel ce întrupează Iubirea, cum pot 
ei să nu vadă? 


Ai dreptul să porţi crucea, 
ar nu al A iza oil 
să o pui pe spatele altcuiva 


) 


Vă întreb, părinte, cât poate omul duce? 


Asta-i o taină. Auziţi cum spun Sfinţii Părinţi, Grigor ie de 
Nyssa și alții, și un gânditor ortodox francez (care s-a 
convertit), Olivier Clement: "Dumnezeu e adânc, de 
necuprins". Se zice în latină Deus absconditus. La fel are 
și omul o taină, cum spune Sf Petru: "Omul tainic (ascuns) 
al inimii". Or, omul ascuns al inimii - "Să nu-i dai omului 
cât poate duce" - el duce infinit de mult, dar niciodată să 
nu pui povara. Ai dreptul să porti tu crucea, dar nu ai dreptul 
să o pui pe spatele altcuiva, mă pricepi? întrebarea dumitale 
care a fost, "Să nu-i dai omului cât poate duce?" 

Da, și cât poate omul duce? Pascal spune că omul e o trestie 
gânditoare. Se referea, deci, la fragilitatea ființei. Deci, o dată, omul e 
foarte fragil și îl omori cu o piatră, altă dată, omul e foarte tare, și nu îl 


omori cu un război. 


In trup, da! Dar în spirit, dacă e legal de Dumnezeu cel 
Fiu. atunci nici o povară din lume nu e pentru el o povară. 
Dacă e legat de Dumnezeu cel Viu! Dar asta-i o realitate. 
Cum aţi sugerat dumneavoastră  adineauri, conștiința 
aceasta de popor ales, elitistă. cum ați zis. a hrănit în ei un 
anumit orgoliu! 


N-am putea spune "a generat"? Pentru că "a hrăni" duce în altă parte... 


Da. a generat, dar știți, orgoliul ţi-l hrănește Diavolul 
(Lucifer), în sensul ăsta, nu Dumnezeu. Pentru că originea 
orgoliului este la Diavol, la Lucifer. Și noi știm cât chin a dat 
lui Moise drumul prin pustie. De câte ori s-au răzvrătit 
evreii. Apoi. Profeţii cât au avut de luptat... deși era atât de 
limpede de luat- aminte la Cuvântul lui Dumnezeu, rostit lui 
Avraam: "întru tine se vor binecuvânta toate seminţiile 
pământului." Și. prin Hristos și Pogorârea Duhului Sfânt, 
de-acum înainte apare un nou Israel. Israelul cel Nou. care 
este Biserica, și care. în toate neamurile pământului, se 
răsădește prin Evanghelie. 

Ei ar fi putut (atunci, pentru moment) - a tâlcuit Sf. 
Apostol Pavel, luminat de Dumnezeu - să fie, ca primii fii ai 
Bisericii, o rădăcină care să nu se oprească deloc din 
creșterea ei. temelie a umanităţii pusă de Hristos, care, 
sigur, a odrăslit din eterna rădăcină care e Fiul lui 
Dumnezeu, din Veci. 

Deci, separarea de la botezul lui Corneliu Sutașul. când 
intră neamurile, și închiderea lor. Iar această închidere a lor 
rămâne în conștiința vocației, păstrându-și o unitate de neam 
cu o vocație 

proprie (specifică) fi unică înaintea lui Dumnezeu, Dar, o 
dată cu orgoliul, vedeţi, ar trebui pusă o problemă - tragică. 


Tocmai voiam să subliniez tragismul acestui popor ales. 


Vedefi când demonul ispite fie pe Protopărinți... Scriptura 
vorbește de cele trei ispite: Pomul Cunoștinţei Binelui și 
Răului era, deodată, bun la gust, frumos la vedere și dădea 
știință. 

Deci, se produce în ispită, o lunecare din spirit, din 
interior către exterior, către suprafața existenţei, către trup, 
către materie, către explorare, și, cum vă spuneam din Sf. 
Maxim Mărturisitorul, în această lunecare în afară, către 
trup, trupul e dependent de materie. Și-atunci, omul cade în 
adorarea materiei. Adică, în acea existență care întreține 
trupul. 


Chiar vă întrebam la început dacă ei n-au fost captați de fizic, uitând 
metafizicul... 


Așa a fost ispitit însuși Mântuitorul de Satan: "bun la 
gust" - când i-a cerut să prefacă pietrele în pâini. "Frumos 
Ia vedere" - când i-a arătat împărățiile lumii, spoiala lor, 
strălucirea deșartă, și "dă știință" - orgoliul de a cunoaște, 
de a transforma lumea, de a face minuni. Mântuitorul Însuși 
subliniază: "Neamul acesta cere semn". 

Hristos și cine-i cu _ 
Hristos domină furtunile 


Semn? Adică, ce cereau? 
Un fel de minune... 
Ăsta-i orgoliu, nu? 


Da, da. sigur că da! Cer din partea Dumnezeirii semn 
palpabil, să-L ispitească pe Dumnezeu. După ce a hrănit 
mulțimea cu cinci pâini, în pustie (vă dau un exemplu). 
Mântuitorul, simțind că vor să-L declare împărat, i-a trimis 
pe ucenici (erau dincolo, în partea de răsărit a Mării 
Galilpii), aceștia s-au îmbarcat, și Mântuitorul s-a retras și se 
ruga. In noaptea aceea (Mântuitorul rugându-se pe munte), 
ucenicii sunt învăluiți de valuri. Și-aici. fapt semnificativ: 
ucenicii - în furtună. Mântuitorul apare și. apărând, parcă se 
identifică cu furtuna, cu valurile înspumate. El strălucind în 
lumină. Ucenicilor li s-a părut că e o arătare. "Nălucă este!" 
- Chiar îmi pare că a strigat Sf. Evanghelist Luca. De frică, au 
tipat. Mântuitorul le spune: "Nu vă temeti, Eu sunt”. Stiti. 
Petru spune: "Dacă ești Tu, poruncește-mi să vin". FE] îi 
spune: "Vino!" Câtă vreme e faţă in faţă cu Hristos. Petru 
calcă pe valuri, dar. întețindu-se furtuna, o clipă doar. Petru 
iși întoarce privirea către valuri. Și-atunci. intră furtuna în 
el. Și e gata să se înece. Mântuitorul îi întinde mâna. Acest 
moment pe Marea Galileii este unic, uluitor. Și de o 
semnificație, iarăși, uimitoare. Și anume: Hristos și cine-i cu 
Hristos domină furtunile. Domină lumea. Or, după ce Hristos 
potoleste furtuna, urcă în barcă, ajung la țărm, se face ziuă. 
Lumea, când nu L-a mai văzut (mulțimea aceea care era 
hrănită) II căuta pe Hristos, nu vedea 

nici pe Apostoli, care mai de care trecând înapoi. Deodată. II 
văd pe Mântuitorul. "Când ai ajuns aici?" - îl] întreabă. Și 
Mântuitorul spune: "Mă căutați nu pentru că ati 
văzut semn, ci pentru că ați mâncat și v-aţi 
săturat. " Deci, voi rămâneți la nivelul trupului, pântecelui, 
sațiului. "Păi, ce semn ne arăţi ca să credem în Tine? 
Iată, părinţii noștri au primit mană în pustie. Moise le- 
a dat." Nu Moise le-a dat, ci Dumnezeu! Această icoană, 
această imagine de pe Marea Gali leii ne dezvăluie vocația 
umană. Vocaţia umană care, în timpul lui losua, era vie. 
losua a putut porunci soarelui să stea în loc. Mântuitorul 
poruncește furtunii. Deci, omul se ridică deasupra lumii - și 
vocația lui aceasta este. El, care, trupește, a ieșit în lume ca 
un fel de emergenţă, dar prin vocație divină. Numai așa, prin 
vocație divină, este chemat să se ridice deasupra lumii; nu 
numai în lume (vă spuneam despre cele trei trepte ale 
existenței). 

Or, evreii au rămas în lume (pe orizontala existenţei), 
chiar proclamând o transcendență a lui Dumnezeu, într-un 
fel de singularitate, într-un fel de absolut, un transcendent 
absolut care nu comunică cu lumea decât prin cuvânt (prin 
Profet). înțelegeți? 


Cine a văzut așa? 
Păi, așa gândesc ei... 
Evreii? 


Da, și aici e tragedia. De aceea II refuză pe Hristos. Asta-i 
tragismul, că nu înţeleg comunicarea. Or, cel mai mare dar 
al lui Dumnezeu este tocmai Fiul pe care-L trimite în lume să 
ia Trup. De aceea, cuvântul central al Revelaţiei este acela 
de la Ioan (3, 16): 

"Căci Dumnezeu așa a iubit lumea, încât pe Fiul Său cel 
Unul- Născut L-a dat, ca oricine crede în El să nu piară, ci să 
aibă viaţă veșnică." Deci, comunicarea lui Dumnezeu cu 
lumea, prin Hristos. Adică, prin Fiul lui Dumnezeu făcut Om. 
prin "Cuvântul care s-a făcut trup... și am văzut Slava 
Lui. Slavă ca a Celui Unul-Născut din Tatăl, plin de har 
și de adevăr". Aici este marea cumpănă a umanităţii întregi. 
Marea pro-blemă, și care-i privește în primul rând pe ei. pe 
evrei, 


Parcă-l aud pe Apostolul Pavel, care, 
după Hristos șt Maica Domnului, 
este, pentru mine, cel mai mare om al 
umanității. Tot un evreu. 


Așadar evreii, n-au mai putut sări pragul acesta. Am putea să nu-i 


condamnăm deloc, ci, dimpotrivă, să-i plângem! 


Nici nu ne este permis să osândim pe cineva. Toată 
judecata este a lui Dumnezeu, nu a oamenilor! E o mare 
tragedie în istorie când unii oameni au vrut să se instituie în 
locul lui Dumnezeu, să judece ei pe semenii lor (e în 
problematica fundamentală, aceea a mântuirii). Or. aici este 
piedica lor tragică, anume în această neputinţă de a vedea 
pe Dumnezeu-Tatăl comunicând cu noi în cel mai sublim act. 
cel al dăruirii Fiului Său, al coborârii la noi. 


Dar cum justifică ei aceasta? Poate că ar trebui să spuneți, în două 


cuvinte, să explicați care-i religia lor, acuma. 

Religia lor este tot Vechiul Testament, al lui Dumnezeu în 
transcendenftă absolută. Au rămas acolo, înțelegeţi? Este 
religia Profeţilor. Și așteaptă un Mesia. Dar să revenim la 
tema de adineauri, să încerc să mai spun ceva, că de epuizat 
nici vorbă nu poate fi... Și-atunci, vedeți, Hristos se ridică 
deasupra stihiilor, losua a avut conștiința că omul e deasupra 
stihiilor. Ei, în schimb, au rămas (ca Petru) în stihiile lumii și 
s-au luptat să le cucerească și să le stăpânească, și bogăția 
lor să fie stihiile lumii. Da, din nefericire s-au întors... Viţelul 
de aur spune ceva... ceva tragic. Adică, din nefericire, 
consideră că aceasta este o bogăţie a lor. O bogăţie, o 
cucerire a lor. Dar nu în asta stă Mântuirea. Nu în asta, nu în 
aur, nu in faptul de a dirija lumea prin bogăţie, aur - prin 
bogăţiile lumii acesteia. Da, eu rămân uimit când citesc - și 
parcă-l aud pe Sf. Apostol Pavel, care, pentru mine, după 
Hristos și Maica Domnului, e cel mai mare om al umanității. 
Deci, iată, lot un evreu! Cât de luminat și de pătrunzător a 
fost în toată problematica vieţii umane... Bietul Cioran, cât 
de ridicol apare! El încearcă să lupte cu Pavel... Săracul, 
poate că și-o fi cerut iertare între timp. Da, Pavel este 
uluitor! Când citesc cuvântul Sf. Apostol Pavel, că Israelul se 
va mântui, și dacă ramurile (adică, văd trunchiul lui Israel, 
cu Hristos - care-i rădăcina) au dovedit o asemenea luminare 
a lumii și salt al umanității (de la lumea cea veche la cea 
nouă, nu?), ce vor arăta ei. evreii, când se vor deschide lui 
Hristos, când 11 vor înțelege pe Hristos, când II vor 
recunoaște pe Hristos? Pentru că, dacă ei mărturisesc (si o 
mărturisesc!) că Dumnezeu petrece, cu spune Sf. Apostol 
Pavel, "în lumină neapropiată" (ei spun in transcendență 
absolută), dar. totodată, coborând Dumnezeu la noi, ca pe 
noi să ne înalțe la Dumnezeire, convertirea va însemna 


tocmai urcușul nostru, din imanență, pentru întâmpinarea 


Transcendenţței care coboară. 

Deci, Transcendenţa, atunci, va cobori... 


Fa a coborât deja in Hristos, înțelegeți? Dar Fiul lui 
Dumnezeu S-a făcut Om pentru ca pe om să-l înalțe la 
Dumnezeire, să-l îndum- nezeiască. Mereu intre cele două 
planuri este o comunicare... 


O atracție, un suiș din partea noastră și o coborâre (a Transcendenței)... 


Evanghelia este vestită 
la toată umanitatea, 
in tot locul 


Da. neîncetat - vedeți? Aici e intreg misterul existenţei. 
întreaga taină a vocației umane. Dacă omul este conștiința 
universului, înțelegeți, omul este, intre Creator și Făptură, 
veriga de legătură, inelul. Inelul sfânt al acestei logodne, al 
acestei cununii divine. De aceea, Biserica este numită 
Mireasa Mirelui Unic, Mireasa lui Hristos. Aici e toată taina. 
Așa cum fiecare credincios, in comuniunea lui cu Dumnezeu, 
pe de o parte, simte hand lui Dumnezeu care il cheamă, îl 
atrage, și se simte el atras, pe de altă parte. Deci, o 
comunicare intre două planuri care nu sunt statice - 
înțelegeţi? - ci care, neincetat. înseamnă flux și reflux, 
chemare și răspuns, atracție de Sus și mișcare in Sus. mă 
înțelegeți? 


Da! 


Da, elan și descoperire, in permanenţă. 
Părinte, dar tot Sf. Apostol Pavel spune că neamul lui Israel (poporul lui 

Israel) va fi ultimul care se va întoarce la Hristos. Dar dacă seva întâmpla 
așa (și, probabil, așa se va întâmpla), asta înseamnă că suntem departe de 
acel moment, pentru că sunt încă multe popoare care au de trecut către 


Hristos. 


Asta implică o multitudine de aspecte, de dimensiuni, de 
trăsături! Cele două semne (mai importante decât toate) ale 
venirii împărăției lui Dumnezeu (întâmpinării, trecerii istoriei 
în împărăția lui Dumnezeu) sunt vestirea Evangheliei la toată 
Zidirea și convertirea poporului lui Israel. 

Vedeţi, nu spune Scriptura la modul absolut, adică 
convertirea întregii umanităţi, ci vestirea! Cu alte cuvinte, 
unii vor primi, alții nu vor primi. Alţii nu primesc, în orgoliul 
lor nu primesc. Aici e toată tragedia. 


A, refuză! 
Refuză, da. 
Dar li se dă... 


Da. vestirea. Or, Evanghelia este vestită la toată 
umanitatea. Gândi(i-vă, este vreun loc pe Pământ unde să nu 
fi fost misionari? Unde să nu fi auzit de Hristos? 


Nu este? 


Păi, nu este! Nici unul. Ce, indienii... mai ales, gândi(i-vă 
la indieni, ce-a făcut Gandhi. 


Indienii, sigur. 

Dar și chinezii, și popoarele africane, de asemeni. Nu mai 
e nici un colț din umanitate unde Evanghelia să nu se 
propovăduiască. Tine de umanitate să primească sau nu. Și 
nu-i o tragedie, cum vă spuneam, iată... 


Chinezii cum se raportează la Evanghelie? 


Eu și acolo, cred, zic că. asa cum Steaua a călăuzit pe 
Magi către Hristos, și acolo steaua merge înaintea Crucii. 
Adică, ei sunt acum cu steaua - marxiști. Înțelegi? Da. da. 
absolut. Or. steaua asta i-a mișcat, i-a smuls niţel din vechea 
lor religie - mult mai materialistă - și acuma, sufletul lor e 
fărâmat. ca un aluat... 


Căutător... 
Sigur că da. Și acolo sunt semne bune... 


Părinte, în cazul acesta, din ceea ce spuneți reiese că, de fapt, comu- 


nismul ar fi benefic creștinismului. 


Dumnezeu scoate Binele și din Rău. Absolut, înţelegeţi? 
Nu lasă El ca Răul să ajungă... Răul nu-i absolut - niciodată. 
Numai Binele este Absolutul. 


Și de nedistrus. 


Absolut, de nedistrus. Or, mântuirea lui Israel, azi. este 
un fenomen extrem de puternic - în Israel. Când l-am vizitat, 
problema mesianică venirea lui Mesia era prezentă. 
întrebarea chi- 

nuitoare la această oră aceasta este, să știți. 
Dar nu a creștinilor din Israel. 


Nu, a evreilor, a evreilor. Ei își puneau problema. 
Vorbesc de un Mesia, un înțelept de vreo nouăzeci și ceva de 
ani, dar care-i bolnav acuma, își trage sfârșitul. 


Și ei vor să-l vadă pe Mesia în el... 


Da. Nu te poate valida puterea de stăpânire exterioară, ci 
numai iubirea și smerenia. Vedeţi, aici e totul. In lume, 
iubirea, adevărul și smerenia - ele strălucesc, ele călăuzesc. 
Aceste virtuți - nu știu dacă mă înțelegeți. 


Sper că da, Părinte, caut să vă înțeleg. 


A u încercat. Nu dictatorii, nu puterea pământeană, nu 
puterea politică, nu puterea armelor. Vei cădea totdeauna 
sub propria ta forță distrugătoare. Ca un bumerang se 
întoarce asupra ta. Toţi dictatorii au eșuat și vor eșua; toate 
imperialismele - e și aceasta tot o formă de imperialism. Nu 
vor birui în lume decât Iubirea și Adevărul. Ele vor birui. 
Adică, Cel ce le întrupează în Sine. Și ăștia au fost sfinţii. De 
aceea nu mai am nici un fel de îndoială cu privire la viitorul 
lumii. De aceea, vă pomeneam de acel gânditor francez - în 
parte, așa, are și el unele miopii - Rene Girard, care spune: 


“împărăţia lui Dumnezeu a devenit o necesitate stiintifică." 
Pentru că, spune el, "fără iubire ne scufundăm în nihilism", 
în neant. 

Părinte, v-aș ruga să-mi spuneți mai multe despre acel om de nouăzeci 


și ceva de ani din Israel... 
Nu știu mai mult... 
Dar ce a făcut, ce-i îndrituiește pe ei să-l creadă Mesia? 


Nu știu mai multe. Când am fost la Ierusalim, mi se 
vorbea de el. de acest Mesia. Am întrebat in ce constă, care-i 
mesajul lui? Mi s-a răspuns, tot la fel. prin afirmarea 
(ridicarea) poporului lui Israel la rangul de Popor Ales, și ca 
el să conducă lumea. 


Știţi, Gogol, în Revizorul, pune o problemă foarte frumoasă - problema 
incapacității de a-l recunoaște pe revizor... 


Da, da... 


„„„ceea ce mă duce cu gândul la poporul lui Israel. 


Diafan, diafan, tot la fel gândeau. Vedeţi. aicea stă geniul 
unor mari gânditori, cum a fost și Gogol. Sau în Hoţii lui 
Schiller, în care nu erau hoți cei care pătimeau pentru o 
bucată de pâine - Jean Valjean (Mizerabilii) - ci ceilalți, 
care, cum să zic, îi exploatează. 


Jean Valjean... 


Jean Valjean în Mizerabilii, dincolo Hoţii lui Schiller, 
dar tot ceilalți erau adevărații hoți. Si aici la fel se pune 
problema pe care o ridici matale, din Gogol, da... de a nu-l 
recunoaște pe Dumnezeu. Vezi, aicea-i genialitatea multor 
scriitori, adică de a 

răsturna, de a reface adevărata ordine a valorilor. 

De a răsturna o lume... Sau, propriu-zis, de a vedea 
decăderea unei lumi (răsturnarea valorilor), și de a trezi 
conștiința uma-nității la adevărata valoare. Toţi marii 
scriitori prin aceasta s-au distins. lată, l-am evocat pe Gogol 
mi-am adus aminte de Schiller, de Victor Hugo... Cred că 
asta-i misiunea oamenilor mari. Ceea ce erau Profeții 
Vechiului Testament, luminile uma-nității, se revelează în 
acești oameni care restaurează ordinea divină. Pentru că 
lumea trăieste intr-o inversiune, într-o răstur-nare a 
valorilor. Si anume, Mântuitorul ce-a venit să 
propovăduiască? împărăția Cerurilor - mă-nlelegeţi? Deci, 
împărăţia Spiritului, că asta înseamnă, împărăția Spiritului, a 
libertății, a adevărului și a iubirii, logosului în existență, și-a 
credinței, a dreptăţii, păcii, bunătăţii. Or, noi trăim într-o 
răsturnare a acestor valori, în care spiritul nu doar că nu 
conduce, dar nu este venerat. Nu este adorat spiritul, este 
adorată materia. Aceasta este marea tragedie pe care Satan 
(Lucifer) a inițiat-o în lume, în istorie. Cultul trupului, atât 
sub acest aspect al hranei, cât și sub aspectul adorării 
sexului șipoleirii de dinafară ("era frumos la vedere") și 
cultul orgoliului. Acestea două reprezintă marile decăderi ale 
umanității, domnu' Dorin. 


Două mii de ani de creștinism 


nu este un timp îndelungat. Nu este! 
Cât timp a trăit omenirea 
înainte de Hristos? 


Păi, da, așa-mi imaginez că a fost posibil să apară și comunismul... 
Nici vorbă! 

„„„pentru că omul devenise retractil față de mesajul Evanghelici. 


Or. noi ne aflăm in starea aceasta de răsturnare a ordinii 
divine in lume, de răsturnare a valorilor, a ordinii lor. 


Deci, o lume în care se încearcă distrugerea prestigiului modelului de 


normalitate întruchipat de Hristos. 


Sigur că da. din aceasta reiese. Lumea nu se mai află in 
normalitate. Vorbeam cu un doctor Kenneth McAH (am 
publicat cartea asta. Vindecarea arborelui genealogic). 
doctorul a realizat că Arborele Genealogic al lumii e bolnav. 
Lumea se află in această structură bolnavă, sugerată de 
Diavol, de Satan, înțelegeți? A adora numai aurul, a adora 
numai materia, a adora numai economicul, a nu vedea 
societatea ca pe un organism viu. intr-o (ară și in umanitate, 
deodată traduce pe om. el nu mai vede decât mâncarea și 
băutura, și trădează valorile adevărate care-l constituie pe 
om (spiritul și libertatea, adevărul și iubirea.cre- din(a, 
logica ) și care-l afirmă in esenţa lui și in viitorul lui. și in 
participarea lui la eternitate... Or. care este tragismul? 
Tocmai despărțirea de Dumnezeu. De ce, de ce omul nu se 


poate salva singur? De ce? Asta este o problemă capitală. De 
ce omenirea se află in acest moment de criză? Pentru că 
omul a crezut că el poate (mai ales de la Renaștere, care s-a 
născut ca o revoltă impotriva Bisericii Apusene), poate 
incerca să găsească soluţiile de salvare. Omul  fiiră 
Dumnezeu. Protagora spunea: "Omul, măsura tuturor 
lucrurilor". Da Vinci: "Omul, modelul Universului". Or, de ce 
omenirea vrea să se salveze ea, in dimensiunea ei 
antropologică - Înţelegeţi? Vrea să se salveze prin om (prin 
bani), prin cultul trupului (cultul materiei), ințelegeți? 

O salvare prin înjosire... 


Da, in decădere. Spuneam de cuvântul ăsta al Sf. Maxim 
Mărturisitorul, care e uluitor... Adică, omul, rupându-se de 
Dumnezeu si căzând din spirit în simțualitatea asta 
pervertită, , "Omul, zice el constată că natura, 
universul, materia susţin trupul". Și atunci, cade în 
adorarea materiei. Materia devine Dumnezeul lui. 


Părinte, dar de ce vă aprindeţți așa de tare, de ce vorbiţi așa de tare, că 
suntem numai noi doi în cameră și vă înregistrez corect? Faceţi un efort 


mare? 


Nu-i vorba de efort. Deodată, se aprinde în mine o lumină 
care sporește viziunea. Și in această viziune e o lumină inte- 
rioară. Sigur, oricine înţelege: gândul are și el ochii lui. Și 
atunci, ochii gândului, deodată, se deschid mari și văd în 
istorie acest demers, din cădere in cădere, inversiunea 
ordinii și a valorilor, și, atunci, se naște această revoltă. 
Adică, această durere mare, așa. A nu vedea adevărul... 


Tragismul lumii care încearcă, se zbate să găsească soluția 
salvării, dar fără Dumnezeu. Și fără spirit, mă înţelegeți? 
Adică, punând în vizor drept ideal, drept țel suprem, ceea ce 
nu este, falsul (el, economicul... 


Pragmaticul? 


Pragmaticul are și el valoarea lui, dar nu fără spirit. Or, 
aici e tragedia omenirii, tragismul ei: a decăzut din spirit în 
materie și din Dumnezeu în orgoliul luciferic și uman. Or, ei, 
din nefericire, prin unii dintre filosofii lor, au avut acest cult 
al materiei, al trupului. In același timp, nu putem să nu 
evocăm că aceasta-i durerea și a altor 

popoare. Pentru că. totodată, din sânul lor. chiar și în epoca 
modernă - i-am evocat pe un Bergson, pe un Einstein... 


Tocmai, dacă-mi permiteți, voiam să vă ridic o problemă. Așa cum evreii 
s-au îndepărtat de statutul lor de popor ales, rezumându-se numai la 
dimensiunea umană, nu se petrece același proces și cu creștinii, ce capătă o 
așa-numită infatuare? 


Cei ce ajung la această infatuare II părăsesc pe Hristos, 
nu mai sunt creștini. Iarăşi o tragedie a istoriei, vedeţi? 
Domnu' Dorin, dumneavoastră îmi ridicaţi acum o altă 
problemă, și o altă viziune se deschide acum în ochii noștri, 
anume, procesul acesta de încreștinare. adică de lucrare a 
Duhului Sfânt care II crește pe Hristos în noi (care II 
renaste. II răsădește, mai bine- zis), deoarece chipul nostru 
divin e după chipul Arhetipului Divin, care este Fiul lui 
Dumnezeu Cel din Veci. Acest chip, întunecat din pricina 


păcatului, nu-l mai vezi, dar el rămâne acolo, în adânc, de 
nesters, pentru că e dumnezeiesc. Ei bine, Duhul Sfânt. 
Biserica a fost odrăslită în sângele lui Hristos pe Cruce, și 
născută, ivită in istorie la Cincizecime. Așa cum Fiul lui 
Dumnezeu S-a întrupat de la Duhul Sfânt și din Fecioară, 
Biserica la fel. Adică, chipul lui Dumnezeu in noi este operă a 
Duhului Sfânt care II naște pe Hristos, dar împreună cu 
Hristos (e o taină aici, a unei neîncetate simbioze între Fiul 
și Duhul), pentru că, zice Psalmistul (observați, inspirat): 
"Mâinile Tale m-au făcut și m-au zidit." Mâinile Tatălui, 
cum spune Sf. Irineu, sunt Fiul și Duhul Sfânt. Treimea 
lucrează totdeauna! Permanent! Dar acest proces de 
însușire, de renaștere a noastră în Hristos - pentru care, 
spunea Sf. Apostol Pavel: "Copilașilor, fiilor, îndur iar 
dureri ca de naștere ca să ia Hristos chip în 

voi" - e un proces istoric, un proces îndelung. 

Vedeţi, două mii de ani de creștinism ar părea unora că 
sunt un timp îndelungat; nu sunt. Nu sunt. Cât a petrecut 
omenirea până la Hristos? Mii de ani, nu-i așa? Și, în acest 
răstimp, câte s-au petrecut! Iată, purtăm numele de creștin, 
dar, în substanța noastră, avem atâta lest luciferic în noi. 
Atâta lest... 


Reconstrucţia omului fără Dumnezeu 
a început în Renastere. 
Unde s-a ajuns? 
Secolul XX este cel mai inuman 
secol 


Era pusă problema umanismului - de la Renastere 
încoace. Acest umanism care a vrut să-l reconstruiască pe 
om (dar fără Dumnezeu), și a dus, cum spuneam, la cel mai 
inuman secol, secolul XX. 

Și, deci, a eșuat. Și era acuzată Ortodoxia, Lumea 
Răsăriteană - îndeosebi grecii: "lată, grecii au avut un aport 
mare la umanism prin filosofii lor. "Filosofii antici, mă 
înțelegeți, presocraticii, eleaţii... 


Modelul grecesc funcționează, în cultura europeană, mai ales, și astăzi. 


în cultura fără Dumnezeu. Și spun: "Bizanțul, lumea gre- 
cească de după Hristos, n-a mai avut un aport umanist". Așa 
zic ei - umanist. Da' ce fel de umanism? Umanism fără 
Dumnezeu. Dimpotrivă, pentru ei (pentru greci), Sfântul este 
adevăratul umanist, monahul - de asemenea - este înțeleptul. 
Da, Răsăritul, observați, n-a mai produs sisteme filosofice. 
Aceste sisteme filosofice au apărut în Apus. Dar ele 
(sistemele filosofice), de ce 

au apărut în Apus? Marea întrebare aceasta este. Iar 
răspunsul, care se frământă și se vehiculează, este (după 
înțelegerea noastră) următorul... 


Mă întreb și vă întreb, oare poporul lui Israel n-a fost ales și ca o vic- 


Se spune, e o expresie în limba latină. Victor quia 
victima. Ești victorios pentru că ești victimă. Când vor 
înțelege această taină... taină a lui Hristos? El ne-a 
descoperit învierea și este victorios în istorie pentru că a fost 


victimă. Că a fost jertfit, pe Cruce - mă înțelegeţi? Vezi, un 
paradox! Dar tocmai un asemenea paradox dezvăluie lumina 
adevărului! 


Paradoxeși "De-aisă mori înainte de a muri, nu vei muri când vei muri-." 


Aia-i altă taină... Vom vorbi și noi despre aceea. Dar, să 
nu deviem. Apusul. Imperiul Roman, L-au primit pe Hristos. 
Dar până unde a pătruns Duhul lui Hristos? Până unde? Câtă 
vreme a rămas Apusul în comuniune cu Răsăritul? Sfinţii 
Părinți apuseni comunicau cu cei răsăriteni. Și alcătuiau o 
unitate. Sigur, rămân trăsături specifice Apusului si 
Răsăritului. Pentru că Răsăritul a fost mult mai frământat. 
Filosofia greacă a avut, nici vorbă, și scăderile ei. dar a pus 
spiritul în arc, într-o stare de neîncetată căutare. Și, așa se 
explică, filosofii de altădată ai lumii elene au devenit Sfinţii 
Părinți ai Bisericii. înțelegeți? 

Pentru că aveau o tradiție. Or. după ruptura dintre 
Răsărit și Apus (1054), Apusul a luat contact cu filosofia 
greacă mai ales prin lumea arabă. Deodată, a rămas uimit de 
valorile ei. Mai ales pe Aristotel l-a îmbrățișat, și s-a elaborat 
(în Apus), cum subliniam cu 

alt prilej, un creștinism cu accent puternic de rațiune. Și 
relația cu Dumnezeu a devenit o relaţie a rațiunii și - una 
dintre metodele consacrate în știință - a deducției. De aici și 
marele accent pus pe argumentele raționale privind 
existența lui Dumnezeu. Adică, Dumnezeu dedus. Faptul că e 
Creatorul lumii, logica lumii ș.a.m.d. Dar asta lasă un vid în 
spirit în relația cu Dumnezeu. 


Răceala acestei lumi, 
a acestei lumi fără Dumnezeu. 
Prin acest haos, lumea işi caută o 
ieșire 


Ei bine, au venit sistemele filosofice să umple acest vid. 
Sisteme panteiste. întâi teologii, mă gândesc la Eckhart sau 
filosoful religios Jakob Bbhme și alţii. Apoi, sistemele 
filosofice: raționalismul, idealismul, materialismul, toate 
panteiste, toate. Și atunci, asistăm la această tragedie a 
gândirii umane și a stării spirituale umane, îndeosebi în 
Europa, unde, cum observa un istoric al filosofici într-o 
succintă lucrare (Repere), “sistemele filosofice sunt azi 
făcute responsabile de tragedia lumii“; de Auschwitz, de 
Gulag- uri, de cinismele imperialismelor, de răceala acestei 
lumi, a acestei lumi fără Dumnezeu. Și asta, în sânul 
creștinismului. Si la noi s-au răspândit marxismul, 
materialismul, ateismul. Or, noi ne aflăm, azi, nu doar la 
sfârșit de secol sau de mileniu, ci la sfârșitul unei lumi care 
își caută acum, prin haos, o ieșire. Și în care, nici vorbă, și 
poporul lui Israel este implicat. Dar întreaga umanitate este 
implicată. Azi sunt puse în chestiune toate sistemele 
filosofice. Și știința, în același timp. Omenirea trebuie să 
răspundă astăzi la dilema lui Hamlet, "A fi sau a nu fi". 
Reluată, precum știți, in sintagma lui Andre Malraux: "... va 
fi religios sau nu va fi deloc". 

A-L refuza pe Hristos 
înseamnă a refuza salvarea lumii! 


Nimeni nu mai poate, astăzi, tăgădui faptul că singură 


iubirea va salva lumea. Or. să se arate, în toată istoria, cine a 
întrupat iubirea autentică? Unul singur. Hristos! Și atunci. a- 
L refuza pe Hristos înseamnă a refuza salvarea lumii! 
Aceasta-i problema pe care o punem noi fraților noștri evrei. 
Și cu atât mai mult cu cât această iubire s-a întrupat din 
sânul neamului lor, nu? Pentru noi. această temă, această 
problemă este ultima expresie a chinu-lui spiritului. 

Numai nefericitul orgoliu luciferic pe care-l evocă Isaia 
(capitolul 14)... Te întrebi, citind în Evanghelie, de ce 
Mântuitorul n- a deplâns pe nimeni mai mult decât pe farisei. 
Acele "Vai'-uri cuprinse în Evanghelia după Matei: "Vai, 
vouă, cărturari și farisei..." Or, întrebarea capitală este 
asta... Bunăoară, parabola cu vameșul și fariseul. Fariseul 
postea, dădea zeciuială, atunci care era vina lui? Sau în 
parabola fiului pierdut. fiului rătăcit, propriu-zis. Cum. fiul 
cel mare care n-a ieșit niciodată din cuvânt (a spus el), a 
împlinit legea după judecata lui - cu desăvârșire - și. totuși, 
el rămâne afară. El nu intră la ospăț cu fratele său. Care era 
vina lor? Cred că aici se dezvăluie cel mai adânc tragism al 
omului. Și anume, forma acoperită, dar cvasi-ucigătoare, a 
orgoliului. Mântuirea este centrată pe fapta omului, pe 
virtutea omului. Deci, pe mine. Aţi înțeles cum se pune 
problema? 


Da, vă gândiţi, deci, la infatuarea creștinului? 


Nu. a fariseilor din Evanghelie. De aceea. Mântuitorul 
pe nimeni n-a deplâns mai mult ca pe farisei. 

Păi, bănuiesc, Părinte, că L-au înșelat nu doar pe Mântuitor, dar s-au 


înșelat pe ei înșiși. 


Cum adică? 


S-au autominţit. N-au minţit numai în afară, au mințit și înlăuntru. 


Nu, dar problema e mai subtilă aici. Mai ascunsă. Că ei 
au mutat centrul. Tot un fel de antropocentrism. Ca și cele 
cinci fecioare neînțelepte, cu candela stinsă. Deci, centrul tot 
omul e, fie că e virtutea lui (la fariseu), fie că fiul cel mare a 
respectat legea. Deci, pe meritul tău. E tot la fel. In loc de 
teocentrism (adică Dumnezeu este centrul)... Și, așa cum 
păcatul este impotriva ordinii divine, a muta centrul 
existenţei pe fapta, virtutea sau meritele tale, în toate este 
ruptura de Dumnezeu. 

Or, aceasta a descoperit Hristos: că nu e cu putință nici 
salvarea, nici restaurarea ordinii în existență, decât centrată 
pe Dumnezeu, în divino-umanitatea lui Hristos. Aici este 
marea problemă a fraților noștri evrei. 


Dumneavoastră, într-o carte, spuneți că "scleroza spirituală este un 
obstacol în calea Evangheliei”. Dar, la evrei, putem vorbi de "scleroză 


spirituală"? 


Nu-i scleroză spirituală, ci rămânerea în Vechiul 
Testament! 


Tot pe aceeași pagină, am citit că "jertfa face parte din Revelaţie". 
Atunci, vă întreb, sunt ei, evreii, incapabili de jertfă, din moment ce nu 


participă la Revelație? 


Jertfa e oferire. 

Doar în contextul acesta... 


Da, jertfa înseamnă oferire. Cui te oferi? Ei? Cui? Tie 
însuți? Adorarea de sine este inversiunea jertfei. Atunci. 
închiderea în tine însuţi e însuși misterul mortii. De aceea s-a 
spus: "Orgoliosul/păcăto- sul, el nu cade din mâna lui 
Dumnezeu, dar se îngroapă el insusi ca în propriul 
mormânt." Aici trebuie căutată taina tragismului morții. Or, 
păcatul duce, în ultimă instanţă, la sterilitate și scleroză. în 
sensul că nu mai realizezi un progres, un salt peste tine. Noi 
toți trebuie să recunoaștem acest fapt, domnu' Dorin. 
Creaţia n-a încetat. 


Omenirea 
se află într-o baltă stătută. 
Nu mai realizează suișul necesar. 
Dacă nu sui, cazi 


Și dumneavoastră spuneți că "numai jertfa răscumpără creația". 


Da. aceasta este starea firească. Or. dacă n-a încetat 
creația, și noi constatăm. în această scară a creației, un salt 
permanent... Un salt de la un regn la altul, nu? De la mineral 
Ia plantă, de la plantă la animal, de la animal la om - 
observați! Omenirea nu vedeți că se află într-o baltă stătută? 
De atâta vreme nu mai realizează un salt peste fire. 


Prin urmare, suișul de care dumneavoastră spuneți mereu... 
Absolut, nu-l mai realizează. 
Și nimic nu-i mai rău decât stagnarea, nu? 

Nici vorbă că da. Aceasta înseamnă căderea în noroi, în 
apă stătută... 


Cine nu urcă, va cădea? 


Asta o spune Sf. Apostol Pavel: "Cel ce stă să ia aminte 
să nu cadă." Jar Sfintii Părinți spun: "In viaţa 
duhovnicească nu este oprire. Dacă nu sui, cazi." Fu 
cred că aici se dezvăluie și misterul lui Iov. Observati un fapt 
- în el se petrecea o stare de stagnare. Avea atâtea avuții, 
cirezi de vite, oi, șapte feciori, șapte fete și, spune, petreceau 
copiii, în fiecare seară la câte unul dintre ei, iar el se ruga 
pentru toţi. Deci, un fel de stare benefică, de mulțumire de 
sine, oarecum... 


Era căldicel... 


Așa, dar ceva static. Or, vine încercarea asta pe care 
Dumnezeu o acceptă. Și, parcă am vorbit noi de lov, 
spuneam, Satan iși ia un fel de sarcină de tentator, nu? Vă 
pomeneam de Mefisto, care spune că omul e înclinat să 
doarmă, da. Și atunci, lov e pus la grea ispită. Dumnezeu 
acceptă. întâi, prin pierderea avuţiilor lui, apoi prin 
suferinţele la care este supus. Și Iov, îndemnat de soția lui să 
blesteme (deci să se lepede de Dumnezeu), se luptă să vadă 
care este intenția lui Dumnezeu - în toate. Cred că aici este 
marea problemă, marea temă: ce vrea Dumnezeu? Omul 
credincios niciodată nu trebuie să interpreteze vreun act al 
vieții lui drept întâmplător. Nimic nu-i întâmplător în 
existență, totul e proniator! Dar să stai de vorbă cu 
Dumnezeu și să-L întrebi ce intenții are cu tine, într-o 
încercare a ta, înțelegeți? In crucea ta, că Dumnezeu pe cine 
iubește pe acela îl 

ceartă. Ei, să înţelegi numai sensul certării lui Dumnezeu, ce 
vrea El. Or. pentru lov. permanent, aceasta este tema lui. 
Marea problemă nu este cea a încercării, a ispitei, a 
suferinței, cât a sensului ei. El nu blestemă. E mereu în 
dialog cu Dumnezeu, el spune: "Eu știu că 
Răscumpărătorul meu e viu", intelegeti? Deci, dincolo de 
ispite șz de suferințele lui. vede un Răscumpărător -11 vede 
pe Hristos. E o viziune profetică. Și el primește înapoi - la 
sfârșit - totul îndoit fată de ce a avut. Deci, un salt, o 
mutație. Existența așa trebuie văzută. Pomeneam de pilda 
talanţilor. nu? Existenţa în veacul viitor nu este doar o oprire 
a existenței, "peste puţine ai fost pus, credincios vred- 
nic, peste multe te voi pune. Intră întru bucuria 
Domnului tău." Această bucurie (bucuria Adevărului, 
bucuria Creaţiei), bucurie a înnoirii Creaţiei - bucuria celei 
de A opta zi. care, potrivit Sfinţilor Părinţi, este număr al 
plenitudinii. 


Părinte, spuneați că lumea de azi stagnează. 


Lumea nu realizează un progres al condiției umane, 
domnu! Dorin. Lumea realizează un progres pe orizontală al 
cunoașterii. Al cunoașterii până la nivelul omului, lată, a 
pătruns în adâncul atomului (până la punctul 0, se spune), îşi 
îndreaptă telescoapele către marginile Universului, dar el, 
omul, n-a realizat un salt. Mi-aduc aminte de o vorbă a Sf. 
Ioan Gură de Aur, vine cineva și-i spune Sfântului: "Cunoști 
pe cutare (si-i dă un nume cunoscut acolo, în cetate)? Să vezi 
ce casă are, ce mobilă, ce covoare are! Da! ce trăsură are! 
Dar ce cai, cu fireturi, cu bumbi de aur și de argint". Și 
vorbea, și vorbea... loan Gură de Aur zice: "Stai, oprește- 
te! Mi-ai spus de caii lui, dar de el nu mi-ai spus 


nimic." Mi-ai vorbit de casă. 

de covoare, dar el, el ce valoare reprezintă? Ce valoare 
dezvăluie el? Ce scop al vieţii îsi propune? Nu mi-ai spus 
nimic... Observati, noi am progresat în cunoașterea lumii, în 
confort, în rafinamente și în amuzamente. Dar omul, ce 
reprezintă omul, concepția lui, sensul existenței - pe care îl 
vedem tradus în comportamentul lui, în morala lui? Or, noi 
constatăm, sub aspect moral, că omul e decăzut în raport cu 
sfinții, neamurile - lumea din trecut. Atunci înseamnă că e 
decăzută concepția de viaţă, pentru că morala este expresia 
unui crez - "e o credință în acţiune", cum se spune. 
înțelegeți? 


Stalin cobora noaptea 
în subteranele kremlinului, 
și acolo se îmbrăca fie în preot, 
fie în episcop. El făcuse seminarul 


Când vorbeați Dumneavoastră, îmi aminteam de un om, de la mine din 
sat, care vede pe altul mergând la oraș, îmbrăcat frumos (cum se spune la 
țară, în haine de sărbătoare, de Duminică), și îi spune: "Bre, Dumitre, te-ai 
îmbrăcat curat, ţi-ai pus pantofi noi, te-ai curățat, dar sufletul ţi-ai curățat?" 


Da. foarte bine gândeau bieții oameni, da, sănătos. 


Dacă trăim într-o lume în care se încearcă, de fapt, distrugerea pres- 
tigiului modelului de normalitate (și Dumneavoastră ați spus că modelul de 
normalitate este întruchiparea lui lisus Hristos), eu știu bine că acest model 


nu poate fi distrus, nu? 


Adică, la ce vă referiți? Adâncul din noi nu se poate 
distruge, 

dar poate fi acoperit, înăbușit, uitat, părăsit. 
Dar la ce bun? 


Ei, asta-i întrebarea, de ce? Pentru că omul cade în robia 
aceasta a plăcerii, a poftelor. 


Știţi, mă gândesc să nu cădem și noi în păcatul infatuării (când vorbim 


de poporul lui Israel), și să vorbim, mai bine, de infatuarea noastră, a 


creștinului 
La fel. putem cădea în acelea fi păcate... 


Așa cum evreii s-au îndepărtat de statutul de "popor ales", rezumându- 
ne la dimensiunea umană, nu se petrece, acum, cu creștinii, același lucru? 


Nu știu dacă v-am vorbit eu de Rabindranath Tagore... 

Cum să nu? Da, cu parabola aceea, cu lanţul... 

Ei. așa se pune problema cu creștinii, bieţii creștini! Vă 
spuneam, dintre toti cei care au revoluționat lumea in 
secolul XX. iată, acest indian, Gandhi, cu iubirea lui Hristos a 
revoluționat-o. a revoluționat India și a dus-o la libertate. 
Acu'se intenționează, poate ați auzit, să i se facă 
înmormântare creștinească și lui Lenin. 


Nu, n-am auzit. 


Păi, scrie și în ziare, că vor să-l scoată de acolo, din 
Mausoleu. 


Ce spuneți de asta? 

Ei, de-acuma Dumnezeu știe noi ne rugăm pentru toți! 
Dar bietul popor rus își dă seama. 

Și pe Stalin, voiau să-l ducă în Georgia. 

Da, da. Apăi, lui i-au făcut înmormântare... 

Când, acuma? 

Atunci, în '53. 

A fost creștinească? 

Da, mai e vorbă? A fost ordin în (ară. Cel puţin în 
România, s-au tras clopotele la toate bisericile din țară și s-a 
făcut pomenire. Au fost delegaţi de la partid în toate 


bisericile, să vadă dacă se face slujbă. 


Ei, n-am știut de asta, nu eram nici născut atunci! Dar cum, a lăsat 
Stalin testament? 


Nu se știe cine, dar a fost ordin atunci... 

S-o fi gândit el... Și? 

El era chinuit sufletește - Stalin. 

O mai fi și acuma, spun eu. 

Da, o spune Milovan Djilas, între altele... 

A omorât milioane de oameni, cum o să fie fericit? Țineţi minte, în 

Ucraina, numai acolo au murit două milioane de oameni... 


Oameni bolnavi, săracii... Dar spune o concubină a lui că, 
noaptea, cobora în subteranele Kremlinului și se îmbrăca 
când în preot, când în episcop, da... El făcuse seminarul, dar 
nu-l terminase. Avea coșmaruri, frământări. lar faptul acesta 
e cunoscuț “Iubea muzica și pentru un disc al unei cântărețe 
i-a trimis cântăreței 20.000 de ruble. lar ea a venit și i-a 
mulțumit în felul acesta, i-a spus: "Scumpe Iosif 
Vissarionovici, vă mulțumesc, știți ce-am făcut? Am dat banii 
pentru restaurarea unei biserici!" Colonelul care o însoțea a 
spus: "Am eu grijă. Iosif Vissarionovici..." Dar Stalin a avut 
grijă să nu pățească nimic. El avea remușcări, eu îl deplâng. 
Da. a fost mai chinuit decât săracu' Lenin... 


Lenin, se spune, era pe sfert sau pe jumătate evreu, nu? 
Aicea, așa-i. Avea sânge și de colo, și de colo. 
Dar Marx și Engels au fost evrei... 

Engels nu a fost evreu. 


Părinte, poate ar fi bine să vă întreb dacă ați cunoscut evrei, dacă ați 
vrut să cunoașteți reprezentanți ai "poporului ales"? Deci, ai poporului care 


l-a dat pe Hristos. Aţi vrut să le pătrundeți psihologia, felul de a fi? 


La părinții mei am cunoscut. Bunăoară, tata, cu gândul să 
dea copiii la școală, a cumpărat de la un cumnat al lui o 
bucăţică de pământ, la Bacău, și și-a făcut o casă. Și aveam 

Chiriaș un evreu, invalid din primul război mondial, 
Steinbock. Era chiriașul nostru, dar noi nu ne puneam pro- 
bleme... de-astea, de rasism... nu, în casa noastră n-a existat 
asemenea problemă. Eu, când veneam de la Roman, de la 
seminar, opream acolo și luam un pahar de sifon. Și mă scria 
la socoteală și, când era să-mi plătească chiria, mă scădea. 
Nevastă-sa, sărmana, era niţel bolnavă mintal și venea pe la 
noi pe la (ară. Cunosc evrei care s-au convertit și i-am 
prețuit foarte mult. Fu m-am cunoscut în tinerețe cu 
Wurmbrand... 


Cunosc evrei care s-au convertit, 
și i-am prețuit foarte mult 
Cu N. Steinhardt am fost 
într-o comuniune adevarată. 
Steinhardt era foarte smerit. 
Nu e cu putintă, 
fără cunoașterea Adevărului 
și fără să ai sentimen tul că te afli 
în Adevăr, să ai liniște 


Cine-i? Că nu știu! 


Richard Wurmbrandt, celebru... Evreu convertit, celebru, 
Moscovici, tot convertit, care-i acum la Hamburg. 


Da' l-ați cunoscut bine și pe Nicu Steinhardt, nu? 
Ei. cu el am fost, așa, într-o comuniune adevărată... 

Prin ce an v-aţi cunoscut? 


Prin 71-72. Cum? Printre apropiații mei. de suflet, era 
Aurel Broșteanu, un om pentru care am un cult, o venerație, 
da... 

Au fost doi frați, Aurel și Traian Broșteanu, ultimul era 
comunist, dar idealist. Era, odată, împotriva referendumului 
Constituţiei lui Antonescu, apoi a fost cu Pătrășcanu. 
Pătrășcanu, ministrul justiţiei, iar el secretar sau subsecretar 
de Stat. Când a fost demis Pătrășcanu, el și-a dat demisia 
personal și din partid. 


Și a făcut până la urmă pușcărie? 


Nu știu ce s-a mai întâmplat. Dar eu mă refer la Aurel 
Broșteanu. care era magistrat, și din pricina fratelui său a 
ajuns un fel de notar. Aurel, foarte învăţat, colaborase la 
"Gândirea" lui Nichifor Crainic, în calitate de critic de artă. 
Și el. prieten cu Ștefan Neniţescu, care a fost primul 
profesor de estetică literară, și apoi, intrând în politică (prin 
'27-'28), i-a urmat Tudor Cianu. Atunci l-am poftit să-i facem 
o vizită lui Neniţescu. pe "Ana Rosetti" nr. 8. Și. când eram 
la Ploiești, venea la predică. Când am venit la București, ne 
întâlneam în casa lui Ștefan Neniţescu. 


Deci, mergeați în casă la Neniţescu și vă întâlneați cu Aurel Broșteanu... 


Cu Broșteanu veneam de la Ploiești. Și veneam în casa lui 
Neniţescu lunar. Aveam întâlniri duhovnicești, literare, 
spirituale - cum vreți să le numiţi - și veneau Dinu Pillat, 
Edgar Papu. Octav Onicescu. fata lui Dinu Pillat. profesoară 
de engleză, căsătorită cu un inginer... 

Cum o chema? 


Monica... 


..ah, Monica Pillat, da, și ea scrie... 


Da, fată bună... larăși, am găsit acolo o profesoară, fata 
unui medic din Ploiești, Sachelarie. Și... Nicu Steinhardt. 
Dintre toți, el era cel mai retras. Mi-aduc aminte, în camera 
aceea, oarecum mărișoară, a lui Ștefan Neniţescu, el se 
retrăgea în dosul unui pian. Acolo stătea, în penumbră. Da, 
foarte smerit, foarte smerit... Așa am jăcut eu cunoștință cu 
oamenii aceștia. 

Apoi, in toamna lui '73, am venit la București, chemat la 
facultate, întâi ca duhovnic spiritual (vreun an și ceva), iar 
din '74 mi-au dat catedra de Teologie Fundamentală și 
Istoria Religiilor. Apoi, în '77, când a venit Patriarhul lustin, 
a deschis, a scos la concurs catedrele, pe mine m-a rugat să 
iau catedra la Omiletică și Cateheză, pedagogie creștină, că 
am experiență. Și apoi, mă vedeam mai des, atunci, cu 
Stefan Neniţescu. lar fratele Nicu venea la biserică aici, la 
Sf. Silvestru. 


Ce discutați? 


Vă spun, nu discutam politică, chiar evitam. L-am 
întrebat de câteva ori doar pe Ștefan Neniţescu de 
colaborarea lui cu Titulescu, că au fost într-o intimitate 
deosebită. Dar, încolo, numai teologie șifilosofie. Centrate, 
gândirea noastră si discuția, pe spiritualitate. Se preocupa 
Stefan Neniţescu mai ales de Sf. Maxim Mărturisitorul și de 
Sf. Grigorie Palama. Om distins, citea curent în latină, știa 
niţel grecește, nu mai vorbim de lim- 

bile europene moderne, pe care le vorbea curent. între ele și 
italiana. Nu mai vorbesc de germană, franceză, engleză... 


Dar de ce se preocupa de Sf. Maxim Mărturisitorul și de Sf. Grigorie 
Palama? 


II preocupau. De-acuma mergea către esențial. înțelegeți, 
sfredelirea și coborârea în adânc - esențialul. Nu e cu 
putință, fără cunoașterea Adevărului și fără să ai sentimentul 
că te afli in Adevăr, să ai liniște! Or. un asemenea om era. Și 
toți cei de față, toți care eram acolo, și Octav Onicescu, și 
Dinu Pillat. și Edgar Papu, și Aurel Broșteanu. eram în 
căutare și comuniune. 


Dar, dintre toți, numai Nicu Steinhardt era evreu, nu? 


Da, dar era botezat. 
Știu, din pușcărie, din '60. 


Eu am o venerație pentru el... Și problema se pune așa, 
fundamental: de oriunde ai veni, convertirea este capitală, 
este esențială. Când a spus Sf. Apostol Pavel că "In Hristos 
nu mai este iudeu sau elin, bărbat sau femeie, rob sau 
liber", ci toți sunt una, în Hristos - da... Și, am mai constatat 
un fapt: când un evreu se convertește profund, e o revelație! 

Convertirea evreilor va însemna, 
cu adevărat, o anticipare a veacului 
viitor, 
un moment capital de trecere către 


Cerul cel Nou și Pământul cel Nou 


Mi-aduc aminte din tinerețe, aveam vreo treizeci de ani 
când mă întâlneam cu Richard Wurmbrandt și cu soția lui, 
Binţea. Și azi îmi zic că n-am auzit de cineva, ca de această 
femeie, să fie prinsă atât de puternic, și ființa ei întreagă să 
se simtă într-o plenitudine când rostea numele lui Hristos... 
Da... De aceea, eu o trăiesc (potrivit Scripturilor/ viu. 
Convertirea lor va însemna, cu adevărat, o anticipare a 
veacului viitor, un moment capital, de trecere către Cerul cel 
Nou și Pământul cel Nou - când e o convertire autentică. Și 
eu am cunoscut evrei care s-au convertit autentic! 


Spuneti-mi, Părinte, cu Nicu Steinhardt ce discuții purtați? 
Numai duhovnicești, absolut. M-a luat și de duhovnic... 
Dar, vă amintiţi, care erau nedumeririle lui, care erau întrebările lui? 


Nu mai avea nedumeriri duhovnicești... In Hristos, el 
descoperise totul. I-a răspuns la întreaga problematică 
umană. 


Da? 


Absolut, o pot mărturisi. Pentru că, repet, permanent se 
simțea în el dorul de a pătrunde mai adânc, mai adânc... de a 
înțelege mai adânc, și simţea că în Hristos este revelația - în 

plenitudine. Nu mai avea indoieli... 


Nu îndoieli, ci nedumeriri. Mai pot fi discuţii de 
interpretare a unor pasaje... 


„„Era un iluminat. Avea o intelegere adâncă... avea și 
capacitatea de a sfredeli, de a merge către esență, și se 
simțea o iluminare, pentru că ducea o viață curată. Da. se 
lupta să-și convertească (în adânc, adică) și subconștientul, 
și inconstientul... 


Dumneavoastră i-ați fost duhovnic lui Steinhardt și înainte, și după ce s- 

„„. călugărit, da, da! El venea de la Rohia la București să-și 
ia pensioara. El a avut, aici, la București, o garsonieră. 

Unde era? 

Vis-r-vis de Universitate, lângă biserica din fața 
Universităţii. Si el n-a fost hirotonit. A fost monah, dar n-a 
primit hirotonie de diacon sau preot. 

Era frate. 

Nu, monah. Așa și semna: Monahul de la Rohia. 

Monahul Nicolae... Dar nu a fost hirotonit pentru că nu a vrut? 

Nu stiu, nu cunosc mai multe. 

Ați fost la el la Rohia? 

Am fost, dar nu când era el la Rohia, mai înainte. 


Da, e depărtișor... lângă Târgu-Lăpuș, am fost și eu la mormântul lui. El 
a fost bibliotecar acolo... Am văzut și biblioteca... Dar, spuneți-mi, când a 
fost pe cale de a primi rasa monahală v-a cerut sfatul? 


A. da, da, nici vorbă! Și am fost cu tot sufletul pentru. 


Era de mai demult înclinat să meargă la mănăstire sau a fost așa, un 


lucru de moment? 


Dorul lui de a merge până la capăt a fost ăsta, înțelegeți? 
Adică, în sensul în care a spus acel om duhovnicesc: "Numai 
cel care nu ajunge la capăt se întoarce..." El] e din cei 
care nu s-au mai întors. Or. dorul lui era de a merge... așa 
zicând, omenește vorbind, și cât e dat omului, până la 
capătul adevărului, acolo unde e întâlnirea tainică, adevărată 
a omului cu Dumnezeu. Nu în sensul... cum am spune, "până 
la epuizare", că nu poți epuiza adevărul. E inepuizabil (si 
existența), dar să mergi până la acea stare în care să simţi că 
vasul tău s-a deschis, deplin, și ai sentimentul întâlnirii cu 
Dumnezeu. Ai simţirea, adică ai trecut de la gândire la 
simţirea lui Dumnezeu, și, în definitiv, doar Dumnezeu este 
Revelația Supremă. Adevărul Suprem. Cel care iți poate 
umple spiritul, ţi-l poate transfigura. El a simţit chemarea 
asta demult. Demult, prin însuși faptul că el n-a consimțit la 
nici un fel de compromis. Observaţi, i s-a ofe-rit libertatea. 
pentru a fi martor al acuzării... Or, asemenea oameni, nu fac 
compromis cu Adevărul, nu fac. Poate e și un lest al 
trecutului... Purtăm în noi toată Căderea, tot Păcatul 
umanității, dar, deodată, te trezesti că mai adânc decât 
păcatul e spi-ritul, înțelegeți? Da, el. Păcatul, te poate 
înăbuși, întuneca, dar nu te poate ucide - în adânc. 

De ce a ales el Rohia? 


Cred că ţi legătura lui cu P.S. Justinian Chira a contat 
mult. 


Cine-i Justinian Chira? 


Justinian Chira a fost călugăr, stareţ la Rohia, după aceea 
a ajuns Episcop-Vicar la Cluj. Și iubea Rohia, acuma-i 
Episcop de Maramureș și. totodată, un om curat - Justinian 
Chira. Acolo parcă era în preajmă și o casă pentru 
intelectuali, cum se obișnuia pe timpul lui Ceauș eseu... 


înăuntru era, în Mănăstire? 


Da, și s-a adunat acolo o bibliotecă... și poate s-o fi 
cunoscut cu Părinţii de acolo și l-au cucerit. A fost benefi. 
pentru ei și pentru el, da... 


Nicu Steinhardt era curat ca o 
lacrimă. 
El se purificase, se curățise, 
dar, neincetat, se afla în starea 
ae afi nemulțumit de sine 


Ce vă revine mai des în memorie din întâlnirile cu monahul Nicolae? 
Sau cu Nicolae Steinhardt - înainte de a fi fost monah? 


Dorul lui, dorul lui de a deveni tot mai bun... 
Cum se simțea asta? 


Păi, o și mărturisea, mereu. Eu nu pot să spun... de la 
spovedit. 

Da, da... 


Da! nici n-am ce să spun. Era atât de curat, ca o lacrimă. 
Eu n-am găsit la acest om așa, păcate capitale. El se 
purificase, asta pot să o spun. Da, se curățise, dar, neincetat, 
se afla în starea aceasta de a fi nemulțumit de sine însuși. 
Observați? Asta-i starea autentică a omului. Să nu rămâi... 
Când ai ajuns mulțumit de tine, s-a încheiat. Spiritual, ești 
aproape mort. Or, el avea starea aceasta, a spiritului viu care 
simte de-acuma lărgimea spațiului. Cum spunea Sf. Grigorie 
de Nyssa: "Celui ce aleargă nu-i lipsește infinitul 
spaţiului, celui ce caută nu-i lipsește infinitul 
adevărului", și totdeauna are sentimentul că restul este 
"mai" infinit decât ceea ce a dobândit. 


Infinitul se află mereu în afara ta... 


Da, da, da! Deschiderea către infinit. El avea conștiința 
asta, conștiința de a fi fără capăt. 


Dar în discuțiile dumneavoastră cu Steinhardt nu reveneau preocupările 
lui? Nu la spovedanie, în discuțiile obișnuite... Că era preocupat și de 


muzică, și de poezie, și de artă plastică - la toate se pricepea. 


Eu, ca preot, mă angajam mai puţin în discuții de genul 
ăsta... Dar ca teolog discutam cu el. 


Dar cu evreii necreștinați cum v-aţi împăcat? Cum ați dialogat cu ei? 
Nu prea am avut de-a face... Când eram student, locuiam 
intr-un cartier, lângă Biserica Dobroteasa, unde erau foarte 


mulți evrei, dar. 

toată viața, eu am avut o atitudine... firească, adică, nu-i in 
mine o dimensiune rasială. înțelegeţi? Cu oricine pot să 
comunic. Asta-i structura mea, firea mea... De orice nație ar 
fi acela... 


Dar sunt preoți antisemiți? 


N-as putea să mă pronunt, dar eu plec de la acest concept 
al Ortodoxiei, pe care-l trăiesc foarte viu. Nu știu dacă vă 
spuneam, sunt trei moduri cu privire la chipul lui Dumnezeu 
in om. Cum este concepută condiția umană (definiţia 
umană)? Pentru un catolic, suflarea divină de viață asupra lui 
Adam a insemnat un dar supraadăugat. Or, prin păcat s-a 
luat acest dar. și a rămas omul ca natură pură. Se luptă 
teologii catolici să definească, dar e foarte greu, că n-ai cum. 
Ce-i aia "natură pură", adică fără Dumnezeu? "Natură pură”, 
un fel de introversiune antropocentrică. Pe de altă parte, 
protestanții văd in căderea omului in păcat distrugerea 
chipului divin. Da. așa-i omul pentru ei, ca un buștean, ca un 
pietroi, și se mântuie printr-un act declaratoriu: "Jertfa lui 
Hristos te mântuiește..." 

Pentru ortodox. Suflarea Divină de viaţă este energia 
divină. Este har divin, nesecat - mă înțelegeți? Și-atunci, în 
starea de păcat omul nu pierde chipul, propriu-zis. ci se 
intunecă, mintea nu mai distinge clar între bine și rău. Inima 
se pervertește, voința se slăbește, dar de distrus, chipul lui 
Dumnezeu nu poate fi distrus. Pentru că, întâi, suportul 
fundamentării este harul. Divinul. Și atunci, eu in orice om 
văd o urmă a chipului divin. Fie el preot, hindus, european, 
american... 


Deci, în două cuvinte, ca să încheiem capitolul Poporul lui Israel, v-aș 


ruga să-mi spuneți care-i rolul jucat până la venirea lui lisus Hristos și 

rolul jucat după venirea lui Hristos. 


E limpede! Până la venirea lui Hristos, ei au avut această 
misiune, vocaţie divină, de a pregăti. Dar mai ales prin 
Profeţi. Aici trebuie văzută misiunea lor. Gândi(i-vă, vă 
spuneam că Părintele Stăniloae avea cartea aceasta ultimă 
în lucru: Chipul profetic al lui lisus Hristos. E uimitor, 
cel care citește cu ochii duhului Vechiul Testament, 
deslușește acolo întregul Chip al Mântuitorului. Atât 
Dumnezeirea Lui, cât și umanitatea Lui. Și, mai ales, Crucea, 
pătimirea Lui (Isaia, capitolul 53). 


Omenirea nu poate fi salvată de un om, 
pentru că, propriu-zis; originea omului 
nu este stmplu-umana, Ci divin-umană 


Aţi vorbit cu Părintele Stăniloae despre cartea aceasta la care faceți 


referire? 

Da, am vorbit, în linii mari. 

Spuneti-mi și mie două cuvinte despre carte. 

Atât pot să spun, în mare era tare pătruns de viziunea 
Profeţilor, în care Hristos se desena tot mai mult, Chipul Lui 


ieșind în lumină, întâmpinând întruparea. 


Deci, preia de la toți Profeții Chipul lui Hristos și îl tâlcuiește, da? 


Reface așadar Chipul Mântuitorului din fiecare profeție în parte? 


Așa e, da... 

Care este sensul acestei reluări? 


Citatul acesta, vă spuneam, pe lângă Isaia 53 (Isaia care 
afost numit și - Evanghelistul Vechiului Testament), mai 
avem Isaia 7. 14: "Pentru aceasta Domnul meu vă va da 
un semn: lată, Fecioara va lua în pântece și va naște fiu 
și vor chema numele lui Emanuel." 

în capitolul 53 sunt pătimirile Lui, atât de puternic expri- 
mate... Gândiţi-vă: "Cine va crede ceea ce noi am auzit și 
braţul Domnului cui se va descoperi?/ Crescut-a 
înaintea Lui ca o odraslă (adică înaintea Părintelui 
Ceresc), și ca o rădăcină în pământ uscat; nu va avea 
nici chip, nici frumuseţe, ca să ne uităm la El, și nici o 
înfățișare, ca să ne fie drag (cum a pătimit pe Cruce)! 
Dispreţuit era și cel din urmă dintre oameni; om al 
durerilor și cunoscător al suferinţei, unul înaintea 
căruia să-ţi acoperi faţa; disprețuit și nebăgat în 
seamă./ Dar El a luat asupra-Și durerile noastre și cu 
suferinţele noastre S-a împovărat. Şi noi îl socoteam 
pedepsit, bătut și chinuit de Dumnezeu./ Dar El fusese 
străpuns pentru păcatele noastre și zdrobit pentru 
fărădelegile noastre. El a fost pedepsit pentru 
mântuirea noastră și prin rănile Lui noi toţi ne-am 
vindecat." Și. un alt citat, cu deosebire semnificativ, acolo 
unde e profețită Nașterea de la Bethleem: "Și tu, 
Bethleeme, deși ești mic între micii lui Iuda, din tine 
va ieși Stăpânitorul peste Israel. Iar obârșia Lui este 
dintru început din zilele Veșniciei.' Ca Fiu al lui 
Dumnezeu din veșnicie. Mesia numai așa poate fi conceput. 
Deci, in divino-umanitatea Lui. Omenirea nu poate fi salvată 
de un om pentru că nu este simplu-umană, ci divin-umană. 


Atunci numai Dumnezeu-Omul ne poate salva! 

Vă întrebam, care a fost rolul jucat de poporul lui Israel după venirea 


lui lisus Hristos? 


După venirea Lui, poporul lui Israel e, totodată, martor al 
întrupării (venirii) Fiului lui Dumnezeu în lume - ceea ce este 
semnificativ. S-au născut atâtea școli mitologice care au 
tăgăduit pe Hristos... Niciodată poporul Israel nu L-a 
tăgăduit ca realitate istorică. Acesta-i un fapt de mare 
însemnătate. Mă înțelegeţi? 


Sper că da. Tocmai, dacă nu mă înșel, în Epistolele Pauline există o 
referire privitoare la momentul recunoașterii de către evrei a lui lisus ca 


Mesia. 


In Epistolele Pauline e vorba de altceva, v-am spus. 
Faptul acesta-i de mare însemnătate: L-au recunoscut ca o 
realitate istorică. Insă au făcut din El fie un rabin, fie un 
revoltat... Nu L-au acceptat. Cel care tâlcuiește revelator 
taina lui Hristos si în raport cu Israelul este Sf. Apostol 
Pavel. Și, îndeosebi în Epistola către Romani, capitolele 9,10 
și 11 sunt dedicate acestui fapt, acestei situaţii religioase 
existențiale - cum vreți s-o numiţi - în care, ca o confesiune, 
ca o mărturisire. Apostolul declară: "Spun adevărul în 
Hristos, nu mint, martor fiindu-mi conștiința mea în 
Duhul Sfanţ./ Că mare îmi este întristarea și 
necurmată durerea inimii./ Căci aș fi dorit să Tiu eu 
însumi anatema de la Hristos pentru fraţii mei, cei de 
un neam cu mine, după trup." Sunt două mărturii de 
genul acesta in Scriptură: una în Vechiul Testament, și una 
aici, in Noul Testament. Cea din Vechiul Testament este a lui 
Moise, atunci când el era pe Munte să primească Legea, iar 
ei, israeliții, erau la poalele Muntelui. Au turnat Viţelul de 
Aur și, când a coborât Moise, zice Dumnezeu: "Lasă-mă să 
pierd neamul acesta!" lar Moise spuse: "Doamne, mai 
bineșterge-mă pe mine din cartea Vieţii..." Așa și 

aici, la Sf Apostol Pavel. Deci, este expresia supremă din 
partea unei persoane umane, de jertfa pentru neam, pentru 
popor. Atunci, Sf. Apostol Pavel spune: "...fraţii mei, cei de 
un neam cu mine, după trup,/ Care sunt israeliți, ale 
cărora sunt învierea și slava și legămintele și legea și 
închinarea și făgăduinţele." Adică, lor li s-a dat tot, 
observați. Sunt relevate aici, foarte bine, de către Sf. Apostol 
Pavel, darurile încredințate. Da. lor li s-a dat... "Ai cărora 
sunt părinţii și din care după trup este Hristos, Cel ce 
este peste toate Dumnezeu, binecuvântat în veci. 
Amin!/ Dar nu așa ar fi căzut cuvântul lui Dumnezeu: 
căci nu toţi cei din Israel sunt și israeliţi;/ Nici pentru 
că sunt toţi urmașii lui Avraam, sunt toţi fii, ci «întru 
Isaac, a zis, se vor chema ție urmași». (Romani 9,5 -) ". EL 
Apostolul, vede că. nici vorbă, nu poate fi lepădat - o taină a 
răbdării lui Dumnezeu. "Oare lepădat-a Dumnezeu pe 
poporul Său? Nicidecum! Căci și eu sunt israelit, din 
urmașii lui Avraam, din seminţia lui Veniamin. Nu a 
lepădat Dumnezeu pe poporul Său, pe care mai înainte 
l-a cunoscut" (Romani 11, 1-2). "Nu voiesc, fraţilor, ca 
voi să nu știți taina aceasta, ca să nu vă socotiți pe voi 
înșivă înţelepţi, că împietrirea s-a făcut lui Israel în 
parte, până ce va intra tot numărul neamurilor./Şi 
astfel întregul Israel seva mântui, precum este scris. 
«Din Sion va veni Izbăvitorul și va îndepărta nelegiuirile de 
Ia lacov;/ Și acesta este legământul Meu cu ei, când voi 
ridica păcatele lor». | Cât privește Evanghelia, ei sunt 
vrăjmași din pricina voastră, dar cu privire la alegere 
ei sunt iubiţi, din cauza părinţilor./ Căci darurile și 
chemarea lui Dumnezeu nu se pot lua înapoi" (Romani 


11. 25-29). Acest cuvânt - "Căci darul lui Dumnezeu și 
chemarea..." este, alături de altele, unul dintre cuvintele 
adânci ale Scripturii - îi privește nu numai pe evrei... Sunt 
încredințat total, potrivit unei legi logice: numai Iubirea, 

întruparea Iubirii. El este Dumnezeul Iubirii. Oamenii nu pot 
fi. Şi- atunci. numai întoarcerea lui Hristos va salva lumea. 
Dar iată celălalt cuvânt care m-a frapat, care a fost un mare 
temei pentru conștința mea și un mare răspuns, "Darul lui 
Dumnezeu și chemarea Lui nu pot fi luate". Ce vrea să 
spună acesta? De multe ori, în istorie, în viața personală, te 
întrebi: "Cutare, uite, e ticălos fi reușește, creează, aproape 
se afirmă ca un geniu." Dumnezeu nu e ranchiunos. Darul pe 
care ţi L-a încredințat, îl păstrezi. De tine depinde ca tu să 
rodești in el, mai mult sau mai puțin - înțelegeți? Da, nu se ia 
înapoi darul! Și aici este un răspuns adânc și la misterul 
răului. Da, hotărât, răul nu-i fundamental, e un parazit. 


Marxiștii, tocmai pentru că au socotit 
factorul economic drept fundamental, 
nu au putut rezolva problema 
economică. 

Turnul Babei a fost primul stat mondial 
desacralizat și totalitar 


Părinte, putem vedea în respingerea lui lisus Hristos ca Mesia de către 
poporul lui Israel o legătură cu masoneria? Putem vedea în masonerie o 
reacție a poporului lui Israel față de creștinism? Așa a fost posibilă apariția 


lui Marx, Lenin și Troțki, de exemplu? 


Se știe acum că masoneria a apărut în Anglia în 1717. In 
ce context a apărut? Breslele de zidari, din vremea aceea, s- 
au unit într-o asociaţie. Faptul a fost provocat tot de conflicte 
de muncă. Au organizat, deci, prima societate masonică 
(mason=zidar). Ei s-au răspândit în Franţa, în Bavaria și în 
alte zone. A fost, sigur, masoneria, îmbrățișată și de unii 
evrei. Care erau principiile lor? Credinţa în 

Dumnezeu ca intr-un principiu, într-o formă deistâ. Ce 
înseamnă deism? Deismul este o religie filosofico-naturală 
după care se mărturisește Dumnezeu drept Creator al lumii, 
și care a primit legile lui in creație, dar lasă pe urmă liberă 
creația. Adică, omul să facă el. să conducă el... nu mai este 
intervenția lui Dumnezeu. De aici, se înțelege, nu mai e 
vorba de credința in întrupare. Pentru că Întruparea 
inseamnă venirea Fiului lui Dumnezeu în lume, pentru a se 
ocupa de lume. Deci, o îndepărtare de întrupare, de Biserică. 
Și, in linii mari, astea sunt ideile masonice. O altă teodicee. o 
altă relație a omului cu Dumnezeu. Se știe că, în pregătirea 
Revoluţiei Franceze, activau în Franța asemenea cercuri. Pe 
lângă alte cercuri, cum erau enciclopediștii. Uneori au 
conlucrat, alteori au fost in separare. Nu m-aș implica prea 
mult aici, înțelegeți? Orice atitudine umană este complexă, 
oricare. lar factorul religios este fundamental implicat. Nu 
vedeți. în Bosnia-Herţegovina, oamenii superficiali consideră 
că motivul și factorul fundamental este cel economic. Așa 
credea Marx, înțelegeți? Și tocmai pentru că au socotit 
factorul economic drept fundamental, nu au putut rezolva 
problema economică. Pentru că ea nu poate fi rezolvată 
decât in întregul complex uman și social în care spiritul 
decide. 


Este ceva aici care-mi amintește de farisei. 


Sigur. Era vorba de acest dramatism, tragismul de-a 
dreptul, al fariseilor, pe care Mântuitorul îl evidențiază într-o 
lumină cu totul specifică. Anume, vedeţi mutarea accentului 
pe împlinirea poruncilor (amintiţi-vă parabola vamesului și a 
fariseului), o mutare de la relația personală cu Dumnezeu. 


Deci, o relație tehnică... 

Nu doar tehnică, asta se deduce, de la Dumnezeu la 
porunci, și de la porunci la cel care le împlinește. Și-atunci 
se mută, oarecum, accentul de la Dumnezeu către lege, către 
plini-rea poruncilor, deci, implicit, către om. Usor, luneci și 
ajungi cu accentul pe om. Or, aceasta dezvăluia o tragedie 
adâncă a acestui neam, anume: o formă oarecum de 
desacralizare; dar păstrând, în același timp, în subconștient, 
nu în conștiin(ă, vocația de Popor Ales. 


Spuneam ieri, că  degenerarea grupărilor creștine insuficient 


înduhovnicite duce la gnoză și la ideologie. 


Sigur că da, dar, mai departe, păstrezi în conștiința ta 
vocația de Popor Ales, cu o chemare în lume, în istorie. Dar o 
transmiti în istorie desacralizată. 


Adică, trece din divin spre om! 
Da, într-o dimensiune antropocentrică. Accentul cade pe 


om. Și, mai departe, o asemenea poziţie se descarcă în 
istorie, se transmite în istorie. înțelegeți? Deci și în forma ei 


desacralizată. Mai departe, influențând în istorie, se 
transmite și altor popoare. De altfel, așa au apărut, chiar 
înainte de Hristos, imperiile. Vă spuneam de Turnul lui 
Babel, care a fost primul stat mondial desacralizat și 
totalitar. Alt lucru e să contaminezi și tu istoria prin această 
pozi-ție! De bună seamă, frații noștri evrei, Israelul, rămân 
încă o instanţă de dialog pentru lumea creștină, dar rămân o 
instanţă statică prin faptul că nu mai poartă în ea statutul 
bidimensional al condiției umane și al vocației umane... 


Divin-umane... 

Sigur că da, divin-umane. Rupi oarecum de sacru, așa 
cum s- a afirmat fariseismul, le miști mult in lumesc... 


„„„pe orizontală, uitând verticala, nu? 


Da, da, da. Desigur, noi vorbim de teism. de credința intr- 
un Dumnezeu, și intr-un Dumnezeu-Creator. Totdeauna 
folosim sintagma "conceptia iudeo-creștină". pentru că. 
împreună cu ei. noi credem in Dumnezeu-Creatorul lumii, 
față de alte religii care sunt panteiste. Dar această instanţă 
de dialog, paralelă, pe care o avem cu ei. suferă de static. 
înțelegeţi? Unul dintre gânditorii contemporani (Kaplan mi 
se pare că se numește), observa în acest sens: "Da. legea are 
drept de vot. Dar nu are drept de veto ". 


Ce înseamnă, adică? 


Adică, legea are valoarea ei - in istorie - dar nu ne putem 


opri la ea. Pentru că problema capitală este (cum am spus 
aseară) Iubirea, legea fundamentală a existenţei. Este 
Hristos. A fost cineva. în lume, care să împlinească total. în 
plenitudine, Iubirea? 


Da, Hristos! 
Nu, în dimensiunea antropocentrică... 


Nu ştiu asta, nu cred. 
Nu există. Or, Hristos este Cel care a întrupat Iubirea, dar 


Hristos se descoperă ca divino-umanitate, nu, simplu, 
umanitate - in dimensiune antropologică. O dată cu această 
temă fundamentală a istoriei, a salvării omului prin Iubire, 
apare cealaltă temă, 

lot atât de fundamentală (sau corelativă ei), anume: omul 
dintru început a fost conceput într-o divino-umanitate (a fost 
creat după Chipul lui Dumnezeu și în vederea unei nesfârșite 
asemănări cu el) și, din pricina Căderii omului, a venit Fiul 
lui Dumnezeu și S-a întrupat în Istorie. Atunci, marea și 
unica revelație divină în istorie este întruparea Fiului lui 
Dumnezeu; care, totodată, este întruparea iubirii, a 
adevărului - este referința fundamentală, aceea pe care 
creștinii o recunosc, în fața căreia trebuie să-și pună 
problema și frații noștri evrei, și toate religiile lumii. 


Și Omul, E 
în dimensiunea sa antropocentrică, a 
eșuat. 

Pentru că proiectul divin pentru om 


este 
de a fi divin-uman. Prin Islam, lumea 
„arabă îi ua 
capătă o pondere mondială 


Pentru că în Hristos întrupânduSe Dumnezeu, deci 
descope- rindu-Se divino-umanitatea ca model, pe de-o parte, 
se confirmă definiția originară a omului (că a fost creat după 
Chipul lui Dumnezeu) și, în același timp, se restaurează 
condiția umană, se dă posibilitatea salvării omului - a 
restaurării omului. Aici este problema capitală a istoriei, nu 
doar pentru fraţii noștri evrei din sânul cărora, după trup S-a 
născut Hristos, ci pentru toate religiile. încetul cu încetul, 
celelalte religii vor ajunge să înțeleagă că, repet, acesta este 
centrul istoriei, problema capitală a salvării umane. Omul, în 
dimensiunea lui antropocentrică, s-a dovedit că a eșuat, și 
eșuează, de ce? Pentru că proiectul divin dintru început a 
fost pentru om de a fi divin- uman. De aceea S-a întrupat Fiul 
lui Dumnezeu. De aceea El este, deodată, Centrul Istoriei și 


Sensul Istoriei. Repet și subliniez, nu știu 

cu câtă putere: numai aici e posibilă salvarea umanităţii. 
Omul, /ară Dumnezeu, a dovedit eșecul total al-istoriei. 
Pentru că nu se poate salva singur, omul. De aceea spunea 
Sf. Apostol Pavel: "Căci nu fac binele pe care îl voiesc, ci 
răul pe care nu-l voiesc, pe acela îl 
săvârșesc/.../Mulţumesc lui Dumnezeu, prin lisus 
Hristos, Domnul nostru! Deci, dar eu însumi, cu 
mintea mea, slujesc legii lui Dumnezeu, iar cu trupul, 
legii păca-tului" (Romani 7.19-25). 


Părinte, spuneați odată că a fi fără Dumnezeu este asemenea baronului 
Miinchhausen care se trăgea pe sine, de păr, pentru a ieși din mlaștină... 


Cum spuneam, "prin noi înșine" n-a mai realizat 
umanitatea nici un salt. 


Cum priviți, ca om duhovnicesc, evenimentele care frământă, de 
decenii, Orientul Mijlociu? Au aceste evenimente conotații religioase sau 


sunt numai probleme politice și economice? 


Nu există, pentru persoana umană, o disjunctie. o 
separare intre politic, etic, economic. Omul, dacă vrei să-l 
privești în întregimea condiţiei lui, trebuie să-l ai în vedere 
întâi spiritual (asta-i condiția fundamentală: specificitatea 
umană), etic (moral, deci), social, economic. Totul trebuie 
privit într-o unitate, într-o cuprindere deplină. Și atunci, și 
evenimentele din Orientul Mijlociu trebuie văzute, 
deopotrivă, si sub aspectul religios. Există, azi, marele 
pericol al fundamentalismului islamic, care ia mare avânt. 


Cineva încerca să-mi explice - s-ar părea, nu tocmai greșit - din punct 
de vedere religios, faptul că președintele Irakului, Saddam Hussein, încă se 
află la putere și nu a fost dat jos, deși ar fi putut fi înlăturat, deoarece el e 


sunit, iar acolo sunt majoritari șiiții. 

Sigur, el mizează totul pe credință: "Allah nu ne-a ajutat 
pentru că am greșit noi", în tot cazul ei nu părăsesc... 


Dar de ce nu Lau dat jos cei care puteau, americanii? L-au bătut, dar nu 


l-au dat jos, pentru că el, acolo, e un stâlp în fața fundamentalismuluiîn 


lumea arabă. Asta-i explicaţia, se pare. 


Bine, și asta... Dar eu vă spun un alt aspect. Ce 
reprezenta această lume arabă până la Mahomed? Erau o 
sumedenie, o puzderie de triburi. Or, deodată, Mahomed (e 
socotit profet) ce-a făcut? A luat, din trei surse, elemente 
potrivite pentru lumea arabă. Adică, din vechea lor credinţă, 
din Vechiul Testament și din Noul Testament. Știut lucru, ei 
II venerează, într-un fel, pe Mântuitorul si spun că El va veni 
a doua oară si va judeca. El va fijudecător, deși îl socotesc pe 
Mahomed profet principal. Deci, tot lisus îl va judeca și pe 
Mahomed, nu? Dar ce vreau să spun: o dată cu întemeierea 
Islamului, deodată lumea arabă capătă o pondere mondială. 
Vedeţi ce face factorul religios? Doar la asta dacă vă gândiţi, 
ce reprezintă religia? 


Dar și factorul economic a contat, când au descoperit petrolul... 


Asta se va duce, se va epuiza. Tot ce-i materie, trece. 
Religia - rămâne. Arnold Toynbee, acest filosof al istoriei, 
vede istoria desjaşurându-se in etape, prin intervenții ale lui 
Dumnezeu. Bunăoară, Moise. Ce reprezentau evreii până la 
Avraam si până la Moise? Vă dădeam exemplu popoarele 
arabe și celelalte, prin anumiţi reformatori. Fie Zoroastru la 
iranieni, Confucius și Lao- Tze la chinezi, Buddha ș.a.m.d.; 
factorul religios este esenţial, el îi determină pe ceilalți, pe 
cel etic, social, politic. Buddha a cunoscut răspândirea 
religiei sale nu în India, ci în China. 

Găsesc o similitudine aici,cu lisus, care a fost refuzat de poporul său ca 


și Buddha de indieni. 


Bine, era un alt context, altceva. Dar ce reprezintă 
Hristos în Istorie? Buddha e un aspect secundar, este un om. 
Or, precis, acesta este faptul capital al Istoriei: Arhetipul 
divin-uman al omului. 


Vă întrebam de Orientul Mijlociu... 


Vedeți, în ziua de azi tot pe aspectul religios, etnic trebuie 
să se bazeze stingerea conflictelor. Așa se interpretează 
vizita celor două doamne prim-ministru ale Turciei și 
Pakistanului, în Bosnia- Herţegovina, tot pe temei religios. 
Aici se întâlnesc cele trei religii monoteiste: creștinismul, 
iudaismul și Islamul - în pământul lui Israel. Și vor găsi, în 
cele din urmă, resurse să înțeleagă, pentru că atât 
mozaismul, cât și Islamul au rămas la formele lor 
originare /ancestrale). Toate au fost benefic irigate de 
iubirea creștină. 


Credeţi că în Orientul Mijlociu conflictul este întâi religios? 
Este fundamental religios! 
Deci și rezolvarea lui va fi religioasă! 


Când zic "fundamental", mă gândesc la bază, iar celelalte, 
moralul, socialul și factorul economic, de-aici decurg. 


In 
cele 
din urmă, 
oamenii 
trebuie 
să ajungă 
la 
O 
convergent 


De 

Niciodată speranța 
nu se transformă total în disperare. 
Este o limită a răului 


Părinte Galeriu, i-aţi văzut pe tinerii din decembrie '89? 


Da. Acești copii sunt rodul cel mai ales și curat al 
neamului românesc, copiii noștri din '89, si care descoperă că 
memoria ontologică, adevărul omului, din adânc, nu poate fi 
niciodată distrus. Poate fi înăbușit, obnubilat, la unii pervertit 
sau slăbănogii, dar distrus - niciodată. Așa a și mărturisit 
Ortodoxia totdeauna, față de apuseni, care cred că, prin 
păcate, i-a fost luat omului darul și a rămas o natură pură, sau 
că Chipul lui Dumnezeu s-a distrus total. Ortodoxia spune că 
acest chip nu poate fi distrus, pentru că el este și har, iar 
harul este divin, și țâșnește, iese deodată la lumină - mai ales 
în momente de criză, când omul își epuizează toate resursele - 
speranța strigătului și spiritul salvării. Cum spune la Pateric, 
nu te mai poți suporta. De aceea, nu râul are ultimul cuvânt. 
Răul va fi mereu învins și. în cele din urmă, va fi învins - 
radical și total. 

Or, din acești tineri a ieșit, a tâsnit la lumină tocmai binele 
de nedistrus al condiţiei umane. 


V-am mai întrebat și altădată: cum vedem noi solii, în catacombă fiind? 


Păi, prin aceste fulgerări și străluminăm! Nu observați 
câteodată că cerul e acoperit de nori, dar parcă țâșnește fie 
câte un fulger, fie câte o stea, undeva, din depărtare? Or, așa 
trebuie să gândim. In catacombă fiind, dar niciodată speranța 
nu se transformă total în disperare. Niciodată. Când se 


ajunge... Există o 

limită a răului. Răul e un parazit. El are întotdeauna o limită. 
Numai binele e fără limită. 


Frumos spus: "Răul e un parazit". 


Da. Și repet: niciodată răul nu e fără limită, numai binele e 
fără limită. Răul este dependent și parazitar. 


Dar atunci când ni se pare că suntem năpădiți de rău și nu avem nicio 
ieșire, e numai o părere a noastră? 


Ce spune Sf. loan Scărarul? Sf. Ioan Scărarul spune: "Cela 
ce se află la răscruce și nu știe pe ce cale s-o apuce, 
acela poartă seninul unui orgoliu și-i lipsit de har." Or. 
omul trebuie să se smerească, să iasă din orgoliu, și atunci, în 
smerenie, Îl luminează harul cum zice Scriptura: 
"Dumnezeu mândrului îi stă împotrivă, iar celor smeriți 
le dă har". Asta-i răspunsul. 


La un moment dat, de două ori, a revenit in discuție Hebronul, și mi- ați 


spus că la Hebron... 
Sunt mormintele patriarhilor... 
Da, și se întâlnesc reprezentanții celor trei religii. 


Da, așa este. Pentru că Avraam este deopotrivă un fel de 
începător al neamului evreiesc, la el se referă și Islamul, 
pentru că din Agar, sclava lui, s-a născut Ismail, deci Ismail e 


(mut de arabi, dar, totodată, Avraam e și "părintele 
credinţei", cum îl numește Sf. Apostol Pavel; intră în 
genealogia Mântuitorului. 

Deci, iudaismul, Islamul și creștinismul se întâlnesc acolo. Și ce se 


întâmplă acolo? 


Păi, ce se întâmplă? Omul devine natia, atâta. încât, când 
intri, ai vezi stând în genunchi sau în diverse poziţii de 
rugăciune și câte evreu, și câte un islamic, iar creștinul 
cercetează ca la un pelerinaj, așa. 


Creationismul, fără vreun fel de 
echivoc, 
îl mărturisesc iudaismul și creștinismul. 
Celelalte religii sunt panteiste 


Și deci, acolo, în locul acela, la Hebron, cele trei mari religii monoteiste 


se înțeleg? 


Ei. nu că se înțeleg! Se referă, spiritual, la o obârşie 
comună, la un punct comun... 


Și-s conștiente toate trei? 


Păi, sunt conștienți cei care sunt conștienți. Tine de nivelul 
de conștiință al fiecăruia! 


Deci, acolo intră sau nu intră cele trei religii în dialog? 


Intră ca o sursă. în sensul ăsta. Nu că intră acolo, adică 


acolo nu e o academie unde să stea de vorbă... 
Simbolic... 


Ca o referinţă. Ca o referinţă la Părintele Ceresc. Părinte 
așa. în sensul uman al celor trei credințe, că Părintele ('cresc 
este unul. 

Deci, pornind de la acele morminte de la Hebron, voiam să discutăm 
despre problemele care apar între biserici și între religii. Și voiam să vă 


aduc, aici, problemele legate de Gandhi, Tagore, Sundhar Singh. 


Eu nu iubesc negreșit o tehnologie așa-zis științifică sau 
conceptuală sau livrescă ci o înțelegere mai vie a realității și o 
expresie mai comunicativă, mai directă, dar n-am încotro; nu 
putem găsi alți termeni. Ochiul cu care privește un ortodox 
lumea spi-rituală, lumea religiilor, are datoria, are conștiința 
de a face această distincţie. Și anume, întâi, între religii 
panteiste și religii a căror revelaţie îti arată că universul nu 
se confundă cu Dumnezeu, că universul este o creație, o 
operă a lui Dumnezeu, Creatorul și Părintele nostru, și care, 
deodată, este radical transcendent lumii, mai presus de lume 
- deci, lumea nu e de o esență cu El, dar, totodată, Dumnezeu 
este și imanent lumii, adică prezent în lume prin voința Lui 
creatoare, prin harul Lui, prin energiile lui ziditoare. Clar și 
evident, sunt două religii care mărturisesc această realitate, 
și anume a lui Dumnezeu Creator și Părinte al nostru, și 
lumea ca operă a Lui: iudaismul, mozaismul, dacă vreţi, deci 
religia evreilor, și creștinismul. Intr-un anumit fel, și Islamul 
mărturisește credința în Dumnezeu plecând de la trei surse: o 
sursă a vechii lumi arabe (lumea spiritelor care populează 


natura), sursa Vechiului Testament și a Noului Testament. 
Cele trei surse stau în sinteza religiei sau crezului islamic. 
Lumea apare mai mult ca un veșmânt al lui Dumnezeu. Da" 
creaționismul, fără vreun fel de echivoc, îl mărturisesc, repet, 
iudaismul și creștinismul. Celelalte religii sunt panteiste: 
hinduismul, cu multele lui ramuri, ca și confucianismul, 
Shintoismul și alte religii. în legătură cu marile și diversele 
sisteme filosofice care le-au generat. Mă refer întâi la sis- 
temele filosofice antice, idealismul, religia  stoicilor, 
materialismul, care se înscriu pe o altă orbită, care apelează 
la un principiu uni- 
Cu Părintele Galeriu intre GENEZA și AP(X 'AI.IPSA 


versa! Deci, această destinatie este clară. Cu ce consecințe? 
Consecințe pentru conștiința și responsabilitatea umană de 
însemnătate capitală, salutară, mântuitoare. Un teolog 
contemporan, loan Zizioulas, Mitropolit de Pergam, propriu- 
zis mai mult profesor, pentru că el predă la Universitatea din 
Glasgow, e și profesor la Salonic, observă profund că această 
- să-i zicem - compartimentare a gândirii umane intr-o viziune 
panteistă și intr-o viziune creaționistă îl situează pe om, 
condiția umană, în poziții radical deosebite, diferite. Anume. 
în viziune panteistă adevărul se identifică cu cosmosul. Omul 
identificându-se cu cosmosul și Dumnezeu identi- ficându-se 
cu cosmosul, atunci și adevărul se identifică cu cosmosul. N-ai 
unde ieși din cosmos, altfel spus. Deci, o concluzie se impune 
de la sine: un progres al Omului intr-o asemenea viziune nu e 
posibil. De altfel, raportat la această viziune. înțelegem mai 
bine de ce, în Evul Mediu, scolastica definește adevărul drept 
adaegquatio rei et intellectus. 


Adeguatio Dei et intellectus. 
Adeguatio Christi et intellectus. 
Adevărul înseamnă 
deschiderea spiritului deopotrivă 
pe orizontala și pe verticala existenței 


Și nu e frumos? 


Nu-i chiar... E frumos, dar e simplist și limitat. Adică, 
adecvarea, acordul intre intelect și real, acesta când te referi 
la real, poate să limiteze realul la orizontalitate. Înțelegeți? 

Da. îi lipsește profunzimea. 


De aceea, îl înscrie pe om într-un fel de identificare cu 
realul constatat, hai să zicem, pe calea rațiunii, nu? Și pe cale 
sensibilă. Noi am opina altfel. Și, la o întâlnire cu miniștrii 
învățământului din Europa, la care am fost și eu invitat, care 
a avut loc aici, organizată de Institutul de Educaţie, la 
București, au fost mulți miniștri sau delegați ai lor... 


în ce an? 


în '92. Și am propus mai curând adaequatio Dei et 
intellec- tus sau adaegquatio Christi et intellectus; 
Christi - întrucât în Hristos cele două lumi, divină și umană, 
se unesc într-o singură persoană. Deci, adevărul ca 
deschidere a spiritului deopotrivă pe orizontala și pe verticala 
existenței. Dar să revenim. Dacă, în panteism, adevărul se 
identifică cu cosmosul, eu însumi identi- ficându-mă cu 


cosmosul, si eu nu ies în afara cosmosului, în viziunea 
revelată a Sfintei Scripturi și a Tradiţiei, adevărul nu e iden- 
tificare, ci e comuniune, observă Zizioulas, profund și 
autentic; aşa cum mărturisesc Scripturile, și îndeosebi unul 
dintre bărbații apostolici a sesizat profund asta, Sf. Ignatie, 
purtătorul de Dumnezeu. Gândiţi-vă cum exprimăm noi 
Tainele Bisericii: dumnezeiască împărtășire cu Trupul și 
Sângele Mântuitorului drept comuniune. Observati: 
cuminecare, împărtășire. "Cinei Taie celei de taină, Fiule 
al lui Dumnezeu, astăzi părtaș mă primește!" Mă fa 
părtaș/ Cuvântul părtaș este esențial in relația noastră cu 
Dumnezeu, deci cu Adevărul. Și, deci, poziția mea, condiția 
mea in existenţă: dimensiunile acestei condiţii, posibilitățile 
acestei condiţii de existență sunt într-o continuă dezvoltare, 
creștere. Acum, după acest mic excurs și preambul, în 
legătura noastră cu 

ochiul cu care privim celelalte religii, s-a constatat in istorie, 
bunăoară, in buddhismul clasic sau originar, așa cum a fost 
sugerat și elaborat existențial de Buddha, cu cele patru teze 
ale lui: realitatea suferinței, universală, sau universalitatea 
suferinței, cauza suferinţei, stingerea suferinţei și practic cele 
opt poteci... 


Astea sunt cele patru... 


Da. Ei bine, de-a lungul timpului, mileniilor s-au produs 
modificări. Nu se vorbește de Dumnezeu originar, dar pe 
parcurs diverse curente au început să se apropie și de 
Dumnezeire. Sau hinduismul Vedelor, brahmanic. sau in 
perioade în care se întâlnește cu crestinismul. 


Dumneavoastră îmi puneaţi mie în faţă realități, prezențe in 
aceste religii contemporane sau ale secolului XX. îndeosebi în 
hinduism. Da. M-au preocupat, in prima parte a vieţii mele. 
îndeosebi două personalități: Gandhi și Tagore. 


De ce tocmai ei? 
întâi, erau foarte prezenţă 
în viața lumii... 


In viața lumii, în tinerețea mea. In tinereţea mea, gândiți- 
vă, în vremea studenţiei mele, ei încă trăiau. Si erau 
personalități de mare relief în conștiința mondială. Tagore 
trăiește între 1861-1941, Gandhi trăiește între 1869-1948. 
Deopotrivă manifestau tendinte către un dialog cu 
creștinismul. India era o mare colonie britanică, și ei, în 
prima parte a vieții lor, au cunoscut creștinismul și cultura 
europeană prin desele lor prezențe de studii în Anglia. Tagore 
era 

poet, gânditor religios, filosof. In legătură, întâi, cu Premiul 
Nobel, că ați pomenit. în 1913 a luat premiul Nobel pentru 
literatură. Cel mai reprezentativ poem, după câte cunosc, 
care l-a adus în conștiința europeană, creștină, și a ajuns la 
premiul Nobel, este acea parabolă vorbind despre un bătrân 
care caută piatra filosofală. 


Cea cu piatra și paftaua, centura? 


Da. Piatra filosofală după care umblau alchimiștii Evului 


Mediu, ca să transforme metalele în aur. Mitologia greacă, se 
știe că e vorba și-acolo de un rege care dorea lucrul ăsta, și 
trans- formându-se totul în aur... 


Midas! 


Midas, da! Păi, ce mai mănânci, mănânci aur? Dar aici e o 
altă întorsătură, la Tagore. Bătrânul se încinge cu un lanţ și 
călătorește. E pelerin de-a lungul râurilor, și fiecare piatră 
întâlnită o ciocnește de lanțul lui. Și când ajunge în Europa, 
undeva, într-o luncă, niște copii pășteau vitele și, deodată, 
atenția lor este atrasă de lanţul strălucitor din jurul brăului 
lui. Atunci aleargă spre el. El se întreabă ce se petrece. 
Priveste și el unde priveau copiii, și izbucnește în plâns. Nu se 
oprește ușor. După aia se adună lume, și-atunci el măr- 
turisește, la întrebările tuturor, tristetea  nevindecată, 
durerea. "De- atâţia ani am căutat piatra, am avut-o în mână 
și am lepădat-o". 


Unde? 


Păi unde? El era de-acum, așa cum ar zice Fericitul 
Augustin: "Doamne, Te-am căutat afară, dar Tu erai 
înlăuntru. 

Doamne, Tu erai înlăuntru, iar eu nu eram înlăuntru. 
Eram afară, afară de mine". Adică, această dramă a 
risipirii privirii, atenţiei noastre. De aceea, Mântuitorul 
vorbește de întunericul cel mai dinafară. De obicei, noi zicem 
că afară e lumină, și înlăuntru e întuneric. Atunci când ne 
uităm la o cameră, nu? Eu am avut o experienţă într-o seară. 


în gara din Frankfurt, așteptând o familie care urma să vină 
să mă ia. Și era feeric luminată gara, una dintre gările mari, 
sigur. Dar. deodată, am simțit atât de pătrunzător cuvântul 
Mântuitorului, "întunericul cel mai dinafară". Când lumina 
era afară, dar ea nu-mi spunea nimic și simţeam că lumina 
într-adevăr este înlăuntru. Așa și bătrânul care căutase piatra 
filosofală, nu mai fusese atent: o avusese in mână și o 
lepădase, o pierduse. lar tâlcul parabolei știți care-i? Voi, 
europenii, ați avut această piatră și ati lepădat-o. Iar piatra 
aceasta este Hristos. Deci. Tagore, el ne-a învățat... 


Și spune: Să nu-L aruncați pe Hristos? 


Ce spune Psalmistul: "Piatra care n-au luaţ-o în seamă 
ziditorii, aceasta s-a făcut în capul unghiului". intocmai, 
Tagore citise Scriptura, și Psalmii, și Noul Testament. 


Dar și Gandhi afirmă valorile creștinismului? 


Iar când un misionar englez, care dorea să vină în India să 
propovăduiască Evanghelia, îi scrie lui Tagore. îi cere 
părerea. Tagore spune: "Venili și propovăduiți aici, dar nu 
niște teorii, niște concepte.  Propovăduiţi.  invă(a(i-ne 
iubirea"... Așa gândea Tagore, un iluminat, în felul lui. de 
revelație culturală, originară, primordială. Dar iubirea 
înfăptuită în viul vieţii a arătat-o Gandhi. Dacă 

Tagore este poet, gânditor, filosof, Gandhi a fost angajat in 
viul vieţii. După studii de tinerețe în Anglia, în timpul cărora 
asculta predicatori creștini, cum era Spurgeon, și studia 
Scriptura stăruitor, se dedică acestei misiuni de eliberare a 


individului. Dar informându-se și luptându-se să fie autentic 
în adevăr, la această misiune. întreținea o corespondență în 
vremea sa și cu Tolstoi. 


Un însingurat nu se poate iubi decât pe 
el. 
El nu poate institui iubirea. 
Adevarul și iubirea intră in definiția 
noastră! 


Și de el aș vrea să amintiţi, de Tolstoi. 


Da. Și Ghandi petrece o vreme în Africa de Sud, în 
Transvaal, acolo unde erau mulți indieni, lucrau. Se 
străduiește să le trezească conștiința la adevăr și la iubire, în 
duhul Evangheliei. Unii nu l-au înțeles, l-au lovit, și a stat în 
spital. Mai ales musulmanii nu-l înțelegeau, musulmanii care 
cred intr-un Dumnezeu solitar, metafizic. Trebuie gândit 
faptul că un Dumnezeu solitar, cugetat, solipsist nu poate 
întemeia iubirea în creație. Un însingurat nu se poate iubi 
decât pe el. 


Mai ales pentru că nu comunică, nu? 

Păi, sigur. 

Nu ai cu cine intra în comuniune. 

Da”, nici vorbă! De aceea în Islam a fost posibil așa-numitul 

“război sfânt”, adică să-l ucizi pe celălalt. Aici, Gandhi a avut 
adversari musulmani. El. de-acum, din hinduism trecând la 
viziunea lui Hristos, avea viziunea iubirii, in sensul cel mai 
profund și mai autentic al cuvântului. 


Problema asta v-a fost ridicată și de Andrei Pleșu și Gabriel Liiceanu în 
Dialoguri de seară, problema dacă, în numele cre-dinței tale, al religiei tale, 


poți ucide. 


Hotărât. în duhul lui Hristos e cu neputinţă să rostești un 
asemenea cuvânt. înțelegeți? Hsus Hristos, unicul Dumnezeu 
și om, n-a sacrificat pe nimeni pentru El. ci pe El S-a sacrificat 
pentru umanitate. Și atunci, eu. în numele lui Hristos, nu pot 
sacrifica pe alţii pentru mine, ci doar pe mine pot să mă ofer 
ca sacrificiu. Este irevocabil și ireversibil. 


Andrei Pleșu și Gabriel Liiceanu mergeau mai departe, și vă întrebau 
dacă te poți simți superior, creștin fiind, altor credincioși din alte religii. 


Nu. Termenul de superior sau superioritate este 
inadecvat, trebuie să te simți în adevăr, înțelegeţi? In mai 
multă lumină a adevărului sau în mai puțină lumină a 
adevărului. 


Dar Gandhi cum a murit? 


Da(i-mi voie, că n-am spus tot. Adică, nimeni nu poate 
spune tot. Dar măcar momente esenţiale. Deci, el avea și 
adversari care nu-l înțelegeau, dar nu-l înțelegeau pentru că 
puțini au înțeles că misterul, ființa însăși a iubirii, iubirea - 
cum observa părintele Stăniloae - este și esenţă, și relație. E 
plenitudine, împreună cu 

lumina adevărului. Ea însăși este lumină, iubirea, când este 


ieșire din sine - a trăi viața celuilalt - e purtătoare de lumină. 
Deci nu toate iubirile pe care le numim noi în timpul unei vieți, mai ales 


la tinerețe, sunt cu adevărat iubiri?! 


E o distincţie. Deschidem un alt capitol mai pe urmă: dis- 
stincţie intre eros și agape. Asta după ce vorbim de Gandhi, 
cum a înțeles el iubirea. Vedeţi, pe Gandhi tocmai în acest foc 
al diversității și al adversităţii nu-l vor înțelege toți. El va 
mărturisi; după experienţa lui în Transvaal, din Africa de Sud, 
și încercările prin care a trecut, revine în India; are loc primul 
război mondial la care și ei iau parte, se înțelege, cu Anglia 
împreună, dar după primul război mondial încep să dispară 
imperiile, lupta lui pentru eliberarea Indiei se desfășoară 
acum mai intens; dar după metoda lui, și tocmai încercând 
această metodă în contextul celorlalte revoluții. Deci, revo- 
luția rusă, cu asasinate în masă, luptă de clasă și. distrugeri, 
apoi celelalte forme - fascismul italian, corporatismul por- 
tughez, nazismul german. Să nu-l omitem pe Kemal Ataturk și 
revoluția lui, deci, de după destrămarea imperiului otoman. 
Să numim fenomenul o renaștere a Turciei. Și altele. Mai 
toate aceste revoluții au însemnat folosirea crimelor de 
proporții. Se știe, în Rusia au fost zeci de milioane de morți. 
Or, Gandhi mărturisește - și aici este sublimul - când este 
întrebat: "Unde aţi aflat dumneavoastră principiul călăuzitor 
al revoluției, al eliberării?" în tezaurul hinduist? Nu. Acolo se 
spune doar, în Bhagavad-Gita că, dacă cere cineva un pahar 
cu apă, să-i dai. Asta este universal. "Dar, când am citit în 
Evanghelie cuvântul lui lisus Hristos: «Iubește pe vrăjmașii 
tăi» sau «lubiţi pe vrăjmașii voştri», am tresărit ca un 
iluminat și-am înțeles: asta-mi trebuie". O spusese și Sf. 
Apostol Pavel: ținând adevărul în iubire. Și cuvântul 
consacrat, utilizat atât de mult după 

aceea, este cel al nonviolenţei. Adevărată această zicere: că, 
dacă noi am repeta puțin, am înțelege adevărul ei 
fundamental. Am spus- o și în mărturisire: adevărul - iubirea 
intră în definiția noastră. Poate odată o să reflectăm la asta, și 
mă veţi întreba cum îl putem defini pe om într-un capitol de 
antropologie. Cum înțelegem definiția Sfintei Scripturi 
privind omul, și anume de a fi zidit după Chipul lui Dumnezeu 
și în lumina unei nesfârșite asemănări cu El. Ei bine, iubirea 
intrând în definiția noastră, tot-odată în originea noastră de a 
fi zidiți după Chipul lui Dumnezeu, deci în firea noastră. în 
sănătatea noastră, atunci nu trebuie să fac nici un fel de 
compromis cu iubirea. A răspunde cuiva la rău cu rău 
înseamnă a cădea din iubire. A te lăsa contaminat de rău. Să 
mă las eu molipsit, contaminat de rău, și nu ca prezenţă a 
iubirii, să reprezint eu ceva, nu zic negresit să-l contaminez - 
asta-i lucrarea lui Dumnezeu - dar eu să reprezint realitatea 
esențială a condiției mele. Gandhi, probabil, a înțeles acest 
lucru adânc. 


La procesul lui Gandhi, uluitor, 
completul de judecată s-a ridicat în 
picioare 
când el a intrat în sală. Un om de vreo 
45 de kg 


Și-atunci, întreaga lui concepție și practică revoluționară 
s-au întemeiat pe această viziune: a adevărului prin iubire. 
Adică, omul trebuie să aibă conștiința adevărului, a dreptului 
lui. și așa mai departe, dar prin iubire, nu prin violență. Nu 
era înțeles de toți. Mai ales după 1918, când președintele 
SUA, Wilson, lansase principiul autodeterminării popoarelor, 
atunci era un suflu revoluționar de libertate. pretutindeni. 
Dar el n-a putut spori integral decât mai târziu, încă nu 
devenise un proces istoric. Trebuia să mai apară și al 

doilea război mondial, și încă alte fenomene. Dar deja de la 
primul război mondial când, observați, se destramă imperiul 
austro-ungar, imperiul otoman. Ei bine, în acest suflu 
revoluționar, coreligionarii lui nu-l înțelegeau toți și, într-o 
localitate din India, oamenii nemulțumiți, îndârjiți dau foc 
primăriei, într-o localitate unde, sărmanii, cei care erau 
înăuntru au ars. Apare procesul. La proces, cine este 
inculpatul? Cel care conducea această luptă de eliberare a 
Indiei: Gandhi. O ziaristă indiană, Sapojini Naidu, descrie 
momentul procesului. Spune ea: sala de ședință înțesată până 
la refuz, completul de judecată la locul lui. Este introdus 
inculpatul. închipui(i-vă un om în greutate de vreo 45 de kg, 
încins doar peste mijloc, cu faţa și privirea lui deopotrivă 
iluminate de gândirea răspunderii pe care o poartă. La 
apariția lui - un fenomen: completul de judecată se ridică în 
picioare în semn de omagiu. Nu știu în istorie vreun moment 
simi-lar la care instanța de judecată să se ridice în semn de 
omagiu la intrarea inculpatului. Dumneavoastră cunoasteti? 


Nu, nu-mi amintesc nici unul! 


Păi nu, că nu există! Ca să înțelegeţți ce reprezenta chiar 
pentru instanța de judecată acest inculpat. 


Eugen Ionescu a spus despre Gandhi 
ca este ultimul sfant fără sancțiune 
al Bisericii Bine că-și revine și Cioran. 
Oricum, e penibil ce-a spus el despre Sf 
Pavel! 


Văd că-l iubiți mult pe Gandhi. 


Cu Părintele (hilenu imn’ GENEZA și AP(X'ALIPSA 


Da! cum? Că merită. De aceea, Eugen Ionescu a zis despre 
el că este ultimul sfânt fără sancțiune al Bisericii. 
De ce? 


Bine, n-a fost canonizat, n-a fost trecut în rândul sfinților. 
A, Eugen lonescu a zis de Gandhi. 

Da. de Gandhi. Adică o figură de stil. 

Și Eugen lonescu a fost foarte credincios. 


Și mai ales în partea a doua a vieții lui. sigur, a ajuns la 
conștiința adevărului, că nu se poate altfel. 


Pot să vă spun că am citit ultima carte a lui Cioran și, din '83 încoace, nu 
prea mai este ateu! Nu. Este chiar mistic. 


Sărmanul de el! Un om chinuit. 

Un om chinuit, dar... 

Bine că-și revine. Da. Dar să porti povara atâtor aberaţii 
numai de dragul unui stil și unor expresii socante, percutante 
uneori... 


Poate prin asta i se revelează lui Adevărul. 


Știu de un interpret al lui. un francez care spunea că el e 
de-a dreptul moștenitorul tradiţiei ortodoxe răsăritene, adică 


se străvede imediat în toate expresiile lui. și limbajul lui. și 
sintagmele lui. în dialectica 

lui, și în antinomiile lui, în paradoxurile pe care le folosește, 
se vede imediat că aparţine acestei culturi, că provine de aici. 


Deci, calea poate veni sub tine fără ca tu să știi. 


E o taină a lui Dumnezeu asta. Bunăoară, s-a mai spus și 
despre Nietzsche că, dacă ar fi apărut în timpul lui Luther, 
Luther l-ar fi îmbrățișat. Dar să revenim la Gandhi. Totuși, să 
nu omit: pentru mine, o mare durere a fost la Cioran 
raporturile lui cu sau gândirea lui despre Sf. Apostol Pavel. 
Poziţia în care se situează el față de Sf. Apostol Pavel... 


Dar acum se recunoaște cel puțin mistic Cioran. 


Da. Dar e penibil ce-a spus el. Pentru că te gândești, un 
scriitor a spus: "Cel mai mare chin al iadului nu-s negreșit 
cazonele cu smoală sau furcile sau mai știu eu ce. E chinul să 
vezi ce-au produs gândurile tale, cuvintele tale, faptele tale în 
lume, în sânul semenilor tăi", înțelegeţi? Pe câţi i-ai smintit 
tu, ca să spunem așa, și la Judecată să vezi în urmă, în istorie, 
ce consecinţe au avut ideile tale, și pentru toate prăbușirile 
din cauza lor să zici: deci tu ești vinovat. Tu ai pus piatra asta 
în mișcare. Prin urmare ai o mare răspundere pentru tot ceea 
ce spui, pentru tot ceea ce scrii. Dar să revenim. Gandhi e în 
fața completului de judecată și i se dă cuvântul de apărare. Și 
spune această ziaristă evocată, Sapojini Naidu: "Ascultându-l, 
nu-i găseam pe nimeni nici călăuză, nici asemenea în lume. Și 
deodată mi s-a dus gândul la acel unic moment în istorie, al 


Aceluia care se jertfise pentru lume. Și pe Care acest om, 
Gandhi, 11 urma el însuși, qferindu-se în slujirea lui, 
jertfindu-se pentru salvarea celor prigoniţi“. Reproduc ideea 
exact. Am scris un articol prin 1960 și am făcut și o lucrare de 

seminar, când făceam studii de doctorat despre Gandhi, in 
contextul Istoriei Religiilor. Se stie cum s-a săvârșit din viaţă. 


Omorât. 


Da, în 1948, de oameni care nu-l înțelegeau. Aceste două 
figuri evocate de romancierul francez Romain Rolland: O, 
Gandhi, o, Tagore - asemănându-i cu cele două râuri mari ale 
Indiei... 


Gangele și Inclusul. 


Dar care, vedeți, dezvăluie, aș zice eu, acest consens al 
istoriei: Hristos. Pentru că ei privesc. către Hristos, și Hristos 
din sursa eternă a divinului se adapă. încât e și aici o 
speranță a religiilor care. în ultimă instanţă, vor merge către 
Dumnezeu-Omul. 


Unirea dumnezeirii 
cu umanitatea în persoana 
lui Hsus Hristos, Dumnezeu-Cuvântul, 
este, deodată, unicitatea crezului 
și a mărturiei creștine 
a Bisericii în lume și, totodată, 
centrul către care, în cele din urmă, 


trebuie să ajungă la o convergență 
oamenii! 


Dar dumneavoastră îi spuneți lui Andrei Pleșu, tot în cartea pomenită, 
Dialoguri de seară, că, într-un fel, e adevărat că "Sfinţii tuturor confesiunilor 
stau împreună". Atunci, bănuiesc că și oamenii tuturor confesiunilor vor tre- 


bui, în final, să stea împreună. 

In cele din urmă, trebuie să ajungă. Cum spune Sf. 
Apostol Pavel: "Dumnezeu vrea ca toţi oamenii să se 
mântuiască, ajungând la cunoștința adevărului”. Dar 
adevărul este unul, nu e. cum socoteau cei din Evul Mediu, 
adevărul după rațiune și adevărul după credință. Adevărul 


este Hristos, care a spus: "Eu sunt Adevărul, Calea și 


Viața". Observaţi aici faptul capital al revelaţiei, al 
adevărului. Celelalte religii pot să aibă intemeie-tori, 
reformatori, pot să aibă profeti, Moise pentru religia lui 
Israel, Mahomed pentru Islam. Numai prin actul fundamental 
al coborârii lui Dumnezeu în lume Biserica creștină are în 
centrul ei nu numai un profet, nu numai un întemeietor de 
religie, ci pe Dumnezeu-Omul. Unirea Dumnezeirii cu 
umanitatea în persoana lui lisus Hristos, Dumnezeu- 
Cuvântul, aceasta este, deodată, unicitatea crezului și 
mărturiei crestine a Bisericii în lume si, totodată, centrul 
către care cred că, în cele din urmă, trebuie să ajungă la o 
convergență oamenii; si telul întregii umanități, si 
posibilitatea unirii și mântuirii întregii umanități. Astfel încât 
religiile, eu sunt încredințat, vor înainta progresiv către 
cunoasterea, întelegerea lui Hsus Hristos, unicul Mântuitor 


asa cum a spus el: "Nimeni nu vine la Tatăl decât prin 


H 


Mine, și despărtiri de Mine nu puteriface nimic 
Si iată că omenirea se află încă în această stare 
confuză, instabilă. Hsus Hristos spune: 

"Eu sunt Calea, Adevărul și Viața". 


Supraviețuirea planetară ține, poate, în primul rând, de această con- 


vergenţă a tuturor comunităților religioase. 


Da. Gândi(i-vă mai profund: în religjile si filosoftile 
panteiste, e tensiunea aceasta tot către Dumnezeu, dar ele nu 
pot ieși din această limitare, mărginire a existenței și a 
viziunii existențiale. Ele tind către Dumnezeu, dar - și aici 
este misterul tragic al căderii, și anume, cum 

îl vedem noi - ele sunt sub imperiul lui Lucifer, care i-a ispitit 
pe pro- topărinți: "Veţi fi ca niște dumnezei, veţi fi voi 
dumnezei". Atunci, omul identificând pe Dumnezeu cu eul 
din el. se adoră pe sine. 


Asta-i ispitirea cea mai păcătoasă? 


Asta-i tragismul. Și atunci, el se adoră pe sine, și neavând 
cum să ieși, nu ieși din sinea ta. Deci, omul tinde. pe de-o 
parte, in chip firesc, spre comuniune, tinde către Dumnezeu, 
dar identificându-l pe Dumnezeu cu el însuși; "Veţi fi ca 
niște dumnezeii", asta-i ispita cea mai gravă, demonică, 
luciferică. si care se constată. Vedeți: în lume, astăzi, oamenii 
încă se află în această confuzie. încă nu au curajul să se 
elibereze... 


Să se elibereze de sine? 


Da, de sine. Cum a zis Mântuitorul: lepădarea de sine: 
"cel ce vrea să vină după Mine, să se lepede de sine". Asta-i 
faptul capital. S-a constatat de exegeti că acest cuvânt este 
unic in istoria gândirii umane. Nu l-a rostit nimeni până la 
Hristos, tocmai din cauza acestei căderi a omului care-l 
identifică pe Dumnezeu cu sine, care se centrează în sinea lui. 
vjcotindv.se el una cu. iPumnezeu și-atunci el, omul, nu iese 
din sine Neieșinddin tine însuţi. nu eposibil.să te sui, să te 
inalți. să te depășești. Pentru că. propriu-zis, tinderea e să mă 
depășesc, să fac un salt. Nu e posibilă fără ieșirea din sine'. 
Aici este tragismul - în egoism. în egocentrism. în închiderea 
mea ca-ntr-un mormânt, a observat Thomas Merton spunând: 
"Păcătosul (deci păcatul în forma lui radicală - orgoliul, 
egocentrismul) nu cade în brațele lui Dumnezeu, dar se 
închide în el însuși ca-ntr-un mormânt, se îngroapă în el 
însuși ca-ntr-un mormânt. "Asta e faptul cel mai tra- 

gic al condiţiei umane. Și nu poți ieși decât prin lepădare de 
sine și prin mărturia lui Dumnezeu, radical altul decât tine 
însuți, prin situarea ta în comuniune cu El. Aceasta este 
mărturia, acesta este adevărul condiției noastre de creatură 
în legătură cu Creatorul; a mă realiza în logodnă, în 
comuniune cu Ziditorul. De aceea, o rugăciune a Bisericii, o 
rugăciune folosită atunci când mergem și-l împărtășim pe 
credinciosul care este aproape de hotar, de aceea - mă 
înțelegeţi, noi folosim o rugăciune mai scurtă pentru acel 
moment grabnic, de graniță - spune: "Doamne, să-i fie 
împărtășania aceasta nu spre osândă, sau adăugirea 


păcatelor, ci spre logodirea împărăției Tale." Auziți, 
"logodirea". Deci Tainele (Botez, Mir,  Euharistie, 
Spovedanie și celelalte) sunt o logodnă a împărăției. Biserica 
e numită Mireasa Mirelui, care e Hristos. 


Tipul sfântului, tipul pelerinului 
și tipul mirelui 
sunt intuite profund de Nae Ionescu. 
Noi suntem oameni simpli, 
dar căutători de adevar. 


Persoană - Națiune - Umanitate 
f 


In Ortodoxie, pretutindeni ni se dezvăluie taina aceasta, a 
dialogului, a comuniunii, a logodnei, a cununiei! Poate de 
aceea a intuit așa de profund și Nae Ionescu, când vorbeste, 
în Orizontul Mântuirii, al comuniunii cu Dumnezeu, de trei 
tipuri: lipul sfântului, tipul pelerinului și tipul mirelui. 
Observati, el a intuit profund, și luminos, și expresiv, 
totodată. Or, aceasta este taina. Omenirea nu are altă cale. 
Mi-aduc aminte de un om care il căuta pe Dumnezeu, și 
spunea: "M-am luptat să epuizez, până 

la ultimele posibilități și confinii ale experienţei duhovnicești”. 
E în fiecare din noi această strădanie de a epuiza. Ei bine, 
incercati și dumneavoastră. Epuizaţi toate posibilitățile, toate 
speranțele, toate ofrandele științei, filosofici, artei, gândirii 
umane, ale ideologiilor. Ce dau ele omului? înțelegeți? Și nu 
există altă soluție. 


Noi suntem oameni simpli, dar căutători de adevăr. Și- 
atunci. înțelegem ce ne pot nouă împărtăși celelalte soluții, să 
zicem, din diversele domenii ale experienței umane, le-am 
evocat deja. 


Sper să nu pun o întrebare proastă, dar atunci când te lepezi de sine, ce 
se întâmplă cu specificul tău? Vă pune și Gabriel Liiceanu întrebarea asta, 
"Dacă e un accident că sunt rus, că sunt grec?" - deci, etnia, dacă e un 
accident. Și dumneavoastră răspundeţi că în Scriptură se vorbește de 
Neamuri, și eu respir într-un anumit aer, într-un anumit ethos, într-o anumită 
lume, și acest mediu creează o comunitate de destin cu neamul meu. Dar 
omul are și un specific al său, în cadrul neamului, ca persoană! 


Da. dacă vreți, sunt trei categorii definitorii (care definesc 
condiția umană): persoană, națiune, umanitate. M-ati înțeles? 
Și întâi persoana. Aici e chiar un specific al Ortodoxiei. In 
comuniunea mea cu Dumnezeu, întâi 11 contemplu pe 
Dumnezeu, așa cum mi S-a revelat, ca Persoană revelată 
treimic: Tatăl, Fiul și Duhul Sfânt. E. aici, o distincţie între 
Ortodoxie și Apus. Apusul, se știe, îndeosebi de la Fericitul 
Augustin, contemplă Dumnezeirea întâi ca esenţă, ca natură, 
ca ființă, și apoi ca persoană. lar un teolog apusean se în- 
treabă și el: dacă fondul existenţei e natura divină, esența 
divină, atunci actul de adorare. în ultimă instanţă, cui se 
adresează? Fsenţei? Dar cum pot eu să înțeleg, să-mi întățișez 
esența, să-mi reprezint esența? Cu esența pot să intru în 
dialog personal? Nu pot. 

Nu pot? 


Nu. Și-atunci el, vedeți, subliniază această stare de spirit a 


Apusului, care situează pe om în abisul de care vorbeam și 
altă dată. Or, în Răsărit, persoana se impune în prim-plan, iar 
esența, natura este un conţinut al persoanei, pe care fiecare 
Persoană Divină o poartă. Persoana: Tatăl ca Tată, Fiul ca 
Fiu, Duhul Sfânt ca Duh Sfânt. Deci, pentru noi persoana este 
o realitate fundamentală. Persoana divină și, implicit, 
persoana umană. Când Dumnezeu a suflat suflare divină de 
viață în fața lui Adam, atunci l-a instituit ca persoană. 
înțelegeţi? 


Cred că da, Părinte. 


n 


Și-atunci, când zicem "lepădarea de sine ", nu înseamnă 
anularea persoanei, ci lepădarea de ceea ce demonul a 
adăugat persoanei, adică orgoliul. Deci, lepădarea de această 
stare orgolioasă, de această instituire a mea, egocentrică. 


Am înţeles, cred, bine. Acum am înțeles, vă spun cu toată sinceritatea. 
Da, cu Dumnezeu eu nu pot comunica decât ca persoană. 


Deci, orgoliul e ca un manșon care se opune atingerii mele de Dumnezeu 


și îmi obturează Calea. 


Exact, gândi(i-vă, cine este cel mai liber, din toată 
existența, de orice fel de egocentrism? E Mântuitorul. 
înțelegeţi? 


Da, desigur. 

Eu Íl institui pe tu, și tu, 
la rându-ți, mă institui pe mine. 


Pot să aibă această lumină și cei 
nebotezați? 
Răul este în voința  pervertită a 
persoanei, nu în esență 


El este Cel care spune: "Nu caut voia Mea, ci voia Tatălui 
Meu" (cuvintele pe care le spun, nu le spun de la Mine, ci de 
la Tatăl, înțelegeți?). "Eu ce am auzit de la Tatăl, aceea vă 
spun": și, totuși, El nu anulează persoana. "Eu și Tatăl, una 
suntem": eu-ul nu este anulat, nici pomeneală, ba dimpotrivă, 
eu-ul meu atunci se instituie real în existenţă, când se află în 
dialog cu cineva. Când mă aflu în dialog cu mine însumi, eu 
mă îngrop in mine. 


E autism. 


Absolut. De aceea s-au impus. în secolul XX. și acești doi 
adânci gânditori: Martin Buber și Ferdinand Ebner (M. 
Buber, evreu, și F. Ebnen austriac), și alţii, ca G. Madinier. Ei 
au constatat că eul nu ajunge la conștiința de sine, ca atare, 
decât în raport cu tu, mă înțelegeţi? 


Martin Buber are și o carte intitulată chiar Eu și tu, scoasă de 
Editura Humanitas. 


Ich und Du. eu am citit-o din tinerețea mea. acum s-a 
tradus în românește. Or. retineti: eul meu în relaţie cu tu. el 
se constată, se instituie în existenţă, deci eu îl institui pe tu, și 
tu mă institui pe mine... In conștiința de sine, mă pricepeţi? 
Deci, nu se anulează, ci, mai degrabă, eu am conștiință de 
mine, când eu te afirm pe tine, și tu mă afirmi pe mine. 


Cu Părintele Galeriu între GENEZĂ tși APEX'A LIPSĂ 


Dublă determinare. 

Da, absolut. 

Dar știți germană? 

Citesc. Am învățat în seminar, așa, niţel. 

Asta-i grozav. 

Nu așa grozav, dar... 

Poate că aici, dacă tot le-aţi amintit, ar trebui să discutăm și problemele 
ivite între Catolicism și Ortodoxie. Dar poate că, înainte, ar trebui să 
epuizăm, măcar în parte, această... 


De epuizat e greu, pentru că Adevărul este inepuizabil... 


N-am discutat, până acum, decât de Gandhi și Tagore. Il adu-sesem în 
discuție și pe Sundhar Singh. 


Da, Sundhar Singh m-a preocupat mult de tot, iarăși, din 
tinerețe. Tagore, stiti, a fost și în România... 


Știu, știu, în 1926. 


Da, în 1926, cu fata lui, și am cunoscut persoane care, 
atunci, l-au văzut faţă către faţă. 


Și erau entuziasmate? 

Da' cum să nu! Sigur, avea ceva... 


Avea harismă? 


Dacă vreți, da. Eu am citit, din el. .cum. într-o dimineață, 
deodată. întreg mediul în care petrecea el a fost iluminat. 
Aerul, pomii, florile din jurul casei lui le vedea, toate, scăldate 
într-o lumină. Unii se întreabă: "Pot să aibă această lumină si 
cei nebotezaţi?", cei necreștini, adică... 


Da, e o problemă interesantă, importantă. 


Da, eu cred că tot omul participă la suflarea divină 
primordială. 


Asta-i generozitatea Dumneavoastră sau generozitatea Bisericii 
Ortodoxe? 


Si a Ortodoxiei, pentru că Ortodoxia spune despre Chipul 
lui Dumnezeu în om că poate fi întunecat, slăbit, pervertit - 
dar nu distrus. De ce? Pentru că participă la acea suflare 
divină de viață care a rămas adânc în condiția umană (de 
nesters), pentru că binele, repet, este de nedistrus. Numai 
răul este înscris în voința pervertită a persoanei, deci nu în 
esență, dar binele este esențial, înțelegeți? 


Da. 
Așa, în Vechiul Testament avem momente de har. de 
iluminare, la un Moise (care vorbea cu Dumnezeu) și la 


Profeti (care aud glasul lui Dumnezeu). 

Viaţa lui Sundhar Singh a constituit, 
pentru mine, un moment semnificativ 


Dar de ce v-a interesat Sundhar Singh? 


Numai o clipă! Mi-aţi mai trezit un moment, al lui Tagore, 
în care acesta era pe apa Gangelui și, către seară, ultimele 
raze ale soarelui scăldau apa și, totodată, valurile se 
îngemănau cu scânteierile soarelui. Vedem spuma lor și 
țâșnirile arteziene din valuri (cum s-ar petrece în curcubeu, 
dacă vreţi), în această priveliște aproape sacră (da. nici 
vorbă, harul lui Dumnezeu, energiile divine sunt prezente în 
existenţă) și, deodată, un pește mare, dar, mai ales, de o mare 
frumuseţe, țâșnește din valuri și conferă acelei priveliști, și 
bogăție, dar și colorit; și sonoritate, dacă vreți. 


Și dinamism. 


Și dinamism, întocmai. Și atunci, două atitudini: Tagore 
trăia ceva asemănător revelaţiei - revelaţiei naturale, se 
înțelege - în care se străvedea lumină, har, putere, bogăție 
divină. In același timp, barcagiul exclamă: "Ah! Ce ciorbă aș 
mai face!" Altă atitudine. Bine zicea Gustave Thibon: 
“Bunurile din lume sunt pentru noi sau ferestre, sau oglinzi". 
Sau ferestre către Dumnezeu, nu? Sau oglinzi in care mă gust 
pe mine; pofta mea, egocentrismul meu. 


Deci, unul, uitându-se la păun, îi vede penajul, altul se gândește să-l 
facă friptură! 


Da, da, același lucru. lar Sundhar Singh, acest convertit, 
m-a preocupat din tinereţe, am citit viața lui. Au apărut la noi 
cărți despre el, traduceri, între altele, de Pr. Mihai Bănăţeanu 
și alții. 

El a făcut acele profeţii legate de România. 


Eu am citit viața lui. Acelea... Mai târziu am aflat de ele. 
Am citit convertirea lui. care m-a pătruns, și care, de-a lungul 
anilor vieţii, a constituit (și ea), pentru mine, un moment 
semnificativ. 

Era, deci, născut in 1890, și la paisprezece-cincisprezece 
ani - acolo maturitatea e mai grăbită, din pricina climei - vede 
pe misionarii care  propovăduiau pe Mântuitorul și 
răspândeau Biblia. Se creează un șoc in interiorul lui. la un 
moment dat. ia Biblia și-i dă foc. Tatăl lui îl mustră (era un 
hinduist), și-i spune că asemenea acte nu sunt demne de un 
om. Atunci, starea lui de criză, în sensul autentic al 
cuvântului, crisis înseamnă judecată - îl duce intr-un moment 
de limită. In noaptea (mi se pare) de 15 spre 16 decembrie 
1904. el strigă: "Doamne! Doamne! Dacă Tu ești viu. aşa cum 
spune Evanghelia, cum spun Apostolii. arată-mi-Te!" Dacă 
nu, el era hotărât să se arunce înaintea trenului de Bomba), 
care trecea pe acolo, la patru dinspre ziuă. Și-atunci. in starea 
asta, după ce face o baie, se aruncă în rugăciune, in 
așteptare. Și, deodată, in încăperea în care el se zvârcolea 
spiritual, ii apare Mântuitorul și îl încredințează că .este Viu. 


în ce chip i-a apărut? 


Fața Mântuitorului i s-a arătat și L-a recunoscut în 
Unicitatea Lui. Și-atunci. primind această revelație, ii spune 
tatălui său: "Sunt creștin!". Acesta, obligat de legile societății 
in care trăia și ale crezului lor, nu-l mai ține lângă el. E nevoit 
Sundhar Singh să plece din casa lui și are momente de 
experienţă uluitoare. Este lovit, este bătut, aruncat la pământ. 
Și. văzând și sânge, cineva se apropie si aduce in căușul 
palmelor apă și ii dă să bea, de trei ori. Și. când ia seama mai 
bine, 

mâinile erau străpunse de cuie, erau mâinile Mântuitorului 
care il îngrijeau. Altădată, este aruncat într-un puț părăsit, de 
vreo 25 de metri adâncime, și cineva îi întinde o frânghie și îl 
scoate la lumină. 


"Ca să dobândești totul, 
trebuie să lepezi totul" 


Merge și propovăduiește in Europa, asemeni lui Tagore; le 
spune: "Voi L-aţi avut pe Hristos și L-aţi pierdut." Mi-aduc 
aminte că atunci când vede niște avioane trecând cu zgomot 
asurzitor, spune: "Uite, ce viaţă este în bobul de grâu care 
crește și dă pâine - nu-i nici un zgomot acolo. Iar civilizația 
cât e de zgomotoasă!" 


Poate că ar trebui să vă întreb de ce Mântuitorul tocmai lui i S-a arătat, 


care era un păcătos și... 
Ei, nu era un păcătos. 
Păi, a ars Biblia. 


A ars-o dintr-o criză de conștiință, ca să afle Adevărul, în 
luptele lui lăuntrice. Da' Saul n-a prigonit pe creștini? Și 
tocmai lui i S-a arătat Hristos și a devenit Sf. Apsotol Pavel. 
Adică, oamenilor care merg până la limită, cum spunea Sf. 
Ioan al Crucii: "Ca să dobândești totul, trebuie să lepezi 
totul". Cel care merge până la limită, acela va dobândi. Cei 
care lucrează cu jumătăţi de măsură, aceia-s căldicei. Ori ești 
fierbinte, ori ești rece! Aici e marea problemă, capitală. 


Părinte, să revenim la revoluție... 

Revoluţie... Da... Cuvântul re mi-aduce aminte că unul 
dintre cei care au făcut acest demers a fost Charles Peguy. 
Anume, revoluție; orice mișcare, orice progres în existenţă, 
orice suis - dacă vreți - în existentă nu se poate înfăptui decât 
plecând de la sursă, de la statutul original. E foarte important 
lucrul acesta. Deschid o mică paranteză. Sartre încerca, 
săracul, în perioada lui mar-xistă, să spună că existența 
precede esența. Vezi ce formulare filosofică? încercarea de a 
răsturna valorile. Încerca să spună atunci că noi producem 
(nu realizăm) esența. Va să zică, esența este consecutivă 
existenței. Sau este rezultatul existenței. EI a încercat s-o facă 
pe  existențialistul.  Existenţialismul porneste de la 
Kierkegaard - care poate fi socotit părintele existenţialismului 
modern, și de la alţi filosofi, cum ar fi, de pildă, Berdiaev, care 
a fecundat și fertilizat (într-un anumit fel) gândirea 
existențialistă europeană, după emigrarea lui din Rusia, prin 
Praga, în Germania, apoi în Eranța. Sau alt existențialist 
creștin. Gabriel Marcel. Sartre a vrut și el să fie existențialist, 
dar, îmbinând existențialismul cu marxismul, cu necredinta 
(sărmanul de el!), a vrut să spună lucrul acesta că "existența 
precede esența" sau, altfel spus, că noi producem esența. Fi. 
n-a reușit, vă dau acest amănunt, oferit de Jean Guitton. care 
ne spune că. în ultimele zile ale vieții lui. el a mărturisit 


conștiința misterului. 

E o cerinţă a spiritului uman să ai 


despre 
existență o vizjune unificatoare și 
coerenta. 


In lipsa acesteia, 
apar angoasa și schizofrenia. 


Adevărul nu este identificarea mea 
cu lumea, ci dialogul cu Dumnezeu. 
Comuniunea cu Dumnezeu - 
un dialog și o creștere infinită. 
De aceea spune Sf. Apostol 
Pavel: "Să creștem in Domnul” 


Și anume, dacă Dumnezeu a spus lui Adam: "Dacă veți 
gusta din Pomul Cunoștinţei Binelui și Răului, veți 


muri". Nu a zis "Din Pomul Răului"; a spus așa pentru că 
Binele rămâne fundamental și esențial. Nu uitaţi, copii! Asta-i, 
pentru formarea și viziunea voastră, capital! Tot ce vă spun e 
pentru că, de la aceste linii fundamentale, directoare, poți 
construi viziunea, poți s-o envisajezi, cum spun francezii, să-ți 
înfățișezi "o concepție de viață unificatoare și coerentă", ca să 
folosesc cuvintele lui Francois Jacob. Deci, zice Francois 
Jacob - acest om cultivat, cuminte, care a luat Premiul Nobel: 
"E o cerinţă a spiritului uman să ai despre existență o viziune 
unificatoare și coerentă. Iar în lipsa acesteia apar angoasa și 
schizofrenia". 

Revenim; or, noi ne luptăm să vă dăm aceste linii 
fundamentale, directoare, pe temeiul cărora poți să-ți 
înfățișezi o viziune unificatoare și coerentă asupra existenței. 

Cuvântul re-voluție. Acest re ne dirijează către sursă, 
către revenirea la sursă. Mărturisire, deci, a oamenilor care 
nu o apără 

negresit, prin angajarea lor în structură, ca preoți sau ca 
teologi, și care ar părea, unora, că sunt obligați să zică așa: 


nu. ci. iată, un gânditor, mirean, dar subtil, cum e Charles 
Peguy. Revenire la sursă și căutarea de acolo, de la sursă, a 
noi energii, a noi puteri. O spun astăzi și interpreți ai 
filosofici, istorici ai filosofici: cum poți să guvernezi lumea în 
lipsa unei surse fiindamentale in care să-ți găsești energii și 
putere, a unei surse originare și transcendente? Nu poți. Și- 
atunci. Revoluția, care înseamnă o treaptă în mișcarea soci- 
etății, în mișcarea lumii, a unei lumi obosite, stătute, ruginite 
- cum s-o înnoiești. s-o reîmprospătezi, fără referire la sursă. 
înțelegeţi? Deci. întrebarea dumneavoastră care este? 


Este legată de revoluția teologică. 


în teologie, nu se poate vorbi, propriu-zis. de revoluție, în 
accepțiunea ei socio-politică. Pot fi înrudiri sau. da. sinonimii - 
omonimii, mai degrabă. în teologie, noi avem cuvintele 
Scripturii, când Mântuitorul îi spune Sf. Petru: "Mână la 
adânc”, adică, în teologie se adâncește, mai ales. Și. prin 
adâncire, noi ne împărtășim de noi resurse din infinitul 
Revelaţiei - repet, noi resurse. Pentru că Revelația, 
descoperirea dumnezeiască, hotărât, este infinită 


Dumnezeu 
nu are un înainte și un după. 
Revoluţia înseamnă neiîncetata noastră 
adăpare din Hristos 


De ce se spune că în Hristos este Revelația totală, plenară, 
și dincolo de Hristos nu se mai poate vorbi de o altă revelaţie? 
De ce? 


Cu Părintele Galeriu între GENEZĂ și APOCALIPSĂ 


De ce? 


Pentru că e Dumnezeu și Om. Și, mai analizat încă, 
Dumnezeul cel veşnic, Cel fără de început și fără de sfârșit, 
mă în(elege(i? Cel care nu are un înainte și un după. Si 
atunci, aso- ciaţi cuvântul după la Veșnicia lui Dumnezeu și 
la cei care gândesc la altă revelaţie, din moment ce Hristos 
nu are un după, mă înțelegeți? Nu poate fi vorba, chiar ca 
termen, de ceva după El, pentru că Dumnezeu nu are un 
după El. Nu știu dacă mă exprim clan inteligibil, și, totodată, 
să zicem, plastic. 

In El e plinătatea Revelaţiei, și atunci sporul meu spiritual 
e creșterea mea în Hristos, în Duhul lui Hristos. Căci 
Dumnezeu ne încorporează în Hristos, prin Duhul Sfânt. 
Adică, același Duh, care e în Hristos, luminează și creșterea 
mea în Hristos. De ce? Hristos însuși, Fiul lui Dumnezeu, S-a 
întrupat de la Duhul Sfânt, din Fecioară. Și atunci, Chipul lui 
Hristos ia chip în mine în Duhul Sfânt. Mă aflu în același Duh, 
de aceea spune Sf. Apostol Pavel: "Cel care nu are Duhul 
lui Hristos, nu este al Lui". Or, în Duhul lui Hristos ne este 
dată o creștere în infinit, noi și noi descoperiri. Cum spune Sf. 
Apostol Pavel: "Cele ce ochiul n-a văzut, urechea n-a 
auzit, la inima omului nu s-au suit, acelea le-a pregătit 
Dumnezeu pentru cei ce-L iubesc pe Dânsul'". Revenim, 
revoluția înseamnă atunci neîncetata noastră adăpare din 
Hristos. El ne-a dat poruncă, făcând fericiți pe cei care sunt 
flămânzi și însetaţi de dreptate, de dreptatea Lui, de sfințenia 
Lui. lar pilda lalanţilor, iarăși, tocmai asta spune, că 
înmulțind talanții (cel cu cinci, încă cinci, cel cu doi, încă doi), 
Dumnezeu îi primește cu această întâmpinare: "Bine, slujitor 
bun și credincios. Peste puțin ai fost pus, peste multe te voi 
pune. Intră întru bucuria Domnului tău“. Fiecare termen de 


aici are o semnificaţie cu totul 

particulară. "Bine, slujitor bun și credincios". "Bine" - in 
fiecare zi a Creaţiei, când apărea ceva nou, spune Scriptura: 
"Si a văzut Dumnezeu că sunt bune". Vedeți? "Slujitor 
bun" - asta e situarea mea în fața lui Dumnezeu. El este 
Domnul și Dumnezeul meu, eu sunt slujitorul Lui. Nu-i așa, 
Mântuitorul însuși S-a făcut slujitor, ca pe noi să ne instituie 
în această calitate și calificare excepțională. "Fiul Omului n-a 
venit să I se slujească, ci El să slujească", să-Și dea viața, preț 
de răscumpărare pentru mulţi. Altfel spus, calificarea mea de 
slujitor nu înseamnă o minimalizare a mea. o situare a mea 
într-un fel de împuținare în existență (mă înțelegeţi, nu?), ci. 
dimpotrivă, condiția optimă a existenței mele. Da, căci El 
însuși S-a făcut slujitor și lucrător. "Bine, slujitor bun ", Cu 
adevărat eu sunt bun prin împărtășirea mea cu Cel care este, 
unic, bun - Dumnezeu. "Peste puțin ai fost pus” - este uluitor 
cuvântul. Ceea ce știu este puţin, dar este infinit mai mult 
ceea ce mi se oferă în continuare. "Peste puțin ai fost pus, 
peste multe te voi pune" - împărăția lui Dumnezeu este o 
multiplicare și a talanților, și a lucrării talanţilor. Veacul viitor 
nu înseamnă stagnare în creație, ci. real, este un viitor. 


In continuă mișcare... 


Absolut, într-un suiș continuu, o dinamică a existenţei. 
"Peste multe te voi pune", "intră întru bucuria Domnului tău" - 
nu este mai mare bucurie decât a Adevărului și a actului 
creator, cum zic Părinţii (și Augustin, și Isaac Sirul. 
"Bucuria i-a venit din Adevăr", din adecvarea mea, cum 
am mai spus-o, comuniunea mea cu Dumnezeu, cu Hrisţos, 
știind că Hristos este plinătatea, "pentru că toate printr- 
însul s-au făcut", nu-i așa? Deci, creația întreagă. Și. cum 
spune Mântuitorul: "Viaţa veșnică 

aceasta este. Să Te cunoască pe Tine, singur, 
adevăratul Dumnezeu, și pe lisus Hristos pe care 
Tu L-ai trimis". "Intră întru bucuria Domnului tău”. 


Privirea în oglindă 
se va transfigura în privire directă, 
față către față. 
Trebuie sa mori întâi păcatului 
Tatăl meu până acum lucrează și eu 
lucrez! 


Adică, în plenitudine, fără rezerve, fără ecran, în 
comuniunea la cu Dumnezeu, în care trupul însuși se 
transfigurează, se înduhovnicește si devine veșnic. Pentru că 
Mântuitorul a ridicat trupul, materia, de-a dreapta lui 
Dumnezeu. Altfel spus, l-a umplut de veșnicie; de participare, 
nu-i așa, la plinătatea Adevărului.-In această stare nouă, noi 
suntem deschiși, cum spune Sf. Apostol Pavel: "Noi privim 
ca în oglindă, ca-n ghicitură", or, privirea în oglindă se va 
transfigura în privire directă, "faţă către faţă". Pentru că 
păcatul va fi distrus. Când Moise striga: "Arată-mi faţa Ta", 
Dumnezeu i-a răspuns: "Nu poate cineva să vadă Faţa lui 
Dumnezeu si să trăiască Pentru că trebuie să mori întâi 
păcatului, adică să ucizi în tine ceea ce a ucis vederea ta față 
către față, ceea ce a aruncat in agonie sufletul tău într-o 
nemurire agonizantă și o agonie nemuritoare. Asta-i osânda. 
Ei, atunci, în starea aceasta, repet, privirea în oglindă se va 
transforma în privire directă, față către față, nemaifiind 
ecranul acesta. 

In această comuniune - noi știm toți, avem experienţa vie - 
din comuniunea  alterităților (nu  opușilor), în această 


comuniune a distinctelor, mereu se naște - nu-i așa? 

Rămâi uimit, zice Eminescu: "Multe flori sunt, dar puține/ 
Rod în lume o să poarte./ Toate bat la poarta vieții./ Dar se 
scutur multe moarte." Vedeţi? Dacă omul poartă atâta 
potențial in el, potențial seminal, să zicem, și care se risipește 
în pustiu, atunci spiritul care stă la bază ce potențial seminal 
extraordinar are! In Scripturi, cuvintele, sau nu. sămânța 
este Cuvântul lui Dumnezeu, nu-i așa? Ce potențial de gând, 
de idei, de cuvinte se află în spirit! 

Atunci,  intuind ceva din misterul veacului viitor, 
Apocalipsa exprimă această realitate uluitoare, când spune 
că: "Pomul din Noul Ierusalim, Pomul Vieţii, rodește de 
douăsprezece ori pe an". Ce va fi în veacul viitor? Spuneau 
unii că în veacul viitor vom privi, vom cânta, vom iubi. Prea 
puțini spuneau că vom crea, înțelegeți? Or, nu se poate asta. 
Că, altfel, vorba unui scriitor mucalit, dacă-i numai privire, ca 
la spectacol, pasiv, noi vom cânta, vom murmura și vom iubi. 
"Ah. ce plicticos e raiul!" - zicea un scriitor. în replică. 

Comuniunea între noi, dacă este atât de bogat generatoare 
in idei, comuniunea soț-soție, închipuiți-vâ. dar și comuniunea 
cu Infinitul; dacă în urma noastră e o bogăție a creației, 
uluitoare, ce va fi viitorul? Doar nu s-a oprit creația "Tatăl 
Meu până acum lucrează și eu lucrez!" 

Cineva spunea: "Bine, dar ce ne facem? Au fost specii care 
s-au pierdut". Ei, s-au pierdut ele din orizontul acesta al 
aparențelor, să zicem. Dar, dincolo de lumea fenomenelor sau 
aparențelor “fenomen asta înseamnă, ceea ce pare/ sunt 
rațiunile lucrurilor. 

Psalmistul spune: "Pus-a în vistierii adâncurile", și Sf. 
Vasile cel Mare, tâlcuind, se întreabă: "Poate ar fi trebuit 
zis. «Pus-a vistieriile în adâncuri;;'', și. în altă parte, 
spune: "Înţelepciunea Ta e adânc mult". Și atunci, "pus-a 
în vistierii adâncurile" - în vistieriile lui Dumnezeu sunt și 
rațiunile 

lucrurilor, nu? - și chipul nostru creat după Chipul lui 
Dumnezeu, cel rânduit în proiectul dumnezeiesc, acel 
protesis ton eonon, acea perspectivă a veacurilor. Vedeţi? 

Și atunci, iată, revenim la sursă, tocmai la acel lanţ inițial, 
la perspectiva veacurilor care îşi au rădăcina în Unul 
Dumnezeu. 


Tatăl, Fiul și Duhul Sfânt, Una sunt, 
în distincție absolută și în unitate 
absolută 


Berdiaev, în Sensul creaţiei, spune, la capitolul în care se referă la andro- 
gin, că în Hristos au fost reunite principiul masculin și principiul feminin și 
că, la Creaţie, principiul feminin a fost luat din Adam, și de aceea Hristos 
este Om Desăvârșit. Dumneavoastră spuneați, se pare, că nu are dreptate... 


Hai s-o spun sub o formă plastică, deși prozaică. Cred că în 
orice demers noi trebuie să dejugăm în Dumnezeu, în Sfânta 
Treime, înțelegeți? Și-atunci, acest act care înseamnă sorbire 
din sursă, din sursă directă, îndumnezeire, noi, deodată, îl 
avem. Afirmarea persoanei în comuniune absolută de esenţă. 
In Taina Prea Sfintei Treimi, ni se descoperă nouă întâi (acest 
întâi nu-i conside-rat de vreun fel temporal, nu, ci în sensul. în 
înțelesul modului cum ni se revelează nouă Dumnezeirea și 
cum o putem descrie): Tatăl este Dumnezeire - izvor, cum va 
spune Dionisie Areopagitul, pigaia Teotis. Teotis înseamnă 
Dumnezeire, în limba grecească. lar pigaia, la feminin, este 
Dumnezeirea izvorâtoare. înțelegeți? Izvorâtoare, ca adjectiv - 
pigaia.  Dumnezeirea  izvorâtoare, Care-i Tată, e în 
comuniune eternă (din veci), cu Fiul şi Duhul Sfânt. Or, noi ce 
constatăm? V-am spus și rândul trecut, de la începutul 


Scripturii ni se revelează Treimea. "La început a făcut 
Dumnezeu Cerul și Pământul". In general, în Vechiul 
Testament numele lui 

Dumnezeu se atribuie Tatălui, nu? Și a zis Dumnezeu, deci a 
rostit cuvânt, deci ne dezvăluie pe Dumnezeu-Cuvântul: "Să 
fie lumină". Iar Sfinţii Părinţi, bunăoară Sf. Calist Catafigiotul 
(din Filocalie) afirmă aceasta: lumina - gândiți-vă la norul de 
lumină care-l insoțea pe Israel în pustie, la norul de lumină de 
pe Tabor - ne dezvăluie pe Duhul Sfânt, care, mai apoi, este și 
numit ca atare. "Duhul lui Dumnezeu odihnea asupra 
adâncului de ape" - la începutul Creaţiei. Deci, Sfânta Treime 
- din primele versete ale Scripturii ni se dezvăluie. De 
asemeni. Sfânta Treime apare în Filoxenia lui Avraam (adică, 
iubirea de străini, cum e numită), adică arătarea de la 
Mamvri, stejarul Mamvri. nu? O întâlnim în icoanele ortodoxe, 
cele grecești, apoi și cele ale lui Rubliov (Sfânta Treime). In 
cuvintele Psalmistului: "Mâinile Tale m-au făcut și m-au 
zidit." Sf. Irineu tâlcuiește primul că sunt mâinile Tatălui: 
Fiul și Duhul Sfânt. Nu mai vorbim. în Noul Testament, de 
mărturiile din botezul de la Iordan, când, iarăși, se arată 
Sfânta Treime. De asemeni, pe Tabor, apoi, mărturia 
Apsotolilor, cum zice Sf. Apostol Evanghelist Ioan: "Trei sunt 
cei care mărturisesc în Cer: «Tatăl, Cuvântul și Duhul, 
și acești trei Una sunt»". Jar în Sfânta Traditie, gândiți-vă 
la Crez, unde, in primul verset: "Cred într-Unul Dumnezeu, 
Unul- Născut" - versetul al doilea, și al treilea, "Care 
pentru noi, oamenii, și-a noastră mântuire S-a pogorât 
din ceruri și S-a întrupat de la Duhul Sfanţ și din Maria 
Fecioara". Or. în aceste texte care aparțin Crezului creștin, 
din Revelatie ni se dezvăluie că. în Sfânta Treime. Tatăl. Fiul 


și Duhul Sfânt trei sunt. Una sunt. în distincţie absolută și 
unitate absolută. Nu în contopire, nu în confuzie. Nu în 
contopire (să se topească unul în celălalt). Și în care, cu certi- 
tudine, Fiul ni Se descoperă în chip și față bărbătească, dar 
Se întrupează de la Duhul Sfânt și din Fecioară. Deci. "Duhul 
Sfant va cobori peste tine", se spune Maicii Domnului. 


"Puterea celui de 

Sus te va umple". Iar în Sfânta Evanghelie a lui loan citim: 
"Pe Dumnezeu nu L-a văzut nimeni, niciodată. Fiul Lui, 
care este în sânul Tatălui, Acela L-a făcut cunoscut". 
Deci, Duhul Sfânt se revelează ca un sân al Părintelui Ceresc 
în care, veci din veci, odihnește Fiul Lui. Și Duhul Sfânt 
sfințește trupul Fecioarei, și el, care-i sânul Prea Sfintei 
Treimi, face din Fecioară sân al întrupării Fiului lui 
Dumnezeu, reţineți. Si face, totodată, din fiecare Apostol 
purtător al vestirii Evangheliei, și devine, totodată, sân al 
Trupului lui Hristos, adică, așa cum a coborât asupra 
Fecioarei și a făcut-o sân al Dumnezeirii, coboară asupra 
Apostolilor, asupra Bisericii, și o face sân, al tuturor fiilor 
Bisericii care se zidesc, se zidesc după Chipul Fiului lui 
Dumnezeu. De aceea, noi știm, se înțelege, anumite curente 
chiar din iudaism, cu privire la Adam sau Androginul lui 
Platon. Cine a încercat, în arta universală, un fel de imaginare 
a androginului? Leonardo da Vinci, în Gioconda. 


întreaga Renaștere 
a însemnat o revenire la Antichitate. 
Leonardo a spus: 
"Omul e modelul Universului ” 
Gioconda înfățișează omul în 


întregimea lui, 
între bărbătesc și feminin. 
Bărbatul poartă în sine, 
deopotrivă, și bârbătescul, și femininul 


Dar din ce sursă s-a inspirat Leonardo da Vinci? Din 
Revelația biblică? Sigur că nu! Din lumea antică. Pentru că 
întreaga Renaștere a însemnat o revenire la Antichitate, sub 
două 

aspecte. Sub aspectul uman (omul, adică), subliniind 
sintagma lui Protagora: "Omul, măsură a tuturor lucrurilor", 
reformulată sau metamortfozată de Leonardo da Vinci: "Omul, 
modelul Universului”. Omul și natura i-au preocupat pe 
renascentiști, umanismul lor Deci. iată. Da linei se inspiră de 
acolo, pentru că acolo era lumea la care se raporta 
Renasterea. 

Dacă se ajunge la un fel de contopire si concluzie, noi nu 
suntem de acord. Nichifor Crainic, in Nostalgia Paradisului. 
îl interpretează pe Leonardo da Vinci întrupând în Gioconda 
ca-ractere bărbătești și feminine, poate într-o poziție, să 
zicem, a înfățișării omului în  întregimea lui. adică 
nemaideosebind între bărbătesc și feminin (androginul). Dar 
Scriptura spune altceva: "Și a zis Dumnezeu să facem om 
după chipul și asemănarea Lui, ca să stăpânească peștii 
mărilor, păsările văzduhului și toate celelalte. Și l-a 
făcut pe om după Chipul și asemănarea Sa...", după 
Chipul Său. Nu mai adaug: asemănarea după chipul Său l-a 
făcut pe om - "bărbat și femeie”. Vedeţi? Bărbat și femeie. Or. 
așa cum sunt distincte persoanele în Taina Preasfintei Treimi, 


noi considerăm că sunt distincte și în umanitate, distincte ca 
act creator și ca vocație, persoanele umane de gen bărbătesc 
și-de gen feminin. Distincte! Ceea ce m-a șocat mai mult pe 
mine (vorbind la modul cel mai real), ceea ce m-a marcat 
profund a fost gândul că. în comuniunea bărbat- femeie, 
bărbătescul poartă în sine, deopotrivă, și bărbătescul, și 
femininul. Femininul, femeia e numai sânul care primește, 
sânul care primește mesajul si hrănește, cultivă, face să 
crească, să ajungă la plinătate. Omul nou, omul nou poate fi 
bărbat sau femeie? Dar. repet, cele două lumi, cele două 
elemente complementare, bărbat- femeie, se află în bărbat 
amândouă. Poate așa cum in Tatăl se află și Fiul, și Duhul 
Sfânt. Adică. Tatăl ca pigaia Teotis (Dumnezeirea 
izvorâtoare). întrucât noi suntem creați după Chipul lui 
Dumnezeu. 

In somnul, în extazul lui Adam 
a apărut Eva. 
Fiii lui Cain sunt fiii oamenilor. 
Conștientizarea înseamnă, pentru noi, 
unica legătură cu Dumnezeu! 


Se spune că Dumnezeu a dat lui Adam un somn adânc. 
Acest somn este exprimat în Septuaginta prin extaz. Adică, 
ieșire din sine. In definitiv, e un act creator, o ieșire din sine 
în comuniune. Cu cine? Unde ieși din tine? In Dumnezeu, nu-i 
așa? Că altfel unde poți să ieși din tine însuţi, ca să realizezi 
un salt mai presus de tine. în raport cu celelalte regnuri, care 
sunt sub nivelul nostru? Nu-i așa? Deci, numai în dialog (în 


relație) cu Dumnezeirea. Și. în acest extaz, atunci, a apărut 
Eva din Adam. Rămâne o taină, nu vreau s-o raționalizez, deși 
în Sfânta Scriptură se vorbește de "fiii lui Dumnezeu și 
fiii oamenilor". Si expresia este discutată. Să o tâlcuiesc. 
Sunt două opinii: una dintre opinii se referă la urmașii lui Set, 
ca fiind fii ai lui Dumnezeu, iar la urmașii porniţi din Cain, ca 
fiind fii ai oamenilor. Cain, cel care a săvârșit crima. Aceasta 
este tâlcuirea, în contextul Scripturii. Adică, neieșind în 
afară. 


Și cealaltă tâlcuire mi-o spuneți? 


Da. O altă tâlcuire este aceea în care ar fi inclusă întreaga 
dezvoltare a creației și în care pot fi prevăzuţi așa-numiții, în 
știință, hominizi, antropoizi, Omul din Neanderthal. Omul din 
China (mă înțelegeţi?), pe care Dumnezeu i-a pregătit într-o 
anumită măsură, în care se întruchipează chipul lui 
Dumnezeu. Adică, într-un aseme- 

nea vas ales, care să poată primi suflarea divină de viaţă. Așa 
cum a fost pregătită Maica Domnului ca un vas ales, din care 
să Se întrupeze Fiul lui Dumnezeu. Vedeţi, asta e o opinie. Nu 
o puneţi pe seama mea, ca și cum aș adera la ea. O aduc doar 
in discuţie. Dar fapt este că, în Scriptură, se spune, cu 
privire la crearea omului: "Şi a luat Dumnezeu ţărână din 
pământ și l-a modelat pe om", care ar putea fi interpretată 
ca o fază în actul creator. înțelegeți? Și apoi a suflat suflare 
de viață, deci, îl instituie pe om solidar cu toate celelalte 
făpturi. In prima fază. Trupescul din om. pământescul din om. 
Și un Sfânt al Răsăritului. Sf. Serafim, spune: "Să nu credeţi 
că atunci când Dumnezeu l-a creat pe om, Adam n-ar fi 


avut suflet". ințelegeți? Se referă la textul Sf. Apostol Pavel 
(1 Tesaloniceni): "Să se sfinţească întreg trupul vostru", 
și sufletul, și trupul, nu? La venirea Domnului Hsus Hristos, 
spre mărirea Domnului nostru Hsus Hristos. Deci, a suflat 
suflare de viață, hotărât asta, nici vorbă, nu în lut, asta-i de 
neconceput: așa cum olarul ar uda pământul și alte 
ingrediente și ar alcătui o oală, înțelegeți? Încât pe noi nu ne 
surprinde nimic. Claude Tresmontant. un filosof contemporan 
(filosof religios), foarte apropiat de Sfinţii Părinţi (ca un 
ortodox vorbește), gândește astfel (iar la noi, dl. Bălăceanu- 
Stolnici, președintele Frăției Ortodoxe): în acest cuvânt al 
Scripturii, "A luat Dumnezeu ţărână din pământ și l-a 
făcut pe om" - zic ei - ar putea intra întreaga evoluție. Zice 
Claude Tresmontant: "Dumnezeu a pregătit atunci întreaga 
dezvoltare. întregul suis al omului către dobândirea chipului", 
a vasului - mai precis. Atunci, toate aceste forme pot intra ca 
o pregătire tainică a lui Dumnezeu, pentru că, negresit, 
constientizarea înseamnă pentru noi unica legătură cu 
Dumnezeu. Acesta-i un fapt care trebuie cercetat. 


Dar Dumnezeu nu lucrează permanent? _ 

Dumnezeu lucrează permanent, chiar dacă noi, uneori, nu 
luăm la cunoștință. Ne gândim că "Pronia divină ne susține", 
fără ca să fim chiar atât de conștienți, nu? Gândi(i-vă, acesta-i 
un fapt indiscutabil; și de aceea, această pregătire a lui 
Dumnezeu, sau întreaga creație. Conștientizarea este un act 
uman, nu? Omul, prin suflare divină, a primit Duhul Sfânt, 
Duhul (Spiritul, Constiinta) - conștiința de persoană, dar asta 
nu înseamnă că, până atunci, nu a lucrat Dumnezeu, știind 
sau neștiind noi. Așa cum părinţii veghează asupra unui copil 
fără ca el (copilul) să știe. Or, așa poartă de grijă Dumnezeu. 


Și a pregătit acest vas, al lui Adam, în care să insufle suflarea 
Lui divină. Deci, Adam e considerat ca Primul Profet. Primul 
Patriarh sau homo religiosus, înțelegeți, acestea pot fi 
acceptate ca forme anticipative (premergătoare) ale 
umanului. 

Nu-i vorba numai de Omul din Neanderthal, Omul de 
China si Omul de Cro-Magnion și alții, după locul în care au 
fost descoperiti, desi toate sunt ipotetice, nu sunt certe. lar 
noi, având conștiința certitudinii, mai ales aceasta să avem în 
vedere, că purtăm în noi Chipul Divin și să plecăm de la acel 
moment. Așa cum pleacă Scriptura. 


Dar noi ne aflăm în preajma Crăciunului... 


Noi plecăm de la Genealogiile Scripturii. Cea de după 
Matei. Urcă genealogia până unde? Până la Avraam. De ce? 
Pentru că se adresa evreilor. Cea de la Luca urcă până la 
Adam. Adam e primul om purtând Chipul lui Dumnezeu. 
Aceasta ne privește pe noi. Cealaltă genealogie - câte 
genealogii sunt în Scriptură înfățișate? - ...fiecare înfățișează 
o genealogie potrivit unei anumite vocaţii a Evangheliei. A 


unei numiri a Evangheliei. 

Citiţi Scripturile/ 
“Dacă omul vrea să se cunoască pe 
sine, 
nu se poate cunoaște decât prin 
Hristos" 


Prima genealogie e genealogia pentru neamul evreiesc, 
până la Avraam, a doua, pentru toată umanitatea, până la 
Adam. A treia, Evanghelia Fiului lui Dumnezeu (înțelegeţi?). 


și a patra, "La început era Cuvântul", deci până în inima 
Dumnezeirii. Vedeţi? 

E un neincetat. Nu vă mai luaţi după unii care vorbesc de 
una sau două genealogii, citiți Scripturile. Vedeţi? Merg așa, 
iar loan, până la adâncul Preasfintei Treimi. Or, pe noi ne 
privește asta: "Omul după Chipul lui Dumnezeu". Ceea ce 
spune știința... Nu ne luăm la dispută cu știința... sunt 
cercetări... Stiti ce spunea cineva? "Știința e un cimitir de 
ipoteze”. Da. noi avem Revelația dumnezeiască. Ehei... 
Măstoarceţipână la epuizare! Eu credeam că vorbirea nu-i 
epuizantă. Dar gânditul, cu vorbirea, într-o concentrare 
puternică, nu sunt chiar așa de... adică nu sunt pasive. E un 
consum de energii... Adică, mă refer la bietul meu ficat, că 
uneori mă întreb de ce mă supără? 


Obositi. Sunt tineri care, după o oră, maximum două, se epuizează. 
Dar dacă stau o oră și jumătate de vorbă cu Nicolae Breban._ 


Cine? 
Breban, cel mai mare romancier român. Eu obosesc, iar el e inepuizabil. 
Breban. da, așa. 


E în putere, are doar 60 de ani! E tare. 

Și eu, pe unde mă duc, vorbesc ceasuri întregi. Fie la Alba 
Iulia, Timișoara, Arad, vorbesc câte două ceasuri și, pe urmă, 
cu întrebările mă mai (in două ore și ceva, până către miezul 
nopții. 


Am fost în sa IS la lași, când ați venit. Erau acolo peste 1500 de oameni, 


sala era arhiplină, la Casa Studenţilor, anul trecut. La Cuvântul despre 


Crăciun, despre Nașterea Domnului. 


Da, da. Mie așa mi-a picat la inimă, să spun, Crăciun vine 
de la Creaţie. Nu sunt de acord, deși ideea e împărtășită de 
unii, că ar veni de la Calatio sau mai știu eu cum. In sfârșit, 
simt că așa trebuie să gândim: Crăciun, de la Creatio, pentru 
că, real, este o creare, o înnoire a lumii. Și o noutate: cum a 
văzut Sf. Ioan Damaschin, care, referindu-se la cuvântul lui 
Solomon ("Nimic nou sub soare"), spune: "lată noutate, 
unic nouă, Fiul lui Dumnezeu Se face om". Asta-i 
noutatea absolută. De aceea trebuie să se spună, Crăciunul 
este o înnoire a existenței, a creației; o zidire din nou a lumii. 
"Fiul lui Dumnezeu, Fiul Fecioarei Se face". Si Fiul lui 
Dumnezeu a venit, de asemeni, să ridice chipul căzut al lui 
Adam. 


Parintele Toma Gherasimescu 
evoca descoperiri în știință 
care mărturisesc pe Dumnezeu. 
Un om extraordinar era părintele 
Toma 
Și atunci, rețineți ideea capitală: dacă omul vrea să se 
cunoască pe sine, nu se poate cunoaște decât prin Hristos. 
Acesta-i faptul cel mai adânc, despre care o să mă străduiesc, 
în două-trei cuvinte, duminică, la predică, să vorbesc. 

Aţi spus că astăzi îmi povestiți despre Părintele Toma Gherasimescu! 


Părintele Toma Gherasimescu este, și el. un mare dar al 


Ortodoxiei noastre românești în secolul XX. Era născut în 
1903, într-un an cu Părintele Profesor Prelipceanu. Au fost și 
colegi la facultate. Mi-aduc aminte, când Părintele Toma 
scăzuse,  slăbise mintal, săracul, Părintele Vladimir 
Prelipceanu îl ajuta, și îmi vorbea despre dânsul. Părintele 
Gherasimescu a făcut teologia și apoi doctoratul, un doctorat 
în teologie, privind raportul dintre credință și descoperirile 
din știință (deci, religie și știință), și evoca descoperiri în 
știință care mărturisesc pe Dumnezeu. L-am întâlnit prima 
oară în 1930, când am intrat în Seminar. Era duhovnic spi- 
ritual la Seminarul Sf Gheorghe din Roman. Și scotea și o 
foaie ortodoxă, nu mai (in minte cum se chema, parcă 
"Ortodoxia", care avea, în antetul ei, o sintagmă, versuri din 
Al. Vlahu(ă. Le țin minte ca-n ziua de azi: "Valurile de- 
ntuneric despicându-le în două,/ Splendid, înaintea noastră, 
să ne-arate-o lume nouă". Tin minte. Și de ce mă preocupa 
revista? Am fost și eu de ajutor, angajat să fac ceva și eu. 
Scriam adresele unde trimiteam revista. Doi-trei băieţi din 
clasa întâi scriam pe o bucăţică de hârtie și pe etichete 
adresele. Cu ocazia asta, trimiteam și la mine acasă, la 
părinți. Și-așa, am stat pe lângă dânsul câteva luni, pe urmă a 
dispărut. Am aflat că l-a luat, mi se pare. P.S. Visarion Puiu, 
care era Episcop de Bălţi, în Basarabia, și lucra acolo, la 
Episcopia Hotinului. Au lucrat împreună ani și ani de zile. 
Auzeam de numele lui, dar l-am regăsit când am ajuns 
student în București, și mai tineam locul la liceu Părintelui 
Toma Chiricuţă (care era și profesor de liceu) și apoi am ținut 
locul și Părintelui Toma Gherasimescu, care era profesor de 
religie la Liceul "Gheorghe Șincai”. Așa ne-am regăsit unul cu 


altul. Eu m-am preoțit, el m-a cercetat pe la (ară, și când am 

plecat eu la Mănăstirea Sâmbăta de Sus, în toamna lui '46, în 
ajun de 1 septembrie (că am coborât la 1 septembrie, 
mergeam cu botezul, cum era pe atunci la țară, mergeam la 
fiecare zi de întâi), mi-a ținut el (Părintele Toma) locul la 
parohie. Deci, în '46, 1 septembrie. 


Dar nu era secetă atunci, Părinte? 


Da, au fost, în vara aceea, o mare secetă și o mare foame 
în Moldova. Și plecau moldovenii, sărmanii, cutreierând (ara, 
către Oltenia fi către Banat, cu saci în traistă, fi apoi în spate, 
ca să agonisească putintel grâu, porumb, ce puteau afla. Și 
treceau prin București, prin Gara de Nord, și era Gara de 
Nord plină de asemenea pelerini ai foamei, sărmani, cu 
desagă, câte-o ladă de campanie sau un mic cufăr, așteptând 
între două trenuri. Mergeam cu părintele Toma Gherasimescu 
în Gara de Nord, ne suiam pe câte o lădiță și încercam să 
vorbim oamenilor, să-i mângâiem, sărmanii, în suferinţa lor 
de înfometați, de părăsiţi și de lipsiţi. Așa făceam o modestă 
misiune. După aceea, mi-aduc aminte, o dată i-am dus pe 
creștinii din sătișorul în care slujeam eu, Podu Văleni, la 
Biserica Zlătari, unde fusesem cântăreț și hirotonit preot, la 
Părintele Toma Chiricuţă. Și am mers cu o ceată mare de 
credincioși (si de prin alte părti), și-apoi, la sfârșitul slujbei, 
au venit Toma Gherasimescu și Toma Chiricuţă. Am făcut o 
procesiune, de la Biserica Zlătari, urcând în sus, pe Calea 
Victoriei, până la Cercul Militar (sau Casa Centrală a 
Armatei). Și acolo, mulțime multă, mii de oameni s-au adunat. 
Ne-am urcat pe treptele Casei Centrale a Armatei, a vorbit el, 
am vorbit și eu, și, întrucât Poliția Capitalei era în zonă, 
vizavi, aproape de Biserica Zlătari, a venit cineva, trimis de 
acolo, şi-a întrebat (pe noi mai puțin, că noi eram musafiri), 
pe Părintele  Chiricuţă, dacă are autorizatie pentru 


procesiune. 

Dar de ce era nevoie de autorizație? 


Fi, așa era pe vremea aceea, ca și acuma, acum ca și 
atunci! Că era încă înainte de instaurarea mai de 
"certitudine" (nu zic temei, temelia e una singură, a lui 
Dumnezeu). Și apoi, iar ne-au despărțit vremile, el a căpătat o 
parohie în județul Alba. 


Dumnezeu nu comunică 
decât cu adâncul din noi. 
Suprafata e a dracilor, 
adâncul e al lui Dumnezeu 


Și aţi mai ținut legătura cu Părintele Toma Gherasimescu? 


Mai auzeam de el și mai corespondam. A mai slujit sipe- 
acolo. prin Dâmbovița. și, mai către sfârșitul vieţii, a devenit 
suferind, bietul om. Mai suferind... Mi-aduc aminte, el 
avusese și o tipografie și a părăsit Bucureștiul. Tipografia era, 
mi se pare că era în casele lui IVunbrandt, un evreu revenit la 
creștinism, despre care am vorbit. Dar Toma Gherasimescu a 
scris în ziarul "Universul'de atunci că a lăsat tipografia 
Părintelui Galeriu. Și multă lume mă întreba de moștenirea pe 
care am dobândit-o. Când m-am dus după ea. erau ceva 
utilaje, ca-n vremea aceea. Erau în casele familiei 
Wurmbrandt (un anglican atașat). El (Toma Gherasimescu - 
n.n.) a plecat la București, duhovnicește și pitoresc (ca să 
îmbin doi termeni), avea o biciletă cu ataș, de fapt o remorcă, 
agățată în urmă, și vă-nchipuiţi ce privelişte oferea ieșind el 
pe bicicletă și cu remorca aceea în spate. Așa. câteva cărți, 
câteva (oale, săracul, o hăinuţă, ceva cămăși, și atâta. 

Îmi pare rău că n-am avut aparat de fotografiat să 
înfățișez, să "imortalizez” cum a ieșit el din București. îmi 
aducea aminte de Gh. Lazăr, cum a ieșit, cu căruța, când l-a 
luat frate-său, de acolo, la margine de București, spre Obor, 
în zona aceea. Așa a plecat și bietul Toma Gherasimescu din 
București, prin '46-'47. Apoi, ne-am revăzut în ultimii ani ai 
vieții lui, era slăbit (mă mutasem deja în București, de câțiva 
anisori), și îl mai asista Părintele Prelipceanu. Venea sipe- 
acasă pe la mine, îl ospătam... Și-apoi, s-a săvârșit. S-a 
săvârșit, dar nu în slăbănogeală. A fost întrebat un Mitropolit 
care avea formaţie de medic, Antonie Bloom, Mitropolit al 
emigrației ortodoxe ruse, în Anglia: "Un om (nu-i vorba de 
Părintele. Gherasimescu, e ceva general) când e bolnăvicios, 
așa, sufletește, cum merge înaintea lui Dumnezeu? "Zice: 
“Dumnezeu nu comunică cu suprafețe sau la suprafaţă, El 
comunică cu adâncimea din noi". Or, în adânc, Binele 
dumnezeiesc e de nedistrus. Marginile sunt ale dracilor, așa 
spun Părinţii, marginile, pentru că Moartea însăși, spune 
Scriptura, intră prin ferestre. Atunci, atacă ferestrele, adică 
simțurile, atacă marginile, dar adâncul nu-l poate atinge, 
pentru că a pus Dumnezeu heruvimi cu sabie de foc, la poarta 
Raiului, să nu se atingă de Pomul Vieţii, adică de Adâncul 
Vieţii din noi.Acolo unde binele e de nedistrus ... 


Dacă Iov a răbdat după aceea îndoit a 
primit Mântuitorul a suferit pentru 
păcatele noastre 


După cum i-a poruncit lui Satan, că a luat și el parte la 
consiliu, știți. Dumnezeu S-a adunat la sfat cu îngerii lui, era 
și Satan printre ei I-a zis Dumnezeu: "De unde vii?" "A, din 
ocolul Pământului, i-am dat ocol, de jur-împrejur" - zice 
Satan. Vedeți, e mult mai vrednic decât noi, dă târcoale tot 
timpul, de aceea a și zis 

Satan unui Sfânt Părinte (lui Antonie, parcă): "Ce te lauzi 
atâta, Antonie?" "Eu nu mă laud" - îi răspunde Sfântul 
Părinte. "Tu îmi spui că postești, dar eu nu mănânc 
deloc, tu spui că veghezi, dar eu nu dorm deloc. Cu ce 
mă întreci tu?" "Ei, cu smerenie" - is- a răspuns. Or. așa l- 
a întrebat Dumnezeu pe Satan: "De unde vii?" "Ei, am dat 
târcoale Pământului și am văzut." "Fi, dar l-ai văzut și pe 
robul Meu Iov?" "Da, da, l-am văzut" "Ei, vezi cât e el de 
drept și temător de Dumnezeu?" "Este el așa fiindcă are de 
toate. Ia să nu mai aibă, să vezi cum Te blesteamă, se 
leapădă de Tine". Si îi dă voie să ia cele care nu erau ale lui, 
atitudine de iconom al Creaţiei, stiti, cirezi de vite, turme de 
oi. copilașii... Și Iov nu blestemă. "Domnul a dat, Domnul a 
luat, fie numele Domnului binecuvântat". Si iar are loc un 
consiliu. Dumnezeu cu îngerii. Și zice Dumnezeu: "L-ai acuzat 
pe nedrept, pe robul meu, pe lov, a pierdut atâtea și n-a 
blestemat, nu s-a lepădat”. "Ei, da, da, nu s-a lepădat, dar 
ia să vină puţină boleșniţă pe trupul lui și necazuri." "Iti 
dau voie, dar de viața lui să nu te atingi" De adâncul din el nu 
le poți atinge, altfel spus. Stiti, s-a atins de trupul lui, l-a 
umplut cu bube, şi nevastă-sa îi spunea: "Blestemă odată și 
să mori". "Știu că Răscumpărătorul meu este viu". Si vin 
cei trei filosofi... 


Și ce se întâmplă? 


E foarte important lucrul acesta, că, dacă lov a răbdat, 
până la urmă îndoit a primit. El este o parabolă a suferinței 
celui drept, o piatră de șoc. Înţelegeţi, piatra lui Hristos! El 
este Modelul. E o piatră de șoc pentru orice conștiință, să 
sufere, nu? Și Mântuitorul chiar pe nedrept a trebuit să 
treacă prin suferință, pentru păcatele noastre. Și lov, care, 
cum au observat și alţii, se iînscria într-un univers limitat și 


stătut, încremenit, iată, avea atâtea 

agoniseli (Dumnezeu știe cum). Și, fiind și viu, el se ruga 
pentru toți, să-i mențină, așa, în această lume, care, repet, 
apare  încremenită, pasivă. Or, deodată, vine ceva 
"catastrofic". Când Mântuitorul a fost răstignit pe Cruce, și 
pământul s-a cutremurat, si Cerul s-a întunecat, adică un fel 
fie sfârșit de lume și un nou început de lume. Ca și Botezul. 
îmi pare rău că Apusul nu înțelege că Botezul este o moarte 
și o înviere, semnificată în act prin scufundarea pruncului - 
nu-i aşa? - ca o îngropare și ca o ieșire la lumină. Și atunci, și 
cu lov s-a petrecut așa ceva, răstignirea unei lumi vechi. A 
pierdut ca să obțină tot, îndoit. A pierdut tot, tot implicit 
sănătatea. A murit unei lumi (lov, și-a deschis ochii, după 
această răstignire a lui, unei alte lumi). Am plecat de acolo și 
am ajuns... unde am ajuns. Un cuvânt cheamă pe altul, un 
gând cheamă pe altul, dar toate sunt într-o comuniune de 
esență și viață. 


Cred că așa este, părinte! 


Să trăim Nașterea Domnului ca un Astăzi. Am spus de 
atâtea ori: Astăzi este numele timpului lui Dumnezeu. 
Numele timpului nostru este ieri, azi și mâine. Or, când auzim 
vorbindu-se despre Dumnezeu, când ne rugăm, când ne 
împărtășim și zicem: "Cinei Tale celei de taină, astăzi, Fiu 
al lui Dumnezeu, părtaș mă primește" și, în Sf Liturghie: 
"Să trăim în timpul lui Dumnezeu", așa să întâmpinăm, 
acum, Paștele, Crăciunul, să simțim exact când simţim 
cuvântul acesta atât de luminat: "Fecioara astăzi pe Cel 
mai presus de fiinţă naște". Să simțim cum se naște 
Hristos, ia Hristos chip în noi. "Fiilor, pentru voi, îndur din 
nou durerile nașterii, până ce va lua Hristos chip în 
noi". Așa să ajute Dumnezeu! Amin! 


Despre 


cununie 
și bărbăția 
cea p 
dumnezeiasca, 
despre 
creatie si 
creativitate 

E o taină a Cununiei care lucrează. 
Unirea soțului cu soția este o 
asemănare cu 
unirea lui Hristos cu Biserica. 

Ce realizâăm noi cu mersul către un cer 
nou 
și un pământ nou? 

Numai in cămin e iubire adevărată 


Dumnezeu ne-a născut creatori. Din Vechiul Testament aflăm că, de 
fiecare dată când s-a născut vreo figură însemnată, o figură ilustră, mama - 
mama acesteia - a fost, de obicei, stearpă până târziu. Așa s-a întâmplat cu 
Isaac, care s-a născut din Saara, cu Samuil, care s-a născut din Ana, cu 
nașterea lui loan din Elisabeta... Aș vrea să deschid aici discuţia despre 


refuzul lumii contemporane de a mai crea, de a mai naște creatori. 
Da... 
Deci, despre lumea aceasta care e tot mai stearpă aș vrea să vorbiti. 


In Vechiul Testament era o conștiință mesianică. Fiecare 
părinte, fiecare mamă - mai ales - avea conștiința și dorul de 
a aduce pe lume, de a naște, cu acest simțământ adânc, de a- 
L naște pe Mesia. Pentru că întâiul copil de parte 
bărbătească era închinat lui Dumnezeu. 


Pe atunci, a fi sterp însemna a fi refuzat de Dumnezeu. 


Da, da! Ca dovadă, dreptul loachim. Când a adus jertfa la 
Templu, arhiereul l-a refuzat: "Tu nu ești vrednic să aduci 


jertfă, pentru că tu n-ai adus rod în Israel." "Rod în 
Israel..." în Noul Testament s-a produs o mutație 
fundamentală - anume, aici 

se afirmă mai ales a doua naștere: nașterea după duh, 
nașterea duhovnicească. Observati, în ritualul Sf. Taine a 
Cununiei, rugăciunile evocă marile personalități, figuri (cum 
ați zis dumneavoastră), și familii ale Vechiului Testament. 
Bunăoară, în rugăciunea (una dintre rugăciunile esenţiale) 
"Binecuvântat ești Doamne, Dumnezeul nostru, 
Sfinţitorul Nunții celei de Taină și preacurate, puitor al 
legii  trupești, păzitor al  nestricăciunii, bun 
chivernisitor al celor din această lume! Tu, Doamne, 
din început l-ai zidit pe om. L-ai pus ca pe un împărat 
peste celelalte făpturi și ai zis: «Nu este bine să fie omul 
singur pe pământ. Să-ifacem lui ajutor». Şi, luând una din 
coastele Iui - adică din aceeași fiinţă cu Bărbatul - ai 
zidit Femeia. Pe care, văzând-o, Adam a zis: «Iată acum 
os din oasele mele, trup din trupul meu, asemenea 
mie». Aceasta se va numi Femeie, căci din Bărbatul ei 
s-a luat ea. Pentru aceea va lăsa omul pe tatăl său, pe 
mama sa, și se va uni cu Femeia sa și vor fi amândoi un 
trup, o inimă și un suflet. Și ce-a unit Dumnezeu, omul 
să nu despartă". Si-apoi se invocă binecuvântarea. Și zice: 
"Binecuvântează-i, Doamne, pe cei doi miri cum ai 
binecuvântat pe Avraam și Saara, pe Isaac și pe 
Rebeca, pe lacob și pe toţi patriarhii. Binecuvântează-i 
cum ai binecuvântat pe Iosif și pe Axinia, pe Moise și 
pe Sefora, pe loachim și pe Ana, pe Zaharia și pe 
Elisabeta. Păzește-i, Doamne, cum ai păzit pe Noe în 
corabie, pe lona în trupul chitului, pe sfinţii tăi tineri 


în cuptorul de foc din Babilon, trimiţându-le rouă din 
Cer". "Să vină și la dânșii - observați - bucuria pe care a 
avut-o fericita împărăteasă Elena când a aflat Sfinţita 
Cruce". Deci, o bucurie a Crucii. Alta: "Ti-adu aminte, 
Doamne, cum Ti-ai adus aminte de Enoh, și de Ilie, și - 
Noul Testament - de Sfinţii Patruzeci de Mucenici cărora 


le-ai trimis cununile lor". Ce 

semnificaţie au toate acestea? Nu se pomenește de o 
comuniune familială, in Vechiul Testament, deloc. Din Noul 
Testament se vorbește doar de Sf. Elena, care a aflat Sfânta 
Cruce, și de Cei Patruzeci de Mucenici, cărora le-a trimis 
cununile din Cer. Ce să fie asta? E o transfigurare, de-acuma, 
a Cununiei - e o Taină. O Taină care lucrează... Mai mult, ea 
e asemănată (unirea soțului cu soția) cu prototipul unirii lui 
Hristos cu Biserica. Unirea duhovnicească, deci o mutație pe 
plan duhovnicesc, mersul către un Cer nou și un Pământ 
nou. Ei, ce realizăm noi din aceasta? Sau cum trebuie să 
vedem? Cununia, intr-adevăr, iși îndeplinește chemarea, cum 
s-a și spus. Cum zice în ritualul Tainei: "Cei doi se unesc 
pentru dăinuirea neamului omenesc, pentru ajutor 
reciproc - înțelegeți? - și pentru ferirea de desfrânare" 
(de patimă, de stricăciune). Pentru că. propriu-zis (si 
Părintele Stăniloae a observat foarte frumos - când s-au 
cununat aici, doi tineri, băiatul lui Ioan Alexandru - fiindu-le 
naș), numai în cămin e iubire adevărată. In afara căminului e 
patimă. Scopul - în afara căminului - rămâne pofta, patima. 


Adam a eșuat. 
Prima crimă a săvârșit-o un barbat. 
Bărbăția dumnezeiască e cea ín care 


lucrează 
Harul lui Dumnezeu și nu stăpânesc 
instinctele 


Cât de grav este? 


Păi. cât de grav este? Decădere din condiția umană. Vezi, 
domnu' Dorin, aici nu înțelegem. Nu înțelegem sensul 
existenței noastre; dacă actul creării omului a fost o mutație 
de la Trup la 

Duh: că a luat Dumnezeu țărână din Pământ și l-a făcut pe 
om, deci biologic, și a suflat în faţa lui suflare divină de viaţă, 
facân- du-l suflet viu - duh. 

Să evocăm acest fapt, pentru că acesta era scopul omului 
- purtând in el Chipul Divin, după chipul Fiului lui 
Dumnezeu, și o nesfârșită asemănare cu Dumnezeu. Te 
întreb atunci: Care era drumul? Ei, eu cred că e cel revelat 
în Enoh, în llie - care au fost răpiți, ridicați la Cer, în lumea 
spirituală. Or, Adam a eșuat. Noul Testament poartă această 
pecete de neșters a întrupării Noului Adam - dar cum se 
întrupează? De la Duhul Sfânt și din Fecioară. Nu mai poartă 
în El elementul bărbătesc, element - dacă vreți - al violenței, 
al crimei. Prima crimă a săvârșit-o un bărbat. A săvârșit-o 
Cain asupra fratelui său Abel. Omul a decăzut în biologic și, 
de aceea, în Noul Testament se trece de la rudenia de sânge 
la rudenia de duh. 

întrebare esențială, gândiţi-vă: e numită această relație 
biologică. bărbat-femeie, drept necesitate? Eu cred că e o 
greșeală. Nu necesitate. Necesitatea, ați văzut cum spun 


Sfinţii Părinţi, nu e o virtute, nu e afirmarea mea în virtute, 
adică în bărbăția mea, in bărbăţia spiritului. O expresie a 
Bisericii - privind martirii - spune: "bărbăție dumnezeiască..." 


Ce înseamnă "bărbăție dumnezeiască"? 


Cea în care lucrează harul lui Dumnezeu și nu stăpânesc 
instinctele. Când studiam și îmi pregăteam teza de doctorat, 
am citit un tratat de psihologie al unui psiholog francez, 
membru al Institutului Franţei, Maurice Pradines. Și el 
analiza căderile - bolile, dacă vreți - în psihologie. Și în ce 
constă căderea? El observa că. in răsturnarea ordinii în 


condiția umană, în loc de conducerea sen- 

surilor raționale, în loc de guvernarea sensurilor în noi - a 
scopurilor raționale - guvernează simţurile. Și. deodată, 
șocat fiind, mi-am dat seama: exact așa cum au mărturisit 
Sfinţii Părinţi. Adică, să conducă în noi pofta, plăcerea, 
patima. Pofta, cea care vine din simțuri, cum zice Sf. Maxim 
Mărturisitorul. 


Eva a vrut să devină savantă. 
Nu numai cu pâine trăiești, 
_„ Ci cu tot Cuvântul. 
Impărãtiile sunt de origine satanică. 
Neamurile sunt voite de Dumnezeu 


Puteți desena, puteți creiona, în câteva cuvinte, o lume stăpâ-nită și 


condusă numai de simţuri? 


Da.-Păi, gândiţi-vă la sumedenia de cazuri pe care ni le 


oferă "Evenimentul zilei". O lume în care, bunăoară, domină 
obsesia sexului... O fată, va să zică, este violată de unul, și- 
apoi de alţi zece. Și ea declară că niciodată nu a simţit atâta 
plăcere. Și le-a mulțumit. Da... O fată de 13 ani are obsesia 
bunicului că... 


...0 violează. 


Da, așa e. Da... Aceasta e obsesia trupului, propriu-zis. în 
Scriptură, ispitele sunt înfățișate în trei categorii. Și găsim 
în trei locuri această prezentare a lor. In ispita adresată în 
Eden, prin Șarpe. Eva a văzut că Pomul era bun la gust, 
frumos la vedere și că dă știință. Zice: "dă știință". Eva vrea 
să devină savantă... 

Ha, ha, ha. 
Da. 
O precursoare... 


Da. da. precursoare. Păi, ea e precursoarea tuturor... 


Da. 


Și in fața Mântuitorului, la fel, au fost cele trei ispite. 
După un post de patruzeci de zile, vine Satan și-l spune: 
"Eşti Fiul lui Dumnezeu? Zi ca pietrele acestea să se 
prefacă în pâine". Pofta trupului, deci. Adică, "a văzut că 
Pomul era bun la gust". Stim ce a spus Mântuitorul: "Scris 
este, nu numai cu pâine să trăieşti, ci cu tot Cuvântul care 


iese din gura lui Dumnezeu". Apoi, zice Scriptura, demonul 
îi propune Mântuitorului altă ispită. II urcă pe un munte 
înalt. Eu am fost acolo, în pustia Carantaniei; pe locul ispitei, 
e un munte înalt care foarte greu se urcă și, de acolo, 
privirea  iîmpărățiilor lumii este posibilă dintr-o altă 
perspectivă, nu numai din aceea a unui simplu munte (nu 
poți spune totuși că e cel mai înalt din lume). "Şi-a arătat 
toate împărăţiile lumii și slava lor". Slava, adică poleiala. 
Asta poate oferi diavolul. Demonul Ii spune: "Ţie îţi voi da 
toate acestea, împărăţiile lumii, pentru că mie mi-au 
fost date - dacă Te vei închina mie". Și Mântuitorul 
spune: "Mergi înapoia Mea, Satano! Piei, Satană!". Un 
cuvânt foarte grav: "Scris este: Domnului Dumnezeului Tău 
să I te închini și numai Lui să-l slujești”. Ce se observă aici? 
împărățiile lumii, zice Satan, mie mi-au fost date. De multe 
ori vorbește Scriptura în mentalitate omenească. Nu că i le- 
ar fi dat Dumnezeu, înțelegeți? 

Adică ar fi sub stăpânirea lui. 


Da, el le-a inițiat. împărățiile, imperiile sunt de sorginte 
satanică, de origine satanică. Neamurile, nul Ele sunt voite 
de Dumnezeu. Rod al Providenţei și binecuvântate de 
Dumnezeu - neamurile. însuși Mântuitorul S-a născut in 
sânul, unui neam. Așa începe Evanghelia după Matei: 
"Cartea neamului lui lisus Hristos..." Observati... 
imperiile sunt satanice. Ele decimează. Asta-i a doua ispită. 


„Știința dă Orgoliul — 
că stă in puterea ta să schimbi lumea. 


Alcoolul decimează lumea. 
Pofta de mărire, de slavă deșartă 
a produs cea mai mare vărsare de 

sânge 


Și a treia? 


A treia ispită: L-a suit pe aripa Templului și l-a spus 
(gândiți-vă, Templul - locul de întâlnire cu Dumnezeu), da (si 
trupul nostru - Templu al Duhului Sfânt): " Aruncă-Te jos" 
(deci schimbă direcţia existenței, de sus în jos. "Aruncă-Te 
jos" - în lumea aceasta), că scrisese: "îngerilor Săi va 
porunci pentru Tine și Te vor ridica pe mâini ca nu 
cumva să izbești de piatră piciorul Tău". 

"Fă o minune. în fața lumii. Și-atunci toți supușii, toți 
îngerii care Te slujesc, ei să-Ţi poarte de grijă. Să se 
înspăimânte de curajul Tău”. Aceasta este mândria, orgoliul 
(pe care îl dă știința) că ai putere, tu. de a schimba lumea, de 
a transforma, de a decide, tu, ce e bine și ce e rău. 
înțelegeți? De aici ispita către Eva. ispita către Mântuitorul, 
pe care o conchide Sf. Apostol și 

Evanghelist Ioan în cele trei ispite, sub forma aceasta - 
aforistică. dacă vreți: "Nu iubiţi lumea, căci cele din 
lume nu sunt de la Dumnezeu". Adică: pofta trupului, 
pofta ochilor, trufia vieţii. Astea sunt cele trei ispite. Ei, 
aceste trei ispite - din nefericire - stăpânesc lumea. Pofta 
trupului (gândiți-vă, pornografia, pornocrația, 
homosexualitatea, patima drogurilor)... 


Alcoolul... 


„Alcoolul, acesta decimează lumea. A doua ispită, pofta 
ochilor - cosmetizarea - înțelegeţi? Chinul acesta al femeilor 
să placă, să atragă, să cucerească - pe orice cale; și trufia 
vieții, pofta de mărire, de slavă deșartă. Aceasta a produs 
cea mai mare vărsare de sânge. Dorinţa de putere, dorința 
de a stăpâni pe alţii, de a stăpâni lumea. 


Taina cununiei are trei scopuri: 
„„ ajutorul reciproc, 
dâinuirea neamului omenesc 
și ferirea de desfrânare. 
La început, cei doi sunt mai mult 
un trup, apoi un trup și suflet, 
pe urmă, un trup, O inima și un suflet. 
Prima minune s-a petrecut la o nuntă 


înseamnă că diavolul, în lumea de azi, lucrează sporitor tare. 


Da, din nefericire. Sărmana lume... Si atunci, 
dumneavoastră mi-ati pus problema dorului de-a aduce în 
lume Cununia. Taina 

Cununiei ați observat că are trei scopuri: ajutorul reciproc, 
dăinuirea neamului omenesc, ferirea de desfrânare. Despre 
acestea, Sf Apostol Pavel spune în Epistola către Corinteni 
(1. !). acolo unde rânduieste foarte clar comuniunea bărbat- 
femeie. Cununia, din moment ce se întemeiază pe unirea lui 
Hristos cu Biserica, trebuie să aspire către transfigurare - 


mă-nțelege(i? E comuniune. La început, cei doi sunt mai mult 
un trup. Apoi un trup și un suflet. Apoi un trup, o inimă și un 
suflet. Sf. Andrei Criteanul spune, observând că la Cana 
Galileii a fost prima minune - la o nuntă - în care Mântuitorul 
a prefăcut apa în vin: și spune Andrei Criteanul. înțelegând 
prin aceasta ca și tu să te schimbi, să te prefaci: să te 
schimbi - (pentru că uneori prefacerea e asociată cu 
prefăcătoria): "...ca și tu să te schimbi, o, suflete" - aici, 
înțelegând transfigurare. Si să se producă convertirea 
energiilor, convertirea în valori. în valori spirituale. 

Omul e singura făptură - am spus de atâtea ori - care are 
vocația celor două nașteri, nașterea din trup și nașterea din 
duh. Omul a primit poruncă să pună nume tuturor jăpturilor. 
Omul a primit în el suflare divină de viaţă. De-aici, filosofii 
valorilor... vă propuneam eu pe Louis Lavelle. El are un 
tratat despre valori (două volume). Și acolo spune că omul 
poartă în el impulsul către valori care îl instituie în lume, 
față în faţă cu lumea și mai presus de lume. In lume, prin 
valorile afective și economice - pentru conservarea insului, a 
speciei, pentru hrană și reproducere - și fată în faţă cu lumea 
- valori științifice, filosofice, artistice, prin care omul 
comunică cu lumea. înțelegeți? 


Cred că da. 


Și valori spirituale, care se situează mai presus de lume: 
religia și morala, prin care omul, în religie, comunică cu 
Dumnezeu, iar în morală, poartă pecetea comuniunii cu 


Dumnezeu, dând un 

sens ziditor fiecărui act al lui. "Ce-i morala? O credinţă în 
acțiune". Comuniunea aceasta între religie și morală - 


fundamentală - transfigurează viața si te înalță până la 
îndumnezeire. 


Prin faptul că prima minune a Mântuitorului lisus Hristos se petrece la o 
nuntă, nunta din Cana Galileii, putem înțelege că nunta - ca fenomen - a 
fost mult pe placul lui Dumnezeu? 


Orice act al comuniunii e binecuvântat de Dumnezeu. E o 
expresie a comuniunii divine, din moment ce, observați, Sf. 
Apostol Pavel zice despre nuntă: "Taina aceasta mare 
este; iar eu zic: în Hristos și în Biserică" (Efeseni 5, 32). 
Altfel spus, prepoziția is, în grecește către. Deci, cu fata 
către Hristos și Biserică. Așa cum Hsus Hristos e Mirele 
Bisericii, Biserica e mireasa, nu? Cum e unit Hristos cu 
Biserica, deci duhovnicește. până la jertfă, așa trebuie să 
devină omul în suișul duhovnicesc al nunţii, la această culme 
să ajungă - la Arhetip, la prototipul unirii lui Hristos cu 
Biserica. 


Deși nu sosise ceasul. Mântuitorul 

a pus temelia minunilor la o nuntă. 
Sunt trei etape în suiș: existența, | 
existența spre bine și existența veșnică 


Totuși, de ce la o nuntă? lisus a vrut să spună ceva, nu? 


Da, a vrut să spună; aceasta e prima lui minune și prima 
lui luare de legătură - înțelegeți? Mai mult. A și pus temelia 
minunilor, schimbarea aceasta, prefacerea apei în vin. Și 
anume la o nuntă, adică la 

așezământul acesta concret al condiției și al comuniunii 
umane. Nu trebuie să uităm: S-a spus mereu că familia e 
celula societății, ei bine, și pentru împărăția lui Dumnezeu e 
viitoarea societate. Mântuitorul a început cu celula, care-i 
cununia. Dar a dăruit cununiei mesajul acesta fundamental. 
A instituit-o intr-un mesajfundamental, cu atât mai mult cu 
cât, observați, nu sosise ceasul. Găsiţi acest moment in 
Evanghelia după Ioan, la capitolul 2. rețineți. 

Și se spune acolo că nunta s-a făcut, in vremea aceea. în 
Cana Galileii. Mama lui lisus se afla acolo. Mama lui lisus. 
înțelegeți, e foarte important și faptul acesta, se afla acolo. 


lisus a fost cu Mama Lui. 


Ea era acolo. Era și lisus cu ucenicii Lui. și. sfârşindu-se 
vinul, a zis Mama Lui către Dânsul: "Vin nu mai au". lar 
Mântuitorul a zis: "Ce este Mie și Tie?" Adică, nici Tu. nici 
Eu... nu era pentru noi să ne ocupăm de una ca aceasta. 
“încă n-a sosit ceasul Meu." Dar. deși n-a venit ceasul. 
Mântuitorul știa ce avea să facă. De aceea. Mama Sa 
poruncește ucenicilor: "Faceţi ce vă va spune". Și erau acolo 
șase vase cu apă. Jacule din piatră, puse la rânduiala curăț 
iei. care luau câte două sau trei vedre. lisus a poruncit 
atunci: "Umpleţi vasele cu apă". Și le-au umplut până sus. 
Apoi le-a zis: "Umpleţi vasele cu apă”. Și le-au umplut până 
sus. Apoi ie-a zis: "Scoateţi-l de acolo și duceți-l nunului". Și 
l-au dus. Când a gustat nunul, apa se făcuse vin. El nu stia de 
unde este, dar slujitorii care scoseseră apa știau. A strigat 
atunci nunul pe mire și i-a zis: "Orice om pune întâi vinul 
cel bun și, când se *ameţesc, pune pe cel mai slab. Dar 
tu ai ţinut vinul cel mai bun până acum". Observati 
succesiunea: cel mai bun vine după... Deci, acest suiș, 


această mutație continuă spre mai bine. Cum zice 

Sf. Maxim Mărturisitorul (vorbeste de trei etape): 
"Existența, existența spre bine şi existența veşnică". 
Trei etape. 

Acest început al minunilor l-a făcut lisus în Cana Galileii, 
și Și-a arătat Slava Sa. Si au crezut ucenicii Lui în El. Da, 
deci această schimbare - această mutație - începând cu 
temelia societății umane, cu familia, dăruiește de-acum 
familiei sensul cel nou, duhovnicesc. Adică, de a aduce fii în 
lume, dar și un suis - de-acum - duhovnicesc. Asta e menirea, 
da. 


Crucea căsătoriților - 
transfigurarea familiei, a cununiei. 


Femeile nu trebuie să lase, cu nici un 
Chip, 
să pătrundă cuțitul în trupul lor. 
Un lucru nu-ți îngăduie oamenii - 
să fii mai bun decât ei 


Deci, menire duhovnicească? 


Negreșit, noi nu putem realiza salvarea umanităţii fără de 
ceea ce am pomenit: transformarea rudeniei de sânge în 
rudenie duhovnicească, transformarea căminului, a familiei, 
începând cu comuniunea trupească, până la comuniunea 
duhovnicească. De aceea, Sf. loan Gură de Aur numea 
familia, biserică. Numai așa pot să realizeze cei doi o 
comuniune din acelea de care vorbesc Sfinţii Părinţi. La noi, 
Părintele Nicodim  Măndiţă vorbea tare frumos despre 
crucea căsătoriților, deci transfigurarea familiei, a cununiei. 
Asta e soluția, altfel pot apare (prin contraceptive, prin alte 
mijloace- sau prin intervenţia medicală) îmbolnăviri, mai ales 
la femei. Cu nici un chip nu trebuie femeile să lase cuțitul să 
pătrundă în trupul lor. 

Vroiam să vă întreb - poate mai devreme, dar n-am reușit - dacă Eva 
trebuie neapărat condamnată, dacă faptul că l-a îndemnat, l-a ispitit pe 
Adam să muște din fructul înțelepciunii nu are și o valență benefică? 


Valenţă benefică nu poate să aibă, însă Dumnezeu scoate 
bine și din rău. 


Adică binele se află și în rău? 


Nu se află. De multe ori am stăruit asupra acelui moment 
din Vechiul Testament, din viața Patriarhului lacob. El a avut 
doi-sprezece feciori. Intre cei doisprezece feciori ai lui - 
doisprezece Patriarhi - a fost și... da, Iosif Se știe, o spun 
Scripturile. Josif a avut o vocație deosebită, era vizionar. 
Încă în sânul familiei, a avut cele două vise, în care snopii 
fraților lui se închinau snopului lui, și i se închina și lumea 
aceasta, a stelelor, lumea cerească. Le găsiţi în Cartea 
Genezei mai pe larg.Eu vreau numai la un moment să ajung, 
cândfrații lui au vrut să-l ucidă. Când era trimis de tatăl lui 
să le ducă de mâncare la câmp - erau la seceră -. atunci l-au 
urât. Ziceau: "Uite visătorul'. Ura aceasta... Un lucru nu-ți 
îngăduie oamenii. Nu-ţi îngăduie să fii mai bun ca ei. Da, nu 
suferă să o iei înaintea lor. Și atunci. "Uite visătorul, uite 
văzătorul, să-l ucidem." 


Nicăieri nu-s mai căutate visele ca la 
pușcărie! 
La închisoare, eram ispitit de ceilalți 
să le tâlcuiesc visele. 
Vise, vise de montaj și vise 


profetice 


Dar s-a opus fratele mai mare: "Să-l aruncăm în groapa 
aceea și să spunem că o jiganie l-a sfâșiat". Au și uns o 
cămașă de-a lui 

cu sânge. Și au venit negustorii egipteni. Și-au zis: "avem 
altă ocazie”, și l-au vândut. Era vremea sclavilor, știți. Și l-au 
cumpărat negustorii pe douăzeci de arginți. De aceea, și el 
este un simbol al vânzării lui lisus de către Iuda. Și a ajuns în 
casa unui demnitar, Putifar, cum era el tânăr, frumos, de o 
inteligență deosebită - ieșită din comun, un harismatic -, s-a 
împătimit soția lui Putifar, sărmana. S-a legat de el. Atunci s- 
a agăţat de el, tocmai când a intrat bărbatu- său. Și el s-a 
smuls, dar ea a zis: "Uite, nelegiuitul ăsta, despre care 
ziceai că e om onest, a încercat să mă necinstească". 
Și-atunci a fost dus la temniţă. La temniţă, a mai fost cu încă 
doi, slujitori ai lui Faraon. Unul era pivnicerul, celălalt 
pitarul. Și-acolo, aceștia au avut niște vise. Nicăieri nu-s mai 
căutate visele ca la pușcărie. Că fiecare întemnițat, 
sărmanul, visează la libertate. 


Și Dumneavoastră, când ați fost întemnițat, ați visat? 


Eu ca eu, dar alţii visau, si eram neîncetat solicitat, ispitit 
să le tâlcuiesc visele. Neîncetat. 


Vă pricepeți? 


Ei. am citit în viața mea despre diverse categorii de vise. 
S-a ocupat de ele îndeosebi un psihanalist, un psihiatru 


german, Ebbinghaus. Vorbește de trei categorii de vise. Vise 
datorate împrejurărilor externe - bunăoară, ziua când ai 
văzut ceva... 


Impresii din timpul zilei, care rămân... 


„„„impresii din afară, da, pe urmă, parcă, vise de montaj 
(simți că urci, că urci neîncetat) și vise profetice (cele din 
Scriptură). 

Acestea sunt mai rare... 


Da, așa. Ei bine, și visează pitarul că avea pâine intr-un 
cos. și păsările cerului ciugulesc. Iar pivnicerul. că servea la 
masa lui Faraon. Atunci el ii dezlegă visele pitarului: "Ai să 
fii condamnat și așezat undeva unde păsările cerului o 
să ciugulească din trupul tău", săracul, iar pivnicerului: 
"Tu ai să servești din nou la masa lui Faraon". Și așa s-a 
petrecut. Dimineala a și sosit temnicerul: "leșiţi afară!" - 
știți, limbajul de pușcărie - și așa s-a petrecut cu cei doi. 


Când ai să fii la bine, adu-ţi aminte și 
de mine. 
Bani albi pentru 'zile negre. 
Legea Talionului: 
ochi pentru ochi, dinte pentru dinte. 
"Răzbunarea este a mea" - spune 
Domnul 


Dar iată că are și Faraon vise. Visă Faraon - le știți din 


Scriptură - cele șapte vaci grase, cele șapte vaci slabe, și 
cele șapte spice pline și cele șapte spice goale - și a chemat 
toți vracii și preoții, dar nu a izbutit nici unul să tălcuiască 
visul. Dar, când le-a dezlegat losif visele ăstor doi, i-a zis 
pivnicerului: "Când ai să fii la bine, adu-ţi aminte și de 
mine". Nu și-a mai adus aminte. Acum însă, deodată, auzind 
ce forfoteală mare și ce intrebare e la casa lui Faraon, cu 
visele, "Ah! - zice: Mi-aduc aminte, când eram eu la 
închisoare, este unul acolo care a rămas în temniţă. Și 
știe să dezlege visele." "Adu-l1 încoace!" Și l-a adus, și 
știți cum i-a spus: "Şapte spice pline, șapte vaci grase - 
șapte ani.de belșug, celelalte, văcuţele slabe și goalele 
spice - șapte ani de 

secetă." "Ce-i de făcut?" "Păi, în anii de belșug să 
strângem toate prinoasele pentru cei negri" (bani albi 
pentru zile negre). Și așa au făcut, l-a dat Faraon inelul din 
mâna lui. l-a împuternicit ca un fel de prim-ministru și a 
agonisit, a umplut hambarele Egiptului cu grâne, încât aveau 
și pentru alţii, nu doar pentru ei. Și-atunci vine secetă și în 
părțile lui Israel, și au auzit lacob și fiii lui că sunt în Egipt 
grâne de vânzare, și au venit, unul câte unul. El i-a cunoscut, 
ei nu l-au cunoscut pe el, precum știți. In sfârșit, trec anii și 
îi vine și lui lacob vremea să se mute din lumea asta. S-a 
săvârșit din viață după ce le-a dat binecuvântarea fiilor, 
fiecăruia în parte - și- acea binecuvântare profetică privind 
pe Mântuitorul - da, și, după ce s-a săvârșit, au cerut 
îngăduință de la Faraon, l-au condus sã- ] așeze la Macpela, 
unde era mormântul lui Avraam. Și după ce l- au dus și l-au 
așezat la locul de odihnă, când s-au întors - aici este lucrul 


esențial... 
Da, vă ascult... 


Când s-au întors Iosif cu fraţii lui în Egipt, unde le-a dat 
Faraon un loc, în ținutul Gosen, atunci frații lui s-au sfătuit 
(și asta găsiți la capitolul 50, la Cartea Facerii, acesta-i 
locul care m-a marcat profund), și-au zis: "Ce ne facem? 
Câtă vreme noi l-am vândut, am vrut chiar să-l ucidem 
pe fratele nostru Iosif..." 

Funcţiona pe atunci legea numită "a Talionului", adică 
ochi pentru ochi si dinte pentru dinte - înțelegeți? Cât trăise 
lacob, părintele lor, el fusese ca un fel de tutelă, arbitru între 
ei - ca să nu se ucidă copiii între ei. "Dar acum - spuneau 
fraţii - Iosif va aplica legea Talionului. Ce ne facem?" S- 
au sfătuit: "Hai să mergem să spunem că tata a lăsat cu 
limbă de moarte să nu-și răzbune păcatul." Răzbunarea 


era un fel de cod de legi, după judecata lor. 

De aceea, cum citim in Scriptură: "Răzbunarea este a Mea" 
- spune Domnul. Dar ei așa și-au zis. Au mers la Iosif, au 
cerut audienţă - deși frate, avea sarcini mari -. au intrat 
acolo cocoșați, smeriţi. înaintea lui. și. spune Scriptura, i- 
auzis: "Uite, tata, înainte de a muri, a lăsat vorbă să nu 
te răzbuni pentru păcatul nostru." 


Și a plâns Iosif: 
"Sunt eu, oare, în locul lui 
Dumnezeu?" 
Dumnezeu a întors în bine răul 
„ dorit de frații lui Iosif 
In sfâșierea dintre Bine și Rău stă 
Păcatul. 
Binele, în el însuși, este Fiinţa 


Și zice Scriptura: "Şi a plâns Iosif" - pentru nemintoșia 
lor. Și a zis: "Sunt eu, oare, în locul lui Dumnezeu?" (ca 
să mă răzbun). Într-adevăr, aici este, cu totul, cheia: Voi mi- 
ați uneltit mie rele, dar Dumnezeu mi-a vrut binele. Altfel 
spus: Dumnezeu a întors răul vostru în bine - ca să salveze 
un neam. Ei, aceasta, cred, este dezlegarea: a întors răul 
vostru in bine. Altfel spus, niciodată înaintea lui Dumnezeu - 
și în istorie, și în eternitate - răul nu are ultimul cuvânt. 


De aici vine: "Orice rău e cu binele lui?" 


Am observat lucrul acesta. Nu știu dacă la alte popoare s- 
a ajuns la sintagma asta, atât de înțeleaptă: "Tot răul, spre 
bine”. Zice românul: "Tot răul, spre bine." 


Sau "Orice rău, cu binele lui. 

Da, și faptul că, la început - observați - Dumnezeu n-a 
spus: 'Dacă veți mânca din Pomul Răului veţi muri" (lui Adam 
și Evei). Le-a spus: "..dacă veți mânca din Pomul Cunoștinţei 
Binelui și Răului" - că binele rămâne de nedistrus. 


Deci, in această sfâșiere lăuntrică și ambiguitate între 
bine și rău stă Păcatul. Da, binele rămâne, nu poate fi 
desființat. Binele, în el însuși, este Fiinţa. 


Tema noastră era legată de femeile care nu vor să mai nască - să creeze 
creatori 


Dar, retineti, este foarte important lucrul acesta și pentru 
problema răului, în sensul că răul nu are ultimul cuvânt, el 
este limitat. Așa se explică - nu spun că Dumnezeu a făcut 
moartea, Doamne păzeşte! - dar pentru ca răutatea să nu 
rămână nemuritoare, după căderea omului, Dumnezeu a 
poruncit ca amestecul acesta, legătura dintre trup și suflet, 
să se taie, să se desfacă, să se întoarcă țărâna înapoi în 
pământ. Pentru ca răutatea să nu ne rămână nemuritoare. In 
toate Dumnezeu găsește o soluție, nu lasă răul să aibă 
ultimul cuvânt. Și-atunci, omul nu mai rămâne sub această 
obsesie tragică a răului. 

Dar să revenim... Vezi, viața în cămin trebuie să ducă la 
această transfigurare și, aici, trebuie să vedem elementul 
esențial, că, mai ales în om, spiritul este dimensiunea 
definitorie a omului. Spiritul și libertatea! Or, omul fiind 
spirit și libertate, atunci nu așa-zisa necesitate fiziologică 


trebuie să ne stăpânească, nu, ferească Dumnezeu! 

Constiinta nu este produsul, 
ci cauza creierului. 
Schelling spunea că 

spiritul dormitează în minerale, 
toropește în vegetale, visează în 
animale, 


iar în oameni se deşteaptă. 
Omul este în lume, faţă în fața cu 
lumea 
și mai presus de lume 


Vă dau un citai din știință, din ziua de azi. al unui savant 
laureat al Premiului Nobel, Roger Sperry. El spune că. dacă 
până acum câteva decenii, din cauza materialismului și 
behaviouris- mului, se considera că gândirea e produsul 
creierului, zice el, azi să nu părăsim domeniul și să 
mărturisim că fenomenul interior, al conștiinței, nu este 
produsul, ci cauza creierului. Științific. Dintre filosofii 
idealiști. Schelling - era și niţel romantic - spunea. în veacul 
trecut: Spiritul este fundamental, dar se manifestă în chip 
diferit: în minerale dormitează, în vegetale toropește. în 
animale visează, iar în oameni se deşteaptă. Așa. Intr-adevăr, 
spiri-tul e fundamental, mai ales dacă avem în vedere taina 
creației omului - suflarea divină de viață - și vocația umană, 
ca trupul să devină templu al Duhului Sfânt. Aici se dezvăluie 
calea și metoda și sensul existenței umane: condiția 
existenței umane, și anume, de a ne spiritualiza. Pentru ca in 
noi să nu domine instinctul, ci spi-ritul. Să ne transfigurăm. 
Asta îndeamnă două împliniri: pe de-o parte, energiile se 
convertesc în valori. Pentru că. aţi văzut. în om nu e numai 
poziția lui în lume, ci și faţă în fală cu lumea, și mai presus 
de lume - aceasta-i condiția umană. Deci, chiar filosofii 
valorilor 

sesizează aceasta. Și psihiatria, la fel, vorbește de nivel 


psihologic. psihosocial, psihospiritual, mă înţelegeți? 
Desigur. 


Ei, cu atât mai mult temeiul îl avem în Revelația divină, și 
atunci omul trebuie să treacă, să transfigureze această 
comuniune trupească in comuniune duhovnicească - aceasta 
este calea. De aceea s-a și spus mereu de asceză, post și 
rugăciune. Acest soi de demon nu iese decât cu rugăciune și 
cu post - cum a spus Mântuitorul. Or, in asceza creștină nu 
ucidem trupul, ci ucidem ceea ce a ucis și ucide trupul: 
patimile. De aceea, condiția ascezei e numită mortificare. Or. 
mortificarea asta înseamnă - a omori moartea din noi. Ceea 
ce ai spus matale, cum ai zis? la zi poezia aceea! Zi-i din nou! 


Numai ultima strofă: "Numai de când Moartea m-a luat duios de mână - 


parcă am început să trăiesc". 


Ai văzut? "De când Moartea m-a luat..." De aceea spune 
Sf. Apostol Petru: "Cei ce pătimesc în trup, fug de 
păcat". Se depărtează de păcat, înţelegi? Când slăbește 
presiunea si opresiunea trupului, de-abia atunci se 
eliberează omul. 


V-am spus versurile acestea pe care le-am scris în ultima vreme pentru 
că Dumneavoastră m-ați stârnit când mi-aţi spus că, "De-ai să mori înainte 
de a muri, nu ai să mori când vei muri". M-aţi făcut, dc fapt, să înțeleg ceea 
ce scrisesem, pentru că nu știam ce scrisesem. 


Păi, din adâncul ființei matale, din acea memorie 
ontologică care e (spirituală) de acolo țâșnește harul lui 
Dumnezeu. Care e sigur, de 

nepierdut. Soluția este deci  spiritualizarea. Viața 
duhovnicească, viața în Biserică. Asta e metoda, și unica 
metodă autentică, cea care nu lezează condiția umană. 
Aceea care tine seamă - cum spune Sf. Apostol Pavel: 
"Fiecare bărbat să-și aibă soția lui, fiecare soție să-și 
aibă soțul ei". 


Cfilugărnl anticipează veacul viitor. 
La înviere, nu se însoară șijiu se mărită 
- a spus Mântuitorul - ci vor fi ca 
îngerii din Ceruri 


Și, mai mult, spune grozav Sf. Apostol Pavel: "Bărbatul 
nu-i stăpân pe trupul lui, ci pe al femeii. Femeia nu-i 
stăpână pe trupul ei, ci pe al bărbatului". Iar ei in 
comuniunea aceasta, sunt în viziunea unei spiritualizări, căci 
ăsta-i viitorul lumii: înduhovnicirea. Asta înseamnă acel "cer 
nou și pământ nou", zis și învierea omului - umplerea de 
har. 


Mă scuzați pentru puţina înțelegere, dar asta nu o pricep foarte bine. 
Poate că-mi explicați mai limpede, deci, de ce trupul femeii este stăpânit de 
bărbat și trupul bărbatului e stăpânit de femeie? 


O spune Sf. Apostol Pavel. Să răspundă adică unul 
celuilalt la această cerință. Să fie atent unul față de celălalt. 


Nu toți bărbații sunt căsătoriți și-atunci de trupul bărbatului neînsurat 
cine răspunde? 


In afara căminului el are altă vocație. El și-a croit un alt 
drum. Un călugăr, bunăoară. Sau un om care-i călugăr în 


lume, sau unii mari creatori... 

Dar, privind prin vorba asta a dumneavoastră, privind așa lucrurile, nu 


înseamnă că, de fapt, călugărul face un păcat? 


Nu face un păcat. El anticipează veacul viitor. Pentru că. 
bunăoară, când Mântuitorul a fost întrebat... parcă v-am 
spus de căsătoria de levirat. Am vorbit noi sau n-am vorbit? 


Nu. 


Atunci vorbim aici. Vedeţi, saducheii - care nu cred în 
învierea marților (erau o partidă la evrei) - l-au ispitit pe 
Mântuitor cu întrebarea asta: "La noi, într-o familie erau 
șapte feciori. Şi cel dintâi s- a însurat, dar a murit 
nelăsând urmași." Or, prin ceea ce s-a numit căsătorie de 
levirat, dacă un frate murea șz nu avea urmași (tot din dorul 
de a avea urmași, observați, urmaș - mesia), atunci fratele 
lui era obligat să ia pe cumnată și copiii pe care îi năștea 
purtau numele celui răposat. Și-atunci, spun saducheii cu 
ispitirea asta: "Atunci cel de-al doilea a luat-o după lege, 
jnsă a murit și el, tot fără urmași. Și-așa, până la al 
șaptelea. La înviere a cui va fi femeia?" Si iată 
Mântuitorul cum descoperă: "Rătăciţi, neștiind 
Scripturile. Că la înviere nu se însoară, nu se mărită, 
ci vor fi ca îngerii din Ceruri." 


Călugărul realizează omorârea omului 

vechi - omul patimii El moarepăcatului 

înainte de a muri. incetul cu incetul se 

sublimează energiile - se convertesc în 
valori 


Deci. în veacul viitor această dimensiune psihologică, să o 
numim așa - a conservării speciei, a dăinuirii neamului 
omenesc 

se va împlini, și omenirea va trece pe un alt plan, spiritual. 
Și, de asemenea, în ce privește mâncarea și băutura. Va avea 
o altfel de comuniune. Zice Sf. Apostol Pavel: "împărăţia lui 
Dumnezeu nu este mâncare și băutură, ci dreptate, 
pace și bucurie în Duhul Sfânt". Deci aceste două 
modalități de conservare a celor două dimensiuni (elanuri) în 
ceea ce privește conservarea insului și a speciei, hrana și 
reproducerea, acestea vor fi transfigurate în veacul viitor. lar 
călugărul anticipează, de-aici, condiția veacului viitor. El, 
mai ales, realizează omorârea omului vechi, a patimii. Adică, 
el moare înainte de a muri. Cum spune Sf. Apostol Pavel: 
"Mort faţă de păcat". Pentru că. observați ce spune 
Evanghelia după Ioan celor ce L-au primit pe Dumnezeu- 
Cuvântul. pe Mântuitorul Hristos, prin Taina Sfântului Botez 
și întreg tezaurul credinței: celor care cred în Numele Lui le- 
a dat putere să se facă fii ai lui Dumnezeu. Cei care nu din 
sânge, nu din voie trupească, nu din poftă bărbătească, ci de 
la Dumnezeu s-au născut. 


în legătură cu întreruperile de sarcină și avorturile, ce le spuneți 
femeilor care vă cer sfatul? 


Noi cunoaștem din experiența duhovnicească a Bisericii, 
cunoaștem familii care au ajuns la această comuniune, și 
după ce au născut un număr de copii, duc o viaţă de 
comuniune spirituală. Și pot. Nu e imposibil. Atunci când ai 
conștiința că acesta este sensul vieții, și că spiritul trebuie să 
conducă trupul, și nu biologicul. Și duci o viaţă de înfrânare 
asociată și cu rânduielile Bisericii, pentru post: o viaţă de 
rugăciune, in a cere ajutorul lui Dumnezeu. Și. încetul cu 
încetul, se sublimează energiile, se convertesc in valori. Că 


omul trebuie să creeze nu doar pe calea procreaţiei. Omul e 
chemat de Dumnezeu cu darul cunoștinței. El face știință, 
filosofie. face artă... 

Și aici, în această înfrânare, nu este păcat? 


Da' deloc nu-i păcat! Căci ce înseamnă? Put o frână 
trupului pentru ca să convertești energiile lui în valori. In 
valori creative. Câţi dintre oamenii mari, savanți, nu au dus o 
viață de castitate! Bunăoară, Nicolae Paulescu. A dus o viață 
de castitate desăvârșită 


Nici asta nu e păcat? 


Da' de unde! Pentru că el a creat. N-a rămas în necreând- 
mă înțelegeți? 


Omul se realizează 
prin trei dimensiuni: prin propria lui 
zidire 
după Chipul lui Dumnezeu, 
prin operele lui și prin urmași - 
fii Sau ucenici. 
Maica Domnului este modelul unirii 
excepționale dintre castitate și 
maternitate 


N-a creat creatori. 


N-a creat, dar a creat ucenici. Păi, omul se realizează prin 


trei dimensiuni: prin propria lui zidire, după Chipul lui 
Dumnezeu și asemănarea Lui, prin operele lui, faptele bune, 
artă ș.a.m.d., și prin urmașii săi: fii sau ucenici. lată fiii pe 
care mi i-a dat Dumnezeu! Poţi să ai fii duhovnicești. Vezi 
școala... Și-atunci, omenirea va deveni mult mai creativă, 
pentru că vocația umană este să creeze și valori. De aceea, 
gândiți-vă ce spunea un critic (sau istoric) al literaturii, din 
veacul trecut, 

Sainte-Beuve: "Cine ar putea spune, evoca. înfățișă câte 
valori se pierd, câte energii se aruncă la anumite ore (ale 
serii sau ale noptii), sunt tăiate de la rădăcina vieţii și 
aruncate in pustiu. în această debordat e a patimilor? Un om 
care ar Ji trebuit să devină arhitect de geniu, descoperitor în 
știință, artist de geniu - aruncă în lume numai niște 
fragmente, niște zdrențe”. 

De aceea, eu în Maica Domnului am văzut întotdeauna 
modelul unirii excepționale între castitate și maternitate. Că 
mulţi se-ntreabă: "Ei. cum Maica Domnului?" Maica 
Domnului e mamă și fecioară. Acesta-i modelul creativității 
în care, deodată, se găsesc castitatea (cum s-ar fi putut 
întrupa Fiul lui Dumnezeu, dacă nu din Fecioară?) și 
Adevărul, care doar in castitate se luminează, strălucește. Și- 
atunci, pe de-o parte, adevărul ziditor ("Ofranda cea mai 
sublimă a Iubirii e adevărul" - o spune Patriarhul ortodox 
Folie) se forjează, se luminează în castitate, iar pe de alta. în 
maternitate iubesti adevărul cum îţi iubesti opera, pruncul. 
Iți iubesti opera așa cum mama își iubește pruncul. Deci, 
într-adevăr. Maica Domnului este modelul sublim al 
comuniunii dintre castitate și maternitate. 


Singurul nostru Model 
este 
HSus Hristos 


Am văzut, zilele trecute, că i-ați dat lui Sorin Dumitrescu, pentru 
"România liberă", un interviu despre homosexualitate. 


Da, așa e. 


Cum v-a convins? 

Păi, a stat pe capul meu. Dacă aș fi refuzat, ar fi zis omul 
că ori nu vreau, ori, iată, Biserica nu-i în stare să răspundă la 
o problematică atât de... actuală, nu? 


Aţi avut reacții de la colegi preoți? 


De bine, am avut, ba, mai mult, luni a fost parastasul lui 
Nichita Stănescu și, când am intrat în biserică - era adunată 
lume: cunoștințe, scriitori, admiratori - m-a oprit un domn, 
cam la șaizeci de ani, cred, și mi-a spus: "Părinte, m-aţi 
tulburat". 


Nu cred că Socrate și Platon 
erau homosexuali! 


Homosexualitatea e o aberaţie, 
o alienare din Adevăr. 


Bărbat și femeie sunt urziți pentru 
o reciprocitate, pentru comuniune 


Nu-l cunosc și nu vreau să pomenesc vreun nume. Dar 


știu că m-a provocat și mi-a spus că l-a tulburat răspunsul 
meu din ziar, și că ar vrea să stea de vorbă cu mine. Și am 
spus: poftiți! Este o aberaţie, o Alienare din adevăr. De 
aceea, Scriptura numește, în Vechiul Testament, că "e 
urâciune înaintea lui Dumnezeu". Jar Sf. Apostol Pavel, în 
Noul Testament, spune: "E împotriva firii". Si, gândiți-vă. 
firea umană cum e construită. Bărbat și femeie sunt urziţi 
pentru o reciprocitate, pentru o comuniune - o comuniune 
creativă. 


Dar vă spunea și Sorin Dumitrescu, în interviu, că foarte mulţi oameni 


de cultură celebri au fost homosexuali. 

Ei, întâi că nu stim precis dacă a fost chiar așa. Înțelegi? 
Și pe Socrate să-l facă... El iubea tinerii, poate că-i iubea 
patern, dezvoltând în ei vocația umană. 


Deci nu credeți că Socrate era homosexual? 
Nu, eu nu sunt de acord cu opinia asta. 
Nici Platon? 


Nu. nici pomeneală. Deci, cultivând vocația umană, pe de 
o parte, pe de altă parte - oricât de mare ar fi cineva, nimeni 
nu-i fără păcat în lume. Și ei nu sunt pentru noi modele. 
Oricine ar fi din istoria umanității. Nu trebuie să uităm! 


Dar cine-i modelul nostru? 


Unul singur. Hristos. Pentru că, întâi, originar, după El a 
fost zidit şi Adam (“Să facem pe om după Chipul și 
Asemânarea Noastră"), or. Fiul lui Dumnezeu Cel din 
Veci este, deodată, Fiul, Chipul și Cuvântul lui Dumnezeu. El 
este Modelul. Și, pentru că Adam a eșuat și nu mai 
autentifică astfel calea umană, atunci Hsus Hristos este 
Modelul. Adevărul și Viaţa. 


Dar ce m-a mirat, în interviul publicat în "România liberă" despre 
homosexualitate, este faptul că ați pus pe același plan onanismul cu homo- 


sexualitatea. 


Păi, toate sunt aberaţii și decăderi din vocaţia umană 
procreatoare și creatoare. 

Da, dar există pericolul ca, punându-le pe același plan, să faceți... 
Sunt diverse forme... 


„„„Să minimalizaţi homosexualitatea. Că onanismul e practicat pe scară 


largă de aproape toți tinerii, nu? 


Da, da. da! Eu nu le-am pus pe același plan. Am spus că 
sunt forme ale degradării umane. Sorin le punea pe același 
plan, într-un fel 


Deci, oricum e mai păcătoasă homosexualitatea, decât onanismul. 
Da, onanismul ar fi o eliberare de energii. 
Dar fără a avea partener, în absenţa partenerei și, deci, a comuniunii. 


Da, fără parteneră. Da, "vai celui singur", într-un fel de 
însingurare, de solipsism... 


Autarhie... 
Nu, autarhia e un concept folosit în economie. 
Da, aveți dreptate, solipsism e mai bine. 


Iar uciderea... Uciderea pruncilor... Noi publicăm acum o 
carte. Vindecarea arborelui genealogic. 


Minunat titlu! Cum poate fi vindecat Arborele Genealogic? 

Copilul sacrificat prin avort 
oartă o anumita legătură 
cu părinții și cu ceilalți copii născuți, 
cu “frații” săi. Trupul tdu ilfaci 
mormant. 

Bărbatul nu e mai puțin vinovat. 
Contraceptivele sunt împotriva firii. 
Creaţia ne justifică. 

Filmul "Zorba grecul" m-a tulburat 

profund 


O să vedeti, in cartea asta. E un medie psihiatru englez, 
care dezvăluie niște stări grave... 


Vindeci! trecutul, deci? 


Păi. se dezvăluie propriu-zis aceste ramificații ale 
avortului, deopotrivă in părinţi și in copilul care s-a născut, 
care poartă o anumită legătură cu cel care a fost sacrificat. 


Minunată idee! Foarte generoasă! 


Da, e extraordinară. Am făcut o modestă prefaţă la 
această carte, am folosit și cuvântul Profetului, că: "Iată, 
faci pântecele tău, mormânt", trupul tău îl faci cu- 
adevărat, tragic, mormânt. 

Or, nu există decât această cale. Omenirea trebuie să 
meargă spre țelul ei. al induhovnicirii. al spiritualizării. Și 
nici o formă de întrerupere a sarcinii nu este mai puțin 
imorală și mai puțin lezantă pentru organismul mamei, dar la 
ea participă și bărbatul. El nu e mai puțin vinovat. Nu e 
absolvit. Dar mama suferă în organism. Chiar 
contraceptivele, și ele provoacă o lezare, pentru 

că sunt, toate, împotriva firii. Vedeţi, într-un univers al 
creației, creația ne justifică! Aici, propriu-zis, ți se dezvăluie 
misterul binelui și al răului. în actul creator. 

Mi-aduc aminte, acum vreo douăzeci și ceva de ani, erați 
elev, rula la cinematograf, un film, "Zorba grecul", după... 


Nikos Kazantzakis. 


Așa, după Kazantzakis, în care Zorba se lăuda că el, la șai- 
zeci și ceva de ani, era în stare de isprăvi... de-astea 
biologice (gândiţi-vă la mitologie - Hercule la răspântie), și, 
în același timp, ridiculiza "Ce e binele și ce e răul". Asta m-a 
șocat profund. Umblam zile întregi (lucram într-o parohie de 
patruzeci de mii de suflete, și toată ziua eram pe teren). Și 
îmi puneam problema: Cum nu avem noi un criteriu fun- 
damental care să distingă între bine și rău? E cu putință 
asta, Doamne? 


beci, vă sperie cumplit amestecarea binelui cu răul, nu? 


Păi, sigur. Gravă confuzie, dacă zice Profetul Isaia (5, 20): 
"Vai de cei ce zic răului bine și binelui rău". Vedeţi? 


Așa se întâmplă și în ziua de azi, la noi, nu? 


Da. Isaia deci a văzut cu aproape trei mii de ani înainte. 
Și-atunci... 


Deci lupta dumneavoastră cu confuzia. Sunt curios cum ați biruit. Sau 


ați fost biruit, poate? 


Nu, nu, nu... Cu ajutorul lui Dumnezeu, am ajuns la niște 
concluzii de neclintit. De neclintit. Și-anume. mă întrebam, 
plecând 

de la actele noastre elementare (pentru că doar așa poți să-(i 
înte- meiezi o gândire autentică, plecând de la realitate, in 
experiența vie a vieții), și anume mă întrebam: de ce 
mâncăm? De ce bem? 


Și în experienţa vie a lui Dumnezeu, părinte. 
Sigur că da. Ai experienţa vieții în har. 
Dumneavoastră ați îngrijit o carte intitulată Viu este Dumnezeu. 


Da. am tradus-o. așa este. Și-atunci mi-am zis: de ce 
mănâncă omul? De ce bea? De ce se căsătorește? Și am 
înțeles, la modul cel mai concret, că cel mai viu, cel mai real 
- mâncarea, băutura - sunt ca niște materiale de construcție, 
de zidit trupul. Am dreptate sau nu? Mă înțelegeți? 


Cred că da. 


Un pahar de vin mă zidește, betia mă 
distruge. 

Căsătoria zidește, desfrâul distruge. 
M-am cunoscut cu I. D. Ștefănescu - 
ginerele lui Vlahuta. 

Vezi cum l-a tratat Regele Carol Ipe 
Vlahuță 


Iar căsătoria, tot la fel. e zidire. Pentru că e leagănul 
generațiilor, nu-i așa? Familia, căsătoria. Realist, da. Și sot- 
soție sunt într-o reciprocitate și în structura lor, în zidirea lor 
- nu-i așa? Atunci, deodată, a sclipit în mine înțelegerea asta. 
Vedeţi? Dacă o bucată de pâine mă zidește, lăcomia mă 
ruinează și mă distruge. Și pe mine. 

personal, dar și social. Pentru că plusul meu poate să fie 
lipsa celuilalt. Și de aici țâșnesc imediat revoltele, până la 
crimă. Un pahar de vin mă zidește, beţia mă distruge. 
Căsătoria zidește, desfrâul distruge. Și-atunci, am ajuns 
imediat la concluzia, de neclintit, logică: bine e tot ceea ce 
creează, ce dă viață, ceea ce salvează; rău e tot ceea ce e 
lipsit de sens - pofta, patima sau răsturnarea, inversarea. In 
loc de guvernarea sensurilor creatoare, guvernarea 
simturilor... Sau ceea ce distruge, ceea ce ucide. Și pe urmă, 
am trecut si la Sfinții Părinți, asa, mai succint: "Binele 
creează, răul distruge" (Sf. Dionisie Areopagitul). Dar în 
mine apăreau acestea foarte limpede, tocmai în viul vieții. Si 
era fiul meu Rodion la Cluj - jăcea medicina - si m-a rugat să 
mă duc să-i cumpăr un cojoc "Alain Delon". Asta era prin '69. 
M-am dus la Cluj și el a chemat niste colegi de-ai lui și niște 
tineri scriitori. Intre ei era și un profesor de la Institutul 
"Andreescu", Bușu, parcă, de socialism științific, de marxism. 
Și atunci am pus problema asta, ce înseamnă binele și răul, 
provocată de "Zorba grecul". 


Remarc, constat această tulburare a Dumneavoastră provocată de un 
film - deci o tulburare estetică, o emoție care a dus la întrebări metafizice și 
ontologice. Știți, oamenii se definesc prin tot ceea ce trăiesc, inclusiv prin 
tulburările pe care le simt, prin adâncimea tulburării pe care o pot resimți. 


Atunci erați un om în toată puterea cuvântului, aveaţi exact 50 de ani. Și 
faptul că un om de 50 de ani, întărit în credinţă, e tulburat de un film 


denotă și sensibilitate, și puterea de a fi viu. 


Puterea de a fi viu - foarte bine - și totodată de a găsi 
răspunsuri precise. 


Puteați foarte bine să spuneți: "e un Film numai...", să zâmbiți, dar ați 


mers până la capăt, nu lăsați un lucru neatins. 

Nu, n-am pulul să fac asta în viaţă... 
Se vede și din cărțile dumneavoastră. 


Până nu găsesc un răspuns la problematica umană, nu am 
liniște. 


Asta aș numi-o temeinicie. 


Poate, să dea Dumnezeu! Vă dau un alt exemplu, dar să 
termin întâi ce am început. După ce am jacul demonstrația 
asta băieţilor, cu Zorba, profesorul ăla. Bușii - am auzit că a 
murit. Dumnezeu să-l ierte, să-i dea lumină și pace! - mi-a 
zis: "Nu putem folosi și noi viziunea asta? "O puteți folosi, 
dar cu titlu de împrumut." De ce? "Păi. e simplu, nu poate 
aparține sistemului dumneavoastră. "Păi cum să nu-i 
aparțină?" Păi. uite cum: pentru noi. când zicem "binele 
creează, răul distruge", binele are sensul lui Dumnezeu. Căci 
așa spune Mântuitorul. Când un dregător L-a întrebat: "Ce 
bine să fac ca să moștenesc viaţa de veci?", Mântuitorul 
zice: Binele-i unul singur, Dumnezeu și Creatorul. Lumea 


este opera Lui. Potrivit crezului creștin, mă înțelegeţi? Iar 
omul, fiind zidit după Chipul lui Dumnezeu, așa își împlinește 
el vocația umană (de Chip al lui Dumnezeu): creând. Deci, 
observați, concluzia e atât de firească: binele e ceea ce 
creează, răul e ceea ce distruge -eun sistem în care toate 
sunt legate organic. lar în sistemul dumneavoastră filosofic 
nu puteți ajunge la concluzia asta, nu-i legată organic. 
Pentru că dumneavoastră credeți în evoluționisni, nu aveți 
viziunea Creatorului, a lui Dumnezeu, viziunea aceasta nu e 
legată organic. De aceea, bietul Sartre a sesizat bine că 
materialismul adună idei din toate sistemele filosofice și le 
pune pe ideea de materie. Adică, e o culegere de adunături, 
de prin tot locul. 

Dar, să remarc aici că binele are o înfățișare mult mai mo-destă, mult 
mai precară - aparent, mai blândă, mai de neluat în seamă, mai smerită - pe 
când răul este mult mai colorat, mai acroșant, mai apetisant, mai... 


... Pentru Eva, mărul e bun la gust, frumos la vedere și dă 
știință. 


Jurnalul de la Tescani Andrei Pleșu vorbește despre ciupercile otrăvitoare 
și despre cele comestibile; și despre cât sunt de smerite cele comestibile și 
cât de acroșante cele otrăvitoare. 


Era o parabolă. S-au întâlnit - in vremea veche - la o 
masă, Orgoliul (Mândria) cu Smerenia. E înfățișată Mândria 
care-și etala, deopotrivă, toaletele, bijuteriile, și a luat loc la 
masă, intr-un salon, în centru,înconjurată de curtezane. Dar 
cealaltă, săraca Smerenie - retrasă, cu hainele mai ponosite. 
Și a început să se laude Mândria și să-i disprețuiască, să-i 


batjocorească pe alţii. lar biata Smerenie tăcea, tăcea. "De 
ce taci, de ce nu spui nimic?" "Păi, ce să-ți spun, că mi-ai dat 
și mie să mănânc?" 


Dar mai important e... 


“Minciuna stă cu Regele la masă". Știţi lucrul ăsta? Vă 
dau un amănunt aici. Intre alte cunoștințe ale mele, l-am 
cunoscut și pe profesorul I. D. Stefanescu, care era ginerele 
lui Vlahuţă. Și povestea din anii lui, din 1905, 1906, 1907, 
când erau trei prieteni de nedespărţit, care se întruneau mai 
mult acasă la Delavrancea, și anume: Delavrancea, Vlahuţă 
și pictorul Grigorescu. Da, și I. D. Stefanescu era pe lângă 
dânșii. De aceea a și luat pe fata lui Vlahuţă. Și când a 
apărut poezia asta, când a scris-o, în 1907, Vlahuţă 
“Minciuna stă cu Regele 

la masă", au-ziţi. Regele - Carol I - l-a poftit pe Vlahuţă la el - 
“Domnu! Vlahuţă. mata ai scris poezia asta?" "Eu am scris-o". 
“Atunci, uite ce te rog. să ai grijă acum de moștenitori." Se 
referea la Carol II. în 1907 avea vreo paisprezece ani. 


Fiul lui Ferdinand... 


Da. Ala era bătrân. Să-i poarte de grijă lui Carol II. care 
avea paisprezece ani (născut in 1893). "Să-l iei, să-l educi, să 
nu mai ajungă minciuna să stea de vorbă cu Regele la masă". 
întelegi? l-a dat sarcină. 


Rău l-a educat Vlahuţă pe Carol II. 


Nu l-a educat. Stai. A spus: "Sire, să-mi daţi voie întâi să 
mă gândesc fi să-mi aleg unul-doi profesori, că eu nu mă 
pricep la toate." Și i-a dat răgaz Regele trei zile. Peste trei 
zile, n-a primit. Dar vezi cum i-a tratat Regele pe Vlahuţă, ce 
i-a propus? 

A stat și Vlahuţă cu Regele la masă, nu? 

Nu știu dacă au luat fi masa. 


N-or fi stat în picioare amândoi. 


Ei. l-o fi servil cu ceva... dar felul cum a tratat problema 
Regele... N-a tratat-o ca un dictator, ci. dimpotrivă, uite ce i- 
a propus lui, ca replică. Interesant... 


Să ne gândim la asta, să vă spun eu o vorbă - știut proastă - doar ca 

să vă provoc. Dacă vorbeam de răul care-i mult mai țanțoș și colorat și de 
binele care-i modest și care nu se vede, că-i smerit, n-ar fi bine să colorăm 
și binele? 


Păi. cum să-l colorăm? 


Să-l avansăm în scenă... 


Muzica sacră are frumusețea ei 
negrăită. 
Binele face puţin zgomot, iar 
zgomotul face puţin bine. 
Somnul comunicării naște monștri 


Domnu' Dorin, el are frumusețea lui, să știi doar să o 
deslușești. 


Să înţeleg că binele e numai pentru inițiați? 


Gândiţi-vă, Evangheliile nu au și o frumusețe de 
expresie a lor? 


Ei, cum să nu! 


Sau Psalmii Jui David. Se pare, după cum mărturisesc 
creatorii de artă, că încă n-au fost întrecuți Psalmii, ca 
expresie, ca poezie. Sau muzica sacră. Ea are frumuseţea ei 
negrăită, o frumusețe care nu se etalează. Cum zic bătrânii 
noștri: "Binele face puțin zgomot, iar zgomotul face puțin 
bine". Deci, propriu-zis, răul face zgomot, și atunci e mult 
mai publicat și mai aiuritor. Prin asta încearcă să se facă mai 
apetisant, tocmai din pricina 

slăbiciunii omului. 
Dar nu aveți emoții că binele nu va învinge, nu? 


In nici un caz! Și de ce nu am? Pentru că totdeauna ta 


fost “întrebat și Aristotel: "Care e pedeapsa celui care minte? 
" "Nu va fi crezut nici când spune adevărul. "). hotărât, nu va 
putea fi altfel. Dumnezeu i-a spus: "de vei gusta din Pomul 
Cunoștinţei Binelui și Răului“. Binele rămâne fundamental, 
niciodată nu poate fi distrus. 


Am amintit aici, în discuția noastră despre homosexuali, despre femeile 


care refuză să nască, deci preferă avortul... 


Sărmanele femei, să nu aibă conștiința maternității... Păi. 
asta-i vocația lor 


Dar pot avea conștiința maternității cu un copil și pe al doilea să-l 


refuze. 


Păi, să nu-l refuze, să nu-l ucidă! Femeia să ucidă, să-și 
transforme trupul in mormânt - ăsta-i cel mai grav lucru. 


Deci toate astea le putem privi, Părinte, ca pe niște blocaje ale 


comunicării? 


Da, sunt și niște blocaje ale comunicării, ale afirmării în 
existență, ale manifestării adevărului și vocației tale. însușirii 
dimensiunilor tale fundamentale, ontologice, esenţiale. Ale 
împlinirii tale în existență. 


Aș vrea să circumscriem în acest capitol marile blocaje ale lumii și ale 


lumii moderne. 

Da, marile blocaje, fundăturile în care lumea modernă 
eșuează. Observati, știința, de pildă, știința a realizat ea un 


salt peste fire al umanității? Mi-aduc aminte de un cuvânt al 
Sf. Ioan Scărarul: "Cel ce a biruit trupul a biruit firea, 
cel ce a biruit firea, negreșit s-a ridicat mai presus de 
fire". 


Spuneți Dumneavoastră, foarte frumos: "Trupul, dacă îl lași, dictează 
sufletului”. 


Da. "Trupul e o bună slugă, dar un rău stăpân". 
Dar vreau să discutăm despre blocajele comunicării. 


In fond, aici intră - în blocaje ale comunicării: știința, 
filosofia, toate sunt blocajele comunicării, înțelegeți? 


Adică, aș vrea să vă dau, așa, ca un motto, “Somnul comunicării naște 
monștri". 


Acest gol te înspăimântă. 
Științele umaniste, din pricina 
infecției ideologice, au devenit 

antiumane. 

Sistemele filosofice panteiste sunt, 
azi, făcute vinovate de dezastrele 
secolului 
nostru - Auschwitz, Gulag și altele 

Da, am înțeles, la Goya v-a(i referit. Implicăm atunci cele 
trei categorii: știința, filosofia și arta. Aceste trei capacități 
creative ale omului, dimensiuni creative, vocaţții creatoare 
ale omului - ce-au realizat ele? Deschid ele un viitor sau 
blochează condiţia umană? Deschid ele un viitor, un sens, 
existenței umane? 

Sâ le luăm pe rând. Știința a explorat - până la limite - 
condiția existenței, existența. Si azi ce se spune în 
microfizică? Se spune că, în ultimă instanță, nu ne mai 
întâmpină nici materie, nici energie, ci un câmp 
informațional - pe de-o parte. Pe de altă parte, s-a ajuns la 
punctul O (zero), atât în ce privește timpul, cât și în ce 
priveste spatiul. Căci aceste două forme ale existenței 
definesc, oarecum, existența noastră materială. Or, azi, dacă 
s-a ajuns la punctul O (zero), în care timpul și spațiul dispar, 
iar în astrofizică. de asemeni - când au ajuns la marginea 
Universului - acest gol te înspăimântă. Deci, explorarea a 
mers până la capăt. Dincolo, în filozofie, sistemele. Cel puţin 
în știință e o deschidere către spirit, l a spuneam și altădată, 
distincţia între științele umaniste și cele ale naturii pe mine 
m-a dus la concluzia că mai curând științele naturii au 
devenit umaniste. Iar cele zise umaniste, din pricina infecţiei 
ideologice, au devenit anti-umane. Deci, sistemele filosofice 
au fost cunoscute din Antichitate, iar teologia apuseană nu a 
putut răspunde, nu l-a sa-tisfacut pe om. Și atunci, a mers la 
aceste sisteme filosofice panteiste, dar ele (fie idealismul, fie, 
mai ales, materialismul - care a dus la ateism, voluntarismul 
lui Schopenhauer, raționalismul lui Descartes, 
evoluționismul și celelalte) sunt azi făcute vinovate de 
dezastrele secolului nostru, de Auschwitz, Gulag-uri - o spun 
cercetătorii în domeniu. Descartes are și el contribuția lui la 
secolul luminilor, la raționalismul secolului al 
optsprezecelea. Desi el. bietul om, în Discours de la 
methode, a pus accentul pe cunoasterea lui Dumnezeu, tot 
pe baza rațiunii, dar el spune un lucru foarte frumos: "Trei 
lucruri a făcut Dumnezeu, extraordinare: creația din nimic, 
libertatea și omul-Dumnezeu". Zice el, dar omul devine 
Dumnezeu, după Har, prin Fiul lui Dumnezeu, care S-a Jacul 
om. Deci el a sesizat aceste trei lucruri, rămâne un om 


credincios... Dar să revenim... 

Stiinta ce-a realizat în plus? 
Un spor în confort, în rafinament, 
în amuzament. 
Arta nu știe să se mai dezvolte, 
să mai ofere omului un salt, o viziune. 
Brâncuși încearcă să deschidă pe 
verticalitatea existenței. 
Brâncuși n-a fost numai cântăreţ 
bisericesc, 
a fost hirotonit diacon 


Cinismele imperialismului, vă spuneam, încetarea sau 
răceala iubirii dintre oameni, iată o fundătură a sistemelor 
filosofice, care nu au adus fericirea omului (omul în 
dimensiunea lui  antropocentrică, adică despărțit de 
Dumnezeu). Și se întreabă: "Propriu-zis, ce speranță să mai 
ai, când nu ai loc de refugiu, o sursă a transcendenţei, care 
să-ți ajute, un salt? " - mă înțelegeți? Si atunci, ca o 
concluzie, știința ce-a realizat în plus? Cunoașterea 
universului și un spor în confort, în rafinament, în 
amuzament. Dar chiar și acest confort a slăbit condiția 
umană, a slăbănogit-o, nu-i așa? Filosofiile au dus la aceste 
fundături sau blocaje. Arta nu știe să se mai dezvolte, să mai 
ofere omului un salt, o viziune. Arta lui Brâncuși încearcă să 
deschidă pe verticalitatea existenţei încearcă, pentru că el e 
plecat dintr-un sol creștin, de la noi și, nu trebuie să se uite, 
el însuși n-a fost numai cântăreț bisericesc, a fost hirotonit 
diacon - să știți. 


Brâncuși? 


Da. Deci, iată că omenirea se află azi la o răscruce, 
pentru că s-a despărțit de Dumnezeu. Da... Să vă citesc din 


această Istorie 

a Filosofici care îmi stă la îndemână, asupra ideilor 
contemporane ale lui Jean-Marie Domenach. La fel 
mărturisește și declară că, astăzi, noi nu mai putem aștepta 
de la știință și filosofie un răspuns la problematica umană. 
Iată ce spune și Christian Ruby: "în toate gândurile, ideile în 
care ea se manifestă, filosofia nu scapă de acest climat care 
locuiește redistribuirile socio-politice”. Auziţi, se întreabă: 
“Cum să organizezi viaţa comună a cetăţenilor, cum să 
guvernezi în absența reperelor, a unor repere. în absenţa 
unei ordini transcendente și absolute care s-ar putea utiliza 
ca sursă de inspiraţie“. Auziţi, am citat exact de aici! 


între Apocalipsă și Iubire, 
noi putem face alegerea cea bună. 
„ Rene Girară spune că 
“împărăția lui Dumnezeu a devenit o 
necesitate științifică". 
Niptic nu se face din rău. 
In suferință decăderii 
poate să se întrevadă 
o speranţă a trezirii omenirii 


Jean-Marie Domenach, care a fost directorul revistei 
"Esprit", line azi conferințe in toată Franţa (e bătrân) și 
evocă spiritul secolului al XX-lea în întregime. Se referă la 
gânditori, la filosofi, la oameni de știință, la sociologi (mai 


ales pe Claude Levi-Strauss îl evocă). Intre Apocalipsă și 
Iubire, noi putem face o alegere bună. 

'Trebuie să avem încredere în real" - spune Rene Girard. L- 
am citat și când am spus "împărăția lui Dumnezeu a devenit 
o necesitate științifică". Vedeţi? "Nimic nu se face din rău“ 
(Peguy), fată de optimismul lui Jaures: "nimic nu se rea- 
lizează din rău, niciodată". "Acolo unde zace pericolul, 
creștej de asemenea, Mântuirea”, aşa scria Heidegger, după 
Holderlin. înțelegeți? O speranță de trezire. Să mai citez din 
Jean-Marie Domenach un cuvânt. El spune: "Credinţa, 
Revelația - ele nu au nevoie de penumbra lucrurilor 
ascunse". Cel puţin, în aceste opacități ale enigmei, care 
este, după Pascal, "condiția necesară ca omul să-L întrevadă 
pe Dumnezeu", poate tocmai in această suferinţă a decăderii 
și în această fundătură a umanității să se întrezărească o 
speranţă, o trezire a omenirii. Poate in acest sens a zis Andre 
Malraux: "Secolul XXI va fi mistic (va fi religios) sau nu va fi 
deloc”. 


Unii traduc prin "spiritual". "Va fi spiritual sau nu va fi..." 

Pentru că ei sunt marcați de spiritualitate, de cultură. Dar 
aceasta este o slăbire a tensiunii din viziunea lui Andre 
Malraux. 

"Spiritual" în loc de "religios"? 

Da. Sigur. Este o interpretare care slăbănogește, scade 


din vitalitate, din virilitatea și autenticitatea acestui izvor. O 
diluare, mă înțelegeți? 


Voiam să vă rog să revenim la discuția despre blocaje, deoarece una 
dintre urgentele... 


E o castrare, aceasta. 

Ce anume? 


A identifica spiritualul, in sensul culturii, cu sursa, cu 
obârșia. în definitiv, cuvântul vine de la cult, acolo-i 
rădăcina. De ce spun castrare? Pentru că, din fondul genuin 
forte, haric, omul a mai cules și el ceva, mutând, centreând 
totul numai pe condiția umană și pierzând legătura cu sursa, 
cu reperele, cu izvorul. Asta nu trebuie să se uite niciodată. 


Poate că și de-aici vin blocajele comunicării în lumea contemporană. 


Crucea este 
simbolul atotcuprinzător al existenței 
Cel ce suie nu se oprește niciodată, 
ci merge, din început în început, 
prin începuturi care 
nu au fost niciodată sfârșit, în Infinitul 
Divin. 
Crucea, prin verticalitatea ei, 
ne situează în legătură cu Infinitul 


Da. Comunicarea nu se poate realiza, integral, decât pe 
cele două sensuri, dimensiuni - în chipul Crucii. De aceea s-a 
spus (citiți în orice dicționar al simbolurilor): "Crucea este 


simbolul atotcuprinzător al existenţei". Simbolul universului, 
nu în sensul în care vorbea Leonardo da Vinci: "Omul, 
modelul universului" ci în sensul atotcuprinzător al 
existenței cu cele două direcţii fundamentale, direcția pe 
verticală a existenţei și cea pe orizontală. Bratul vertical care 
unește Cerul cu Pământul, cu 

Dumnezeirea (cum spunea Ruby: "Cum e cu putință să 
guvernezi lumea - societatea - în absența unor repere, în 
absența unei ordini transcendente și absolute din care să 
poți scoate sursa, izvor de inspirație?") și dă acces către 
transcederea neîncetată a existenţei. Putem trăi fără acest 
transcens? FE o căutare permanentă și în știință, și în 
filosofie, și în artă. Or, suportul, sensul acestei căutări este 
tocmai transcenderea, depășirea, pe care Sf. Grigorie de 
Nyssa o evocă atât de pu-ternic : "Binele nu are decât 
două capete"- de a fi fără capăt; sau, păcatul care-i pune 
capăt. Aici eșuează omenirea, în păcat. In păcat, care-i toc- 
mai fundătura, pentru că situează sensul existenței în om. II 
centrează pe om, îl duce în biologic, în materie, iar materia 
nu poate să ofere transcendenţă. Și atunci zice el: "De- 
aceea Binele e cel care n-are decât două capete: cel 
fără capăt și păcatul". De aceea conchide același Grigorie 
de Nyssa: "In suișul tău (transcendența, comuniunea cu 
Dumnezeu) ai totdeauna sentimentul că ești la 
începutul drumului". Este extraordinar! 


De aceea vă întreba Andrei Pleșu în Dialoguri... despre faptul că "Abia 
am pus început pocăinţei mele". 


Absolut! Pentru că ai sentimentul că ești la începutul 
drumului. De aceea, Cuvântul z/ce. "Vino, celui care a 
ajuns, suie-te, celui care deja e sus". Pentru că, celui ce 
caută nu-i lipsește infinitul adevărului, celui ce aleargă nu-i 
lipsește infinitul spa-țiului. Nu poți să spui că atunci când 
vrei s-o rupi la fugă, s-a terminat pământul - cum zice 
poporul. Aici nu merge, în lumea spi-rituală. De aceea, cel ce 
suie nu se oprește niciodată, ci merge, din început în 
început, prin începuturi care rtu au niciodată sfârșit, în 
Infinitul Divin. Și, de aceea, zice iar Grigorie de Nyssa: 
"Restul este infinit mai mare decât ceea ce 

cunoşti". Și aici, modelul nu poate fi, simplu, omul, ci numai 
Dumnezeu-Omul. Adică, Hsus Hristos. Pentru că doar aici 
Modelul îți deschide poarta către Infinit. Iti deschide aripile 
către infinit. 


Și crucea te pune în relație cu Infinitul. 


De aceea, Crucea, prin verticalitatea ei. ne situează în 
legătură cu Infinitul, iar prin brațul orizontal, ne dă această 
conștiință a îmbrățișării lumii: prin știință, prin artă, prin 
Dumnezeu și iubirea de aproapele. Mă înțelegeți? Toate se 
conjugă aici în Chipul Crucii, pentru care (vă spuneam de Sf. 
Atanasie cel Mare) s-a zis: "De aceea Mântuitorul a ales să 
moară pe cruce, e singurul mod de a te jertfi, cu adevărat, cu 
brațele deschise", deci îmbrățișând lumea. Nu va ieși lumea 
din fundătură fără revenirea la Chipul Crucii. Ea. Crucea, 
duce, prin brațul vertical, la înviere. E o unitate adâncă între 
Cruce și înviere. 


Jertfa semnifică o ucenicie 
după chipul Creatorului. 
Sursa absolută de energie nu se 
găseste în 
Univers, ci în Transcendențà. 
Fiecare sfârsit cheamă un început 


Deloc întâmplător aduc în discuție blocajele lumii contemporane. Mă 
gândesc, în primul rând, la cele mai apropiate blocaje la blocajele lumii 
românești de acum. După revoluție, ne-am bucurat toți, acum începem să 
nu ne mai înțelegem unii cu alții. Un dialog între surzi, nimeni nu se 


înțelege cu nimeni. Chiar și în Parlament... 

Pentru că oamenii n-au ajuns la conștiința asta, încă 
rămân in urmă. Fundalul este spiritual. Auziţi, au fost 
întrebaţi câțiva din Parlament ce înseamnă Filocalia? Și au 
răspuns: "Iubirea calului". 


Dar cine a pus întrebarea? 

Păi, printre parlamentari s-a pus întrebarea: "D-le, opera 
asta a lui Stăniloae, Filocalia, ce înseamnă?" "A! - zice un 
parlamentar - Iubirea calului". Când am auzit lucrul acesta, 
așa m- a uluit nivelul... Păi, parlamentarii reprezintă neamul 
românesc, domnule! Ei, vă închipuiţi ce nivel au! 


Care-i viul lumii noastre? 


Aceasta e mișcarea în existenţă, in care este implicată și 


entropia - mișcarea care se desfășoară neîncetat între un 
început și un sfârșit. Și fiecare sfârșit cheamă un început. lar 
pragul de trecere de la o treaptă la alta, acest sfârșit, se 
identifică nu cu ceea ce a rezultat din păcat, moartea, ci cu 
jertfa. Jertfa semnifică o ucenicie după chipul Creatorului, ca 
un fel de finalizare a uceniciei. 


Existenţa este discretă. 


Existenţa este discretă, în sensul scării lui lacob, dar unde 
nu trebuie să fie degradarea, starea de păcat, ci 
transfigurarea, asemenea rugului lui Moise care ardea, dar 
nu se mistuia. 


Asta înseamnă că avea o sursă în sine. 


Sursa absolută nu-i decât în transcendenţă, in Dumnezeu. 
Nu 

se găsește sursa absolută nici in Univers, nici in materie, nici 
în energia materiei, ci numai în Transcendenţă. 


Orice întâlnire cu Dumnezeu este o 
taină. 

Comunicarea cu Dumnezeu 
este dialogul dintre Infinit și finit. 
Nu-i mizerie mai mare pentru om 
decât de a nu mai conta pe viitor. 

Nu se naște nimic decât din cununie 


Ca dovadă, lumea a ajuns la această epuizare a 
resurselor. Aţi văzut, și filosofii, și oamenii de știință... 


Asta e o taină. 


E o taină, pentru că orice întâlnire cu Dumnezeu e o 
taină, cum spunea Sf. Ignatie sau Sf Maxim Mărturisitorul. 
Nu trebuie să uităm, comuniunea cu Dumnezeu este dialogul 
între Infinit și finit, dar omul e totdeauna și a fost in(de)finit. 
Aceasta e. propriu-zis, și menirea, și privilegiul omenirii. Și 
bucuria, și fericirea omului, deci, de a fi în dialog cu Infinitul. 
Cum ar putea fi făptura altfel decât limi-tată, pentru că vine 
de la neființă la ființă, dar este, totuși, dar dumnezeiesc. 
Care e replica lui Dumnezeu la această așa- numită 
"limitare"? Replica este că Dumnezeu în dialog cu finitul, si- 
atunci, în dialog cu Infinitul, noi înșine putem avea 
experiența infinitului - experiența eternității - dar numai în 
dialog cu Infinitul. Atunci ni se deschide posibilitatea unui 
etern viitor, unui suis continuu - cum observa un psiholog: 
"Nu-i mizerie mai mare pentru om decât aceea de a nu mai 
conta pe un viitor”. 

Dar în momentul în care dialogul se surpă, ne sunt tăiate și punțile... 


Da, pentru că, gândi(i-vă, domnu' Dorin, e o logică de 
neclintit. Numai la asta vă rog să vă gândiţi. Nu se naște 
nimic decât din cununie. Se naște ceva în afara cununiei? Nu 
se naște, înțelegeți?! Din logodnă și cununie. Or, din cununia 
mea, pe orizontala existenţei, nasc cele asemenea mie. Și 
atunci, ca eu să rodesc în acest suis, nu e cu putință decât 
prin cununia cu Cel Care-i mai presus decât mine, cu 


Absolutul, cu Dumnezeu. De aceea Sfinţii realizează acest 
rod al sfințeniei. Gândi(i-vă, dați dumneavoastră, oamenii de 
știință sau filosofii, o altă soluție! Pentru că, în afara 
cununiei, a comuniunii, nu se poate. Decât numai dacă 
încerci experiența baronului Miinchhausen, să te apuci de 
păr si să te tragi în sus. 


Asta nu înseamnă că ar trebui să se alcătuiască un dicţionar al cate- 


goriilor filosofice privite din punct de vedere religios? 


O teologie a științei. 
Dorul meu este un Catehism 
duhovnicesc. 
Dacă nu vom înțelege că temeiul și 
sensul existenţei este Dumnezeu, 
ne vom mișca de la o criză la alta 


De multă vreme - eu sunt om bătrân și neputincios - mi- 
am pus problema nu a unei simple filosofii a științei, ci a unei 
teologii a științei, a unei teologii a căminului, a creației, a 
procreației. Pentru tineri ar trebui această teologie. Adică, 
ce vrea Dumnezeu în toate domeniile ce alcătuiesc existența 
și Universul. în toate? Dorul meu este un Catehism 
duhovnicesc, nu un Catehism conceptual. 

După cum vă spuneam, mi se pare important să discut cu Sfintia 
voastră despre blocajul comunicării care se face simţit în societatea 
românească actuală. Și pe care, dacă vă amintiţi, înainte de '89 nu l-am fi 
bănuit. Atunci speram că, dacă va cădea Ceaușescu, ne vom înțelege toți, 


ca frații, minunat. Ne credeam solidari. 


Păi, atunci era toată România - cu excepția unei frânturi, 
anume a nomenclaturii - unită într-un obiectiv. în izbăvirea 
de acest regim totalitar. 


Deci, să găsim alt obiectiv comun? 


Nu asta am vrut să spun. Acum, deodată. în explozia 
aceasta a libertății, drama umană stă. pe de-o parte, în 
confuzie - nu știm ce dorim, nu știm cum să folosim 
libertatea, mai precis, nu avem ființa libertăţii, conținutul 
libertăţii. Observati? Asta-i marea însemnătate. Libertatea 
nu e ființă, e însușirea ființei - am spus-o mereu. Ea are 
nevoie de ființă, de conținut. Or, care-i conținutul libertății, 
ne spune Mântuitorul: "Adevărul vă va face pe voi liberi, voi 
veți fi intr-adevăr liberi”. Deci, conţi-nutul libertății este 
adevărul, este binele, este frumosul, este, în ultimă instanţă 
și fundamental, Dumnezeu! Or, dacă societatea noastră nu 
va ajunge la convingerea și la conștiința că, deopotrivă, și 
temeiul, și sensul existenței este Dumnezeu (deci și baza, și 
țelul este Absolutul Divin), va orbecăi permanent, și ne vom 
mișca de la o criză la alta. 


Dar de unde vine îndârjirea asta a noastră, unii împotriva altora? 


Sunt și niște explozii din interiorul unui suflet care a fost 
frustrat, a suferit un neîncetat handicap al libertății, al mani- 

festării, al comunicării. Vedeţi, de când am interpretat 
Babelul ca primă încercare de stat mondial îmi stă, ca o 
obsesie aproape, primul verset din Facere (11,1), la paginile 
unde e vorba de Turnul Babei: "In vremea aceea era în tot 


pământul o singură limbă și un singur grai la toţi”. 


La noi, deodată, 
libertatea a devenit explozivă. 
Materialismul nu doar că 
a slăbăânogit spiritul, 
ci, mai grav, 

a dus la ultitpa expresie a decăderii 
umane, 

Întunericul materiei 
te înfundă precum mormântul. 
Nu poti să-L iubesti pe Dumnezeu și 
sa-l urăști pe aproapele tău 


Aţi spus, Dumneavoastră, că era prima manifestare a totalitarismului 


A totalitarismului, da. Absolut. "O singură limbă și un 
singur grai". Or, deodată libertatea a devenit explozivă, 
oamenii nu o conștientizează. Mai precis, nu conștientizează 
conținutul ei, adevărul libertăţii, ființa libertății. Din pricina 
intoxicării ideologice, deopotrivă ateiste și materialiste. Nu 
uitati, e fapt capital: materialismul nu doar că a slăbănogit 
spiritul (condiția umană de a fi spirituală), ci, mai grav, a dus 
la ultima expresie a decăderii umane, a înfundării. Aceasta-i 
înfundarea cea mai gravă, în 

materie. In materie. în Întunericul materiei. Te întunecă 


precum mormântul. Poate la asta se refe-rea Platon, când 
vedea în materie izvorul răului. Și-atunci, ceea ce numeau 
marxismul, materialismul cea mai înaltă treaptă a existenţei, 
era tocmai inversul. A spune răului bine e ultima expresie a 
decăderii în trupesc, în materie. Nu în materie așa cum o 
privește, bunăoară, crezul creștin, că și noi vorbim de 
materia Sfintelor Taine, adică de pâine și vin. care se prefac 
în Trup și Sânge dumnezeiesc, deci de o transfigurare a 
materiei. 


Ce credeți că ar trebui, în primul rând, recuperat? Ar trebui să purcedem 
la recuperarea dialogului cu Creatorul sau, în primul rând, la recuperarea 


dialogului dintre noi, oamenii? 
Ele trebuie să meargă împreună, negresit împreună. 
Înţeleg că dacă una e blocată, e blocată și cealaltă! 


Deopotrivă. De aceea, zice Sf. Apostol și Evanghelist Ioan: 
"Cel ce zice că-L iubește pe Dumnezeu, iar pe 
aproapele său îl urăște, acela minte". Pentru că nu poți 
să-L iubesti pe Dumnezeu, pe care nu-L vezi, și să-l urăști pe 
aproapele, pe care-l vezi. Ele sunt într-o unitate de 
nedesfăcut. Iubirea de Dumnezeu și iubirea aproapelui, 
comunicarea cu Dumnezeu și comunicarea cu aproapele sunt 
fundamentale. Bunăoară, mulţi n-au înțeles când zice 
Mântuitorul: "Cel ce iubește pe mamă, pe tată, pe soră mai 
mult decât pe Mine, nu este vrednic de Mine". 

A iubi înseamnă a trăi viața celuilalt. 
In iubirea de Dumnezeu, 


învăţ să-l iubescpe aproapele meu. 
Nu trebuie să-ți iubesti aproapele 
(doar) ca pe tine însuți, ci cu iubire 
hristică, 
deci, infinit mai mult 


Ce-ar zice Nietzsche de Cuvintele Mântuitorului nostru? 


"Pfui!" - ar zice Nietzsche, aici. "Ce se amestecă 
Dumnezeu în iubirea mea, dintre mine fi un semen al meu?" 
fa.m.d. Bietul Nietzsche! De aceea a fi sfârfit cum a sfărfit! 
Mântuitorul te îndeamnă să-L iubești întâi pe Dumnezeu, fi 
cu iubirea lui Dumnezeu să iubefti pe aproapele. Pentru că în 
iubire e un schimb între persoane - un schimb de inimi, dacă 
vreți! Eu, dacă îmi îndrept iubirea mea către Dumnezeu, 
atunci Dumnezeu îmi împărtăfefte ce are El - înțelegeți? 
Pentru că a iubi înseamnă a trăi viaţa celuilalt. Or, dacă eu, 
în iubire, mă lupt să trăiesc viața dumnezeiască, atunci fi 
Dumnezeu, în iubirea Lui, trăiefte viața mea - de aceea S-a fi 
făcut om. M-a(i înțeles? In iubirea mea de Dumnezeu (cum 
va spune Nicolae Cabasila) esenţial nu este că eu II iubesc 
pe Dumnezeu, ci că simt că El mă iubefte pe mine. Mă 
pricepeţi? Si- atunci, în iubirea Je Dumnezeu învăţ să-l iubesc 
pe aproapele cum iubefte Dumnezeu. In acea iubire a lui 
Hristos în care spune: "Așa să vă iubiți unul pe altul, precum 
Eu v-am iubit pe voi”. Acesta- i un fapt capital. De aceea, 
cineva ar crede că măsura iubirii (care e fără de măsură - 
cum spuneau cei din Evul Mediu) e dată de porunca "lubește- 
ți aproapele ca pe tine însuți“. Nu aceea-i măsura. Aceea a 


fost numai în Vechiul Testament (Levitic 19, 18). In 

Noul Testament, altfel trebuie gândit despre iubire. 
Observati: "lubește-ţi aproapele ca pe tine însuţi" - deci 
etalonul iubirii sunt eu. omul. Or, eu, când păcătuiesc, mă 
iubesc pe mine? Sau. sărmanul sinucigaș (ferească 
Dumnezeu!) se iubește pe el? Pot fi eu modelul iubirii? 
Atunci, așa spune lisus în Noul Testament: "Așa să vă iubiţi 
unul pe altul, precum v-am iubit Eu pe voi". De aceea, lisus 
spune: "Cel ce iubește pe mamă, pe tată, pe soră mai mult 
decât pe Mine, nu este vrednic de Mine". în înțelesul că, 
iubindu-L pe Dumnezeu, te împărtășești si de iubire divină, 
și, cu acest fel de iubire, iubești lumea. Atunci este iubirea 
divină, curată! Deci, nu e cu putinţă să disociem iubirea de 
Dumnezeu de iubirea aproapelui. Pentru că numai așa se va 
salva lumea. 11 iubești pe om. pe aproape, cu iubire 
dumnezeiască, cu iubire hristică. 


Biserica trebuie să iasă în lume, 
și lumea trebuie să intre în Biserică. 
Sfânta Ortodoxie 
a rămas curată și dreaptă în credință, 
în plinătatea si neștirhirea credinţei. 
Spunea cineva că am trădat. 
„ Nu-i adevărat. 
In afară de Hristos și Biserică, 
nimeni nu-i infailibil 


Deci, neînțelegerile de acum, dintre români, sunt, în primul rând, o 
îngrijorare a Bisericii? Biserica ar trebui să fie prima îngrijorată. Atunci, mă 
întreb, ce face Biserica? 

Ea are misiunea sacră... Criza lumii e criza Bisericii. Și 
criza Bisericii devine criza lumii. Să nu se uite lucrul acesta, 
e un fapt capital. Și-atunci, pe de-o parte, Biserica trebuie să 
iasă in lume, și lumea, pe de altă parte, să intre în Biserică. 

Asta-i soluția, m-ati înțeles? 


Da. 


Biserica, Sfânta Ortodoxie, a rămas curată și dreaptă în 
credinţă, în plinătatea si neștirbirea credinţei. 


Dar existența Bisericii ca instituție și ca așezământ divin-uman nu este 
obturată, cumva, de ultimele decenii? Nu cumva Biserica și-a pierdut 


misiunea ei inițială? 
Ea. în esenţa ei, n-a fost atinsă, rănită 
Nu în esență, ci în formele ei. 


Spunea cineva că am trădat. Nu-i adevărat, n-am trădat, 
în esenţă. A trăda înseamnă a trăda în ființa ei. Oamenii pot 
să greșească, înțelegeți? 


Chiar dacă sunt ai Bisericii? 


Da, chiar și dacă sunt ai Bisericii. Păi, sărmanii, au căzut 
și în erezie! Ce să mai vorbim de lucrul ăsta, că e o realitate 
istorică. Dar, când zic Biserica, domnule Dorin, zic, în primul 
rând, Hristos. Hristos și Trupul lui Hristos, care-i Biserica, în 
Duhul Sfânt. Adică, învăţătura Bisericii, Adevărul Bisericii, 
Credinţa Bisericii - care-i 

Credinţa lui Dumnezeu, Credinţa și Prezența lui Hristos. 
Revelația, crezul Bisericii, Revelația Bisericii. Ea. in ființa ei. 
este Adevărul Suprem, infailibil. Nu un om. In afară de 
Hristos și de Biserică, nimeni nu-i infailibil, nimeni! Fiinţa 
Bisericii, și Adevărul Bisericii. Și Adevărul Bisericii trebuie 
să devină realitate în fiecare creștin. Cum adică? Vedeţi, de 
cătăva vreme mă preocupă si-mi stă, așa, ca o lumină, ca o 
mângâiere și o bucurie, viziunea care iși face tot mai mult 
loc în știință, viziunea holistică. 


Totals, globală... 


Da, vedeți, ea vine, etimologic, de la un cuvânt grecesc, 
un adverb, holon. Care înseamnă întreg. Și cel care i-a dat 
primul o încărcătură teologică și filosofică e Sf Vasile cel 
Mare. El a spus: "Duhul Adevărului, Duhul Sfânt e 
întreg". în Biserica Universală, în Biserica locală și în 
fiecare suflet creștin. E Adevărul întreg. în fiecare suflet. Or. 
știința spune azi: "Realul e integral prezent în cea mai 
mică fărâmă a existenţei". Cum spunea Jean Guitton. într- 
o carte, Dumnezeu și știința, o convorbire a lui cu doi 
fizicieni: "se oglindește adevărul și în ceasca de cafea de pe 
biroul meu și în haina pe care o port". 


Și partea conţine întregul, nu-i numai o reflectare. 
Nu, oglindire, dar ca o prezenţă reală. 
Dar e adevărat, aproape fizic îți poţi da seama de asta! 


Ei, vedeţi? Or, asta este extraordinar! Și anume, în ce 
sens? Stiti de experiența celor doi fotoni, a celor două boabe 
de lumină, care. 

depărtându-se unul de altul la milioane de kilometri, ce 
pătimește unul se simte și în celălalt. Exact. De unde se 
vorbește despre indivizibilitatea Universului. Or, aplicând, 
aici, dacă (si e real, acest lucru) Adevărul e întreg în Univers 
(în Biserica universală, în Biserica locală și în fiecare 
persoană umană), acolo trebuie să ajungem. Să ne unim în 
acest Duh al Adevărului. Asta e salvarea lumii, a trăi cu 
adevărat în întregimea Adevărului, deschiși către întregimea 
Adevărului. 


A trăi holistic. Fiecare e un sol. 
Prin avort, se sărăcește umanitatea. 
Până unde mer”e înmulțirea 
umanității? 

Până in Ziua ă opta - 
când omenirea va cunoaște un salt. 
Tinerii din decembrie 1989 
cu adevărat au fost niște soli! 
Nimic nu e întâmplător, totul e 
proniator 


Și spiritual, nu numai științific, a trăi holistic - dacă mi-e 
îngăduit să folosesc formula. Fără aceasta noi nu putem, am 
trăi ca niște handicapati, ca niște scopiți (dacă vreti, 
castrati). într-o scleroză spirituală și o scopire spirituală, o 
incapacitate de a crea - sterilitate spirituală. Fără asta, fără 
întregirea Adevărului, fără a trăi holistic, omenirea nu se 
pate salva. 


Eu vroiam să leg acest blocaj al comunicării, cu care v-am tot pisat, de 
problema întreruperii de sarcină (a avortului), și m-am mirat că atunci când 


am discutat, nu ați pus problema că fiecare om e un sol, și, atunci când îl 

oprim să se nască, de fapt ucidem un sol. 


Am spus-o de atâtea ori. în alte împrejurări, fiecare e un 
sol. Astfel, prin avort se sărăcește umanitatea. 


Se pierde o soluție posibilă, un destin, un sens sau un mesager. 


Cu fiecare om. se și îmbogățește condiția umană, se și 
multiplică. se și unifică, dar - nici vorbă - omenirea trebuie să 
meargă și dincolo de acest nivel, pe scara lui lacob. pe o 
treaptă mai înaltă, a spiritualizării. Până unde merge, 
totodată. înmulțirea umanităţii? Ea trebuie să cunoască o 
etapă următoare, care. în Ziua cea de a opta, va fi un salt, o 
mutație. 


Și cum o vedeţi? Cum vedeţi această mutație? 
Păi, prin această înnoire a lumii. 


Da, dar ce fel de soli au fost cei din '89? Și cum vedeam noi, în cata- 


combă trăind, solii - până în '89? 


Da. cu adevărat ei au fost niște soli. în existenţă. în 
istorie, nimic nu e întâmplător, totul e proniator. ca și în 
dialogul acesta - al Revelaţiei în istorie. Ei au apărut la acest 
ceas al istoriei, și v-am mai precizat că faptul însuși că 
revoluția noastră s-a înfăptuit prin jertfa, ne dă. deodată, 
unicitate și înviere... 

Preot Profesor Doctor 


Constantin GALFRIU 


Date bio - bibliografice 


Născut la 23 noiembrie 1918, la Răâcătău - Răzeși din 
județul Bacău, in familia lui Neculai și a Elisabetei Galeri. 
Soția. Argentina-Cristina, născută Vărgatu. copii: Narcis, 
proiectant. Rodion, medic stomatolog, directorțd editurii 
"Harisma", Ciprian și Serafim, funcționari economici. Intre 
1930 și 1938 a urmat seminarul "Sf. Gheorghe'"din Roman, 
apoi, până in 1942. Facultatea de Teologie din București. 
Diploma de Licenţă cu lucrarea "îndumnezeirea omului", 
susținută la profesorul, teologul și scriitorul Nichifor 
Crainic. 1957-1960: studii de doctorat: in 1969: prezentarea 
tezei de doctorat cu titlul "Jertfa și Răscumpărare'". 
tipărită și susținută in 1973, când a fost declarat Doctor în 
Teologie. Intre 1973-1974 este părinte spiritual al 
Institutului Teologic Universitar Bucuresti. 1974-1977: 
lector universitar, 1977-1992: profesor universitar la 
Facultatea de Teologie Ortodoxă a Universității Bucuresti. 
Din 1993 este profesor consultant și conducător de 
doctorate la Facultatea de Teologie Ortodoxă a Universității 
Bucuresti si predă, de asemenea la Universitatea "lalahia" 
din Târgoviște și la Universitatea Ecologică Bucuresti. 
Specializarea si-a făcut-o numai în tară, la Institutul Teologic 
din Bucuresti, cu profesorii Teodor M. Popescu, Dumitru 
Stăniloae. Ion Coman. N. Chițescu. Liviu Stan ș.a. 

A fost hirotonit diacon la 15 mai, și apoi preot la 16 mai 
1943, în biserica Zlătari, unde era și cântereț bisericesc și 
secretar de redacție al săptămânalului "Ortodoxia" de sub 


conducerea Pr. Toma Chiricuţă. Intre 15 iulie 1943 - 15 iulie 
1947, slujește în 

parohia Podu Văleni, comuna Poenarii Burchii, din județul 
Prahova. In anii 1946-1947 a fost misionar al Arhiepiscopiei 
Bucureștiului și a publicat articole misionare în "Ortodoxia ”. 
De la 15 iulie 1947 până la 20 septembrie 1973 a slujit la 
biserica "Sf Vasile" din Ploiești. Aici a dus o stăruitoare 
activitate misionară, subliniată în presa vremii ("Glasul 
Bisericii", 1948). Datorită intensității acestei activități care 
aducea la Biserică, îndeosebi la reuniunile de după-amiază, 
un număr impresionant de credincioși de toate vârstele, din 
oraș și din judeţ, a fost arestat la 16 august 1952 și purtat 
prin penitenciare și în lagărul "Peninsula" (Canalul Dunăre- 
Marea Neagră) până la 26 octombrie 1953. După eliberare a 
continuat activitatea pastorală. unită cu studii de doctorat și 
publicistică religioasă. In 1973 a fost transferat la Institutul 
Teologic Ortodox din București și de la 1 mai 1975 a început 
să slujească la biserica "Sf. Silvestru". A restaurat biserica și 
clopotnița (monumente istorice) după cutremurul din 1977. 
A întreținut un dialog spiritual - cultural cu personalități ca 
Nicolae Steinhardt. Ștefan Neniţescu, Edgar Papu, Dinu 
Pillat, loan Alexandru, Gabriel Liiceanu, Andrei Pleșu, Sorin 
Dumitrescu, A.l. Ghilia. La biserică s-au săvârșit 
semnificative slujbe și pomeniri pentru Mircea Eliade, 
Nichita Stănescu, Vasile Drăguţ, Modest Moraru, lon 
Frunzetti. Mircea Scarlat, Dana Dumitriu, cu participarea 
unor oameni de cultură și ai unor membri ai ambasadelor 
occidentale la București. După 1989 s-au săvârșit 
comemorări îndeosebi pentru Basarabia, Bucovina, Tinutul 
Herţa, cu participarea unor personalităţi ca Ion Ungureanu, 


Grigore Vieru, Prof. E. Gherman ș.a. La 1 ianuarie 1990 a 
fost numit de către P.E Pr. Patriarh Teoctist vicar al 
Arhiepiscopiei Bucureștilor. 

Activitate publicistică și științifică 


Pentru promovarea in Învățământul universitar 
importante au fost studiile de doctorat (1957-1960). 
finalizate cu teza de doctorat prezentată in 1969. cu titlul 
"Jertfă și Răscumpărare" și publicată in 1973. 

A publicat numeroase studii și articole sub formă de 
monografi, referate în: "Ortodoxia", revista Bisericii 
Ortodoxe Române, in "Glasul Bisericii” si în "Revista 
Mitropoliei Banatului", un ciclu de 20 de eseuri în pagina 
creștină a cotidianului "România liberă", sub titlul 
"Crestinism si Umanism". Tot in "România liberă", precum si 
în "Glasul Bisericii" a apărut un ciclu de 55 de meditații la 
Evangheliile  Duminicilor de peste an și Praznicele 
Împărătesti, meditatii ia rugăciunea "Tatăl nostru", meditații 
la Fericiri ș.a. Dintre lucrările teologice și științifice mai 
importante enumerăm: 


Misiunea noastră (1945). 


Iubirea Dumnezeiască și Judecata din urmă 
"Ortodoxia" 2 (1954). 


Pronie, Har și Libertate după Teofan, fostul episcop 
de Vladimir, "Ortodoxia" 3 (1959). 


Mitropolitul Filaret al Moscovei, ca teolog. "Studii 
Teologice" 7-8 (1960). 


Rabindranath Tagore, poet și filosof indian, 
"Glasul Bisericii" 5-6 (1961). 

Mahathma Gandhi - spiritualitatea creștină și 
problemele vremii, “Glasul Bisericii" 9-10 (1962). 


Sensul creștin al pocăinţei, “Studii Teologice" 9-10 
(1967). 


Autocefalia BOR, retrospectivă istorică și 
aniversarea a 90 de ani de la proclamarea oficială, 
"Glasul Bisericii" 11-12 (1975) 


n" 


Probleme actuale în religiile necreștine, “Ortodoxia 
4 (1976). 


Slujba preoțească după Sfânta Scriptură și Sfânta 
Tradiţie, 

"Studii Teologice" 1-2 (1977) 

învăţătura creștină despre Sfânta Cruce și cinstirea 
ei 


"Ortodoxia" 3 (1978). 


Ortodoxia şi Mişcarea Ecumenică - aspecte 
teologice actuale, "Studii Teologice" 9-10 (1979). 


Preoţia ca slujire a cuvântului, "Ortodoxia" 2 (1979). 


Taina mărturisirii, "Ortodoxia" 3 (1979). 


Complementaritatea valorilor spirituale după 
dogma de la 
Sinodul IV. Calcedon, "Ortodoxia" 3 (1980). 


Maica Domnului Povățuitoare, "Ortodoxia"3 (1980). 


Iconomia Duhului Sfant în slujirea lumii, 
"Mitropolia Banatului" 46 (1980). 

Concepția ecumenică a P.F. Patriarh Iustin. 
"Mitropolia Olteniei" 3-6 (1980). 


Cinstirea Sfintelor Moaşte. "Mitropolia Banatului"10- 
12 (1980). 


Mărturisirea dreptei credințe prin Sfânta Liturghie. 
"Ortodoxia" 1 (1981). 


Sinodul II Ecumenic și învăţătura despre Duhul 
Sfant, 
"Studii Teologice"3-4 (1981)'. 


Tudor Vladimirescu, lupta pentru dreptate şi 
echitate socială, 
"Glasul Bisericii" 5-6 (1981). 


Slavă lui Dumnezeu şi pe pământ pace. 
"Studii Teoologice" 5-6 (1983). 


Viața, plenitudinea şi unitatea ei, "Studii Teologice"5- 
6 (1983). 


Mântuitorul lisus Hristos, învățătorul nostru 
suprem. 
"Ortodoxia" 2 (1983). 


Vocaţia pascală a creaţiei. "Ortodoxia" 1 (1989). 


îndrumări metodologice și didactice pentru 
predarea religiei în școală. Editura Institutului Biblic și 
de Misiune al BOR. 1990. 


Chipul Mântuitorului lisus Hristos în gândirea lui 
Mihai Eminescu. “Studii Teologice" 1 (1991). 


Cu Pfir mt etc Galeriu intre GENEZĂ și APOCAL1PSÂ 


Revelaţie și educaţie, “Revista Pedagogică" 3 (1993). 


Psihanaliza în lumina Revelaţiei divine. 
Analele Universităţii Tărgoviște (2001). 


Rolul familiei preotului în parohie, Congresul 
Internaţional "Familia și viața la începutul unui nou 
mileniu creștin"(25-27 sept. 2001). 


Nicolae Paulescu - unitatea între știință și tradiţie 
la începutul secolului XX. Congresul Internațional 
"Ştiinţă și Religie", organizat de Academia Română, 
Comisia Naţională din România pentru UNESCO, 
Universitatea Interdisciplinară din Paris, Fundaţia 
Universitară Marea Neagră, (8-10 nov. 2001). 


Pe lângă acestea consemnăm și participări permanente 
cu articole de specialitate la numeroase cotidiene: "România 


liberă”. "Ziua", "Contemporanul". 

Proiect în lucru: Ortodoxia și sufletul românesc 
(pentru Volumul Jubiliar al Institutului Biblic și de Misiune al 
BOR). 


Rugăciunea "Tatăl Nostru", tâlcuiri de Părintele 
Galeriu, Fditura Harisma, 2002. 

Participări la conferințe și congrese de 
peste hotare 


Aici amintim: Dialogul  Ortodox-heformat de la 
Budapesta, unde a luat parte ca delegat al Patriarhiei 
Române, in octombrie 1979. cu referatul: 
"Complementaritatea valorilor spirituale după dogma 
de la Sinodul IV. Calcedon". la Conferințele liturgice 
anuale de la Institutul Ortodox Saint Serge de la Paris, cu 
referatul "Rânduiala voturilor monahale" (1987) si 
"Primeşte odorul acesta şi-l păstrează pe el..." (1995). 
"Sacrificiul în operele reprezentative ale culturii 
române" (1996); "Schimbarea la față a lui Hristos - 
transfigurare a creației" (1997); "Sacramentul fratelui 
în lisus Hristos" (1998). La Congresul ortodox din insula 
Rodos, din 1988. participă cu referatul: "Slujirea femeii în 
Biserica Ortodoxă", Ja dezbaterea ecumenică de la 
Palermo (1989). organizată de Institutul "Constanza Scelfo 
Bar beri", cu tema "Femeia si preoția", a prezentat referatul 
"Ortodoxia și problema admiterii femeii la preoție", Ja 
simpozionul organizat de Biserica Romano-Catolică din 
Anglia la Mănăstirea benedictină Ampleforth-York, cu tema 


"A Time for Change" (Timpul Schimbării), a susținut 
referatul "Opţiuni fundamentale în dialogul actual 
dintre credincioşi şi societate" A participat la 
conferințele de la Salonic, organizate de Mitropolia si 
Universitatea locală. La întrunirea din noiembrie 1991 cu 
tema "Păcatul împotriva Duhului Sfânt", a contribuit cu 
referatul "Părintele Ceresc- Izvorul Dumnczeirii și al 
Iubirii" (1992). iar la tema anului 1993 - "Biserica Ortodoxă 
- Mama noastră", cu referatul "Fidelitatea Bisericii 
Ortodoxe faţă de lisus Hristos, certitudine a învierii 
noastre divine" (1993). 

Toate referatele au fost publicate în volumele consacrate 
congreselor și conferințelor respective și sunt depuse la 
Institutul Biblic pentru un volum bilingv. 

Activitatea didactică și pedagogică 


A început această activitate la 1 octombrie 1974, în 
cadrul Institutului Teologic Universitar București, primul 
doctorand fiind tânărul Daniel Ciobotea, astăzi înalt Prea 
Sfinţitul Daniel, Mitropolitul Moldovei, studiind deopotrivă 
sub îndrumarea Pr. Prof. Dr. Dumitru Stăniloae și a 
subsemnatului. 

Din anul 1994, conform Ordinului Ministerial nr. 5221, a 
continuat activitatea de Profesor consultant științific și 
conducător de doctorat pregătind o serie de doctoranzi, 
promovați cu titlul de Doctor în Teologie, care au devenit 
cadre universitare în cele mai importante centre de 
învățământ superior din țară: Pr. Nicolae Dura - Sibiu 
(actualmente la Viena); Pr. Vasile Gordon - București; Pr. 
Constantin Grigoraș - lași; Prof. loan Toader - Cluj; Pr. 


Marcel Sabău - Cluj; Pr. Rugen Jurcă - Timișoara; 
Pr.Branislav Stancovici - Arad; Pr. loan Băjău - Craiova; Pr. 
Ilie Ivan - Pitești; Pr. Mircea Uţă - Târgoviște. 

în prezent, se pregătesc pentru a obține titlu de Doctor în 
Teologie: Pr. Petre Comșa - lector la Facultatea de Teologie 
Târgoviște; Vasile Creţu - asistent la Facultatea de Teologie 


București ș.a. 

Activitatea socială și distincţii primite 


Este președinte de onoare al "Ligii pentru unitatea 
românilor de pretutindeni", membru fondator și președinte 
de onoare al asociației fdantropice  medical-creștine 
"Christiana", vicepreședinte al societăţii "Frăția Ortodoxă 
Română", membru fondator al așezământului "Azilul Elena 
Doamna", președinte al așezământului "Sfântul 
Stelian"pentru ocrotirea copiilor străzii, membru fondator și 
președinte de onoare al asociaţiei "Delphi" pentru 
recuperarea unor categorii de bolnavi psihici, membru al 
Consiliului Naţional al UNICEF și al Consiliului Naţional al 
UNESCO etc. A primit Premiul Universităţii din Bucuresti în 
aprilie 1942, distincţia bisericească de "Sachelar". oferită de 
Patriarhul Nicodim în iulie 1947. distincţia bisericească de 
“iconom Stavrofor", acordată de Patriarhul lustinian în 
februarie 1976 și Ordinul Naţional "Steaua României"- 
gradul ofițer. 


Adresă: casa parohială a bisericii "Sf. Silvestru”. 
str. Silvestru 36. seci. 2. cod 70261 București, tel-fax 
2103585. 


Cuprins 


Cuvânt înainte ii 


Chipul divin din om este de nedistrus. Dragostea 
zidește! -2^ 


Venim dintr-un univers spiritual. 


lucrăm în el 
și transmitem mai departe sajul 


Poporul ales, poporul lui Israel. 
Omenirea nu poate fi salvată de om if/j 


In cele din urmă, oamenii trebuie să ajungă s- la o 
convergență 2 01 


Despre cununie și bărbăţia cea dumnezeiască” 
despre creație și creativitate j Ij 

Imagini cu Părintele Galeriu 


Imagini 
cu 
Părintele Galeriu 


1 Părintele Galeriu liturghisind la Sântul Silvestru pag. 387 


2 . Părintele Galeriu prezentat Sanctităţii Sale Papa loan Paul al ll-lea de 
Prea Fericitul Teoctist, Patriarhul României șiînalt Prea Sfinfitul Daniel, 
Mitropolitul Moldovei și Bucovinei, pag. 388-389 


J Părintele Galeriu în sfat cu Părintele Cleopa. pag. 39-39! 


4 Părintele Galeriu in dialog cu înalt Prea Sfinţitul Timothy Ware, 
Arhiepiscopul ortodox al Marii Britanii, pag. 392-393 


5 Părintele Galeriu împreună cu Arhimandritul Sofronie și Părintele Rafael 
Noica la mănăstirea ortodoxă din Essex - Anglia, pag. 394 


6 Părintele Galeriu înso/indu-l pe Prea Fericitul Teoctist, Patriarhul 
României, într-o vizită pastorală, pag. 395 


7 Părintele Galeriu conferenjiind la al XIF-lea Congres Teologic al 
Mitropoliei Salonicului în prezenfa înalt Prea Sfintitului Panteleimon al ll- 
lea, asistat de Arhimandritul Gheorghios Hrisostomou. pag. 39&-397 


8 Student Costache Galeri împreună cu profesorii și colegii de la . 
Facultatea de Teologie din București, pag. 39$ 


9 b. Tinerii Costache Galeri și Cristina-Argentina (născută Vârgatu) la 


căsătoria civilă, pag. 39$ 

9a. Părintele Galeriu alături de Părintele Alexandru Popescu 
și enoriașii bisericii Sfântul Vasile din Ploiești, pag. 399 

10 b. 22 Decembrie 1989 - Părintele Galeriu - 


Piaţa Universităţii din București, pag. 399 


11 . Părintele Galeriu intrefinandu-se 


cu venerabilul Corneliu Coposu. pag. 400 


12 Părintele Galeriu imbisericind 


un nou-născut din apă și din Duh. pag. 401 
13 . Părintele Galeriu cu Jiul său dr. Pod ion Galeriu. pag. 402 
14 Părintele Galeriu și Dorin Popa. pag. 403 


15 Părintele Galeriu in casa parohială 


din strada Silvestru, nr. 36. pag. 484 
16 Părintele Galeriu lucrând in biroul său. pag. 403 
16Părintele Galeriu predicând mulțimilor, pag. 406 - 407 


17 in ziua binecuvântată a aducerii Moaștelor Sfântului Silvestru, 
Episcopul Romei, la biserica Sa din București, pag. 408 - 409 


18 Părintele Galeriu plecându-se 
in fata Jertfei răscumpărătoare a Mântuitorului, pag. 410-411 


